
梅尧臣(1002—1060)字圣俞,宣城人,是北宋时代一位杰出的诗人,文学家。从现今保存的资料看,他的创作活动开始于1031年,直到他临死的那一年为止,前后整整三十年,留下一部《宛陵先生文集》,共六十卷,约二千九百首,包括诗歌、散文、赋,此外还有不在集内的诗、词各一首。他三十岁的那一年,在河南县主簿任内的时候,和欧阳修、尹洙发动一次声势浩大的诗文革新运动,虽然后来欧阳修得到更大的声望,但是在发动之初,尧臣无疑地占有领导的地位,北宋诗人如欧阳修和稍后的王安石、刘敞,以及更后的苏轼都受到他的熏陶,对他加以高度的崇敬,欧阳修更是始终称尧臣为“诗老”,表示内心的钦慕。我们可以说对于北宋诗坛,尧臣起过巨大的影响。
南宋初年诗人之中成就最大的,当然是陆游。陆游对于宋代诗人最佩服尧臣,他在《读宛陵先生诗》中说起:
李杜不复作,梅公真壮哉,岂惟凡骨换,要是顶门开。锻炼无遗力,渊源有自来,平生解牛手,余刃独恢恢。
他在《书宛陵集后》又说:
突过元和作,巍然独主盟,诸家义皆堕,此老话方行。赵璧连城价,隋珠照乘明,粗能窥梗概,亦足慰平生。
陆游认为尧臣是李、杜而后的第一位作家,所谓“突过元和作”者,其意在此。一部《剑南诗稿》中,陆游自称“学宛陵先生体”、“效宛陵先生体”者共八处,他对于尧臣的推崇,决定不是偶然的。南宋后期的诗人刘克庄,在《后村诗话》里,称尧臣为宋诗“开山祖师”,对于他的作品所起影响的巨大,提得非常鲜明。
但是元明而后,文学批评家对于尧臣的作品,很少这样的肯定。诗人中学宋诗的本来不多,即是推崇宋诗的,一般都推崇苏轼、黄庭坚,或杨万里、陆游,重视王安石的为数已经寥寥,更少有重视尧臣的。直到清末,因为宋诗运动的出现,这才引起对于尧臣的重视,开始出现学习尧臣的专家,不过对于尧臣在诗人中的位置,究竟还没有放平,他还没有得到应有的地位。
尧臣在宋代获得那样崇高的位置,为什么后人对他的作品认识不足呢?无疑地,这是由于对他的了解不够。尧臣的诗和他的时代是紧密结合的,同时也深刻地反映他自己的身世。无论北宋或南宋,他的同时人或和他的时代相去不甚辽远的人都相当地了解他的时代或身世,因此对于和时代紧密结合或能深刻反映身世的作品,当然容易了解,也能做出正确的估计。反过来,不能了解他的时代和身世的人,怎样能理解他的作品,又怎样能做出正确的估计呢?对于作家的理解,有时受到现实的限制,并不是一件完全意外的事。
关于尧臣的家世,首先引起我们注意的,可能是宣城《梅氏家谱》。尧臣的父亲梅让,叔父梅询,兄弟二人,见《欧阳文忠公文集》,可是《家谱》指出梅让兄弟三人,让、询、谊。是不是有这一位梅谊呢?从尧臣的诗中看,《宛陵文集》卷二有《季父知并州》一首,卷六《会胜院沃州亭》言“当年吾叔读书处,夜夜湿萤来复去”。卷二十三《寄怀刘使君》言“昔年从仲父,三年在河内”。所谓“仲父”,所谓“吾叔”,所谓“季父”,其实都指梅询一人。梅询既以一身兼仲、叔、季之称,那么是不是另外还有一位三叔梅谊,是未易解者一。尧臣在时,人称“梅二”,见张世南《游宦纪闻》引蔡忠惠帖,又称“梅二十五”,见刘敞《公是集》卷二十五《同梅二十五饮永叔家观所抄集近事》。可是《家谱》称尧臣行三十二,是未易解者二。《宛陵文集》卷四有《寄公异弟》一首,诗言“池塘去后春,一日生绿草,无由梦惠连,诗句何能好”。用谢惠连典,公异为弟无疑。刘敞《公是集》卷八有《圣俞受诏行田是时圣俞葬其弟公异未毕而去》一首,可为佐证。考之《家谱》,梅询次子宝臣、字公异,生于端拱己丑(989),死于祥符二年(1009),是公异为尧臣之兄,死时尧臣年八岁,《家谱》如可信,则《宛陵文集》、《公是集》皆不足信,是未易解者三。尧臣五十八岁得幼子,小字龟儿,欧阳修作《洗儿歌》贺之,见《欧阳文忠公文集》卷七,题嘉祐三年(1058),尧臣答诗,见《宛陵文集》卷五十九,自言“我惭暮年又举息,不可不令朋友知,开封大尹怜最厚,持酒作歌来庆之”。是年尧臣年五十八岁,欧阳修以龙图阁学士权知开封府,与尧臣诗皆合。二年以后,尧臣死,欧阳修作《梅圣俞墓志铭》言尧臣有子五人,“曰增、曰墀、曰坰、曰龟儿,一早卒”。龟儿止称小字,以年仅三岁,尚未命名之故。乃以《家谱》考之,尧臣幼子曰坦,“小字龟儿,生于皇祐二年(1050)”。《家谱》如可信,则《宛陵文集》、《欧阳文忠公文集》皆不足信。《家谱》又言龟儿生时,“欧阳文忠公修、范文正公仲淹、富郑公弼皆作洗儿诗以贺,圣俞公亦次韵焉”。富弼集未见,范仲淹死于皇祐四年(1052),在龟儿出生以前六年,范集无洗儿诗,《家谱》所记殆不足信,是未易解者四。大致《家谱》的写定,远在尧臣下世以后,关于尧臣的记载,有时出于展转传述,所以不尽可据。
是不是可以相信《宋史·梅尧臣传》的记载呢?《宋史》本传的撰述,虽然出于元人,但是因为作者主要根据欧阳修《梅圣俞墓志铭》,欧阳修是尧臣同时人,交游三十年,是比较亲切的朋友,应当是可信的。可是欧阳修有他自己的一套认识,他有他的处世的规律,因此也就必然把他认为可写的写出来,不可写或不必写的就不写。关于梅尧臣的生活,倘使都得通过欧阳修的叙述,那时我们所见到的,必然是不全面的,因而也就不一定是正确的。
要了解尧臣,首先必须了解他的父亲梅让。梅让的弟弟梅询,二十六岁考取进士,一直做到翰林侍读学士,虽然当时有人认为他是躁进,给他以一定的压抑,总算是一位名人了,可是梅让始终甘心在乡间务农,没有产生向上爬的动机。在宋代那个恩荫制度盛行的时代,一人做官,荣及门族,梅让的为人应当算是难能可贵了。欧阳修在《太子中舍梅君墓志铭》里说起:“其弟后贵显,必欲官之,君坚不肯,乃奏任君大理评事,致仕于家”,这就指出梅让是如何始终拒绝做官。他活到九十一岁,但是没有做过官,太子中舍只是一条虚衔。从尧臣的诗里看,这一家人的生活始终是朴素的,没有脱离泥土的气息。这样就为尧臣的同情人民,站在人民的立场,做出可以理解的说明。在我们读到《宛陵文集》里《田家》、《陶者》、《田家语》、《汝坟》、《岸贫》、《小村》、《淘渠》、《和孙端叟寺丞农具十五首》、《和孙端叟蚕具十五首》等诗,都仿佛看到一位同情人民的诗人。当然,这不是说尧臣不是官而是一位普通的劳动者,因为这样说不符合于事实,但是尧臣确实不是一位高高在上,或是骑在人民头上的,而是接近人民的官,能和人民密切联系的官。
其次欧阳修在尧臣墓志铭里,始终不曾提出尧臣应进士举不第的事。宋代出身,有科举和恩荫两途,但是一般读书人都重视科举,在政治制度上有时更突出这一点,对于科举出身的职官,有意识地加以表扬。尧臣十二三岁以后跟随叔叔在官,以后由恩荫历任主簿、县令,但是他并不甘心于恩荫,甚至不止一次,离开官职,到东京去应考,可是没有录取,这就成为他终身的创伤。《宛陵文集》卷三《西宫怨》一首,实际上是他下第以后的创作。他说“汉宫中选时,天下谁为校,宠至莫言非,恩移难恃貌”。在这里,他正抒写了一位下第举子的心情。集中凡是送人下第的诗,都写出同样的怨愤。《宛陵文集》卷十六《许生南归》就是这样的一首诗。他说:“大盘小盘堆明珠,海估眩目迷精粗,斗量入贡由掇拾,未必一一疵颣无。不贡亦自有光价,此等固知鱼目殊,许生怀文颇所似,暂抑安用频增吁。”这里他说的是许生,但是何尝不是说的自己。所不同的是这首诗作于皇祐四年(1052),在他赐同进士出身以后一年,多少已经感到一些慰藉,所以有最后一句。杜甫二十四岁应进士举落第,后来在《壮游》诗说起:“归帆拂天姥,中岁贡旧乡,忤下考功第,独辞京尹堂。”陆游三十岁赴临安殿试落第,在《和陈鲁山十诗》中说起:“言语日益工,风节顾弗竞,杞柳为桮棬,此岂真物性。病夫背俗驰,梁甫时一咏,奈何七尺躯,贵贱视赵孟。”从杜甫、梅尧臣、陆游这三位诗人看,一第的得失,岂足为他们重轻,但是这样的打击,恰恰落到他们的心坎,是沉重的。诗人从亲身的感受,体验到统治者的腐朽和制度的失当。他们往往用郑重的辞句传达沉郁的心情。对于杜甫、陆游和尧臣应试下第的经过,为加强我们对于他们创作的理解,是不容不知的,可是我们对于尧臣的下第,偏偏不很清楚。
当时国家大事对于尧臣的创作起了重大影响的是北宋和西夏的战争。现代的陕北榆林、横山一带,在唐末时代,由党项族在这里定居,他们的首领拓跋思恭在黄巢起义部队进占长安的当中,和唐王朝勾结,官拜检校司空、同中书门下平章事,封夏国公,赐姓李。姓李也好,姓拓跋也好,实际上他在陕北长城线上,树立自己的地盘。这个情形,通过五代,直到宋初,没有太大的变化。宋太宗时,思恭的后代出现了一位拓跋继迁,他利用契丹王朝和宋王朝的矛盾,有时进攻,有时求和,抓住一切可能抓到的机会,终于割据银、夏、绥、宥、静五州,再向西扩展,拿下灵州,截断宋王朝和河西走廊的通道,建立自己的独立王国。天圣九年(1031),尧臣进行创作活动的那一年,继迁的孙子拓跋元昊继立,宋王朝和西夏的关系,进入了一个新的阶段。宝元元年(1038),元昊称帝,他一边向宋王朝称臣,请求册封,一边要求割地,希望把西北一带,连带在那里定居的汉人,放在他的统治之下。尧臣这时已经做过三任主簿、一任知县,小官僚的枯燥生活久已使他感到厌倦,想起早日还乡了,可是国家的地位,除了经常地在北边受到契丹的威胁以外,现在西边又添上一重西夏的威胁,他感到首先必须把自己的思想武装起来,他的注《孙子》是从这个时期开始的。宝元二年(1039),西边的战事爆发了。腐朽的王朝,经不起几个回合,大将刘平、石元孙都被敌人俘掳,参知政事宋庠甚至请求严守潼关,准备放弃陕西的大片地区。这个时候,尧臣的朋友尹洙从军了,尧臣也跃跃欲动,进呈《孙子注》,自己在诗中说:“信有一日长,可压千载魂。”(《依韵和李君读余注孙子》)可是他的地位止是襄城县知县,没有获得重用。甚至在他的旧友范仲淹出任经略安抚副使,担负起西边重任的时候,他还没有得到重视,只能从《桓妒妻》一首诗中,抒写自己的愤慨。庆历元年(1041),尧臣奉命赴湖州监税任,欧阳修、陆经二人为他饯行,尧臣在《醉中留别永叔子履》诗中说:“六街禁夜犹未去,童仆窃讶吾侪痴,谈兵究弊又何益,万口不谓儒者知。酒酣耳热试发泄,二子尚乃惊我为,露才扬己古来恶,卷舌噤口南方驰。”欧阳修是十分同情尧臣的,他在这时所作的《圣俞会饮》说:“诗工镵刻露天骨,将论纵横轻玉钤,遗篇最爱孙武说,往往曹杜遭夷芟。关西幕府不能辟,陇山败将死可惭,嗟余身贱不敢荐,四十白发犹青衫。”看来欧阳修对于尧臣的推荐,没有得到当时的重视,所以他在《答陕西安抚使范龙图辞辟命书》也曾提出:“今奇怪豪隽之士,往往蒙见收择,顾用之何如尔。然尚虑山林草莽,有挺特知义,慷慨自重之士,未得出于门下也,宜少思焉。”尧臣抱着亲临前敌、为国效命的志愿,但是始终没有机会实现。是不是他有什么个人企图呢?不是的,在西夏和宋王朝作战的当中,虽然从资源和人力方面讲,宋王朝占有无可比拟的优势,但是西夏兵马慓悍,而宋王朝的政治、军事十分腐朽,因此西夏常取攻势,宋王朝常取守势,在那个时期中,宋王朝的统治者是没有任何雄心的。尧臣的勇于请缨,主要地还是由于他对于国家的热爱,同时也由于看到将士的大量死亡,急于找出一些解救的办法。皇祐四年(1052),蔡襄给他看到一些古代弩箭的机括,他在那首《蔡君谟示古大弩牙》诗里就说:“愿侯拟之起新法,勿使边兵死似麻。”这正是一个很好的证明。
封建王朝统治阶级的内部,是不断地进行着或大或小的斗争的。尧臣的一生经过了三次比较大的政治斗争,他始终站在他认为正当的方面,立场坚定,爱憎分明。第一次的斗争在景祐三年(1036),那时以范仲淹为首,他和一批新进的官吏向着丞相吕夷简进攻,认为夷简用人处处徇私。仲淹指出人事调动必须按照一定的规律,不能由丞相擅权。吕夷简在反扑中,说出仲淹迂阔好进,有名无实,荐引朋党,离间君臣。在夷简的坚持之下,宋仁宗也认为群臣结党,威胁整个的统治机构,随即撤除仲淹权知开封府的职务,出知饶州。仲淹一去,他的朋友欧阳修、尹洙、余靖也相继罢斥。尧臣认为正义在仲淹的一面,他写了《彼
吟》、《巧妇》、《闻欧阳永叔谪夷陵》、《闻尹师鲁谪富水》、《寄饶州范待制》等篇。最辛辣的是他的一篇《猛虎行》。诗中提出猛虎的威风:“不贪犬与豕,不窥藩与墙,当途食人肉,所获乃堂堂。食人既我分,安得为不祥,麋鹿岂非命,其类宁不伤。”这一套吃人的逻辑,对于当权的吕夷简,进行了刻骨的鞭挞。第二次的斗争在庆历四年(1044),那时旧派的吕夷简已经下台,范仲淹为参知政事,韩琦、富弼为枢密副使,蔡襄、余靖、欧阳修等为谏官,其上又有声望素著的枢密使杜衍同情他们,支持他们。新派抬头,旧派当然不甘心失败,他们终于找到杜衍的女婿监进奏院苏舜钦的一次行为失检,进行反击。舜钦出卖了进奏院的一些旧档废纸,在照例祭神以后,准备酒席,宴会宾客。在封建社会,这止是一件寻常的风流罪过,可是一到旧派手里,他们小题大做,认为这是监守自盗。经过严劾以后,舜钦自承盗卖,得到革职的处分,凡是参加这次宴会的,一律贬黜,没有例外。杜衍看到这个情况,不安于位,自请下台,范仲淹、富弼也纷纷离开汴京,果然不出旧派的御史中丞王拱辰所料,真真做到一网打尽。尧臣认为正义在舜钦的一面,他写出《古剑篇送蔡君谟自谏省出守福唐》、《杂兴》、《送逐客王胜之不及遂至屠儿原》、《送周仲章太博之巨野》、《读后汉书列传》、《送苏子美》等篇。第三次的斗争在皇祐三年(1051),那一年殿中侍御史里行唐介对于丞相文彦博提出弹劾,激怒宋仁宗,被斥为春州别驾。彦博是当时的一位名臣,可是因为他的提升,通过了张贵妃的汲引,为部分人士所不满。早在庆历七年(1047)的冬天,王则在贝州发动兵变,宋王朝出动大军前往镇压,一时还没有得手,参知政事文彦博得到内廷的消息,为了讨好仁宗,自请前往督师。到第二年春初,王则的兵变失败,彦博带着沾满血腥的两手还朝,由参知政事提升为同平章事,是当时丞相的位置了。尧臣对于血腥镇压的暴行,理解虽然不够深刻,但是对于彦博的结交宫闱,他是极端痛恶的。庆历八年的《宣麻》、《兵》,都是针对彦博而作的。因此三年以后,在唐介和彦博进行正面斗争的当中,尧臣更感到十分激动,他认为正义在唐介的一面,作了一首《书窜》。这首诗的战斗性,更是异常强烈。
除了这三次的斗争以外,附带地也可以提到尧臣和范仲淹中间的矛盾。他们是多年的朋友了,在仲淹和吕夷简斗争失败以后,尧臣显然地站在仲淹这一面,除了所作的若干诗篇以外,他还有一首《灵乌赋》。他说:“乌兮,事将兆而献忠,人反谓尔多凶。凶不本于尔,尔又安能凶。凶人自凶,尔告之凶,是以为凶。尔之不告兮凶岂能吉,告而先知兮谓凶从尔出。”他指出仲淹所受的委屈,这一件事大大地感动了仲淹,因此仲淹也作了一首《灵乌赋》,表示共同的感受。可是在仲淹出任陕西经略安抚副使的时候,两人之间的关系开始疏远了。及至西夏和宋王朝的战争告一段落,仲淹入京,由枢密副使进参知政事,他们的关系进一步恶化。尧臣的《谕乌》、《灵乌后赋》,都对仲淹进行指责。实际上仲淹也确有可以指责之处,《宋史·范仲淹传》说他“日夜谋虑兴致太平,然更张无渐,规摹阔大,论者以为不可行”,也隐隐提出仲淹所以招致物议的所在。
在政治斗争中,尧臣的态度是鲜明的,他不但对于当时受到非议的吕夷简、王拱辰无所畏惧,同样地对于当时号称人望所归的文彦博、范仲淹也是同样地搏击。欧阳修对于尧臣的态度,始终是友好的,但是他的官大了,阅历也深了,因此感觉到有必要对尧臣的斗争态度,给以一定的掩护。他在《梅圣俞墓志铭》说:“圣俞为人,仁厚乐易,未尝忤于物,至其穷愁感愤,有所骂讥笑谑,一发于诗,然用以为欢而不怨怼,可谓君子者也。”这一段话恰恰抽去尧臣诗中的战斗性。我们能说他的作品止是“用以为欢而不怨怼”吗?当然不能的。欧阳修为了给尧臣打掩护,无意中却有损于尧臣的作品,使后人受到蒙蔽,不能认识尧臣作品的精神面貌。因此更加深了理解的困难。
要理解尧臣诗,必须理解他的身世和他的时代,这是前面已经说过的。认识了这一点,我们才可以理解尧臣论诗的主张。
本来,从唐代起,论诗就有两种坚决不同的主张。释皎然在《答权从事德舆书》中说要“关于诗而不关于事”;可是白居易在《答元九书》里提出“文章合为时而著,歌诗合为事而作”。这两个主张是完全对立的。尧臣在河南县主簿任内的时候,在钱惟演的指导之下,没有和西昆派划清界限,可是他的诗清丽闲淡,也没有受到西昆派太多的感染。庆历五年(1045),尧臣四十四岁,他经历过三任主簿,两任县官,一任监税,看到宋王朝在对外作战中的腐朽,和基层官吏的横暴,这就鲜明地揭出他论诗的主张。他在《答裴送序意》中说:“我于诗言岂徒尔,因事激风成小篇,辞虽浅陋颇克苦,未到《二雅》安忍捐。安取唐季二三子,区区物象磨穷年。苦苦著书岂无意,贫希禄廪尘俗牵,书辞辩说多碌碌,吾敢虚语同后先。”他的态度是很鲜明的。作诗必须“因事”,而不能用“区区物象”,销磨自己的岁月。尽管在作诗的当中,他的风格和白居易没有多少相同之处,可是他的主张是和居易一致的,同样地提出《诗》三百篇的优良传统,作为学习的榜样。这一年他在仕途中不得意,到许州去担任签书判官,欧阳修也因为受到诬蔑,从汴京外放,出知滁州。庆历六年(1046),尧臣有《寄滁州欧阳永叔》诗。他说:“仲尼著《春秋》,贬骨常苦笞,后世各有史,善恶亦不遗。君能切体类,镜照嫫与施,直辞鬼胆惧,微文奸魄悲。不书儿女书,不作风月诗,唯存先王法,好丑无使疑。安求一时誉,当期千载知。”在这首诗里,他依然提出要发扬古代的优良传统,把诗作为政治斗争的武器,而不作为“区区物象”的画布。在襄城的时期,他的风格已经完成了,《田家语》、《汝坟贫女》都有卓著的成就,而庆历五年的《梦登河汉》,更是嘻笑怒骂,把对现实的批评和浪漫的夸张手法,结合一起,鞭挞所及,已隐隐接触到最高统治者。在许州的当中,他有《答韩三子华韩五持国韩六玉汝见赠述诗》一首。他又说:“圣人于诗言,曾不专其中,因事有所激,因物兴以通。自下而磨上,是之谓《国风》,《雅》章及《颂》篇,刺美亦道同,不独识鸟兽,而为文字工。屈原作《离骚》,自哀其志穷,愤世嫉邪意,寄在草木虫。迩来道颇丧,有作皆言空,烟云写形象,葩卉咏青红,人事极谀谄,引古称辨雄,经营唯切偶,荣利因被蒙。遂使世上人,只曰一艺充,以巧比戏弈,以声喻鸣桐。嗟嗟一何陋,甘用无言终。”他指出两种不同的主张,两种不同的诗歌,但是他的爱好是明显的,而他对于“烟云写形象,葩卉咏青红”那些作品的批判也是深刻的。尧臣有了坚定的主张,也找到了发展的道路。刘克庄说他是宋诗的“开山祖师”,他所开的山就是这样的一座山。
有人说尧臣论诗主张平淡,是不是有这一说呢?有的,但是我们要知道他是在什么情况之下提出这个说法,又是在什么心境之下提出的。本来尧臣在许州,已经是穷途末路,正如欧阳修这一年在《梅圣俞诗集序》中所说的“年今五十,犹从辟书,为人之佐,郁其所畜,不得奋见于事业”。秋天以后,他道出颍州,那时晏殊正以工部尚书的身份出知颍州,他对于尧臣非常重视,尧臣多少也有一些知己之感。晏殊和尧臣论诗,很推重陶潜,但是不甚喜欢孟郊,又极力把尧臣推捧一番,指出他的作品,确实可以上比陶潜、韦应物。他说这是天下的公言,并不是他一人的私言。当然地,晏殊是一位老官僚,所说的不一定是由衷之言,可是尧臣为他所感动了,在《依韵和晏相公》中说:“微生守贱贫,文字出肝胆,一为清颍行,物象颇所览。泊舟寒潭阴,野兴入秋菼,因吟适情性,稍欲到平淡。”他所说的平淡,止是说他到了颍州,和晏殊接触以后的认识,但是他并不否认自己过去“文字出肝胆”的主张。他的穷途不免使他在说话中有些迁就,但是对于自己的诗歌,提法没有变更。还有一次是在嘉祐元年(1056),他由宣城回汴京的途中,读到邵必的诗以后。他说:“作诗无古今,唯造平淡难,譬身有两目,了然瞻视端。”这是说邵必的诗以平淡为宗,可是在他谈到自己,却说“既观坐长叹,复想李杜韩,愿执戈与戟,生死事将坛”(《读邵不疑学士卷杜挺之忽来因出示之且伏高致辄书一时之语以奉呈》)。他说邵必是平淡,但是自己所向往的是李、杜、韩,他的企图是手执长戈利戟,在斗争中决一番生死。世上有这样平淡的诗人吗?尧臣论诗,正面谈到平淡的地方,一共止有两处,没有第三处了。
我们可以看到,尧臣和白居易一样,都是强调诗的思想内容的。当然,他们所提出的思想内容和我们提出的思想内容,有不同的意义,不能等同起来。尽管尧臣的一生,和作《与元九书》时期的白居易一样,都是下层官吏,他们由于地位的关系,和一般人民比较容易取得联系,思想感情有一定的可以交流的成份,但是他们终究是统治阶级的成员,对于人民总还居于统治的地位。他们最多只是好心好意地希望人民生活得更好一些,也就是更服帖一些,归根到底,还是让统治阶级的地位可以坐得更安稳一些。白居易如此,梅尧臣如此,尧臣所重视的年青人王安石亦复如此。尧臣在《得王介甫常州书》里提到“傥如龚遂劝农桑,傥如黄霸致凤皇,来不来,亦莫爱嘉祥”,正流露了封建社会里一个所称为好的统治者的希望。
是不是尧臣也提到艺术创作的要求呢?他自己没有说起。欧阳修在《诗话》里曾说:“圣俞尝语余曰:‘诗家虽率意而造语亦难。若意新语工,得前人所未道者斯为善也。必能状难写之景如在目前,含不尽之意见于言外,然后为至矣。’”梅、欧二人的关系,前后达三十年,这些话不知是尧臣那一年说的,因此也无从揣测说话时的心境。大体讲来,作为一位诗人,圣俞必然不会忽视艺术的要求,可是他正面提出的还是侧重思想内容的方面,因此在他思想中,两者位置的先后也就可想而知。他的作品如《腊日雪》、《鲁山山行》、《春日拜垅经田家》、《江上遇雷雨》、《重过瓜步山》、《金陵三首》、《秋日家居》、《东溪》、《答高判官和唐店夜饮》等,都是脍炙人口的名篇,也确实能体现他在艺术要求方面的主张。尤其可以注意的,在他的作品中,常常看到浪漫的手法。关于《梦登河汉》,前边已经说过,其他如《和江邻几学士画鬼拔河篇》,也有浓重的浪漫气息。
尧臣诗篇所以能具有强大的感染力,主要还是由于他有爽朗的人生态度。他在《依韵和达观禅师赠别》里说起:“平生少壮日,百事牵于情,今年辄五十,所向唯直诚,既不慕富贵,亦不防巧倾,宁为目前利,宁爱身后名!文史玩朝夕,操行蹈群英,下不以傲接,上不以意迎。众人欣立异,此心常自平,譬如先后花,结实秋共成。”有爽朗的人生态度,经过长期的艺术修养,看到艰危的国家形势,而自身又恰恰遭遇坎坷的政治生活,这一切都为尧臣创造了优良的条件,使他在诗歌创作上获得极大的成就。在这些上面,最主要的还是他的深厚的感情。他爱国家、爱人民,也同样地爱妻室儿女。杜甫的《月夜》、《自京赴奉先县咏怀五百字》,都透露出他对于家室的关怀,在这一点方面,尧臣经历了丧妻之悲,因此叙述得更深入,更沉痛。《悼亡三首》、《书哀》、《怀悲》、《椹涧昼梦》、《灵树铺夕梦》、《梦睹》、《悲书》、《麦门冬内子吴中手植》、《梨花忆》、《五月二十四日过高邮三沟》、《寄麦门冬于符公院》、《八月二十二日回过三沟》等篇,都充满了深沉的怀念。这并不是说尧臣没有一些“外遇”,他的《一日曲》、《花娘歌》,都做过充分的暴露,可是这并没有影响他对于妻室的热爱。对于子女他也有深厚的情怀;《悼子》、《戊子三月二十一日殇小女称称》固然深刻,可是《秀叔头虱》、《依韵答永叔洗儿歌》,也抒写了由衷的情感。
在介绍尧臣作品的时候,我们也得指出他的缺陷。在他的主张开始形成以后,为了贯彻创作的企图,他有时故意不忌俗恶,甚至破坏了诗的形象。在《扪虱得蚤》里,他说:“兹日颇所惬,扪虱反得蚤,去恶虽未殊,快意乃为好。物败谁可必,钝老而狡夭,穴蚁不啮人,其命常自保。”这首诗当然不是恶诗,但是可以写得更好一些。尧臣可能欣赏“去恶虽未殊,快意乃为好”两句,这便走上散文化的道路。他的《田家》、《陶者》,都写得非常好,但是在他写《倡妪叹》的“万钱买尔身,千钱买尔笑,老笑空媚人,笑死人不要”,《八月九日晨兴如厕有鸦啄蛆》的“吉凶非予闻,臭恶在尔躬,物灵必自洁,可以推始终”;都使人感到诗的形象的破坏。这都是“开山”工作中可能碰到的障碍。为了开辟新路,有时不能不斩荆披棘,跋履险阻,要求十全十美,必然不易打开新的途径,这是无可避免的现实。
现行的梅尧臣集,都出于宋绍兴本,称为《宛陵先生文集》,共六十卷。这个本子现在看不到了,流传下来的是翻刻的宋嘉定本,可是也只留存半部(卷十三——卷十八,卷三十七——卷六十)。明代有正统本,根据宋本刊刻,也是六十卷,可是和残宋本相比,在那三十卷之中,已经缺诗八十七首。正统本以后有翻刻的万历本,称为《宛陵先生集》。清代陆续出现的刻本,多根据万历本,一般人止知有《宛陵先生集》,对于《宛陵先生文集》的名称,反而感到有些生疏。及至《四部丛刊》影印《宛陵先生集》出,万历本获得广大流传,成为通行本。清初又出现宋荦本,因为基本上和正统本一致,可能是出于正统本。张元济在影印残宋本《宛陵先生文集》跋中,曾经指出正统、万历“二本殊无删削之迹,余又疑宋明之际,必更有一删订之本为其所自出,特亦不传于今日耳”。张说亦有所见,但是无法证明,很可能正统、万历二本,都是明代的所谓“书帕本”,是宣城地方官吏刊刻,作为官场中相互馈送的礼物,在这样的情况之下,当然不免产生一些可以避免的差错。宋荦本做过一些校刻的工作,因此得到部分读者的拥护,但是当时校刻的企图,止是把旧本所用的通行字,改为科场中的正体字,指不出校刊的根据。本书在选注时,以残宋本和万历本作为底本,以宋荦本或他本参校。
在北宋时代,梅尧臣的作品有谢景初所收的十卷本,欧阳修所选的十五卷本,和《梅圣俞墓志铭》所说的四十卷本。南宋时陆游《渭南文集》指出有《梅圣俞别集》,陈振孙《书录解题》又言有外集十卷。这些本子完全失传了。今流行的止有六十卷本,尽管自明以后,篇幅有所散佚,但是还是六十卷,从宋本到今日的通行本,实际上是一线相传,保留着南宋以来的面目,这是一件好事。可是因为全书既非分体,又不是完整的编年,无论从学习创作或探讨作品方面讲,都给读者以不少的困难。梅尧臣诗的不易理解,这也是原因之一。大体讲来,全集六十卷是按照两条线编年的。从第一卷到第二十三卷是第一条线,所收作品自天圣九年(1031)起,至嘉祐五年(1060)止;从第二十四卷至第五十九卷是第二条线,所收作品自庆历五年(1045)起,至嘉祐三年(1058)止。第六十卷专收部分赋及散文,作为一条边线,不在两条线之列。第一条线较长,前后三十年;第二条线较短,前后止有十四年,但是中间都不是前后一贯,而是断断续续,平行前进的;有时还不免有插花的地方,前后倒置。这里必须经过一番据事定点,由点及面的工作。本书在每篇以后,都指出创作的年代。待全集整理完毕以后,希望能有机会加以仔细的说明。
近人对于梅尧臣诗最有研究的是夏敬观,字剑丞,新建人。他自己曾说:“我生平于宋代的诗,最崇拜的是梅尧臣,他的诗,我研究的工夫为日最久,致力最深。”这是一位学者应有的自负。他有选注《梅尧臣诗》,已刊;又有《梅宛陵集校注》,未成书,自言“于全集之当校注者,殆十得六七,精力衰朽,不得蒇功”。本书采用夏说较多,整理全集时,必当将夏说一一列举,庶几不没前人的苦心。
自己的政治水平和业务水平都很不够,也正因为如此,在进行工作中,不得不逐步摸索,探讨前进。第一步先对全集,进行编年,对于尧臣作品发展的全貌,获取一些初步的认识。第二步探求尧臣的时代和他生活的道路,写成《梅尧臣传》。第三步选注本书,借此征求各方的指示和帮助。最后整理全集,希望写出《梅尧臣集编年校注》,在夏先生没有完成的基础上,开展进一步的工作。本书的错误和缺点,一定有很多自己没有看清,因而没有订正的,希望同志们详细指示,给我一个修订的机会,同时也希望同志们对于全集的整理,提出宝贵的意见。
在工作当中,先后获得吕贞白、冒效鲁、梅运生、江士凡、顾易生等诸位同志的帮助较多,借此志谢。
1964年3月 朱东润
田家四时
昨夜春雷作,荷锄理南陂,杏花将及候,农事不可迟。蚕女亦自念,牧童仍我随,田中逢老父,荷杖独熙熙[1]。
草木绕篱盛,田园向郭斜,去锄南山豆,归灌东园瓜。白水照茅屋,清风生稻花,前陂日已晚,聒聒竞鸣蛙。
荒村人自乐,颇足平生心,朝饭露葵熟[2],夜舂云谷深。采山持野斧,射鸟入烟林,谁见秋成事[3],愁蝉复怨砧[4]。
今朝田事毕,野老立门前,拊颈望飞鸟[5],负暄话馀年[6]。自从备丁壮[7],及此常苦煎,卒岁岂堪念[8],鹑衣着更穿[9]。
宋仁宗天圣九年(1031)尧臣年三十岁,官河南县主簿,作此诗。在这一年,尧臣诗的风格,虽然还没有完成,但是从这四首诗里已经看到他同情人民的特点。四诗分咏春夏秋冬,最后一首点出农民长年辛劳,无以卒岁的苦痛。
[1] 熙熙:和乐之意。《左传》襄公二十九年:“广哉熙熙乎。”注:“熙熙,和乐声。”
[2] 露葵:露中的葵实。宋玉《讽赋》:“为臣烹露葵之羹。”
[3] 秋成:秋收。
[4] 愁蝉:宋荦本作“复蝉”。砧:捣衣石。古代妇女每于秋夜捣衣。沈佺期《独不见》:“九月寒砧催木叶,十年征戍忆辽阳。”杜甫《秋兴》:“寒衣处处催刀尺,白帝城高急暮砧。”
[5] 拊颈:同抚颈。
[6] 暄:温暖。《列子》:“宋田父自曝于日,顾谓其妻曰:‘负日之暄,人莫知者,以献吾君,将有重赏。’”
[7] 丁壮:可供力役之男子。《史记·项羽本纪》:“丁壮苦军旅,老弱罢转漕。”
[8] 卒岁:终岁。《诗·豳风·七月》:“无衣无褐,何以卒岁。”郑笺:“卒,终也。”
[9] 鹑衣:鹑尾秃,若衣之短结,故敝衣曰鹑衣。《荀子·大略》:“子贡贫,衣若县鹑。”权德舆诗:“严霜被鹑衣,不知狐白温。”穿:残破。
依韵和子聪夜雨[1]
窗灯光更迥[2],宿雾晦层檐,寒气微生席,轻风欲度帘。湿萤依草没,暗溜想池添,况值相如渴[3],无嫌鲁酒甜[4]。
天圣九年诗。方回《瀛奎律髓》评:“此圣俞西京诗,妙年细密,初学者不可不知。”
[1] 子聪:即杨子聪,名愈,时为河南府户曹参军。欧阳修《欧阳文忠公文集》卷五十一《七交·杨户曹》“子聪江山禀,弱岁擅奇誉”,指此。
[2] 窗灯:宋荦本作“窗头”。
[3] 相如渴:司马相如“口吃而善著书,常有消渴病”,见《汉书·司马相如传》。
[4] 鲁酒:《庄子·胠箧》:“鲁酒薄而邯郸围。”集释:“楚宣王朝诸侯,鲁恭公后至,而酒薄,宣王怒,欲辱之,恭公不受命。宣王怒,乃发兵与齐攻鲁。梁惠王常欲击赵而畏楚救,楚以鲁为事,故梁得围邯郸。”许慎注:“《淮南》云:‘楚会诸侯,鲁、赵俱献酒于楚王,鲁酒薄而赵酒厚。楚之主酒吏求酒于赵,赵不与,吏怒,乃以赵厚酒易鲁薄酒,奏之。楚王以赵酒薄,遂围邯郸也。’”
寄河阳签判富彦国[1]
籍籍名方远,人知第一流,翻同贵公子,来事外诸侯。地险长河急,天高画角秋[2],仲宣应自乐[3],宁复赋登楼。
天圣九年诗。是秋,尧臣自河南县主簿调河阳县主簿,将行,先以诗寄富弼。
[1] 河阳:宋时有河阳三城节度使,治河阳县,今河南孟县地。签判:签书判官厅公事之简称,宋时幕职官。富彦国:名弼,河南人。天圣九年,李迪自知河南府调河阳三城节度使,辟富弼签书河阳节度判官事,见苏轼《富郑公神道碑》。弼后官至同中书门下平章事、昭文馆大学士,封郑国公。
[2] 画角:古代军中乐器,长五尺,形如竹筒,本细末大,或以竹木,或以皮革为之,画蛟龙,故称画角。
[3] 仲宣:王粲,字仲宣,山阳高平人。后汉献帝初平三年(192)长安大乱,粲避难南奔,依荆州牧刘表,有《登楼赋》。表卒,复依曹操,为丞相掾,赐爵关内侯,拜侍中。建安二十年(215)操西征张鲁,粲作《从军诗》五首,首章言:“从军有苦乐,但问所从谁,所从神且武,焉得久劳师?”
黄河
积石导渊源[1],沄沄泻昆阆[2],龙门自吞险[3],鲸海终涵量[4]。怒洑生万涡[5],惊流非一状,浅深殊可测,激射无时壮[6]。常苦事堤防,何曾息波浪,川气迷远山,沙痕落秋涨。槎沫夜浮光[7],舟人朝发唱,洪梁画鹢连[8],古戍苍崖向。浴鸟不知清,夕阳空在望,谁当大雪天[9],走马坚冰上。
天圣九年,尧臣在河阳县主簿任内作此诗。尧臣诗世多言其细润工密,方回言其圆熟,近人始知其同情人民,强调斗争,但是如这首诗的浑涵壮丽,还没有得到认识。集中同样的诗亦不多见。
[1] 积石:山名,在甘肃临夏县西北。《书·禹贡》“道河积石”,指此。道,同导。
[2] 沄沄:沸流也。《楚辞·九思·哀岁》:“流水兮沄沄。”昆阆:昆仑山及阆风山,相传为神仙所居。《楚辞·离骚》:“登阆风而
马。”王逸注:“阆风,山名,在昆仑之上。”
[3] 龙门:山名,在山西河津,陕西韩城之间。《禹贡》言导河“至于龙门”,指此。
[4] 鲸海:犹言大海。杜甫《短歌行赠王郎司直》:“鲸鱼跋浪沧溟开。”
[5] 洑:回流。
[6] “浅深殊可测”二句:用节略法,犹言浅深殊不可测,激射无时不壮。
[7] 槎沫:舟前水花。
[8] 洪梁画鹢连:洪梁犹言河桥。杜预造河桥于富平津,在今河南孟县内。画鹢指船,船首画鹢鸟,故称画鹢。全句言连船为浮桥跨黄河上。
[9] 谁当:何当,又作合当。
梅花
似畏群芳妒,先春发故林,曾无莺蝶恋,空被雪霜侵。不道东风远,应悲上苑深[1],南枝已零落,羌笛寄馀音[2]。
天圣九年诗。纪昀评为“便有情韵”。
[1] 上苑:即上林苑,后汉时上林苑在今河南洛阳东。
[2] “南枝已零落”二句:古乐府横吹曲有《梅花落》十三首,见《乐府诗集》。横吹用笛,亦称横笛。马融《长笛赋》言“近世双笛从羌起”,故又称羌笛。
依韵和载阳登广福寺阁[1]
过闻联骑出,登览思逾清,晓涨林烟重,春归野水平。始看仙杏发,已爱夹衣轻,谁见吟馀处,残阳上古城。
天圣十年(1032)十一月改元,史称明道元年,尧臣三十一岁作。时在河阳县主簿任内,常因事往来河南、河阳间。
[1] 载阳:钱暄字载阳,临安人,官至宝文阁待制。父钱惟演,时以同中书门下平章事判河南府兼西京留守。广福寺,在河南县,今河南洛阳市境内。
依韵和欧阳永叔同游近郊[1]
洛水桥边春已回,柳条葱蒨眼初开[2],无人拾翠过幽渚[3],有客寻芳上古台。林邃珍禽时一啭,酒酣红日未西颓,知君最是怜风物,更约偷闲取次来[4]。
明道元年诗。
[1] 欧阳永叔:欧阳修字永叔,庐陵人,官至参知政事,封兖国公。天圣八年五月充西京留守推官,九年三月至西京。
[2] 葱蒨(qiàn欠):新绿之色。江淹《拟颜延之侍宴诗》:“青林结冥蒙,丹
被葱蒨。”眼初开:眼指柳芽,李商隐《二月二日》:“花须柳眼各无赖。”
[3] 拾翠:杜甫《秋兴》:“佳人拾翠春相问。”
[4] 取次:犹言次第。
依韵和永叔同游上林院后亭见樱桃花悉已披谢[1]
去年君到见春迟[2],今日寻芳是夙期,只道朱樱才弄蕊,及来幽圃已残枝。飘英尚有游蜂恋,著子唯应谷鸟知,把酒聊能慰馀景,乘欢不厌夕阳时。
明道元年诗。
[1] 上林院:夏敬观云:“《河南府志》:‘上林苑在府城外,汉置。’此云上林院,当是汉苑旧址,至宋乃为寺院也。”
[2] 去年:《欧阳修年谱》:“天圣九年三月,公至西京。”
游园晚归马上希深命赋[1]
兴尽夕阳天,言归跃杏鞯[2],新阴六街树,远目万家烟。歌咽楼千尺,吟馀月一弦,花间有游妓,醉去堕金钿[3]。
明道元年诗。
[1] 希深:谢绛字希深,富阳人,官至知制诰、判吏部太常礼院,时为河南府通判。尧臣初娶谢氏,谢绛之妹。
[2] 杏鞯:钱惟演诗:“歌翻南国桃根曲,马过章台杏叶鞯。”
[3] 金钿:妇人首饰嵌金花者。徐陵《玉台新咏序》:“反插金钿,横抽宝树。”
留守相公新创双桂楼[1]
藻栋起霄间[2],芳条俯可攀,晚云谈次改,高鸟坐中还。日映城边树,虹明雨外山,唯应谢池月[3],来照衮衣闲[4]。
明道元年诗。
[1] 留守相公:指钱惟演,字希圣,临安人,时以同平章事判河南府兼西京留守,故有此称。双桂楼:邵伯温《河南邵氏闻见录》卷二记惟演“因府第起双桂楼。西城建阁临圜驿,命永叔、师鲁作记。”
[2] 藻栋:屋之中梁为栋,其上画有文藻者为藻栋。
[3] 谢池:南朝宋诗人谢灵运在永嘉郡,有池上楼,有《登池上楼》诗。
[4] 衮衣:《诗·豳风·九罭》:“我觏之子,衮衣绣裳。”毛传:“所以见周公也;衮衣,卷龙也。”郑笺:“王迎周公,当以上公之服往见之。”
和永叔柘枝歌留守相公南庄按舞[1]
渔阳三叠音隆隆[2],红蕖乱坼当秋风[3],披香拥雾出妖嫮[4],妩眉壮发翩惊鸿。锵锵杂珮离芳渚[5],珠帽红靴振金缕[6],相迎垂手势如倾[7],障袂倚歌词欲吐[8]。最怜应节乍低昂,便转疾徐皆可睹[9],飘扬初认雪回风,踯躅还看茧萦绪。小小宁闻怨曲长,盈盈自解依俦侣。艺奇体妙按者谁,金貂大尹宴清池[10],绮茵绣幄粲辉映,玳簪珠履何委蛇[11]。是时郊原新退暑,天清气爽过林墅[12],淮王载酒昔尝闻[13],谢公携妓那能数[14]。始知事简乐民和,不厌来观柘枝舞。
明道元年诗。
[1] 柘枝歌:郭茂倩《乐府诗集》:“《乐府杂录》曰:‘健舞曲有柘枝,软舞曲有屈柘。’《乐苑》曰:‘羽调有柘枝曲,商调曲有屈柘枝。此舞因曲为名,用二女童,帽施金铃,抃转有声,其来也于二莲花中藏,花坼而后见,对舞相占,实舞中雅妙者也。’一说曰:‘柘枝本拓技舞也,其后字讹为柘枝。’沈亚之赋云:‘昔神祖之克戎,宾杂舞以混会,柘枝信其多妍,命佳人以继态。’然则似是戎夷之舞。按今舞人衣冠类蛮服,疑出南蛮诸国也。”
[2] 渔阳:鼓曲有《渔阳参挝》。
[3] 红蕖:犹言红荷,荷一名芙蕖。
[4] 妖嫮(hù户):美女。
[5] 锵锵:铃声。
[6] 金缕:金缕衣。
[7] 垂手:舞姿。《乐府解题》:“大垂手言舞而垂其手,又有小垂手及独垂手也。”
[8] 袂(mèi昧):衣袖。
[9] 便转:旋转。
[10] 金貂大尹:指钱惟演。宋时京师首长称开封尹,惟演兼西京留守,故亦称尹。汉时贵官冠上插貂,用黄金为竿,侍中插左,常侍插右。
[11] 委蛇(yí移):从容自得之貌。
[12] 墅(shù庶):别墅,住宅外的建筑,用为休息之所。
[13] 淮王:王维《从岐王过杨氏别业应教》诗:“杨子谈经处,淮王载酒过。”
[14] 谢公携妓:谢安栖迟东山,放情丘壑,每出游赏,必以妓女自从,见《晋书》。
希深惠书言与师鲁永叔子聪几道游嵩因诵而韵之[1]
闻君奉宸诏,瑞祝款灵岫[2],山水聊得游,志愿庶可就。岂无朋从俱,况此一二秀,方蕲建春陌[3],十刻残昼漏[4]。初经缑氏岭[5],古柏尚郁茂,却过
辕关[6],巨石相撑斗。夕斋礼神祠,法衮被藻绣[7],毕事登山椒[8],常服更短后[9],从者十数人,轻赍不为陋。是时天清阴,力气勇奔骤,云岩杳亏蔽,花草藏涧窦。傍林有珍禽,惊聒若避彀,盘石暂憩休,泓泉助吞漱。上窥玉女窗,崭绝非可构,下玩捣衣砧,焜耀金纹透[10]。尹子体雄恔[11],攀援愈习狃[12],欧阳称壮龄[13],疲软屡颠踣[14],竞欢相扶持,芒
恣践蹂[15]。八仙存故坛,三醉孰云谬[16]。鄙哉封禅碑[17],数子昔镌镂,偶志一时事,曷虞来者诟。绝顶瞰诸峰,隘然轻宇宙,遥思谢尘烦,欲知群鸟兽[18]。韩公传石室,闻之固已旧,当时兴稍衰,不暇苦寻究[19]。东崖暗壑中,释子持经咒,于今二十年,饮食同猿狖[20]。君子聆法音,充尔溢肤腠,尝期蹑屐过,吾侪色先愀〔原注:叶韵〕[21],遂乖真谛言,兹亦甘自咎。中顶会几望[22],凉蟾皓如昼[23],纷纷坐谈谑,草草具觞豆。清露湿巾裳,谁人苦羸瘦,便即忘形骸,胡为恋缨绶。或疑桂宫近[24],斯语岂狂瞀[25]。归来游少室[26],崷崪殊引脰[27],石室迢递过,探访仍邂逅。扪萝上岑邃,仙屋何广袤,乳水出其间,涓涓自成溜[28]。凡骨此熏蒸,灵真安可觏[29]。霞壁几千寻,四字侔篆籀[30],咸意苔藓文,诚为造化授,标之神清洞,民俗未尝遘。忽觉风雨冥,无能久瞻扣,匆匆遂宵征,胜事皆可复。俚歌纵喧哗,怪说多
糅[31],凌晨关塞阳,追赏颜匪厚,穷极四百里,宁惮疲左右。昨朝书报予,闻甚醉醇酎[32],所嗟游远方[33],心焉倍如疚。
明道元年诗。在这首诗中,尧臣运用谢绛来书的叙述,遂成大篇,酣畅淋漓,穷形尽致。谢绛得诗后,复书云:“忽得五百言诗,自始及末,诵次游观之美,如指诸掌,而又语重韵险,亡有一字近浮靡而涉缪异,则知足下于雅颂为深。刘宾客有言:‘人之神妙,其在于诗。’以明诗之难能,于文笔百倍矣。今足下以文示人为略,以诗晓人为精,吾徒将不足游其藩,况敢与奥阼也?叹感叹感。”谢绛两书皆见《欧阳文忠公文集》附录。
[1] 师鲁:尹洙字师鲁,河南人,官至起居舍人,时为山南东道节度掌书记。几道:王复字几道,河南人,秀才,后为隰州判官。
[2] “闻君奉宸诏”二句:谢绛《游嵩山寄梅殿丞书》:“近有使者东来,付仆诏书,并御祝封香,遣告嵩岳,合用读祝、捧币二员,府以欧阳永叔、杨子聪分摄,会尹师鲁、王几道至自缑氏。”宸诏指诏书;款,祷辞;灵岫,指嵩岳。款灵岫,万历本、宋荦本皆作“疑灵岫”,欧集附录作“款灵岫”。
[3] 蕲:同期。建春陌:宋时西京城东三门,中曰罗门,南曰建春,北曰上东,见《宋史·地理志》。
[4] 十刻残昼漏:谢书云:“昼漏未尽十刻,出建春门。”
[5] 缑(ɡōu钩)氏岭:在河南偃师南四十里。
[6]
(huán环)辕关:在偃师东南。
[7] 法衮被藻绣:法褒指岳神所被的衮龙服。藻绣,神服的刺绣。
[8] 山椒:山顶曰椒。
[9] 短后:短后衣,武士的服饰。
[10] “上窥玉女窗”四句:玉女窗捣衣石,皆嵩山名胜。谢书云:“窥玉女窗、捣衣石,石诚异,窗则亡有。”崭(zhǎn斩):高峻貌。焜耀:光辉。
[11] 体雄恔:宋荦本及欧集附录皆作“体雄恢”。雄恔,雄快。
[12] 愈习狃:宋荦本及欧集附录皆作“逾习狃”。狃,熟习。
[13] 欧阳称壮龄:是岁欧阳修年二十六岁,人生三十曰壮。
[14] 踣(bó勃):扑倒。
[15] 芒
(juē撅):草鞋。
[16] “八仙存故坛”二句:谢书云:“至八仙坛,憩三醉石”,皆登山时所经之地。
[17] 封禅碑:宋荦本作“封祝碑”,欧集附录作“封祀碑”。封禅碑,谢书云:“武后封祀碑故存,自号大周,当时名贤皆镌姓名于碑阴,不虞后代之讥其不典也。”
[18] 群鸟兽:《论语·微子》:“鸟兽不可与同群。”此倒用其意。
[19] “韩公传石室”四句:谢书云:“又寻韩文公所谓石室者,因诣,尽东峰顶。”《云麓漫钞》记韩愈题词:“元和四年三月二十六日余与著作郎樊宗师、处士卢仝,自洛中至少室,谒李征君渤。樊次玉川疾作,归。明日与李、卢自少室而东,上太室、中峰,宿封禅台,下石室,遂自龙川寺钓龙潭水,遇雷。明日观启母石,入天封观。闰四月三日韩愈题。”
[20] 狖(yòu右):长尾猿。
[21] “君子聆法音”四句:指诵《法华经》汪僧的言论。谢书云:“法华者栖石室中,形貌,土木也;饮食,猿鸟也。叩厥真旨,则软语善答,神色晬正,法道谛实,至论多矣,不可具道所切。当云:‘古之人念念在定,慧何由杂?今之人念念在散,乱何由定?’师鲁、永叔,扶道贬异,最为辩士,不觉心醉色怍,钦叹忘返。”
[22] 几望:谢绛等至中顶时,为八月十四日,故曰几望。
[23] 凉蟾:月。
[24] 桂宫:月宫。
[25] 瞀(mào茂):目眩。
[26] 少室:嵩山东峰曰太室,西峰曰少室。
[27] 崷崪(qiú zú酋卒):高峻貌。引脰(dòu豆):犹言引领。脰,颈。
[28] “扪萝上岑邃”四句:谢书云:“山径极险,扪萝而上者七八里。上有大洞,荫数亩,水泉出焉。”
[29] “凡骨此熏蒸”二句:谢书云:“久为道士所占,爨烟熏燎,又涂填其内,甚渎灵真之境,已戒邑宰,稍营草屋于侧,徙而出之。”
[30] “霞壁几千寻”二句:霞壁,赤壁,八尺为寻。谢书云:“又峭壁有若四字,云‘神清之洞。’体法雄妙,盖薛老峰之比。诸君疑古苔藓自成文,又意造化者笔焉,莫得究其本末。问道士及近居之民,皆曰:‘初无此异,不知也。’”
[31] “俚歌纵喧哗”二句:谢书云:“马上粗若疲厌,则有师鲁语怪,永叔、子聪歌俚调,几道吹洞箫,往往一笑绝倒,岂知道路之短长也。”
,同驳,杂色。
[32] 醇酎(zhòu宙):浓酒及复蒸酒。
[33] 游远方:尧臣时在河阳县。
拟玉台体七首(录二首)
夜夜曲
情来不自理,明月生南楼,坐感昔时乐,翻成此夜愁。
落日窗中坐
含情独不语,落日窗中时,妾意与君意,相思只自知。
明道元年诗。欧阳修有《拟玉台体七首》,题明道元年,见《欧阳文忠公文集》卷五十一,当是同时之作。
早行道中相逢
黤黤雨云晦[1],骎骎车马繁[2],唯忧不及见,及见返无言[3]。
明道二年(1033)尧臣三十二岁作。时在河阳县主簿任内,常因事往来河南,河阳间,十二月至汴京应试。
[1] 黤(yǎn掩)黤:青黑色。
[2] 骎(qīn侵)骎:马速行貌。
[3] 返无言:宋荦本作“反无言”。
古意
故人留雅曲,今与新人弹,新人听不足,复使后人欢。
明道二年诗。
送弟良臣归宣城[1]
乔木句溪边[2],秋光几曲连,将归三亩宅,远寄下江船。伴尔唯征雁,悲余有暮蝉,亲朋如见问,贫外似当年[3]。
明道二年诗。
[1] 良臣:据《宣城梅氏宗谱》,良臣为尧臣同高祖弟。尧臣高祖梅远三子:简、超、章。简生朝,朝生诚,诚生良臣。超生邈,邈生让,让生尧臣。
[2] 句溪:源出浙江旧於潜县及安徽绩溪县,至宣城城北与宛溪合流。
[3] 贫外似当年:犹言一切如旧,惟贫困更甚。
馀姚陈寺丞[1]
试邑来勾越[2],风烟复上游,江潮自迎客,山月亦随舟。海货通闾市,渔歌入县楼,弦琴无外事,坐见浦帆收。
景祐元年(1034)尧臣年三十三岁作。是年应进士举下第,除德兴县令知建德县事,未赴任先归宣城。方回《瀛奎律髓》评:“圣俞此诗全不似宋人诗,张籍、刘长卿不能及也。”纪昀评:“通体俱饶高韵,六句尤佳。”
[1] 馀姚:今浙江县名。陈寺丞:名最,见欧阳修诗。宋时太常寺、卫尉寺皆有丞,称寺丞。其时官制混乱,寺丞仅为官衔,陈寺丞时知馀杭县事,故首句言试邑。
[2] 勾越:犹言句吴。《史记·吴太伯世家》索隐:“颜师古注《汉书》,以吴言句者,夷之发声,犹言於越耳。”
聚蚊
日落月复昏,飞蚊稍离隙,聚空雷殷殷[1],舞庭烟幂幂[2]。蛛网徒尔施,螗斧讵能磔[3]。猛蝎亦助恶[4],腹毒将肆螫,不能有两翅,索索缘暗壁[5]。贵人居大第,蛟绡围枕席[6],嗟尔于其中,宁夸嘴如戟。忍哉傍穷困,曾未哀癯瘠[7],利吻竞相侵,饮血自求益。蝙蝠空翱翔,何尝为屏获[8],鸣蝉饱风露,亦不惭喙息[9]。薨薨勿久恃[10],会有东方白。
景祐元年诗。欧阳修有《和圣俞聚蚊诗》,题景祐元年,见《欧阳文忠公文集》卷五十二。尧臣应举下第,在这首诗里,充满了愤恨。诗在他的手里,已经成为斗争的武器。蜘蛛、螳螂、蝙蝠、鸣蝉,对蚊子都不能起制止的作用,蝎子还要趁机逞凶,这一切都在诗里得到贬斥。“薨薨”两句,见到他对于前途抱有胜利的信心。欧阳修和诗最后说:“江南何所有,水木正秋明,自古佳丽国,能助诗人情。喧嚣不可久,片席何时征?”显然是在知建德县发表以后的作品,企图对于尧臣加以安慰。
[1] 聚空雷殷殷:《汉书·中山靖王胜传》:“聚蚊成雷。”又《诗·召南·殷其雷》毛传:“殷,雷声也。”
[2] 幂(mì密)幂:纷蔽貌。
[3] 螗:螳螂,前有两足,举之如执斧。磔:分裂。
[4] 蝎:尾有毒刺,用以螫(shì氏)人。
[5] 索索:虫缘壁声。
[6] 蛟绡:夏敬观曰:“蛟当作鲛。”《述异记》:“南海出鲛绡,一名龙纱。”
[7] 癯(qú渠)瘠:瘦。
[8] 屏获:屏障及捕获。
[9] 喙(huì晦)息:以口呼吸。
[10] 薨(hōnɡ烘)薨:群飞之声。
余居御桥南夜闻妖鸟鸣效昌黎体
都城夜半阴云黑,忽闻转毂声咿呦[1]。尝忆楚乡有妖鸟,一身九首如赘疣[2],或时月暗过闾里,缓音低语若有求。小儿藏头妇灭火,闭门鸡犬不尔留。我问楚俗何苦尔,云是鬼车载鬼游,鬼车载鬼奚所及,抽人之筋系车辀[3]。昔听此言未能信,欲访上天终无由。今来中土百物正,安得遂与南方俦[4]。上帝因风如可达,愿令驱逐出九州。
景祐元年诗。这首诗可能和《聚蚊》一样,是一首讽刺诗。句法非常泼刺,表现出尧臣正在探讨如何完成自己的风格。
[1] 毂(ɡǔ古):车轮中心的圆木。咿呦(yī yōu伊幽):车轮声。
[2] 赘疣(zhuì yóu坠尤):肿瘤。
[3] 辀(zhōu舟):车辕。
[4] 俦(chóu愁):相同。
随州钱相公挽歌三首(录一首)[1]
去年伊水上[2],倾府望云岑[3],路转犹回首,人谁不殒心。可怜飞语后[4],挤恨九幽深,从此埋英骨,空令泪满襟。
景祐元年诗。惟演卒于景祐元年七月,诗当作于是时。尧臣对惟演有知己之感。故有此作。
[1] 随州:故治在今湖北随县。
[2] 去年:指明道二年钱惟演解西京留守,赴随州崇信军节度使本任事。尧臣有《饯彭城公赴随州龙门道上作》一首。伊水:出河南卢氏县东南,流经嵩县、伊阳、洛阳、偃师县南,入洛水。
[3] 岑:山小而高者曰岑,见《尔雅·释山》。
[4] 飞语:指御史中丞范讽倾陷惟演事。《续资治通鉴长编》卷一一三记范讽言“惟演在章献时,权宠太盛,与后家连姻,请行降黜。上谕辅臣曰:‘先后未葬,朕不忍遽责惟演。’即袖告身入对曰:‘陛下今不听臣言,臣今奉使山陵,而惟演守河南,臣早暮忧刺客,愿纳此,不敢复为御史中丞矣。’上不得已,可之”。
中秋与希深别后月下寄
薄雾生寒水,寥寥舣画船[1],人伤千里别,桂吐十分圆[2]。把酒非前夕,追欢忆去年,南楼足佳兴,好在谢临川[3]。
景祐元年诗。是年三月,谢绛调开封府判官,中秋尧臣归宣城,与谢绛别于汴京,有此诗。
[1] 舣(yǐ蚁)船:《史记·项羽本纪》:“乌江亭长舣船待。”集解引如淳曰:“南方人谓整船向岸曰舣。”
[2] 桂吐十分圆:犹言月吐十分圆,古代诗人多谓月为桂宫。
[3] 临川,诸本皆作“林川”,方回《瀛奎律髓》卷二十二作“临川”。夏敬观曰:“林当为临误。”谢临川:谢灵运曾为临川太守,借指谢绛。
和才叔岸傍古庙[1]
树老垂缨乱,祠荒向水开,偶人经雨踣,古屋为风摧。野鸟栖尘坐,渔郎奠竹杯[2],欲传山鬼曲[3],无奈楚辞哀。
景祐元年诗,是秋,尧臣南归,由汴河入淮,经大运河,溯长江回宣城,沿途皆有诗。陈衍《宋诗精华录》评云:“写破庙如画。”
[1] 才叔:夏敬观云:“石苍舒,字才叔,《过庭录》称其与韩琦有旧。又王广渊,字才叔,大名成安人,《宋史》有传,未知孰是。”
[2] 竹杯:以竹为杯,旧时神庙以此卜吉凶。韩愈《谒衡岳庙》:“手持杯珓导我掷,云此最吉馀难同。”
[3] 山鬼:《楚辞·九歌》篇名。
自急流口经长芦江入金陵
始发碧江口,旷然谐远心[1],风清舟在鉴,日落水浮金。瓜步逢潮信[2],台城过雁音[3],故乡何处是,云外即乔林。
景祐元年诗。
[1] 旷然:豁然。
[2] 瓜步:镇名,在江苏六合东南,东有长江,有瓜步山,镇以此得名。
[3] 台城:在江苏南京市玄武湖侧。
早渡长芦江
带月出寒浦,残星侵水
[1],帆开风色正,舟急浪花分。雾气横江白,鸡声隔岸闻,天晴建业近[2],钟岫起孤云[3]。
景祐元年诗。
[1]
:水涯。
[2] 建业:今江苏南京市,三国时孙权建都于此,又称建康。
[3] 钟岫(xiù秀):钟山,又名紫金山,在南京市东北。
游响山[1]
久忆门前胜,聊乘逸兴游,寒篙进溪曲,古木暗城头。鸟过空潭响,船随碧濑流[2],梅花三叠罢[3],烟火起沧洲。
景祐元年诗。时尧臣已至宣城。
[1] 响山:在安徽宣城南二里,下俯宛溪,有响潭。
[2] 濑(lài赖):水流砂石上曰濑。
[3] 梅花三叠:《梅花三弄》,曲调名。
建德新墙诗[1]
山廨不营堵[2],筠篁为密篱[3],初年固可蔽,晏岁不能支[4]。已被巢蜂蠹,复为荒葛蔂[5],夏雨久枯脆,秋风遂倾欹。鸡鹜恣穿逸[6],牛羊来践窥,我议欲板筑[7],群走皆不怡[8]。首吏先进白,土疏不可为,潦雨忽暴集,涧流如突驰[9]。我心赜其极[10],斯语其见欺,用竹乃户率[11],破得缘而私[12]。冬敛葺西角,春调完北陲[13],循环日有坏,烦扰无虚时。介决弗尔惑[14],遂饬辟其基,榛莽一芟去,畚锸能悦随[15]。膏润非朽壤,峭削隐金锤[16],荏苒未逾月[17],屹如长云垂[18]。疏堑备水害[19],既圬复蓬茨[20],岂唯御獾豹[21],亦以防狐狸。且有内外隔,绝闻间巷卑,安然兹燕息,来者勿吾隳[22]。
景祐二年(1035)尧臣三十四岁作。时以德兴县令知建德县事。在这首诗里可以看到他的诗有了进一步的发展,运用接近散文的形式,叙述整个事态,提出自己的见解,也对于当时的黑暗,有一定的批判。
[1] 建德:县名,宋时属江南西路,后改称秋浦县,又改为至德县。今与东流县合并为安徽至东县。
[2] 山廨(xiè械):山城的公署。堵:土墙。
[3] 筠篁:竹。
[4] 晏岁:晚岁。
[5] 蔂(léi雷):牵蔓。
[6] 鹜(wù雾):鸭。
[7] 板筑:建筑土墙,用两板相对夹峙,中实以土,经过捶击而成,故曰板筑。
[8] 群走:成群的吏役。
[9] “首吏先进白”四句:为首的吏役指出土质太松,不可筑墙,潦雨暴至,跟着涧水就会冲垮了。
[10] 赜(zé则):探讨。
[11] 户率:按户摊派。
[12] 破得缘而私:夏敬观云:“破疑当作彼。”
[13] 北陲:北边。
[14] 介决:坚决。
[15] 畚(běn本)锸:盛土器和铲土的锹。悦随:乐从。
[16] 隐金锤:《汉书·贾山传》言秦始皇筑驰道“隐以金椎”。注引服虔曰:“隐,筑也,以铁椎筑之。”
[17] 荏苒(rěn rǎn忍染):迁延。
[18] 屹(yì意):高耸貌。
[19] 堑(qiàn欠):沟堑。
[20] 圬(wū污):涂泥。蓬茨:以蓬草覆盖墙头。
[21] 獾(huān欢):又称狗獾,哺乳类动物,通常筑洞于土丘或大树下。
[22] 隳(huī灰):毁坏。
往东流江口寄内
艇子逐溪流,来至碧江头,随山知几曲,一曲一增愁。巢芦有翠鸟,雄雌自相求,擘波投远空,丹喙横轻鲦[1]。呼鸣乃不已,共啄向苍洲[2],而我无羽翼,安得与子游。
[1] 喙(huì惠):口。鲦(tiáo条):鱼名,又称白条鱼。
[2] 苍洲:同沧洲。
代内答
结发事君子[1],衣袂未尝分[2],今朝别君思,历乱如丝棼[3]。征仆尚顾侣,嘶马犹索群,相送不出壸[4],倚楹羡飞云[5]。日暮秋风急,雀声檐上集,并作千里愁,愁极翻成泣。
景祐二年诗。东流为建德邻县,尧臣因事至东流,有此二诗。寄内,寄谢氏,代内答,代谢氏作答也。
[1] 结发:犹言束发,古代男子二十束发加冠,女子十五束发加笄,始为成人之服,可以婚配。苏武诗:“结发为夫妻。”
[2] 衣袂:《拾遗记》:“萧凤使玉门关,劝酒频频,谓兄曰:‘醉中庶分袂不悲。’”袂,衣油,分袂犹言分手。
[3] 棼(fén焚):乱。
[4] 壸(kǔn阃):宅内长巷。
[5] 楹(yínɡ盈):庭柱。
夏雨
林梅初弄熟,密雨闭重关[1],润裛衣巾上[2],凉生竹树间。水声通远涧,云色暝前山[3],野鸟寂无语,公庭尽昼闲。
景祐三年(1036)尧臣三十五岁作,时在知建德县事任内。
[1] 闭重关:犹言掩重门。
[2] 润:水气。裛(yì邑):沾濡。
[3] 暝:暗。
彼
吟[1]
断木喙虽长[2],不啄柏与松,松柏本坚直,中心无蠹虫。广庭木云美,不与松柏比,臃肿质性虚,圬蝎招猛嘴[3]。主人赫然怒[4],我爱尔何毁,弹射出穷山,众鸟亦相喜。啁啾弄好音[5],自谓得天理,哀哉彼
禽,吻血徒为尔。鹰鹯不搏击[6],狐兔纵横起,况兹树腹怠,力去宜滨死[7]。
景祐三年诗。《续资治通鉴长编》卷一一八,记是年五月初九日“天章阁待制、权知开封府范仲淹落职知饶州。仲淹言事无所避,大臣权幸多恶之。时吕夷简执政,进者往往出其门。仲淹言‘官人之法,人主当知其迟速升降之序,其进退近臣,不宜全委宰相’。又上百官图,指其次第曰:‘如此为序迁,如此为不次,如此则公,如此则私,不可不察也。’夷筒滋不悦。帝尝以迁都事访诸夷简,夷简曰:‘仲淹迂阔,务名无实。’仲淹闻之,为四论以献,一曰帝王好尚,二曰选贤任能,三曰近名,四曰推委,大抵讥指时政。……夷简大怒,以仲淹语辨于帝前,且诉仲淹越职言事,荐引朋党,离间君臣。仲淹亦交章对诉,辞愈切,由是降黜。侍御史韩渎希夷简意,请以仲淹朋党榜朝堂,戒百官越职言事。从之。”吕夷简和范仲淹之间的政治斗争,是十一世纪三十年代宋王朝的重大事故。尧臣虽然远在建德,但是政治立场是非常坚定的。这首诗爱憎分明,充分地说明他的态度。
[1]
(liè列):斫木鸟,又作啄木鸟。
[2] 断木:夏敬观云:“断当作斫,《尔雅》‘
斫木’。”
[3] 圬蝎:夏敬观云:“各本作圬,非其义,当是朽讹。”按《宋诗钞》作朽,当作朽。蝎(xiē歇),木中蠹虫总名。
[4] 赫然:怒貌。
[5] 啁啾(zhōu jiū周究):繁碎之声。
[6] 鹰鹯(zhān占):猛禽类。《左传》:“见无礼于其君者诛之,犹鹰鹯之逐鸟雀也。”
[7] 滨死:犹言迫近于死。
腊日出猎因游梅山兰若[1]
我与二三骑,争驰孤戍旁,逐麋逢野寺,息马据胡床[2]。鹰想支公好[3],人思灞上狂[4],归来何薄暮[5],烟火照溪光。
景祐三年诗。
[1] 腊日:腊祭之日,古代于十二月合祭诸神,称为腊祭,因此十二月亦称腊月,腊月之日称为腊日。梅山:在建德县。兰若:梵语阿兰若的略称,僧人的居处。
[2] 胡床:即交椅,古代北方民族的坐具,故称胡床。
[3] 支公:即支遁,晋高僧。《建康实录》:支遁好养鹰马而不乘放,人或问之,曰:“爱其神骏。”
[4] 灞上:长安附近,游猎之所。
[5] 薄暮:近暮。
田家
南山尝种豆,碎荚落风雨[1],空收一束萁[2],无物充煎釜。
景祐三年诗。在这首和下一首诗,看到尧臣虽然做了县官,但是和人民同呼吸,共甘苦,因此诗中充分反映劳动人民所遭遇的苦难。
[1] 荚:豆荚。
[2] 萁(qí其):豆茎。
陶者
陶尽门前土,屋上无片瓦,十指不沾泥,鳞鳞居大厦[1]。
景祐三年诗。在这首诗里,尧臣把劳动人民和剥削阶级的形象完全对立起来。他的感情是完全站在劳动人民方面的。
[1] 鳞鳞:细密整齐貌。
闻欧阳永叔谪夷陵[1]
共在西都日[2],居常慷慨言,今婴明主怒[3],直雪谏臣冤。谪向蛮荆去,行当雾雨繁,黄牛三峡近[4],切莫听愁猿。
景祐三年诗。
[1] 夷陵:今湖北宜昌。景祐三年五月,范仲淹贬饶州,欧阳修时为馆阁校勘,给右司谏高若讷去信,责备他不能尽职,又说:“前日又闻御史台榜朝堂,戒百官不得越职言事,是可言者惟谏臣尔。若足下又遂不言,是天下无得言者也。足下在其位而不言,便当去之,无妨他人之堪其任者也。昨日安道(余靖)贬官,师鲁待罪,足下犹能以面目见士大夫,出入朝中称谏官,是足下不复知人间有羞耻事尔。”若讷把这封信缴给仁宗,五月二十一日,欧阳修被贬为夷陵令。
[2] 西都:西京洛阳。
[3] 婴:触犯。
[4] 黄牛:峡名,在宜昌西北八十里。三峡:其说不一,通常指巫峡、西陵峡、归峡,皆在宜昌上游。
闻尹师鲁谪富水[1]
朝见谏臣逐,暮章从谪官,附炎人所易,抱义尔惟难。宁作沉泥玉,无为媚渚兰,心知归有日,时向斗牛看[2]。
景祐三年诗。
[1] 尹师鲁:范仲淹既贬饶州,太子中允、馆阁校勘尹洙上言:“臣常以范仲淹直谅不回,义兼师友,自其被罪,朝中多云臣亦被荐论。仲淹既以朋党得罪,臣固当从坐。”由此尹洙贬为崇信军节度掌书记,监郢州酒税。富水:郢州一称富水郡。
[2] 斗牛:指斗宿、牛宿。《晋书·张华传》:“斗牛之间,常有紫气,乃邀雷焕仰观。焕曰:‘宝剑之精,上彻于天耳。’”此言尹洙之才,不会沉没,终当上达。
寄饶州范待制[1]
山水番君国[2],文章汉侍臣,古来中酒地,今见独醒人[3]。坐啸安浮俗,谈诗接上宾,何由趋盛府[4],徒尔望清尘。
景祐三年诗。这首诗和上二首,是在范仲淹、欧阳修、尹洙三人被贬以后的作品。尧臣把自己对于三人在思想感情、政治抱负上的共鸣,完全透露出来。
[1] 饶州:今江西鄱阳。范待制:范仲淹官衔为天章阁待制,故称范待制。
[2] 番(bō波)君:《史记·项羽本纪》:“番君吴芮率百越佐诸侯。”集解引韦昭曰:“初,吴芮为鄱令,故号曰鄱君,今鄱阳县是也。”
[3] “古来中酒地”二句:活用《楚辞·渔父》:“举世皆浊我独清,众人皆醉我独醒,是以见放。”
[4] 盛府:对于饶州官署的尊称。
咏王右丞所画阮步兵醉图胡公疏新勒石[1]
右丞笔通妙,阮籍思玄虚[2],独画来东平[3],倒冠醉乘驴。力顽不肯进,俯首耳前趋[4],一人牵且顾,一士旁挟扶。捉鞍举双足[5],闭目忘穷途[6],想象得风度,纤悉古衣裾[7]。玉骨化为土,丹青终不渝[8],而今几百岁[9],乃有胡公疏。买石遂留刻,渍墨许传模,白黑就仿佛,毫芒辨精粗[10]。千古畜深意,终朝悬座隅,谁谓盈尺纸,不惭云雾图。
景祐三年诗。
[1] 王右丞:唐王维,字摩诘,太原祁(今山西祁县)人,历官尚书右丞。右丞,正统本、宋荦本皆作“右丞”,万历本作“右军”。阮步兵:魏阮籍,字嗣宗,陈留尉氏人。籍闻步兵厨人善酿酒,贮酒三百斛,乃求为步兵校尉。胡公疏:尧臣同时人,本集又有《送胡公疏之金陵》、《胡公疏示祖择之卢氏石诗和之》两题,称为“建康从事”。
[2] 思玄虚:指思想深入玄奥的境界。
[3] 东平:魏时有东平国,今山东东平县地。阮籍拜东平相,乘驴到郡。
[4] 俯首:指驴俯首倾耳,不肯前进。
[5] 捉鞍:夹鞍,指阮籍举足,斜夹鞍上。
[6] 穷途:《晋书·阮籍传》称籍时率意独驾,不由径路,车迹所穷,辄痛哭而返。
[7] 纤悉:细致详密。裾(jū居):衣襟。
[8] 渝:变。
[9] 几百岁:自王维(699—759)至此约四百年。
[10] “白黑就仿佛”二句:极言拓本之精。
猛虎行[1]
山木暮苍苍,风凄茆叶黄[2],有虎始离穴,熊罴安敢当[3]。掉尾为旗纛[4],磨牙为剑铓,猛气吞赤豹,雄威蹑封狼[5]。不贪犬与豕,不窥藩与墙[6],当途食人肉,所获乃堂堂。食人既我分[7],安得为不祥,麋鹿岂非命[8],其类宁不伤。满野设罝网[9],竞以充圆方[10],而欲我无杀,奈何饥馁肠[11]。
景祐三年诗。夏敬观曰:“此诗当是讥司谏高若讷。”按其时若讷附和吕夷简,不足当猛虎之称,此诗当是指吕夷简。全篇从猛虎的吃人逻辑出发,讽刺辛辣,为自古诗中所罕见。
[1] 猛虎行:乐府平调曲名。
[2] 茆叶:同茅叶。
[3] 罴(pí疲):哺乳类动物,似熊而体大,俗称人熊。
[4] 纛(dào到):大旗。
[5] 蹑封狼:蹑,疑当作“慑”。封狼,大狼。
[6] 藩:篱。
[7] 分:读去声。
[8] 麋(mí迷):哺乳类动物,似鹿而体长大,高七尺许。
[9] 罝(jū居):兔网。
[10] 圆方:古代食器方者为簠,圆者为簋。
[11] 馁(něi内上声):饥饿。
水轮咏
孤轮运寒水,无乃农者营,随流转自速,居高还复倾。利才畎浍间[1],功欲霖雨并,不学假混沌,亡机抱瓮罂[2]。
景祐四年(1037)尧臣年三十六岁作,时在知建德县事任内。从这首诗里,看到尧臣对于新事物的认识和接受。封建社会的士大夫阶级一般都爱向后看,因此提倡“忘机”,否定推动社会发展的成就,这是尧臣所不取的。
[1] 畎(quǎn犬):田中小沟。浍(kuài快):田间渠道。
[2] “不学假混沌”二句:《庄子·天地》记“子贡南游于楚,反于晋,过汉阴,见一丈人方将为圃畦,凿隧而入井,抱瓮而出灌。……子贡曰,‘有械于此,一日浸百畦,用力甚寡而见功多,夫子不欲乎?’……为圃者忿然作色而笑曰:‘吾闻之吾师,有机械者必有机事,有机事者必有机心,机心存于胸中,则纯白不备,纯白不备则神生不定。神生不定者,道之所不载也。吾非不知,羞而不为也。’……(子贡)反于鲁,以告孔子,孔子曰:‘彼假修浑沌氏之术者也,识其一不识其二,治其内而不治其外。’”混沌,同“浑沌”;亡机,同“忘机”。
禽言四首(录二首)
子规[1]
不如归去,春山云暮,万木兮参云,蜀天兮何处。人言有翼可归飞,安用空啼向高树。
竹鸡[2]
泥滑滑,苦竹岗,雨萧萧,马上郎。马蹄凌兢雨又急[3],此鸟为君应断肠。
景祐四年诗。其后苏轼作《五禽言》,自序谓“梅圣俞作四禽言,余寓居定惠院,春夏之交,鸟鸣百族,土人多以其声之似者名之,用圣俞体作五禽言”。
[1] 子规:一名杜鹃。旧传蜀帝杜宇死后,其魂化为子规。不如归去,为象声词。
[2] 竹鸡:生南方,形如鹌鹑而略小,泥滑滑,亦象声词。
[3] 凌兢:寒冷战栗貌。
读《汉书·梅子真传》[1]
子真实吾祖,耿介仕炎汉[2],权臣始擅朝[3],忠良被涂炭[4]。辇下莫敢言[5],上书陈治乱,是时卿大夫,曾不负愧汗[6]。其文信雄深,烂然今可玩[7],危言识祸机[8],灭迹思汗漫[9]。一朝弃妻子,龙性宁羁绊[10],九江传神仙[11],会稽隐廛闬[12]。旧市越溪阴[13],家山镜湖畔[14],唯馀千载名,抚卷一长叹。
景祐四年诗。在这首诗里,尧臣表示他在政治斗争中的态度。
[1] 梅子真:《汉书·杨胡朱梅云传》,梅福,字子真,九江寿春人。为郡文学,补南昌尉,去官居寿春,屡上书言事。王莽时,一朝弃妻子,去九江,相传以为仙去,后有人见于会稽者。
[2] 耿介:守正不阿。炎汉:古代信五行相生之说,以为汉以火德王,故称炎汉。
[3] 权臣始擅朝:权臣指王凤,成帝时为大将军。擅朝,专擅朝政。
[4] 忠良被涂炭:忠良指京兆尹王章,讥刺王凤,为凤所杀。涂炭指泥涂炭火,极言忠良被害如陷泥坠火。
[5] 辇(niǎn捻):皇帝所乘的车子,辇下指京城。
[6] 曾不负愧汗:用节略句法,犹言不曾不负愧汗。梅诗有此句法,《黄河》“浅深殊可测,激射无时壮”两句与此同。愧汗,因自惭而流汗;负愧汗,白白地自惭流汗。“是时卿大夫”两句指出当时的大官们看到梅福上书直言,尽管自惭流汗,但是还不敢直言,白白地流了大汗。
[7] 烂然:有光采。玩:学习。
[8] 危言:直言。宋荦本作“危亡”。
[9] 汗漫:广泛莫测。孟浩然《送元公之鄂渚寻观主张骖鸾》诗:“应是神仙辈,相期汗漫游。”
[10] 龙性:刚健的性格。颜延之《五君咏》:“龙性谁能驯。”羁绊:束缚。
[11] 九江:汉郡名,今江苏北部及安徽北部,治寿春,今安徽寿县。
[12] 会稽:汉郡名,今江苏南部及浙江地。廛(chán蝉):古时一户所占的房地。闬(hàn汗):里门。
[13] 越溪:越地即浙江的溪水。
[14] 镜湖:即鉴湖,在今浙江绍兴市。
古意
月缺不改光,剑折不改刚,月缺魄易满[1],剑折铸复良。势利压山岳,难屈志士肠,男儿自有守,可杀不可苟。
景祐四年诗。尧臣指出在政治斗争失败中,不能丧失信心,还得争取进一步的胜利。
[1] 魄:月色无光之处。
闻雁寄欧阳夷陵[1]
闲坐独无寐,雁来更未阑[2],声长河汉迥[3],影落户庭寒。荆楚橘包熟[4],潇湘枫叶丹,南飞过三峡,试问故人看。
景祐四年诗。
[1] 欧阳夷陵:欧阳修时为夷陵令。
[2] 更未阑:更未残。
[3] 迥(jiǒnɡ窘):远。
[4] 橘包:韩愈《送廖道士序》:“橘柚之包。”
范饶州坐中客语食河豚鱼[1]
春洲生荻芽[2],春岸飞杨花,河豚当是时,贵不数鱼虾。其状已可怪,其毒亦莫加,忿腹若封豕[3],怒目犹吴蛙。庖煎苟失所,入喉为镆铘[4],若此丧躯体,何须资齿牙。持问南方人,党护复矜夸,皆言美无度[5],谁谓死如麻。我语不能屈,自思空咄嗟。退之来潮阳,始惮餐笼蛇[6],子厚居柳州,而甘食虾蟆[7],二物虽可憎,性命无舛差[8]。斯味曾不比,中藏祸无涯,甚美恶亦称[9],此言诚可嘉。
景祐五年(1038)十一月改元,史称宝元元年,尧臣年三十七岁作。是年解知建德县任,入汴京。欧阳修《诗话》:“梅圣俞尝于范希文席上赋河豚鱼诗云:‘春洲生荻芽,春岸飞杨花,河豚当是时,贵不数鱼虾。’河豚常出于春暮,群游水上,食絮而肥,南人多与荻芽为羹,云最美。故知诗者谓止破题两句,已道尽河豚好处。圣俞平生苦于吟咏,以闲远古淡为意,故其构思极艰。此诗作于樽俎之间,笔力雄赡,顷刻而成,遂为绝唱。”
[1] 范饶州:范仲淹时知饶州。河豚:鱼名。
[2] 荻:禾本科,生水边及原野。
[3] 忿腹:河豚易怒,怒则腹大而上浮。封豕:大豕。
[4] 镆铘:利剑名,一作莫邪。
[5] 美无度:《诗·魏风·汾沮洳》:“彼其之子,美无度。”
[6] “退之来潮阳”二句:韩愈谪潮州,有《初南食贻元十八协律》:“惟蛇旧所识,实惮口眼狞,开笼听其去,郁屈尚不平。”笼蛇,宋本《皇朝文鉴》作“龙蛇”。
[7] “子厚居柳州”二句:柳宗元谪柳州,韩愈《答柳柳州食虾蟆》:“余初不下喉,近亦能稍稍,常惧染蛮夷,失平生好乐,而君复何为,甘食比豢豹。”
[8] 舛(chuǎn喘)差:差错。
[9] 称:相当。《左传》:“晋叔向欲娶于申公巫臣氏,其母曰:‘吾闻之,甚美必看甚恶。’”
和元舆游春次用其韵[1]
乘闲多远兴[2],信马与君行,碧树斜通市,清流曲抱城[3]。山花高下色,春鸟短长声,日暮吾庐近,还歌空复情。
宝元元年诗。
[1] 元舆:徐元舆,继尧臣知建德县事。
[2] 远兴:《广群芳谱》作“野兴”。
[3] 曲抱城:宋荦本作“抱曲城”。
离芜湖至观头桥[1]
江口泊来久,菇蒲长旧苗,争雏洲鹊斗,遗子浦鱼跳。宿岸欣逢戍,归船竞趁潮,时时望乡树,已恨白云遥[2]。
宝元元年诗,尧臣自建德回宣城,复自宣城回京,时方乘舟离芜湖。
[1] 芜湖:今安徽芜湖市。
[2] 白云遥:《新唐书·狄仁杰传》:“亲在河阳,仁杰登太行山,反顾,见白云孤飞,谓左右曰:‘吾亲舍其下。’瞻怅久之,云移,乃得去。”
宿州河亭书事[1]
远泛千里舟,暂向郊亭泊,观物趣无穷,适情吟有托。林中鸦舅狞[2],席上蝇虎攫[3],雨久草苗盛,田芜瓜蔓弱。香粳稚子惯,脱粟家人薄[4]。少年都下来,聊问时所作,新衣尚穿束[5],旧服变褒博[6]。我今贫且贱,短褐随宜著[7]。
宝元元年诗。这首诗托物起兴,五至八句言政治斗争的激烈,九、十两句自言弱点,“少年”四句言政争的不利情况,最后两句提出自己的抱负。这里正见到尧臣不甘屈服的决心。
[1] 宿州:今安徽宿县。
[2] 鸦舅:鸟名。《广博物志》:“鸦舅,似鸦而小,黑色,嘴边有毛甚劲,能逐鸦,鸦见避之。”
[3] 蝇虎:蜘蛛类,常徘徊墙壁上以捕食蝇及小虫。
[4] 脱粟:粗米仅脱稃壳者曰脱粟。
[5] 穿束:犹言紧束。
[6] 褒博:褒衣博带,言儒者之装束。《汉书·隽不疑传》:“褒衣博带,盛服至门上谒。”
[7] 短褐:贫士之服。褐,粗毛布衣。
晚泊观斗鸡
舟子抱鸡来,雄雄跱高岸[1],侧行初取势,俯啄示无惮。先鸣气益振,奋击心非愞[2],勇颈毛逆张,怒目眦裂盰[3]。血流何所争,死斗欲充玩,应当激猛毅,岂独专晨旦。胜酒人自私,粒食谁尔唤。缅怀彼兴魏[4],傍睨当衰汉,徒然驱国众,曾靡救时难。群雄自苦战,九锡邀平乱[5],宝玉归大奸[6],干戈托奇算。从来小资大,聊用一长叹。
宝元元年诗。这首诗同样是托物起兴,归结到全国纷争,生民涂炭,徒然给野心家造机会,他们盗窃了斗争的果实,自认为神机妙算,建立大功。
[1] 跱(zhì治):耸立。
[2] 愞(nuò懦):怯弱。
[3] 眦(zì字):目眶。盰(ɡàn干):张目。
[4] 缅怀:远怀。
[5] 九锡:古代天子赐诸侯有大功者衣物凡九等:一曰车马,二曰衣服,三曰乐则,四曰朱户,五曰纳陛,六曰虎贲,七曰弓矢,八曰斧钺,九曰秬鬯。
[6] 宝玉:《左传》定公八年:“阳虎说(同脱)甲如公宫,取宝玉大弓以出,舍于五父之衢。”这事《春秋》的记载里,称为“盗窃宝玉大弓”。
庙子湾辞[1]
庙子湾风俗云,有白鼋凭险[2],日为波潮以惊异上下。余过而作辞云。
我之东来兮过彼雍丘[3],舟师奏功兮浊水湍流[4],历长湾兮势曲钩,倾高斗折兮若奔虬[5]。潜伏怪物兮深幽幽,发作暴涨兮为潮头,土人立祠兮在彼沙洲,老木苍苍兮蝉噪啾啾。输卒引
兮蓬首裸体剧缧囚[6],赤日上煎兮胶津蹙气塞咽喉[7],胸荡肩挨同轭牛[8],足进复退不得休。竟持纸币挂庙陬[9],微风飘扬如喜收。我今语神神听不,何不归海事阳侯[10]。穹鱼大龟非尔俦[11],奚必区区此汴沟[12],惊愚骇俗得肴羞,去就当决何迟留。
宝元元年诗。尧臣同情劳动人民,诗句亦动荡跳跃,为一般诗人所罕有。
[1] 庙子湾:在河南杞县西。
[2] 鼋(yuán元):鳖类,长约八尺,宽约七尺,生江河中。
[3] 东来:宋荦本作“东莱”。雍丘:今河南杞县。
[4] 湍(tuān团阴平):急流。
[5] 虬(qiú求):龙子有角者。
[6] 输卒:纤夫。
(lǜ律):大索。剧缧囚:甚于缧囚。缧囚,被缚的罪犯。
[7] 胶津:津液胶结。蹙气:呼吸短促。
[8] 轭(è厄):驾车时套在牲口脖子上的横木。
[9] 纸币:古代祭神的纸钱。庙陬(zōu邹):庙隅。
[10] 阳侯:水神名。
[11] 穹(qiónɡ穷):隆起。韩愈《南海神庙碑》:“穹龟长鱼。”
[12] 汴沟:汴河,又称汴渠,宋时自河南荥阳县境受黄河水,流经郑州、开封,至江苏入泗水。
送马廷评之馀姚[1]
越乡知胜楚,君去莫辞遥,晓日鱼虾市,新霜橘柚桥。河流通海道,山井应江潮,近邑逢鸥鸟,先应避画桡[2]。
宝元元年诗。
[1] 廷评:汉时有廷尉平,隋以后改称大理寺评事。馀姚:今浙江县名。
[2] 桡(ráo饶):船旁拨水之具,亦称桨。
腊日雪
风毛随校腊[1],浩浩古原沙,寒入弓声健,阴藏兔径赊。马头迷玉勒[2],鹰背落梅花[3],少壮心空在,悠然感岁华。
宝元元年诗。纪昀云:“风毛二字双关而不纤,三、四亦好,五犹稍可,然亦俗,六巧而太纤,便成俗笔。”实则五、六皆有出处,用来恰如其分,未可即指为俗。方回《瀛奎律髓》云:“五、六绝佳。”
[1] 风毛:用班固《西都赋》:“风毛雨血,洒野蔽天。”校腊:方回《瀛奎律髓》作“校猎”。自注:“刊本误以猎为腊,余辄改定,乃是猎而遇雪。”
[2] 玉勒:马头络衔称为勒,以玉饰者为玉勒。庾信《马射赋》:“控玉勒而摇星,跨金鞍而动月。”
[3] 梅花:李商隐《对雪》诗:“梅花大庾岭头发,柳絮章台街里飞。”
送何遁山人归蜀
春风入树绿,童稚望柴扉,远壑杜鹃响,前山蜀客归。到家逢社燕[1],下马浣征衣[2],终日自临水,应知已息机[3]。
宝元二年(1039)尧臣年三十八岁作。是年调知襄城县事,未到任前曾至南阳访知邓州谢绛。
[1] 社燕:古代农民祭神曰社,春日求丰收之祭曰春社,秋日报谢之祭曰秋社。此指春社,在立春后之第五戊日。社日来往之燕曰社燕。
[2] 浣(huàn换):洗衣。
[3] 息机:忘机,心理平静没有营求的思念。
代书寄欧阳永叔四十韵
始谪夷陵日,当居建德年,一书冤逐客[1],四咏继称贤[2]。自谓临江徼[3],相逢莫我先,白醪封画榼[4],素鲤养泓泉[5]。戒吏收山栗,呼童惜沼莲,只期东浦过,共醉小溪边。日日占风势,时时到水堧[6],安知贪挂席[7],不肯暂回船。自尔皆无定,归欤亦未然,指程几一月,溯险历三年[8]。鱼鸟都难问,音尘杳莫传,因之走羸仆,试与访南迁。比及过牛峡,还问迎璧田[9],报言虽不获,吉语喜多全。我解归尧阙[10],君移近汉渊[11],问途曾未远,命驾亦何缘。衰野今行矣[12],隆中有待焉[13],乡亭瓜接轸[14],风化蚁同膻。即欲朋簪盍[15],翻为俗事牵,爱婴娇哑哑[16],嗜寝复便便[17]。鸡黍烦为具,轮辕岂得前,寄声勤以谢,幸子恕而怜。来贶诚为望,论情恐未捐,尝亲马南郡[18],果谒谢临川。遂得窥颜色,重忻论简编,聊咨别后著,大出箧中篇。问传轻何学[19],言诗诋郑笺[20],飘流信穷厄,探讨愈精专。道旧终忘倦,评文欲废眠,宁知主人贵,但见左鱼悬[21]。所至同风月,相欢忆涧瀍[22],清歌嗟在耳,素发怪侵颠。翠堞时登眺,芳洲屡溯沿,难醒拨醅醁[23],殊厌落头鲜[24]。坐竹听啼鸟,临流聒嚖蝉[25],孤亭起归梦,南陌去扬鞭。出饯陪双旆[26],方蕲历广鄽,始生山吏敬,颇释利途邅[27]。会面辞何吐,离膺事已填[28],空馀郡楼望,野色际平烟。
宝元二年诗。尧臣至邓州访谢绛,与欧阳修会于境上。这是别后的叙述。用五言排律,而一气回旋,不为排偶所缚。
[1] 一书:指欧阳修《与高司谏书》。
[2] 四咏:范仲淹、余靖、欧阳修、尹沫相继贬斥,蔡襄作《四贤一不肖诗》。不肖指司谏高若讷,若讷缴上欧阳修书,修以此贬夷陵令。
[3] 临江徼(jiào叫):居江边障塞之地,指在建德事。
[4] 醪(láo劳):酒滓。
[5] 泓:深。
[6] 堧(ruán软阳平):水边地。
[7] 挂席:犹言挂帆。谢灵运《游赤石进帆海》诗:“扬帆采石华,挂席拾海月。”
[8] 三年:正统本、宋荦本作“三千。”
[9] 还问迎璧田:用《左传》桓公二年“郑伯以璧假许田”。欧阳修以景祐三年贬夷陵令,四年十二月调光化军乾德县(今河南光化县地)令。
[10] 尧阙:指汴京。
[11] 汉渊:汉水之渊。
[12] 衰野:夏敬观云:“衰当为襄讹。”
[13] 隆中:今湖北襄阳西二十里。
[14] 瓜接轸(zhěn诊):贾谊《新书》:“梁大夫宋就为边县令,与楚邻界,梁楚边亭皆种瓜,……宋就乃令人夜往窃为楚灌瓜。”轸,田间小道。
[15] 朋簪(zān糌)盍:《易·豫》:“勿疑,朋盍簪。”王弼注:“夫不信于物,物亦疑焉。故勿疑则朋合疾也。盍,合也;簪,疾也。”
[16] 爱婴娇哑哑:指尧臣女,后嫁河东薛通。
[17] 便便:后汉边韶,字孝先,以文学知名,教授数百人。夏日假寐,弟子嘲之曰:“边孝先,腹便便,懒读书,但欲眠。”见《后汉书·边韶传》。
[18] 马南郡:后汉马融,尝为南郡太守,和下句的谢临川,皆指谢绛,谢绛知邓州,与南郡地近。
[19] 问传轻何学:何指何休,有《春秋公羊解诂》。
[20] 言诗诋郑笺:郑指郑玄,有《毛诗笺》二十卷。
[21] 左鱼悬:鱼指鱼袋。宋代升朝文武官皆佩鱼袋,见《宋史·舆服志》。
[22] 涧瀍:二水名,涧水出河南新安,至洛阳入于洛水,瀍水出河南孟津西北,南流经洛阳东,亦入洛水。
[23] 拨醅醁(pēi lù胚陆):未漉之酒称为醅。醁,酒名。白居易《醉吟先生传》:“吟罢自哂,揭囊拨醅,又饮数杯,兀然而醉。”
[24] 落头鲜:指鱼。
[25] 嘒(huì惠):蝉鸣。
[26] 旆(pèi沛):大旗。
[27] 利途邅(zhān沾):功利途中的弯路。
[28] 离膺(yīnɡ英):别离时的怀抱。
一日曲此而下离南阳作
妾家邓侯国[1],肯愧邯郸姝[2],世本富缯绮[3],娇爱比明珠。十五学组
[4],未尝开户枢[5],十六失所适,姓名倾里闾[6]。十七善歌舞,使君邀宴娱[7],自兹著乐户[8],不得同罗敷[9]。凉温忽荏苒,屡接朝大夫,相欢不及情,何异逢路衢。昨日一见郎,目色曾不渝,结爱从此笃,暂隔犹恐疏。如何遂从宦,去涉千里途!郎跨青骢马[10],妾乘白雪驹,送郎郎未速,别妾妾仍孤。不如水中鳞,双双依绿蒲,不如云间鹄[11],两两下平湖。鱼鸟尚有托,妾今谁与俱!去去约春华[12],终朝怨日赊[13],一心思杏子,便拟见梅花[14]。梅花几时吐,频掐栏竿数,东风若见郎,重为歌金缕[15]。
宝元二年诗。胡仔《苕溪渔隐丛话》后集卷二十四:“余阅《宛陵集》,见《一日曲》,味其辞意,乃为南阳一娼语离而作。然则,谨厚者亦复为之耶?”
[1] 邓侯国:春秋时有邓侯,其封地在宋时邓州。
[2] 邯郸姝:战国时赵都邯郸,今河北邯郸地,燕赵古多美女。姝,美女。
[3] 缯(zēnɡ曾):帛之总名。绮(qǐ起):缯之有文者。
[4] 组
(xún巡):编织的工作。
[5] 枢:门户的转轴。
[6] “十六失所适”二句:言所嫁不得其所,因此流落。
[7] 使君:官长。
[8] 著乐户:编入官妓的队伍。
[9] 罗敷:古美女名,指良家妇女。
[10] 骢(cōnɡ聪):青白杂色马。
[11] 鹄:鸟名,一称天鹅,栖河湖近傍及水滨。
[12] 去去约春华:临去时相约在春天再见。
[13] 赊:远。
[14] “一心思杏子”二句:急于再见,从杏花盛开的二月,提前到梅花初放的正月。
[15] “东风若见郎”二句:春初再见的时候,重行歌唱《金缕曲》。
襄城对雪(二首录一首)[1]
登城望密雪,浩浩川野昏,谁思五原下[2],甲色千里屯。冻禽立枯枝,饥兽啮陈根,念彼无衣褐[3],愧此貂裘温。
宝元二年诗。时尧臣已抵襄城县任所。从这首诗里,看到他对人民的深厚同情。
[1] 襄城:今河南县名。
[2] 五原:汉郡名,今内蒙古河套地区。
[3] 无衣褐:《诗·豳风·七月》:“无衣无褐,何以卒岁。”
夏日晚霁与崔子登周襄故城[1]
雨脚收不尽,斜阳半古城,独携幽客步,闲阅老农耕。宝气无人发,阴虫入夜鸣,余非避喧者,坐爱远风清。
宝元三年(1040)二月改元,史称康定元年,尧臣年三十九岁作。是年解知襄城县事任。
[1] 周襄故城:在今河南襄城。
闻尹师鲁赴泾州幕[1]
胡骑犯边来,汉兵皆死战[2],昨闻卫将军[3],贤俊多所荐。知君虑不浅,求对未央殿[4],天子喜有言,轺车因召见[5]。筹画当冕旒[6],袍鱼赐银茜[7],曰“臣岂身谋,而邀陛下眷[8]”。青衫出二崤[9],白马如飞电,关山冒风露,儿女泣霜霰[10]。军客壮士多,剑艺匹夫衒[11],贾谊非俗儒[12],慎无轻寡变。
康定元年,西夏的大军向宋王朝进攻。当时范仲淹、韩琦、尹洙、梅尧臣、欧阳修都主张坚决抗战。在这首诗里,尧臣因为尹洙的驱向前敌而欢呼。
[1] 尹师鲁:即尹洙。康定元年三月初九日,莱州团练使葛怀敏为泾原路副都部署、兼泾原秦凤两路经略安抚副使。十九日从葛怀敏之请,以太子中允、知长水县尹洙权签书秦凤经略安抚司判官事。泾州:故治在今甘肃泾川县北五里。
[2] “胡骑犯边来”二句:宝元元年,西夏拓跋元昊称帝。二年宋王朝下诏削夺元昊官爵,绝互市。三年即康定元年正月,元昊进攻延州,宋将刘平、石元孙合兵万馀人和西夏军接战,宋军大败,死者数千人,刘平、石元孙皆被俘。
[3] 卫将军:汉大将军卫青,指葛怀敏。
[4] 求对:宋荦本作“永对”。未央殿:汉时有未央宫,在今西安西北长安故城中。
[5] 轺(yáo姚)车:一马所驾之轻车。
[6] 冕旒:古代统治者所戴的法冠,上有平板,玄表朱里,称为延。延前以五采绳贯五采玉下垂者总称为旒(云流),天子十二斿(yóu由),诸侯九斿。此处冕旒指宋代君主。
[7] 袍鱼赐银茜:犹言赐茜(qiàn欠)袍、银鱼,长官之服。茜,红色。
[8] 眷(juàn倦):回顾。
[9] 二崤:山名,在河南洛宁县西北六十里,有东崤、西崤,故称二崤。
[10] 霰(xiàn现):雪珠。
[11] 衒(xuàn眩):夸耀。
[12] 贾谊:汉代儒生,官至梁王傅。
夏日陪提刑彭学士登周襄王故城[1]
聊随汉使者[2],一上周王城,片雨北郊晦,残阳西岭明。野禽呼自别,香草问无名,谁复黍离咏[3],但兴箕颍情[4]。
康定元年诗。
[1] 此诗又见宋祁《景文集》卷十二。提刑彭学士:彭乘字利建,曾提点京西刑狱,见《宋史》卷二百九十八《彭乘传》。
[2] 汉使者:朝廷使者,指彭乘。
[3] 黍离:《诗·王风》篇名。小序:“黍离,闵宗周也。周大夫行役,至于周宗,过故宗庙宫室,尽为禾黍,闵周室之颠覆,彷徨不忍去,而作是诗也。”
[4] 箕颍:箕山在河南登封县东南,颍水出登封西南颍谷,东南流入安徽省境,至正阳关入淮水。相传箕山、颍水,为古代高士许由、巢父隐居之地。
王殿丞赴莫州日就余求钓竿数茎以往今因其使回戏赠[1]
去日觅钓竿,定能垂钓否?若不暇钓鱼,钓竿当去取。
康定元年诗。
[1] 王殿丞:未详。莫州:今河北任丘。
依韵和李君读余注《孙子》[1]
我世本儒术,所谈圣人篇,圣篇辟乎道,信谓天地根。众贤发蕴奥,授业称专门,传笺与注解[2],璨璨今犹存[3]。始欲沿其学,陈迹不可言,唯馀兵家说,自昔罕所论。因暇聊发箧[4],故读尚可温,将为文者备[5],岂必握武贲[6],终资仁义师,焉愧道德藩。挥毫试析理,已厌前辈繁,信有一日长,可压千载魂,未涉勿言浅,寻流方见源。庙谋盛夔契[7],正议灭乌孙[8],吾徒诚合进,尚念有亲尊[9]。
康定元年诗。尧臣注《孙子》十三篇,献仁宗,事在宝元二年。欧阳修与尧臣书:“孙书注说,日夕渴见,已经奏御,敢借示否?”可证。(欧集书简卷六)宝元二年是宋人和西夏战事复起的一年,这里见到尧臣的关心时事和他急于抗战的心境。刘敞《公是集》卷二十二有《圣俞坠马伤臂以其好言兵调之》一首,诗言“知兵心自许,见谓百夫勇,上马常慷慨,堕车宁困穷。诚非代大匠,疑欲作三公,匹似陈汤病,犹成绝塞功”。
[1] 《孙子》:先秦孙武撰,凡一卷,分十三篇。
[2] 传笺:汉人解经之作称“传”,诗有《毛氏传》,郑玄解之,称《郑氏笺》。后世通称注解之作为传笺。
[3] 璨璨:与“灿灿”通。
[4] 聊发箧:宋荦本缺“聊”字。
[5] 将为文者备:《穀梁传》定公十年:“虽有文事,必有武备,孔子于夹谷之会见之矣。”
[6] 武贲:即虎贲。唐人避太祖讳,改虎为武,贲同奔。武贲,勇士之称。
[7] 夔契:尧时名臣,夔典乐,契为司徒。
[8] 乌孙:汉代西域国名,地在今新疆维吾尔自治区境内。
[9] 亲尊:《礼记·丧服四制》:“资于事父以事君而敬同。”
田家语
庚辰诏书[1],凡民三丁籍一,立校与长,号弓箭手,用备不虞。主司欲以多媚上,急责郡吏,郡吏畏不敢辨,遂以属县令。互搜民口,虽老幼不得免,上下愁怨,天雨淫淫,岂助圣上抚育之意耶!因录田家之言,次为文,以俟采诗者云[2]。
谁道田家乐,春税秋未足[3],里胥扣我门[4],日夕苦煎促。盛夏流潦多[5],白水高于屋,水既害我菽[6],蝗又食我粟。前月诏书来,生齿复板录[7],三丁籍一壮,恶使操弓
[8]。州符今又严[9],老吏持鞭扑,搜索稚与艾[10],唯存跛无目。田闾敢怨嗟[11],父子各悲哭,南亩焉可事[12],买箭卖牛犊[13]。愁气变久雨,铛缶空无粥[14],盲跛不能耕,死亡在迟速。我闻诚所惭,徒尔叨君禄,却咏《归去来》[15],刈薪向深谷[16]。
康定元年诗。宋王朝为了稳定内地的社会秩序,发动人民的自卫组织,但是因为官僚主义的猖獗,从高级地方长官到州,从州到县,层层压迫,不断加码,其结果是除了盲目跛足以外,全部男子,从孩子到老年,全部裹入,荒废田亩,也造成大量的死亡。尧臣在这首诗里,反映人民的深刻痛苦,也提出自己准备从此解职,不再做这压迫人民的工具。
[1] 庚辰:康定元年。诏书:《续资治通鉴长编》卷二一八,康定元年八月,富弼言“朝廷悉发京东西、淮南、江南、荆南、湖北、两浙、福建、广南东西凡十一道兵以屯关中。十一道兵素寡弱,又遭此调发,故关中得之未足以充而十一道之兵尽。朝廷独念京东邻河朔,京西接关陕,此二道不可以无备,遂遣使阅乡民,俾习武以代官兵”。即指此事,襄城属京西路。
[2] 采诗:相传古代有采诗之官,见《汉书·艺文志》。
[3] 春税秋未足:宋荦本作“春秋税未足”。
[4] 里胥:里正,宋时民间组织的负责者。
[5] 流潦(lǎo老):涝水。
[6] 菽:豆。
[7] 生齿:人民。板录:登记。
[8]
(dú独):弓套。
[9] 州符:州的命令。
[10] 稚与艾:孩子和老人。
[11] 田闾:宋荦本作“田庐”。
[12] 南亩焉可事:《诗·小雅·大田》:“俶载南亩。”南亩,泛指一般田地,此言田地不能耕种。
[13] 买箭卖牛犊:反用汉勃海太守龚遂故事。《汉书·龚遂传》:“民有带持刀剑者,(遂)使卖剑买牛,卖刀买犊,曰:‘何为带牛佩犊。’”
[14] 铛缶:釜罐。
[15] 《归去来》:陶潜有《归去来辞》。
[16] 刈(yì异)薪:砍柴。
汝坟贫女[1]时再点弓手,老幼俱集。大雨,甚寒,道死者百馀人,自壤河至昆阳老牛陂[2],僵尸相继。
汝坟贫家女,行哭音凄怆,自言“有老父,孤独无丁壮,郡吏来何暴,县官不敢抗。督遣勿稽留,龙钟去携杖[3],殷勤嘱四邻,幸愿相依傍。适闻闾里归,问讯疑犹强,果然寒雨中,僵死壤河上。弱质无以托,横尸无以葬,生女不如男,虽存何所当[4]”。拊膺呼苍天[5],生死将奈向[6]。
康定元年诗。这首诗举出具体例子,概括地说明人民的痛苦。尧臣的现实主义成就,从《田家语》、《汝坟贫女》两首衡量,和杜甫的三《吏》、三《别》,是应当放在同一高度的。
[1] 汝坟:见《诗·周南·汝坟》。毛传:“汝,水名也。坟,大防也。”汝水,一曰北汝河,出河南嵩县西南天息山,东北经伊阳、临汝,又东南经郏县、襄城,与沙河合,遂称沙河,东南经郾城、西华、商水,合于颍水。
[2] 壤河:疑即瀼河镇,在河南鲁山县西南十五里。昆阳:今河南叶县。老牛陂未详。
[3] 龙钟:潦倒貌。
[4] 何所当:抵得什么。
[5] 膺(yīnɡ英):胸。
[6] 奈向:奈何。
双凫观[1]
山下溪流照城郭,幽庭柏子风自落,古坛苍藓少人行,不见双凫见黄雀。
康定元年诗。
[1] 双凫观:在河南叶县。后汉显宗时,叶县令王乔常自县诣都,帝怪其来数而无车骑,密令太史伺之,言其每至辄有双凫从东南飞来。见《后汉书·王乔传》。
鲁山山行[1]
适与野情惬,千山高复低,好峰随处改,幽径独行迷。霜落熊升树,林空鹿饮溪,人家在何许,云外一声鸡。
康定元年诗。方回《瀛奎律髓》评:“王介甫最工唐体,苦于对偶太精而不脱洒。圣俞此诗,尾句自然,熊鹿一联人皆称其工,然前联尤工而有味。”
[1] 鲁山:今河南县名。
至香山寺报秀叔[1]
家近心还速,川长马易疲,望山孤寺出,渡水夕阳迟。来向林间宿,归须月上时,只应庭际鹊,已报汝先知。
康定元年诗。尧臣是年解知襄城县事,八月赴邓州,会葬谢绛。此时眷属已离襄城,故至香山寺有“家近心还速”之句。
[1] 香山寺:在河南洛阳西南二十五里。秀叔:尧臣长子,名增,小名秀叔。
疲马
疲马不畏鞭,暮途知几千,当须量马力,始得君马全。
康定元年诗。
寄永兴招讨夏太尉代人[1]
宝元元年西夏叛[2],天子命将临戎行,二年孟春果来寇[3],高奴城下皆氐羌[4]。五原偏师急赴敌[5],昼夜不息趋战场,马烦人怠当劲虏,虽持利器安得强。二师覆败乃自取[6],岂是廊庙谋不臧[7]。朝廷又选益经略,三幕贤俊务所长[8],或取李悝备边策[9],或欲五道出朔方[10]。仲夏科民挟弓矢,季冬括驴赍道粮,官军未进复犯塞,搴旗杀将何倡狂[11]。遂令士卒愈沮气,欲使乘障胆不张。我愿助画迹且远,侧身西望空凄凉,庶几一言可裨益,临风欲寄鸟翼翔。所宜畜锐保城壁,转馈先在通行商,守而勿追彼自困,境上未免小夺攘。譬如蚊虻噆肤体[12],实与肌血无大伤,此言虽小可喻远,幸公采用不我忘。诚知公虑若裴度[13],圣上听用同宪皇[14],当时岂不历岁月,犹且众镇未陆梁[15],况今鹰犬乏雄勇,便拟驰骋徒苍惶,且缓须时励犀卒,终期拉朽功莫当。
康定二年(1041)十一月改元,史称庆历元年,尧臣年四十岁作。是年改监湖州盐税,秋间还宣城。在对西夏作战中,夏竦一度为统帅,此诗为寄夏竦之作。西夏为西北地区新建的国家,生产落后,当时宋王朝据有中原广大地区,生产先进,倘能坚守前线,整顿后方,可以立于不败之地。这里见到尧臣在战略方面的卓越。
[1] 永兴:宋军名,故治在今陕西长安县。招讨夏太尉:夏竦字子乔,江州德安人,康定元年五月为陕西都部署、经略安抚使、缘边招讨使、知永兴军。
[2] 宝元元年西夏叛:宝元元年十月元昊称帝。元昊本姓拓跋,与宋和后,宋王朝赐姓赵,党项族。
[3] 二年孟春果来寇:二年孟春,疑当作“三年孟春”。宝元三年即康定元年。宝元三年正月,元昊出兵破金明寨,进攻延州。刘平、石元孙与西夏战,败于三川口。
[4] 高奴:汉县名,故城在今陕西榆林东南。借指延州。氐羌:北方民族名。
[5] 五原偏师:五原在今内蒙古河套地区,借指庆州。元昊攻延州,知延州范雍召鄜延环庆都部署刘平于庆州,使至宝安,与副都部署石元孙合军趋土门。
[6] 二师覆败:疑当作“二帅覆败”。
[7] 廊庙:正屋东西两厢为廊。古代都在宗庙讨论国家大事,因此称朝廷为廊庙。不臧:不善。
[8] 三幕:康定元年五月以范仲淹、韩琦并为陕西经略安抚副使,同管勾都部署司事。与夏竦共为三帅,故言三幕。
[9] 李悝(kuī亏)备边:李悝,战国时人,事魏文侯,尽地力之教,备边未详。
[10] 五道出朔方:汉武帝元朔五年冬十一月,匈奴右贤王侵扰朔方,武帝令车骑将军卫青出高阙,游击将军苏建、强弩将军李沮、骑将军公孙贺、轻车将军李蔡皆领属车骑将军,俱出朔方。朔方,今内蒙古河套地区西北部及后套地区。
[11] 倡狂:疑当作“猖狂”。
[12] 噆(zǎn簪上声):啮。
[13] 裴度:唐大臣,宪宗时统兵平吴元济之乱。
[14] 宪皇:指唐宪宗。
[15] 陆梁:横行。
桓妒妻[1]
昔闻桓司马[2],娶妾貌甚都[3],其妻南郡主[4],悍妒谁与俱[5],持刀拥群婢,径往将必屠。妾时在窗前,解鬟临镜梳[6],鬒发云垂地[7],莹姿冰照壶[8]。妾初见主来,绾髻下庭隅[9],敛手语出处:“国破家已殂,无心来至此,岂愿奉君娱,今日苟见杀,虽死生不殊[10]。”主乃掷刃前,抱持一长吁,曰“我见犹怜,何况是老奴!”盛怒反为喜,哀矜非始图[11],嫉忌尚服美,伤哉今亦无。
庆历元年诗。全诗运用《世说新语》的记载,最后两句缴出正意。在和西夏作战的当中,尧臣有志抗敌,但是请缨无路,止有在诗句中寄托身世的感慨。范仲淹在陕西担当对敌作战的重任,和尧臣又是旧交,也没有加以汲引。欧阳修康定元年《答陕西安抚使范龙图辞辟命书》言:“今奇怪豪隽之士,往往蒙见收择,顾用之如何尔。然尚虑山林草莽,有挺特知义,慷慨自重之士,未得出于门下也,宜少思焉。”欧阳修这封信,恰恰作于康定元年,是值得注意的。
[1] 桓妒妻:《世说新语·贤媛》:“桓宣武平蜀,以李势妹为妾,甚有宠,常著斋后。主始不知,既闻,与数十婢拔白刃袭之。正值李梳头,发委藉地,肤色玉曜,不为动容,徐曰:‘国破家亡,无心至此,今日若能见杀,乃是本怀。’主惭而退。”又《妒记》:“温平蜀,以李势女为妾,郡主凶妒,不即知之。后知,乃拔刃往李所,因欲斫之。见李在床头,姿貌端丽,徐徐结发,敛手向主,神色闲正,辞甚凄惋。主于是掷刃前抱之:‘阿子,我见汝亦怜,何况老奴!’遂善之。”
[2] 桓司马:晋桓温,官至大司马。
[3] 都:美丽。
[4] 南郡主:温妻、晋明帝女南康长公主。
[5] 谁与俱:谁与等同,言其悍妒异常。
[6] 鬟(huán还):卷发。
[7] 鬒(zhěn轸)发:黑发。
[8] 莹:光洁。冰照壶:杜甫《入奏行》:“炯如一段清冰出万壑,置在迎风寒露之玉壶。”
[9] 绾(wǎn碗):贯。
[10] 虽死生不殊:虽死犹生。
[11] 哀矜非始图:言其哀怜非始料所及。
故原战[1]
落日探兵至,黄尘钞骑多[2],邀勋轻赴敌,转战背长河。大将中流矢,残兵空负戈,散亡归不得,掩抑泣山阿[3]。
庆历元年诗,尧臣为作战中的轻敌致败,感到痛心。
[1] 故原战:康定二年二月环庆副都部署任福与西夏战于好水川,为敌所杀。好水川在甘肃隆德县,地近固原,诗中作故原。
[2] 钞:钞掠。
[3] 掩抑泣山阿:掩抑,自制。哭无声为泣。山阿,山隅。
故原有战卒死而复苏来说当时事
纵横尸暴积,万殒少全生[1],饮雨活胡地,脱身归汉城。野獾穿废灶,妖
啸空营[2],侵骨剑疮在,无人为不惊。
庆历元年诗。
[1] 殒(yǔn陨):丧身。
[2]
(fú服):似鸮,古代以为不祥之鸟。汉贾谊有《
鸟赋》。
吊石曼卿[1]
前时京师来,对马尝相揖,埃尘正满衢[2],笑语曾未及。虽然恨莫亲,往往闻风什[3],星斗交垂光,昭昭不可挹[4]。独哦秋露中,岂顾衣裘湿,酒杯轻宇宙,天马难羁絷[5]。今朝我还都,但见交朋泣,借问泣者谁,曼卿魂已蛰[6]。堂堂豪杰姿,遂尔一棺戢[7],君生寒月明,君没寒月入。月入还复升,精魄宁未集,孤坟细草遍,翠碣嗟新立[8]。
庆历元年诗。
[1] 石曼卿:名延年,官至太子中允、秘阁校理,康定二年二月四日卒于汴京。欧阳修集中有《石曼卿墓表》。
[2] 衢:大路。
[3] 风什:《诗》有《国风》、《雅》、《颂》,《雅》、《颂》又以十篇为次,如《鹿鸣之什》、《清庙之什》。因此风什可以借指诗篇。
[4] 挹(yì邑):汲取。
[5] 絷(zhí执):拘执。
[6] 蛰(zhé哲):冬眠。
[7] 戢(jí急):敛。
[8] 翠碣:青色的墓碑。
醉中留别永叔子履[1]
新霜未落汴水浅,轻舸惟恐东下迟[2],绕城假得老病马,一步一跛令人疲。到君官舍欲取别,君惜我去频增嘻[3],便步髯奴呼子履[4],又令开席罗酒卮。逡巡陈子果亦至[5],共坐小室聊伸眉,烹鸡庖兔下箸美,盘实饤饾栗与梨[6]。萧萧细雨作寒色,厌厌尽醉安可辞[7],门前有客莫许报,“我方剧饮冠帻欹[8]”。文章或论到渊奥,轻重曾不遗毫厘,间以辨谑每绝倒,岂顾明日无晨炊。六街禁夜犹未去[9],童仆窃讶吾侪痴,谈兵究弊又何益,万口不谓儒者知。酒酣耳热试发泄,二子尚乃惊我为,露才扬己古来恶[10],卷舌噤口南方驰。江湖秋老鳜鲈熟,归奉甘旨诚其宜,但愿音尘寄鸟翼,慎勿却效儿女悲。
庆历元年诗。尧臣离汴京,赴湖州监税任,欧阳修、陆经饯行,有此诗。郁塞牢骚之意,跃出纸上。陈衍云:“万口句加倍写法。”
[1] 子履:夏敬观云:“诗称陈子,则此子履为陈姓,非陆经也。欧阳修有《和子履游泗上雍家园诗》,题下自注:‘子履姓陈。’又有《送陈子履赴绛州翼城序》。”今按欧集卷五十四有《冬夕小斋联句寄圣俞》一首,题下自注“陆经”。准此则与尧臣有诗句往还者为陆经,字子履,与陈子履无涉。
[2] 舸(ɡě葛):大船。
[3] 嘻:悲恨之声,见《礼记·檀弓上》“夫子曰嘻”注。
[4] 髯奴:用卢仝长须奴事,见韩愈《寄卢仝》。
[5] 陈子:疑当作“陆子”。
[6] 饤饾(dīnɡ dòu丁豆):饼饵累积之状。
[7] 厌厌:《诗·小雅·湛露》“厌厌夜饮”,毛传:“厌厌,安也。”
[8] 帻(zé责):包发之巾。欹(qī欺):不正。
[9] 禁夜:夜禁。
[10] 露才扬己:班固《离骚序》:“今若屈原露才扬己,竞乎危国群小之间,以离谗贼。”
金山寺并序[1]
昔尝闻谢紫微言[2],金山之胜,峰壑攒水上[3],秀拔殊众山[4],环以台殿,高下随势,向使善工模画,不能尽其美。初恨未游,赴官吴兴[5],船次瓜洲[6],值海汐冬落[7],孤港未通,独行江际,始见故所闻金山者,与谢公之说无异也。因借小舟以往,乃陟回阁,上上方[8],历绝顶以问山阿,危亭曲轩,穷极山水之趣。一草一木,虽未萼发[9],而或青或凋,皆森植可爱。东小峰谓之鹘山[10],有海鹘雄雌栖其上,每岁生雏,羽翮既成,与之纵飞,迷而后返,有年矣。恶禽猛鸷不敢来兹以搏鱼鸟,其亦不取近山之物以为食,可义也夫。薄暮返舟,寺僧乞诗,强为之句以应其请,偶然而来,不得仿佛,敢与前贤名迹耶[11]。
吴客独来后,楚桡归夕曛[12],山形无地接,寺界与波分。巢鹘宁窥物,驯鸥自作群,老僧忘岁月,石上看江云。
庆历元年诗。尧臣南下舟过镇江之作。方回《瀛奎律髓》云:“三、四绝妙,尾句自然有味。谁言张处士诗后更无人,然则,有梅圣俞可也。”
[1] 金山:在今江苏镇江市江边,宋时尚在江中,与陆地不相接。
[2] 谢紫微:指谢绛。绛尝值集贤院,相当于唐代之中书省,唐人称中书省为紫微省。
[3] 攒(zǎn簪上声):簇聚。
[4] 殊众山:与众山不同。
[5] 吴兴:今浙江吴兴,宋时湖州又称吴兴郡。
[6] 瓜洲:在江苏扬州南四十里江滨。
[7] 海汐:朝潮曰潮,晚潮曰汐。
[8] 上方:山顶。
[9] 萼发:花开。
[10] 鹘(hú胡):隼鸟,鹰类猛禽。
[11] 敢与:不敢参预。
[12] 曛(xūn勋):日入馀光。
依韵和武平九月十五日夜北楼望太湖[1]
东吴临海若[2],看月上青冥,河汉微分练[3],星辰淡布萤。细烟沈远水,重露浥空庭[4],孤坐饶清兴,惟将影对形。
庆历二年(1042)尧臣四十一岁作,时在湖州监税任。
[1] 武平:胡宿字武平,常州人,官至尚书左丞,时知湖州。
[2] 海若:海神名,见《庄子·秋水》。
[3] 练:已经练熟的丝织品。
[4] 浥(yì邑):沾濡。
冬雷
上帝设号令,隐其南山下[1],震发固有时,曷常事凭怒。春以动含生,夏以奋风雨,冬其息不用,藏在黄厚土。我今来江南,岁历惟建午[2],如何小雪前,向晓疑鸣釜。蛟蛇龟虫厄,鳞裂口块吐,虾蟆不食月,深窟僵两股。天公岂物欺,若此汩时序[3],或言非天公,实乃阴怪主。尝观古祠画,牛首推连鼓[4],黑云杂狂飚[5],相与为肺腑[6],是不由昊穹[7],安能顺寒暑。吾因考厥事,复以验莽卤。市井欺量衡,定知不活汝,元恶逆大伦,勿加霹雳斧。此岂曰无私,故予未所取。必恐窃天威,似将文法侮[8],焉顾五行错,讵畏万物睹。欲扣九门陈[9],恨身无鸟羽。
庆历二年诗。尧臣从冬雷起兴,认为雷神不足信,文法亦不足信。他对于封建社会的秩序,是抱着怀疑态度的。
[1] 隐其南山下:《诗·召南·殷其雷》:“殷其雷,在南山之阳。”殷其雷犹言雷殷其。隐,雷声;其,语尾助词。
[2] 建午:是年为壬午年。
[3] 汩(ɡǔ古)时序:《书·洪范》:“汩陈其五行。”传:“汩,乱也。”
[4] 推连鼓:宋荦本作“椎连鼓”。
[5] 飚(biāo标):暴风。
[6] 肺腑:《史记·惠景间侯者年表序》:“诸侯子弟若肺腑。”
[7] 昊穹:高天。穹,大也。
[8] 文法:文书法令。《史记·汲黯传》:“好兴事,舞文法。”
[9] 九门:国君有九门。《楚辞·九辩》:“岂不郁陶而思君兮,君之门以九重。”
送崔主簿赴睦州清溪[1]
舟轻不畏险,逆上子陵滩,七里峡天翠[2],千重云木寒。古祠鸣野鸟,乱石激春湍[3],正与高怀惬,宁歌《行路难》。
庆历三年(1043)尧臣四十二岁作。时在湖州监税任。
[1] 崔主簿:未详。睦州:后改严州,故治在今浙江建德县。
[2] 七里:浙江桐庐严陵山西有七里濑,又称七里滩。
[3] 湍:急流。
寄题徐都官新居假山[1]
太湖万穴古山骨[2],共结峰岚势不孤[3],苔径三层平木末,河流一道接墙隅。已知谷口多花药,只欠林间落狖鼯[4],谁侍巾鞲此游乐[5],里中遗老肯相呼。
庆历三年诗。
[1] 徐都官:夏敬观云:“未详,疑即建德徐元舆,集中屡见。”
[2] 太湖万穴古山骨:陈衍云:“言取太湖石为假山。”
[3] 岚(lán兰):山气。
[4] 狖(yòu又):黑色长尾猿。鼯(wú吾):飞鼠。
[5] 鞲(ɡōu钩):臂套。
过华亭[1]
晴云嗥鹤几千只[2],隔水野梅三四株,欲问陆机当日宅,而今何处不荒芜。
庆历四年(1044)尧臣年四十三岁作。是年解湖州监税任,归宣城,未久,又赴汴京。
[1] 华亭:今上海市松江,有陆机故宅。
[2] 嗥鹤:宋荦本作“号鹤”。
回自青龙呈谢师直[1]
共君相别三四年,岩岩瘦骨还依然,唯髭比旧多且黑[2],学术久已不可肩。嗟余老大无所用,白发冉冉将侵颠[3],文章自是与时背,妻饿儿啼无一钱。幸得诗书销白日,岂顾富贵摩青天,而今饮酒亦复少,未及再酌肠如煎。前夕与君欢且饮,饮才数盏我已眠,鸡鸣犬吠似聒耳,举头屋室皆左旋。起来整巾不称意,挂帆直走沧海边,便欲骑鲸去万里,列缺不借霹雳鞭[4]。气沮心衰计欲睡,梦想先到
渚前,与君无复更留醉,醉死谁能如谪仙[5]。
庆历四年诗。
[1] 青龙:镇名,在上海市青浦县东北三十五里。谢师直:名景温,谢绛子,尧臣妻侄,官至刑部尚书、知河阳。
[2] 髭(zī资):口上须。比旧:正统本作“此旧”。
[3] 冉冉:行貌。《离骚》:“老冉冉其将至兮。”
[4] 列缺:《汉书·司马相如传》:“贯列缺之倒景兮。”服虔注:“列缺,天闪也。”
[5] 谪仙:《唐书·李白传》:“白至长安,往见贺知章,知章见其文,叹曰:‘子,谪仙人也。’”
青龙海上观潮
百川倒蹙水欲立,不久却回如鼻吸[1],老鱼无守随上下[2],阁向沧洲空怨泣。推鳞伐肉走千艘,骨节专车无大及[3],几年养此膏血躯,一旦翻为渔者给。无情之水谁可凭,将作寻常自轻入,何时更看弄潮儿,头戴火盆来就湿[4]。
庆历四年诗。
[1] “百川倒蹙水欲立”二句:言潮来潮落。蹙,迫。
[2] 随上下:宋荦本作“随止下”。
[3] 专车:春秋时,吴伐越,获骨节专车,以问孔子,孔子说:“昔禹致群神于会稽之山,防风氏后至,禹杀而戮之,其骨节专车。”见《国语》。
[4] 火盆:炎日。
社前[1]
欲社先知雨,将归未见花,那能长作客,夜夜梦还家。
庆历四年诗。
[1] 社:指社日,《正字通》:“立春后五戊为春社,立秋后五戊为秋社。”此指春社。
惜春三首
九十日春无几日,不堪风雨竞吹花,舞英逐水向何处[1],泛泛斜溪伴晚霞。
前日看花心未足,狂风暴雨忽无凭,此身不及深溪水,随得残红出武陵[2]。
春色斗空花亦休,绿园深锁更谁游,残枝遗萼不中看,暮雨霏霏起暗愁。
庆历四年诗。三诗皆咏落花,疑与《花娘歌》有关。
[1] 英:华。《诗·郑风·有女同车》:“颜如舜英。”传:“英,华也。”
[2] 武陵:晋郡名,故治在今湖南常德市。陶潜《桃花源记》:“晋太原中,武陵人捕鱼为业,缘溪行,忘路之远近。忽逢桃花林,夹岸数百步,中无杂树,芳草鲜美,落英缤纷。”
花娘歌
花娘十二能歌舞,籍甚声名居乐府[1],荏苒其间十四年[2],朝作行云暮行雨[3]。格夫气俊能动人[4],人能动之无几许。前岁适从江国来,时因宴席相微语,虽有幽情未得传,暗结殷勤度寒暑。去春送客出东城,舟中接膝已心倾[5],自兹稍稍有期约[6],五月连航并钓行[7]。曲堤别浦无人处,始笑鸳鸯浪得名。尔后频逢殊嬿婉[8],各恨从来相见晚,月下花前不暂离[9],暂离已抵银河远。青鸟传音日几回[10],鸡鸣归去暮还来,经秋度腊无纤失,爱极情专易得猜。前时南圃寻芳卉[11],小忿不胜投袂起,官私乘衅作威棱[12],督促仓惶去闾里[13]。萧萧风雨满长溪,一舸翩然逐流水[14],忽逢小史向城来[15],泣泪寄言心欲死。“愿郎日日致青云,妾已长甘在泥滓,更悲恩意不得终,世事难凭何若此[16]。”郎闻兹语痛莫深[17],天地无穷恨无已[18],我今为尔偶成章,便欲缄之托双鲤[19]。
庆历四年诗。这是和《一日曲》有同样本事的一首诗。诗中言“前岁”、“去春”,又言“经秋度腊”。尧臣以庆历二年至湖州,四年去任,与其人相识前后三年。“花娘十二能歌舞”,“荏苒其间十四年”,其人当已二十六岁。“愿郎日日致青云”,指尧臣还京之行,“督促仓惶去闾里”,指从此永别。
[1] 籍甚:《文选》王俭《褚渊碑文》:“光昭诸侯,风流籍甚。”良注:“籍甚,多也。”乐府:倡家。
[2] 荏苒:时间渐进。
[3] 朝作行云暮行雨:宋玉《高唐赋》:“妾在巫山之阳,高丘之阻,朝为行云,暮为行雨,朝朝暮暮,阳台之下。”
[4] 格夫:《侯鲭录》、《宋诗纪事》作“格高”。
[5] 已心倾:《侯鲭录》作“心已倾”。
[6] 自兹:《宋诗纪事》作“自从”。
[7] 连航:《宋诗纪事》作“莲航”。
[8] 频逢:《宋诗纪事》作“顿逢”。嬿婉:《诗·邶风·新台》:“嬿婉之求。”韩诗注:“好貌。”
[9] 花前:《宋诗纪事》作“星前”。
[10] 青鸟:指使者。《汉武故事》:“七月七日,忽有青鸟飞集殿前,东方朔曰:‘此西王母欲来。’有顷,王母至,三青鸟夹侍王母旁。”
[11] 前时:《侯鲭录》、《宋诗纪事》作“前年”。
[12] 官私:《侯鲭录》、《宋诗纪事》作“官司”。棱:《汉书·李广传》“威棱憺乎邻国。”注引李奇曰:“神灵之威曰棱。”
[13] 去闾里:《宋诗纪事》作出“闾里”。
[14] 翩然:《侯鲭录》、《宋诗纪事》作“飘然”。
[15] 小史:《宋诗纪事》作“小吏”。小史:犹言小使。向城来:《侯鲭录》、《宋诗纪事》作“向城东”。
[16] 难凭:宋荦本作“谁凭”。
[17] 莫深:《侯鲭录》、《宋诗纪事》作“莫禁”。
[18] 无已:《侯鲭录》、《宋诗纪事》作“不已”。
[19] 双鲤:《古乐府》:“客从远方来,遗我双鲤鱼,呼儿烹鲤鱼,中有尺素书。”
观居宁画草虫[1]
古人画虎鹄,尚类狗与鹜[2],今看画羽虫,形意两俱足。行者势若去,飞者翻若逐,拒者如举臂,鸣者如动腹,跃者趯其股[3],顾者注其目,乃知造物灵,未抵毫端速。毗陵多画工[4],图写空盈辐[5],宁公实神授,坐使群辈伏。草根有纤意,醉墨得已熟,权豪不可致,节行今仍独。
庆历四年诗。尧臣在这首诗里,写出他对于艺术的欣赏和对于居宁的钦服。
[1] 居宁:《古今诗话》:“僧居宁,常州毗陵人,妙工画草虫。尝见水墨草虫,长四五寸者,题云:‘居宁醉笔,须大失真。’然笔力遒劲可爱。”
[2] “古人画虎鹄”二句:《后汉书·马援传》援戒兄子严书引当时语,“刻鹄不成尚类鹜”,又“画虎不成反类狗”。
[3] 趯(tì替):跳。
[4] 毗(pí皮)陵:常州亦称毗陵郡,见《宋史·地理志》,故治在今江苏常州市。
[5] 盈辐:《佩文斋书画谱》引作“盈幅”。
悼亡三首
结发为夫妇,于今十七年,相看犹不足,何况是长捐。我鬓已多白,此身宁久全,终当与同穴,未死泪涟涟。
每出身如梦,逢人强意多,归来仍寂寞,欲语向谁何。窗冷孤萤入,宵长一雁过,世间无最苦,精爽此销磨[1]。
从来有修短,岂敢问苍天,见尽人间妇,无如美且贤。譬令愚者寿,何不假其年,忍此连城宝,沉埋向九泉。
庆历四年诗。尧臣初娶谢氏,谢绛之妹。天圣五年结婚,尧臣二十六岁,谢氏二十岁。至此凡十八年。庆历四年尧臣乘船返汴京,七月七日至高邮三沟,谢氏死于船中。《悼亡》诗三首,写出真情实感,故能动人。陈衍云:“案潘安仁诗,以《悼亡》三首为最,然除‘望庐’二句,‘流芳’二句,‘长簟’二句外,无沈痛语。盖熏心富贵,朝命刻不去怀,人品不可与都官同日而语也。”
[1] “世间无最苦”二句:陈衍云:“末韵即荀奉倩神伤之意。”精爽,犹言精明。
书哀
天既丧我妻,又复丧我子,两眼虽未枯,片心将欲死。雨落入地中,珠沉入海底,赴海可见珠,掘地可见水。唯人归泉下,万古知已矣,拊膺当问谁,憔悴鉴中鬼[1]。
庆历四年诗。谢氏死后不久,尧臣次子十十亦死。陈衍云:“此首与前二首‘精爽’十字最为沉痛。”尧臣用最朴素的字句,写出最深厚的感情,其动人处在此。
[1] 鉴中:镜中。
杂兴
主人有十客,共食一鼎珍,一客不得食,覆鼎伤众宾,虽云九客沮[1],未足一客嗔。古有弑君者[2],羊羹为不均,莫以天下士,而比首阳人[3]。
庆历四年诗。苏舜钦,字子美,监进奏院。用院中旧例,出卖档案废纸,祭神宴客。江南人中书舍人李定,通过尧臣的关系,进见舜钦,并请参加宴会。舜钦说:“食中不设蒸馒饼夹,座上安有国舍御台。”李大恨,以告御史中丞王拱辰。舜钦是宰相杜衍的女婿,杜衍汲引后进,在政治上起了一定的推动作用。拱辰上章弹劾苏舜钦,舜钦自承监守自盗,罢官除名。杜衍亦罢官外放。朝中知名之士,因参加进奏院会宴去官者,同时十馀人,是当时政治斗争中的一件大事,象征着旧派的抬头,和新派的失势。尧臣虽然没有参加实际斗争,但是诗中反映当时的现实,爱憎分明,这是其中的一首。
[1] 沮:败坏。
[2] “古有弑君者”二句:《战国策》:“中山君飨都士大夫,司马子期在焉。羊羹不遍,司马子期怒而走于楚,说楚王伐中山,中山君亡。”
[3] 首阳:山名,伯夷、叔齐饿死之处。
送逐客王胜之不及遂至屠儿原[1]
犯霜出国门[2],送客客已去,犹意行未远,策马过寒戍。川长不见人,沙没前岗路,始闻云木深,忽逢朱亥墓[3]。金锤一报恩[4],义烈垂竹素,何须文学为,寄语长沙傅[5]。
庆历四年诗。
[1] 逐客:指被贬官之人。王胜之:名益柔,河南人。与苏舜钦为友,预进奏院宴会,由殿中丞、集贤校理,贬为监复州税。
[2] 犯霜:贬官事在庆历四年十一月,故言犯霜。国门:京都之门。
[3] 朱亥墓:在汴京城外。陆游《老学庵笔记》:“朱亥冢,俗谓之屠儿原。”
[4] 金锤:《史记·魏公子列传》:“朱亥袖四十斤铁椎椎杀晋鄙,公子遂将晋鄙军。”铁椎即金锤。朱亥出身屠者,为信陵君客,故言报恩。
[5] 长沙傅:指贾谊。益柔被贬,故以贾谊比之。
送周仲章太博之巨野[1]
仲月霜气严[2],朝来厚如雪,鸿雁各南飞,羽毛将恐折。征途履以足,侵骨寒于铁,得罪此为轻,君恩大欢悦[3]。
[1] 周仲章:名延隽,邹平人,以预进奏院宴会,自太常博士降为秘书丞。巨野:今山东巨野县南。
[2] 仲月:指仲冬之月,十一月。
[3] 君恩大欢悦:诸人之中,延隽得罪较轻,故有此语。
邺中行[1]
武帝初起铜雀台[2],丕又建阁延七子[3],日日台上群乌饥,峨峨七子宴且喜[4]。是时阁严人不通,虽有层梯谁可履。公幹才俊或欺事[5],平视美人曾不起[6],五官褊急犹且容[7],意使忿怒如有鬼,自兹不得为故人,输作左校滨于死[8]。其馀数子安可存,纷然射去如流矢。鸟乌声乐台转高,各自毕逋夸疐尾[9],而今抚卷迹已成,惟有漳河旧流水[10]。
庆历四年诗。在这首诗里,尧臣叙述十一月进奏院之狱。五官犹容,言仁宗本无意于严治,意使忿怒,深怨王拱辰等诸人之罗织。公幹输作指苏舜钦,数子射去指王益柔、周延隽等诸人。
[1] 邺:东汉末年,曹操封魏王,建都邺,今河北省临漳县地。
[2] 武帝:曹丕称帝后,追尊曹操为武皇帝。铜雀台:曹操建,故址在临漳。
[3] 建阁:《三国遗录》:“魏文帝云:‘文为当代所宗,读书五千卷,许登阁观书。’登者才六人。”
[4] 峨峨:高峻貌。
[5] 公幹:刘桢字,曹操辟为丞相掾属。
[6] 平视美人:《文士传》:“太子尝请诸文学,酒酣坐欢,命夫人甄氏出拜,坐中众人咸伏而桢独平视。太祖闻之,乃收桢,减死输作。”
[7] 五官:曹丕曾为五官中郎将。
[8] 左校:《后汉书·百官志》:“左校,令一人。”注:“掌左工徒。”
[9] 毕逋:《后汉书·五行志》:“桓帝之初,京都童谣曰:‘城上乌,尾毕逋,公为吏,子为徒。’”疐(zhì治)尾:《诗·豳风·狼跋》:“狼跋其胡,载疐其尾。”毛传:“老狼有胡,进则躐其胡,退则跲其尾,进退有难,然而不失其猛。”
[10] 漳河:浊漳河出山西长子县,流经安阳、临漳,入卫河。
送苏子美
勇为江海行[1],风波曾不惧,但欲寻名山,扁舟无定处。南有鹏若鸮[2],崄有石若锯[3],毒草见人摇,短狐逢影怒。不遐尚苦乖[4],更远饶瘴雾。东土乃滨海,蜃鼍仍可怖[5],壳物怪琐屑,蠃蚬固无数[6],咸腥损齿牙,日月复易饫[7]。二方既若此,往矣无久驻。竟当西北来,醉酎炙肥羜[8],夏不厌浆酪,冬不厌雉兔,勿言专口腹,口腹人所务。天台信奇伟[9],石桥非坦步,庐岳趣最幽,饥肠看瀑布。此致虽为高,实亦难久慕,君行听我言,不听到应悟。
庆历四年诗。进奏院之狱,苏舜钦得的处分最重,因此他决心去东南,不再留恋。尧臣深痛其去,故有此诗,全篇脱胎《招魂》,劝他不必往东往南,而招其来西北,因为汴京是在苏州的西北。
[1] 勇为江海行:欧阳修《湖州长史苏君墓志铭》言舜钦被贬后,“携妻子,居苏州,买水石,作沧浪亭,日益读书,大涵肆于六经,而时发其愤闷于歌诗,至其所激,往往惊绝”。即指是事。
[2] 鹏若鸮:疑当作“
若鸮”。
[3] 崄有:正统本、宋荦本作“脸有”,万历本作“崄有”。崄,同险。
[4] 不遐尚苦乖:较近之处犹以乖异为苦。
[5] 蜃:蛟属。鼍(tuó驼):一名猪婆龙,脊椎动物,爬虫类,长一二丈,力猛善攻。
[6] 蠃:同螺。
[7] 饫(yù遇):饱厌。
[8] 酎(zhòu宙):三蒸醇酒。羜(zhù注):五月羔羊。
[9] 天台:山名,在浙江天台县北,上有石桥,长数十丈。
同谢师厚宿胥氏书斋闻鼠甚患之[1]
灯青人已眠,饥鼠稍出穴,掀翻盘盂响,惊聒梦寐辍。唯愁几砚扑,又恐架书啮,痴儿效猫鸣,此计诚已拙。
庆历四年诗。
[1] 谢师厚:名景初,谢绛子,尧臣妻侄。胥氏:谢景初娶胥偃女,此胥氏即景初妻家。
普净院佛阁上孤鹘
我新税居见寺阁[1],金碧照我破屋前,目看阁上聚鸠鸽,巢栖饮哺忘穷年。雕檐画壁屎污遍,以及像塑头与肩[2],寺僧不敢施弹射,忽有苍鹘张毒拳。鸦鸣鹊噪
鹆叫[3],怒鹘来此窥腥膻[4],鹘心决烈不畏众,瞥碎一脑惊后先。死鸟堕空未及地,返翅下取如风旋,独当屋脊恣扯磔[5],啄肉披肝肠弃捐。老鸱无艺又狠怯,盘飞欲近饥目穿,逡巡鹘饱自飞去,争残不辨乌与鸢[6]。群儿指点路人笑,我方吟忆秋江边。
庆历四年诗。
[1] 税居:租居。
[2] 像塑:同塑像。
[3]
鹆(qú yù渠浴):鸟名,鸣禽类,通称八哥。
[4] 来此:正统本、宋荦本作“来此”,万历本作“来比”。
[5] 扯磔:分裂。
[6] 鸢(yuān渊):猛禽类,通称鹞鹰。
正月十五夜出回
不出只愁感,出游将自宽,贵贱依俦匹,心复殊不欢[1]。渐老情易厌,欲之意先阑[2],却还见儿女[3],不语鼻辛酸。去年与母出,学母施朱丹[4],今母归下泉,垢面衣少完。念尔各尚幼,藏泪不忍看,推灯向壁卧,肺腑百忧攒。
庆历五年(1045)尧臣年四十四岁作。时在汴京。六月应知许州王举正辟,签书许昌忠武军判官厅公事。
[1] “贵贱依俦匹”二句:夏敬观云:“言出游将以自宽,而睹炎凉之世态,翻为不欢。”今按此诗言贵贱各有俦匹,而己有失偶之悲,疑与世态炎凉无涉。
[2] 欲之:欲去。
[3] 儿女:尧臣初娶谢氏,生二男一女,小男十十已死,尚馀男女各一。男名增,小名秀叔,据宣城《梅氏宗谱》,生于天圣六年,是年十八岁。女长成后适河东薛通,据尧臣《送薛氏妇归绛州》,是年八岁。
[4] 施朱丹:用杜甫《北征》:“移时施朱铅,狼藉画眉阔。”
董著作尝为参谋归话西事[1]
子说颇骁勇,筑城收汉疆,提兵无百骑,偷路执生羌。大将罪专辄,举军皆感伤,归来出万死,羸马亦摧藏[2]。
庆历五年诗。尹洙以刘沪、董士廉筑水洛城事,收之下狱,不能不算是操切。尧臣是尹洙的好友,此诗对洙,没有偏袒,正见到尧臣的爱憎,一切都是从国家的利益出发。
[1] 董著作:未详。西事:指刘沪、董士廉筑水洛城事。尹洙以右司谏知渭州,兼泾原路经略公事,“会郑戬为陕西四路都总管,遣刘沪、董士廉城水洛,以通秦渭援兵。洙以为前此屡困于贼者,正由城砦多而兵势分也,今又益城,不可。奏罢之。时戬已解四路而奏沪等督役如故。洙不平,遣人再召沪,不至。命张忠往代之,又不受。于是谕狄青械沪、士廉下狱”。见《宋史·尹洙传》。
[2] 摧藏:乐府《焦仲卿妻》:“摧藏马悲哀。”
戏寄师厚生女
生男众所喜,生女众所丑,生男走四邻,生女各张口[1]。男大守诗书,女大逐鸡狗[2],何时某氏郎,堂上拜媪叟。
庆历五年诗。
[1] 张口:张口笑谑。
[2] 逐鸡狗:犹言嫁鸡随鸡,嫁狗随狗。
郭之美忽过云往河北谒欧阳永叔沈子山[1]
春风无行迹,似与草木期,高低新萌芽,闭户我未知。忽闻人扣门,手把蟠桃枝,问我此蟠桃,缘何结子迟。但笑不复答,问者当自推。振衣向河朔[2],河朔人伟奇,以兹不答意,迟子北归时。
庆历五年诗。
[1] 郭之美:字君锡,庐陵人。河北:庆历四年八月,欧阳修除龙图阁直学士,河北都转运按察使。沈子山:沈邈,字子山,弋阳人,由兵部员外郎,擢天章阁待制、知澶州,徙河北都转运使。
[2] 河朔:黄河以北之地,指河北路。
寄汶上[1]
大第未尝身一至,人猜巧宦我应非,弹冠不读先贤传[2],说剑休更短后衣[3]。瘦马青袍三十载,故人朱毂几多违[4],功名富贵无能取,乱石清泉自忆归。
庆历五年诗。尧臣在仕途中甚感失意,因有此诗。
[1] 汶上:今山东县名。此处活用,不实指其地。《论语·雍也》:“季氏使闵子骞为费宰,闵子骞曰:‘善为我辞焉,如有复我者,则吾必在汶上矣。’”
[2] 弹冠:见《汉书·王吉传》:“吉与贡禹为友,时称贡禹在位,王阳弹冠。”注:“弹冠者,且入仕也。”先贤传:魏明帝时有《海内先贤传》四卷,见《隋书·经籍志》。其他同类之书尚多。
[3] 短后衣:《庄子》:“昔赵文王喜剑,剑士夹门而客,三千馀人。太子悝患之,曰:‘吾王所见剑士,皆蓬头夹髩,垂冠曼胡之缨,短后之衣,瞋目而语难,王乃悦之。’”
[4] 朱毂(ɡǔ古):红色的车轴头,古代贵人之车如此。《文选》扬雄《解嘲》:“客徒欲朱丹吾毂,不知一跌将赤吾之族也。”
李舍人淮南提刑[1]
啄木欲除蠹,蠹去树亦挠[2],何须食微虫,尔腹岂不饱。天下本无事,自为庸人扰[3],君实知古深,终惭用倾巧。
庆历五年诗。此诗有感于李定的提升而发。啄木以指倾邪之小人,与《彼
吟》所指,有邪正之异。
[1] 李舍人:夏敬观云:“此李舍人,当是李定,即不得与于苏舜钦奏邸宴会者。”淮南:宋时有淮南路,略当今江苏、安徽两省淮水以南,长江以北地区。提刑:提点刑狱官之略称。
[2] 挠:曲。
[3] 庸人扰:正统本、宋荦本作“庸人搅”。
李审言归郑州[1]
尝从京索间[2],跃马望春山,气象归王国,丘陵接汉关。长榆啼鸟乱,细草牧陂闲,老厌行涂路,因歌送子还。
庆历五年诗。
[1] 李审言:李复圭字审言,徐州丰县人。父李淑时知郑州。
[2] 京索:京在河南荥阳东南二十一里,索即荥阳地。项羽与汉高祖战于荥阳京索之间,见《史记·项羽本纪》。
依韵和李舍人旅中寒食感事[1]
一百五日风雨急,斜飘细湿春郊衣,梨花半残意思少,客子渐老寻游非。戢戢车徒九门盛[2],寥寥烟火万家微,今朝甘自居穷巷,无限墦间得醉归[3]。
庆历五年诗。方回《瀛奎律髓》云:“此乃吴体。第一句六字仄声,第二句五字平声,愈觉其健。梨花、客子一联,深劲有味,惟陈简斋妙得其法焉。”
[1] 寒食:《荆楚岁时记》:“去冬节一百五日,即有疾风甚雨,谓之寒食。”
[2] 戢(jí集)戢:《诗·小雅·无羊》:“尔羊来思,其角濈濈。”陈奂《诗毛氏传疏》:“疑后人误加水旁。戢戢有聚息意。”
[3] 墦间得醉:《孟子·离娄》:“齐人有一妻一妾而处室者,其良人出,则必餍酒肉而后反。……卒之东郭墦间之祭者,乞其馀不足,又顾而之他,此其为餍足之道也。”墦,坟墓。
悼子小名十十
舟行次符离[1],我子死阿十,临之但惊迷,至伤反无泣。款定始怀念[2],内若汤火集。前时丧尔母,追恨尚无及,迩来朝哭妻,泪落襟袖湿。又复夜哭子,痛并肝肠入,吾将仰问天,此理岂所执[3]。我惟两男子,夺一何太急,春鸟独蔓延,哺巢首戢戢。
庆历五年诗。追忆四年丧子之作。
[1] 符离:宋时县名,故地在今安徽宿县符离集。
[2] 款定:渐定。
[3] 执:主持。
怀悲
自尔归我家,未尝厌贫窭[1],夜缝每至子,朝饭辄过午。十日九食齑[2],一日傥有脯[3],东西十八年,相与同甘苦。本期百岁恩,岂料一夕去,尚念临终时,拊我不能语。此身今虽存,竟当共为土。
庆历五年诗。追忆四年丧妻之作。
[1] 窭(jù据):无财曰窭。
[2] 齑(jī基):菜细切为齑。
[3] 脯(fǔ甫):干肉。
谕乌
百鸟共戴凤[1],惟欲凤德昌,愿凤得其辅,咨尔孰可当。百鸟告尔间,惟乌最灵长,乃呼鸟与鹊,将政庶鸟康[2]。乌时来佐凤,署置且非良,咸用所附己,欲助同翱翔[3]。以燕代鸿雁,传书识暄凉[4];
鸽代鹦鹉[5],剥舌说语详[6];秃鸧代老鹤[7],乘轩事昂藏[8];野鹑代雄鸡,爪嘴称擅场;雀豹代雕鹗[9],搏击肃秋霜;蝙蝠尝入幕,捕蚊夜何忙;老鸱啄臭腐,盘飞使游扬;鸺鹠与枭
[10],待以为非常。一朝百鸟厌,谗乌出远方,乌伎亦止此,不敢恋凤傍。养子颇似父,又贪噪豺狼,为鸟鸟不伏,兽肯为尔戕[11]。莫如且敛翮,休用苦不量,吉凶岂自了,人事亦交相[12]。
庆历五年诗。景祐三年,范仲淹贬饶州,尧臣作《灵乌赋》,仲淹也作了一篇,自序言“梅君圣俞作是赋,曾不我鄙而寄以为好,因勉而和之”。这里正看到梅、范的关系。乌指仲淹,所谓“愿凤得其辅,……将政庶鸟康”,指出当时一般人对于仲淹的期待。庆历三年四月,仲淹自安抚经略招讨使调枢密副使,七月后自枢密副使除参知政事,这是政治革新的一个转折点,时人都期待仲淹有所成就。不幸由于用人的失当和教子的无方,给人们以极大的失望,仲淹也在庆历四年六月出为陕西河东宣抚使。诗称“乌时来佐凤,署置且非良,咸用所附己,欲同助翱翔”,又言“养子颇似父,又贪噪豺狼”,正指此。《宋史·范仲淹传》言“中外想望其功业,而仲淹以天下为己任,裁削幸滥,考核官吏,日夜谋虑兴致太平,然更张无渐,规模阔大,论者以为不可行”,也隐隐约约地提出仲淹失败的原因。
[1] 凤:借指君主。
[2] 将政庶鸟康:谓主持政务,鸟类得以安宁。
[3] 翱(áo敖)翔:鸟飞貌。《淮南子·览冥》:“翱翔四海之外。”注:“翼一上一下曰翱,不摇曰翔。”
[4] 暄:暖。
[5]
鸽:疑当作“
鹆”。
[6] 剥舌:剪舌。
[7] 秃鸧(cānɡ仓):亦称鸧鸹。《正字通》:“鸧鸹大如鹤,青苍色,亦有灰色者。长颈,高脚,顶无丹,两颊红。”
[8] 乘轩:高车为轩。《左传》闵公二年:“卫懿公好鹤,鹤有乘轩者。”昂藏:气度轩昂。
[9] 雀豹:又称雀鹰,猛禽类,似鹰而小。
[10] 鸺鹠(xiū liú休留):猛禽类,鸱鸮科之最小者。头上有毛角,眼有毛圈,耳甚小,背灰色,多褐色斑纹。枭
:宋荦本作“枭
”。
[11] 兽肯为尔戕:犹言兽宁肯为尔所戕。
[12] 交相:犹言相将。
雨中宿谢胥裴三君书堂[1]
急雨射窗鸣,灯残我正寝,穴蚓声苦长,流响入孤枕。众醉如不闻,强聒亦已甚,夜短竟无寝,困瞳剧尘碜[2]。
庆历五年诗。
[1] 谢胥裴三君:疑指谢师厚、胥元衡、裴煜。元衡字平叔,胥偃子,欧阳修、谢师厚之妻兄弟。裴煜字汝晦,尧臣友。
[2] 碜(chěn晨上声):物杂沙也。
和蔡仲谋苦热[1]
大热曝万物,万物不可逃,燥者欲出火,液者欲流膏。飞鸟厌其羽,走兽厌其毛,人亦畏
绤[2],况乃服冠袍。广厦虽云托,呼风不动毫,未知林泉间,何以异我曹。蝇蚊更昼夜,肤体困爬搔,四序苟迭代,会有秋气高。
庆历五年诗。在这首诗里,尧臣抒写大热,形容尽致。最后两句,有悠然自适,有馀不尽之意。
[1] 蔡仲谋:未详。
[2]
绤(chī xì痴细):葛布,细者曰
,粗者曰绤。
答裴送序意[1]
我欲之许子有赠[2],为我为学勿所偏[3],诚知子心苦爱我,欲我文字无不全。居常见我足吟咏,乃以述作为不然,始曰子知今则否,固亦未能无谕焉。我于诗言岂徒尔,因事激风成小篇,辞虽浅陋颇克苦[4],未到《二雅》安忍捐。安取唐季二三子[5],区区物象磨穷年[6]。苦苦著书岂无意[7],贫希禄廪尘俗牵[8],书辞辩说多碌碌,吾敢虚语同后先。唯当稍稍缉铭志,愿以直法书诸贤,恐子未谕我此意,把笔慨叹临长川。
庆历五年诗。夏敬观校“裴送序”三字极精。尧臣与裴煜交甚深,裴下当脱煜字。疑在尧臣出都时,裴煜有赠序,序中劝阻尧臣,不当在诗中议论时人。尧臣这首诗正面提出他的主张,“因事激风”正同刘勰在《文心雕龙·情采》所说的“志思蓄愤而吟咏情性以讽其上”。裴煜告以勿论时人,尧臣答以“唯当稍稍缉志铭,愿以直法书诸贤”。读《谕乌》、《书窜》诸诗,尧臣之意可见。这里见到他对于诗歌,有独创的主张,也有坚持贯彻这个主张的决心。
[1] 裴送序:夏敬观曰:“圣俞将赴佥书忠武判官也。裴下当脱名字。”
[2] 之许:尧臣时将赴签书许州忠武军判官厅公事任。
[3] 为我:同谓我。
[4] 克苦:同刻苦。
[5] 唐季二三子:指近代作家。与刘勰《文心雕龙·通变》言“宋初讹而新”指刘宋、南齐作家,用意相同。
[6] 物象:白居易《与元九书》言“‘馀霞散成绮,澄江净如练’,‘离花先委露,别叶乍辞风’之什,丽则丽矣,吾不知其所讽焉。故仆所谓嘲风雪、弄花草而已,于时六义尽去矣”。尧臣此句,用意正同。
[7] 苦苦:万历本作“苦古”,宋荦本、《宋诗钞》作“苦苦”。
[8] 禄廪:禄米。《礼记·月令》疏:“谷藏曰仓,米藏曰廪。”
开封古城阻浅闻永叔丧女[1]
去年我丧子与妻,君闻我悲尝俯眉,今年我闻若丧女,野岸孤坐还增思。思君平昔怜此女,戏弄膝下无不宜,昨来稍长应慧黠[2],想能学母粉黛施[3]。几多恩爱付涕泪,洒作秋雨随风吹,风吹北来沾我袂,哀乐相恤唯己知。自古寿夭不可诘,天高杳杳谁主之,以道为任自可遣,目前况有宁馨儿[4]。
庆历五年诗。
[1] 阻浅:尧臣出汴京,由水道赴许州,时汴河水浅,舟不得进,故曰阻浅。
[2] 慧黠:宋荦本作“惠黠”。
[3] 黛(dài代):青黑色的化装品,古代妇女用以画眉。杜甫《北征》:“粉黛亦解苞,衾裯稍罗列,瘦妻面复光,痴女头自栉。学母无不为,晓妆随手抹,移时施朱铅,狼藉画眉阔。”
[4] 宁馨儿:《晋书·王衍传》:“何物老妪,生此宁馨儿。”《桑榆杂录》:“宁犹言如此,馨,语助也。”
梦登河汉六月二十九日[1]
夜梦上河汉,星辰布其傍,位次稍能辨,罗列争光芒。自箕列牛女[2],与斗直相当[3],既悟到上天,百事应可详。其中有神官,张目如电光,玄衣乘苍虬[4],身珮水玉珰[5]。丘蛇与穹鳖[6],盘结为纪纲[7]。我心恐且怪,再拜忽祸殃[8]。“臣实居下土,不意涉此方,既得接威灵,敢问固不量。有牛岂不力,何惮使服箱[9]?有女岂不工,何惮缝衣裳?有斗岂不柄,何惮挹酒浆[10]?卷舌不得言[11],安用施穹苍?何彼东方箕,有恶务簸扬[12]?唯识此五者[13],愿言无我忘。”神官呼我前,告我无不臧[14]。“上天非汝知,何苦诘其常?岂惜尽告汝,于汝恐不祥。至如人间疑[15],汝敢问于王?”扣头谢神官,“臣言大为狂”。骇汗忽尔觉,残灯荧空堂[16]。
庆历五年诗。在这首诗里,尧臣大量地运用《诗·小雅·大东》的字句,抒写自己对于政治现象的不满。他指出行政官的尸禄充位,和言官的惟务谗佞,不尽言职。“至如人间疑,汝敢问于王?”二句写尽内心的痛苦。
[1] 河汉:银河。
[2] 箕:二十八宿之一,有星四,均属人马座,亦名南箕。牛:牵牛星。女:织女星。
[3] 斗:二十八宿之一,有星六,均属人马座,亦名北斗。
[4] 虬:龙子有角者。
[5] 水玉珰:水晶制的耳边装饰品。
[6] 丘蛇:巨蛇。
[7] 纪纲:万历本作“纪网”,宋荦本作“纪纲”。纪纲,侍从。
[8] 忽:忽视。
[9] 服箱:驾车箱。
[10] 挹:酌。
[11] 卷舌:星名。《隋书·天文志》:“卷舌六星在昴北,主口语以知谗佞也。”
[12] 簸(bǒ跛)扬:扬米去糠。
[13] 五者:指牛、女、斗、卷舌、箕五星。
[14] 不臧:不善。
[15] 人间疑:宋荦本作“人问疑”。
[16] 荧(yínɡ营):光明微见。
秋夜感怀
风叶相追逐,庭响如人行,独宿不成寐,起坐心屏营[1]。哀哉齐体人[2],魂气今何征,曾不若陨箨[3],绕树犹有声。涕泪不能止,月落鸡号鸣。
庆历五年诗。怀念亡妻之作。
[1] 屏营:惶惧。
[2] 齐体人:妻。《白虎通·嫁娶》:“妻者齐也,与夫齐体。”
[3] 若陨箨:正统本、宋荦本皆作“苦陨箨”。陨箨(yǔn tuò允拓),吹落的竹皮。
梦感
生哀百十载,死苦千万春。何为千万春?厚地不复晨。我非忘情者[1],梦故不梦新,宛若昔之日,言语寻常亲。及寤动悲肠,痛逆如刮鳞。
庆历五年诗。梦见亡妻之作。
[1] 忘情:《晋书·王衍传》:“圣人忘情。”
秋雁
秋雁多夜飞,前群后孤来,俦合鸣自得,只去音已哀。哀音能感人,肠酸非食梅,共将形影对,安得不早衰。
庆历五年诗。怀念亡妻之作。
初冬夜坐忆桐城山行[1]
我昔吏桐乡[2],穷山使屡蹑,路险独后来[3],心危常自怯。下顾云容容[4],前溪未可涉,半崖风飒然,惊鸟争堕叶。修蔓不知名,丹实坼在荚,林端野鼠飞,缘挽一何捷[5]。马行闻虎气,竖耳鼻息歙[6],遂投山家宿,骇汗衣尚浃。归来抚童仆,前事语妻妾。吾妻常有言:“艰勤壮时业,安慕终日闲,笑媚看妇靥[7]。”自是甘努力,于今无所慑,老大官虽暇,失偶泪满睫[8]。书之空自知,城上鼓三叠。
庆历五年诗。怀念亡妻之作。
[1] 桐城:今安徽桐城县。
[2] 我昔吏桐乡:尧臣入仕,初任桐城县主簿,后改河南县主簿。
[3] 路险独后来:《楚辞·九歌·山鬼》:“路险难兮独后来。”
[4] 容容:《山鬼》:“云容容兮而在下。”容容,云出貌。
[5] 缘挽:宋荦本作“缘挠”。
[6] 歙(xī吸):翕气。
[7] 靥(yǎn魇):妇人颊边酒窝。
[8] 失偶:丧妻。
元日
昔遇风雪时,孤舟泊吴埭[1],江潮未应浦[2],尽室坐相对。行庖得海物,咸酸何琐碎,久作北州人[3],食此欣已再。是时值新岁,庆拜乃唯内[4],草率具盘餐,约略施粉黛,举杯更献酬,各尔祝鲐背[5]。咀橘齿病酸,目已惊老态,岂意未几年,中路苦失配。嘉辰众所喜,悲泪我何耐,曩欢今已哀,日月不可赖,前视四十春,空期此身在。世事都厌闻,读书未忍退,过目虽已忘,宁舍心久爱。何当往京口[6],竹里翦荒秽,行歌乐暮节,薪菽甘自刈[7]。
庆历六年(1046)尧臣四十五岁作,时在许州签判任内。是秋曾至汴京,续娶刁氏,不久还许州,路过陈州,遇晏殊。此诗为元旦怀念亡妻之作。
[1] 埭(dài代):壅水为堰曰埭。
[2] 浦:大水有小口别通者曰浦。
[3] 北州人:尧臣生于宣城,十二岁时,叔父梅询调襄州通判,自后尧臣随询,常在北方,故有此句。
[4] 内:妻。
[5] 鲐(tái抬)背:《尔雅·释诂》:“鲐背,老者寿也。”郝懿行义疏:“鲐鱼背有黑文,老人背亦发斑似此鱼。”鲐,亦作台,《诗·大雅·行苇》:“黄耇台背,以引以翼。”
[6] 何当:合当。京口:今江苏镇江市。尧臣初配谢氏殁后,是年葬京口。
[7] 刈(yì意):获。字通艾,此处读艾。
逢牧
国马一何多,来牧郊甸初[1],大群几百杂,小群数十驱。或聚如斗蚁,或散如惊乌,或践麦无根,或啮树无肤。牧卒殊不顾,抱鞭入民墟[2],欲酒与之饮,欲食与之
[3]。日暮卒醉饱,枕鞭当路隅,茫茫非其土,谁念有官租。
庆历六年诗。记牧群放马,人民备受蹂躏之事。
[1] 郊甸:郭外曰郊,郊外曰甸。
[2] 入民墟:万历本作“入民墟”,宋荦本作“人民墟”。
[3]
(bū补阴平):食物。
寄滁州欧阳永叔[1]
昔读韦公集[2],固多滁州词,烂熳写风土,下上穷幽奇。君今得此郡,名与前人驰。君才比江海,浩浩观无涯,下笔犹高帆,十幅美满吹,一举一千里,只在顷刻时。寻常行舟舻[3],傍岸撑牵疲,有才苟如此,但恨不勇为。仲尼著《春秋》,贬骨常苦笞[4],后世各有史,善恶亦不遗。君能切体类,镜照嫫与施[5],直辞鬼胆惧,微文奸魄悲。不书儿女书,不作风月诗,唯存先王法,好丑无使疑。安求一时誉,当期千载知。此外有甘脆,可以奉亲慈,山蔬采笋蕨[6],野膳猎麇麋[7],鲈脍古来美,枭炙今且推[8]。夏果亦琐细,一一旧颇窥,圆尖剥水实,青红摘林枝,又足供宴乐,聊与子所宜[9]。慎勿思北来,我言非狂痴。洗虑当以净,洗垢当以脂,此语同饮食,远寄入君脾。
庆历六年诗。欧阳修为钱明逸所攻,罢知滁州,时杜衍、富弼、韩琦、范仲淹等相继罢斥,政局大变,因此尧臣郑重嘱咐欧阳修“慎勿思北来”。但是他们在文学创作方面,还是以“直辞鬼神惧,微文奸魄悲”互相勉励,继续把文学作品作为斗争的武器。陈衍云:“劝其勿望内行,但安弃外,命意迥不犹人。观其止说两句,含蓄不尽。”陈说亦有所见,但对于当时政治背景,及梅、欧自处之道,尚未说清。
[1] 滁州:宋时称滁州永阳郡,故治在今安徽滁县。庆历五年八月,欧阳修降知制诰、知滁州。庆历八年闰正月,徙知扬州。
[2] 韦公:韦应物,唐诗人。
[3] 舻(lú卢):船头曰舻。
[4] “仲尼著《春秋》”二句:《汉书·艺文志》:“春秋所贬损大人,当世君臣,有威权势力。”
[5] 嫫与施:嫫母,黄帝妃,貌甚丑;西施,越美女,句践以献吴王夫差。
[6] 蕨(jué厥):羊齿科植物,茎可供食用。
[7] 麇(jūn君):鹿属,又称獐。麋(mí迷):鹿属,形似鹿而体庞大,高七尺馀。
[8] 枭(xiāo骁):猛禽类,一称鸮。
[9] 聊与子所宜:《诗·郑风·女曰鸡鸣》:“与子宜之。”毛传:“宜,肴也。”这里指口腹享受。
春寒
春昼自阴阴,云容薄更深[1],蝶寒方敛翅,花冷不开心。亚树青帘动[2],依山片雨临,未尝辜景物,多病不能寻。
庆历六年诗。纪昀云:“三、四托意深微,妙无痕迹,真诗人之笔。”
[1] 云容:《宋诗钞》作“云阴”。
[2] 亚:通压。杜甫《上巳宴集诗》:“花蕊亚枝红。”帘:酒家卖酒之旗。
答韩三子华韩五持国韩六玉汝见赠述诗[1]
圣人于诗言,曾不专其中,因事有所激,因物兴以通。自下而磨上,是之谓《国风》,《雅》章及《颂》篇,刺美亦道同,不独识鸟兽,而为文字工[2]。屈原作《离骚》,自哀其志穷,愤世嫉邪意[3],寄在草木虫。迩来道颇丧,有作皆言空,烟云写形象,葩卉咏青红,人事极谀谄,引古称辨雄,经营唯切偶,荣利因被蒙。遂使世上人,只曰一艺充,以巧比戏弈,以声喻鸣桐[4]。嗟嗟一何陋,甘用无言终。然古有登歌[5],缘辞合徵宫,辞由士大夫,不出于瞽蒙[6]。予言与时辈,难用犹笃癃[7],虽唱谁能听,所遇辄喑聋[8]。诸君前有赠,爱我言过丰,君家好兄弟,响合如笙丛,虽欲一一报,强说恐非衷,聊书类顽石,不敢事磨砻。
庆历六年诗。韩亿子八人,时称韩氏八龙,绛少于尧臣十岁,维、缜更少,时皆居许州。尧臣此诗提出作诗的宗旨。
[1] 韩三:韩绛,字子华,行三,韩亿子,官至同中书门下平章事。韩五:韩维,字持国,行五,绛弟,官至门下侍郎。韩六:韩缜,字玉汝,行六,绛弟,官至尚书右仆射兼中书侍郎。
[2] “不独识鸟兽”二句:《论语·阳货》:“子曰:‘小子何莫学夫诗,诗可以兴,可以观,可以群,可以怨,迩之事父,远之事君,多识于鸟兽草木之名。’”
[3] 愤世嫉邪意:后汉赵壹有《刺世嫉邪赋》。
[4] 鸣桐:琴。
[5] 登歌:《乐府诗集》:“登歌者,祭祀燕飨,堂上所奏之歌也。”一称升歌,《尚书·大传》:“古者帝王升歌清庙。”
[6] 蒙:有眸子而无见,即今之青盲。
[7] 笃癃(lónɡ隆):重病。
[8] 喑(yīn因):失音曰喑。
前以诗答韩三子华后得其简因叙下情
前者与君诗,妄说良有以。昔予在京师,多为人所诋,短章然无工[1],实未甘艺比。因君有过褒,聊且发愤悱[2],何言敢为师,乃是贵不韪[3]。平常遭口语,攒集犹毒矢,此论苟一出,是非必蜂起。偶尔道喑聋,多疑已窃指,虽恃不欺衷,恨未致速死。安得二顷田,归耕曷为耻[4],谁能事州郡,鸡狗徒聒耳。
庆历六年诗。
[1] 然无工:虽未工。宋人多用然作虽,黄庭坚《寄南阳谢外舅诗》:“然知今人巧,未觉故人迂。”然知即虽知。
[2] 愤悱:《论语·述而》:“子曰:‘不愤不启,不悱不发。’”
[3] 不韪(wěi委):不是。
[4] 曷为耻:宋荦本作“苟为耻”。
椹涧昼梦[1]
谁谓死无知,每出辄来梦,岂其忧在途,似亦会相送[2]。初看不异昔,及寤始悲痛,人间转面非,清魂殁犹共。
庆历六年诗,梦见亡妻之作。
[1] 椹涧:水名,在河南许昌西南三十里,傍有椹涧镇。
[2] 会:知。
灵树铺夕梦[1]
昼梦同坐偶[2],夕梦立我左,自置五色丝,色透缣囊过。意在留补缀,恐衣或绽破[3],殁仍忧我身,使存心得堕[4]。
庆历六年诗,梦见亡妻之作。
[1] 灵树铺:未详。
[2] 坐偶:诸本皆作“坐偶”,疑当作“坐(同座)隅”。
[3] 绽(zhàn)占:衣缝裂曰绽。
[4] 使存心得堕:堕,放下。全句表示疑问。
汝州等慈寺阁望嵩岳[1]
峥嵘古寺阁[2],苍山插晴檐,少室出天外,巍巍何尊严。王都在其下[3],风露国所沾,日暮飞云归,已失中顶尖。
庆历六年诗。
[1] 汝州:今河南临汝县。等慈寺:宋荦本作“登慈寺”。
[2] 峥嵘:高峻貌。
[3] 王都:指洛阳,宋时为西京。
缺月
缺月来照屋角时,西家狗吠东家疑,夜深精灵鬼物动[1],窸窣古莽无风吹[2]。
庆历六年诗。
[1] 鬼物:正统本、宋荦本、《宋诗钞》皆作“鬼物”,万历本作“鬼初”。
[2] 窸窣(xī sù息素):象声辞。李贺《神弦曲》:“海神山鬼来座中,纸钱窸窣鸣飚风。”
和永叔桐花十四韵[1]
湛湛碧井水[2],其上有梧桐,春随井气生,白花飞蒙蒙[3]。晓枝滴甘露,味落寒泉中,结实待瑞羽[4],岁晚半枯空。桐既无凤皇,井岂潜蛟龙,乃知至神物,未易令人逢。当时集颍川[5],偶值黄次公[6],次公入为相,此鸟曷不从,遂使神鹖雀[7],竟用奇怪穷。我言非毁古,欲遵平直踪,我愿二千石[8],但使德化隆。有桐凤不来,于桐无愧容,有凤政不举,于凤何为崇?答君桐花篇,聊以发我衷。
庆历六年诗。《欧阳文忠公文集》卷五十四有《桐花》诗,题皇祐元年,待考。
[1] 桐花:《北史·彭城王勰传》:“(魏孝文)帝升金墉城,顾见堂后桐竹曰:‘凤皇非梧桐不栖,非竹实不食,今梧竹并茂,讵能降凤乎?’勰曰:‘凤皇应德而来,岂桐竹能降。’帝笑曰:‘朕亦未望降之。’”
[2] 湛(zhàn站)湛:深貌。
[3] 蒙蒙:细密貌。
[4] 瑞羽:指凤。
[5] 颍川:古郡名,故治在今河南禹县,东魏时徙许昌。
[6] 黄次公:名霸,汉宣帝时为颍川太守,是时凤皇神爵,数见郡国,颍川尤多。五凤三年,代丙吉为丞相。
[7] 鹖(hé河):鸟名,大而色青,出羌中,见《汉书·黄霸传》颜师古注及宋祁说。京兆尹张敞舍鹖雀飞集丞相府,黄霸以为神雀。张敞上言“郡国窃笑丞相仁厚,有知略,微信奇怪也”。
[8] 二千石:汉时太守秩二千石。
忆将渡扬子江
月晕知天风,舟人夜相语,平明好挂帆,白浪须出浦。此身犹在吴,归梦预到楚,今日念同来,吾妻已为土。
庆历六年诗,追忆亡妻之作。
丙戌五月二十二日昼寝梦亡妻谢氏同在江上早行忽逢岸次大山遂往游陟予赋百馀言述所睹物状及寤尚记句有共登云母山不得同宫处仿像梦中意续以成篇
昼梦与予行,早发江上渚[1],共登云母山[2],不得同宫处。何嗟不同宫,似所厌途旅,树杪俯乌巢,坼
方仰乳[3]。雄雌更守林,号噪见飞鼠,鼠惊竖毛怒,袅枝如发弩[4]。逡巡吼风云,远望射岩雨,东南横虹霓,万壑水喷吐。下寻归路迷,欲暮各愁语,忽觉皆已非,空庭日方午。
庆历六年诗,追忆亡妻之作。
[1] 渚(zhǔ煮):小洲曰渚。
[2] 云母山:在安徽凤阳县东四十里。
[3] 坼
(ké壳):破卵。仰乳:待哺。
[4] 袅(niǎo鸟)枝:曲折穿枝。
梦睹
闭目光不扬,梦睹良亦审[1],既非由目光,所见定何禀?白日杳无朕[2],冥遇尝在寝,此恨不可穷,悲泪空流枕。
庆历六年诗,追忆亡妻之作。
[1] 良:正。
[2] 朕:兆。
悲书
悲愁快于刀[1],内割肝肠痛,有在皆旧物,唯尔与此共。衣裳昔所制,箧笥忍更弄[2],朝夕拜空位,绘写恨少动。虽死情难迁,合姓义已重[3],吾身行将衰,同穴《诗》可诵[4]。
庆历六年诗,追忆亡妻之作。
[1] 悲愁:宋荦本作“悲秋”。
[2] 箧(qiè惬):箱。大曰箱,小曰箧。笥(sì四):盛衣竹器。
[3] 合姓:古人同姓不婚,因此结婚称为合姓。
[4] 同穴:谓夫妇同圹而葬。《诗·王风·大车》:“死则同穴。”
寄光化退居李晋卿[1]
久无归田人,今喜子去禄,移家汉水滨,日见汉水绿。川鳞可为饔[2],山毛可为蔌[3],竟岁厌往还,行堤乐风俗。青巾艑上郎[4],漆鬓颜如玉[5],倚樯临落照,独唱江南曲。听若在江南,欢然自为足,我心虽有羡,未遂平生欲,更期毕婚嫁[6],方可事岩麓。买山须买泉,种树须种竹,泉以濯我缨[7],竹以慕贤躅[8],此志应不忘,他时同隐录。
庆历六年诗。
[1] 光化:宋时有光化军,故治在今湖北光化旧县西四十五里。李晋卿:未详。
[2] 饔(yōnɡ雍):熟食曰饔。
[3] 蔌(sù速):菜总名曰蔌。
[4] 艑(biàn辫):船。
[5] 漆鬓:鬓发深黑如漆。
[6] 毕婚嫁:东汉向长,字子平,隐居不仕。建武中,男女娶嫁既毕,即游五岳名山,不知所终。见《后汉书·逸民传》。
[7] 泉以濯我缨:用《沧浪歌》“沧浪之水清兮,可以濯我缨”。
[8] 竹以慕贤躅:《礼记·礼器》:“礼器是故大备,……其在人也,如竹箭之有筠也,如松柏之有心也。”躅(zhú竹),足迹。
和资政侍郎湖亭杂咏绝句十首(录一首)[1]
渔艇
古木刳为舟,野藤牵作缆,钓人寒雨中[2],远望烟蓑暗。
庆历六年诗。
[1] 资政:侍郎,王举正。举正以资政殿学士、尚书礼部侍郎知许州,见《宋史·王举正传》。湖亭:指许州西湖,在许昌城外。
[2] 钓人:夏敬观云:“人疑当作入。”按唐诗人李远句云:“叶铺秋水面,花落钓人头。”钓人亦可用。
麦门冬内子吴中手植甚繁郁罢官移之而归不幸内子道且亡而兹草亦屡枯今所存三之一耳遂感而赋云[1]
香草叶常碧,本生岩涧边,佳人昔所爱,移植堂阶前。自吴北归梁[2],复以盆盎迁,佳人路中死,此草未忍捐。与我日憔悴,根不通下泉,勤勤为浇沃[3],稍见萌颖鲜[4]。终当置坟侧,长茂松柏埏[5]。
庆历六年诗。感物怀念亡妻之作。
[1] 麦门冬:一称麦冬,百合科。多年生常绿草本。叶丛生,秋季开花,淡紫色。植株绿叶苍翠,可布置庭园。吴中:指尧臣湖州监税任内。湖州亦称吴兴,故曰吴中。
[2] 梁:指汴京。
[3] 沃:灌溉。
[4] 萌颖:萌芽和抽条。
[5] 埏(yán沿):墓道。
寄宋中道[1]
尔书我不答,尔怒从尔骂,天马新羁时,气横未可驾。傥我一日死,尔岂无悲咤,唯知道义深,小失不足谢[2]。
庆历六年诗。尧臣与次道、中道兄弟交谊甚深,这是一首嘲弄之诗。
[1] 宋中道:赵州平棘人,参知政事宋绶子。兄敏求,字次道,见《宋史·宋绶传》。
[2] 谢:谢罪。
梨花忆
欲问梨花发,江南信始通,开因寒食雨,落尽故园风。白玉佳人死,青铜宝镜空[1],今朝两眼泪,怨苦属衰公[2]。
庆历六年诗。追忆亡妻之作。
[1] 青铜宝镜空:古代以青铜为镜,佳人既死则宝镜无人,故云。
[2] 衰公:自称。
新婚[1]
前日为新婚,喜今复悲昔,阃中事有托[2],月下影免只。惯呼犹口误,似往颇心积,幸皆柔淑姿,禀赋诚所获。
庆历六年诗。尧臣再娶以后,不忘亡妻,有此诗。“惯呼”二句,抒写极深刻。
[1] 新婚:尧臣再娶刁氏,升州人。祖衎,兵部郎中,西昆派诗人。父渭,太常博士。
[2] 阃(kǔn捆)中:门限以内。字亦作梱。《礼记·曲礼》:“外言不入于梱,内言不出于梱。”
依韵和晏相公[1]
微生守贱贫,文字出肝胆,一为清颍行,物象颇所览。泊舟寒潭阴,野兴入秋菼[2],因吟适情性,稍欲到平淡。苦辞未圆熟,剌口剧菱芡[3],方将挹溟海,器小已潋滟[4]。广流不拒细,愧抱独慊慊[5],疲马去轩时,恋嘶刍秣减。兹继《周南》篇[6],短桡宁及舰,试知不自量[7],感涕屡挥掺[8]。
庆历六年诗。尧臣续娶后出京,取道颍州回许州。这时晏殊正以工部尚书知颍州,他是有名的词人,也是诗人,主张陶潜和韦应物的作品,反对孟郊。尧臣这首诗言平淡,是在晏殊的影响下写出的。
[1] 晏相公:晏殊,字同叔,临川人,官至同中书门下平章事。庆历四年,以工部尚书知颍州。
[2] 菼(tǎn坦):似苇而小,实心。
[3] 剌(là辣):戾痛。芡(qiàn欠):一年生水草,子曰芡实。
[4] 潋滟(liàn yàn练艳):水满貌。
[5] 慊(qiàn欠)慊:《礼记·坊记》:“贵不慊于上。”注:“慊,恨不满之貌。”
[6] 周南:《诗·国风》有《周南》十一篇。
[7] 试知:诸本皆作“试知”,疑当作“诚知”。
[8] 掺(chān搀):揽持。《诗·郑风·遵大路》:“掺执子之袂兮。”笺:“欲揽持其袂而留之。”
舟中夜与家人饮
月出断岸口,影照别舸背,且独与妇饮,颇胜俗客对。月渐上我席,暝色亦稍退[1],岂必在秉烛,此景已可爱。
庆历六年诗。《西清诗话》:“晏元献(殊)守汝阴,圣俞往见之。将行,公置酒颍水河上,因言‘古人章句中,全用平声,制字稳贴,如“枯桑知天风”是也。恨未见侧字诗耳’。圣俞既引舟,遂作五侧体寄公,即为是诗。”
[1] 暝色:宋荦本缺“色”字。
合流值雨与曹光道饮[1]
秋风嚎衰林,秋雨阻归客,赖有故时交,举杯聊岸帻[2]。谈兵与论文,曾不涉陈迹,必竟无所施,醉去思泉石。
庆历六年诗。下半首有怀才不遇之感。
[1] 合流:镇名,今河南临颍县地。
[2] 岸帻(zé则):包发之巾曰帻,本覆额上;露其额则曰岸帻。
寄送谢师厚馀姚宰
我从淮上归,君向海澨去[1],安知无几舍[2],邂逅不相遇[3]。颇知飞空云,到月不得附,月行既不留,云亦值风故。诚知会合难,岂是忘所赴。我虽蹑新
[4],心不舍旧屦[5],谁谓若世人,食瓜思弃瓠[6]。君南我赴北[7],日见阳雁度,兹欲远寄音,雁行高且骛[8]。但诵金石言,于时傥无忤。
庆历六年诗。夏敬观云:“景初,谢氏之侄也,或有责言,故作是诗。”
[1] “我从淮上归”二句:尧臣自颍州归许州,谢景初赴馀姚任。澨(shì世):水滨。
[2] 舍:三十里为一舍。《左传》僖公二十三年:“其避君三舍。”贾注:“三舍,九十里也。”
[3] 邂逅(xiè hòu械厚):不期而遇。
[4] 蹑(niè臬):蹈。
(jué诀):草履。
[5] 屦(jù句):麻履。
[6] 瓠(hù户):蔬类。
[7] 赴北:正统本、宋荦本作“起北”。
[8] 骛(wù务):疾速。高且骛:正统本、宋荦本作“高且远”。
依韵和韩子华陪王舅道损宴集韩氏兄弟八人而七人在坐[1]
云低未成雪,寒气已侵席,冻醪倾白浊,干果列紫赤。风微时破面[2],亭敞宜张帟[3],来望野兴通,古城何额额[4]。邀射弓钧开,破的翦羽白[5],助中声喧呼[6],不觉屡倾帻。醉惊一发功,谁许百金易,非等将帅能,聊将宾友适。中酒作暴谑,心亲语多剧[7],吾徒固不羇,安可限常格。去忌无俗流,起酌惊臧获[8],八龙观诸韩[9],头角相戢迫。参差玉峰前[10],爱慕不知夕,谁嗟短景移,能使吝情释。为贺主人翁,贤甥无久隔,此会举世稀,频频奚所惜。
庆历六年诗。时尧臣已回许州。
[1] 王道损:名冲,王旦子。韩氏兄弟八人:韩亿子纲、综、绛、绎、维、缜、纬、缅,皆有才名,时称韩氏八龙。
[2] 时破面:夏敬观云:“破疑被讹。”
[3] 帟(yì亦):小幕曰帟。
[4] 额额:借作屹屹,高峻貌。
[5] 翦羽白:夏敬观云:“翦疑当作箭。”
[6] 助中:宋荦本作“坐中”。
[7] 剧:繁多。
[8] 臧获:奴仆。
[9] 八龙:《后汉书·荀淑传》:“有子八人,……并有名称,时人谓八龙。”
[10] 玉峰:犹言玉山。《晋书·裴楷传》:“如玉山照映人。”
哭尹师鲁
谪死古来有[1],无如君甚冤,文章不世用,器业欲谁论。野鸟灾王傅[2],招辞些屈原[3],平生洛阳友,零落几人存。
庆历七年(1047)尧臣四十六岁,作此诗。是秋,解许州签判任,九月十六日回汴京。尹洙卒于庆历七年四月十日,见韩琦《安阳集》卷四十七《故崇信军节度副使检校尚书员外郎尹公墓表》。
[1] 谪死:《宋史·尹洙传》:“洙以部将孙用由军校补边,自京师贷息钱到官,亡以偿。洙惜其才可用,恐以犯法罢去,尝假公使钱为偿之。……坐贬崇信军节度副使,……徙监均州酒税,感疾,沿牒至南阳访医,卒年四十七。”
[2] 野鸟灾王傅:用贾谊事。《汉书·贾谊传》:“谊为长沙傅,三年,有服飞入谊舍,止于坐隅。服似鸮,不祥鸟也。谊既以适居长沙,长沙卑湿,谊自伤悼,以为寿不得长,乃为赋以自广。”
[3] 招辞些屈原:用屈原事。《楚辞》有《招魂》篇,朱熹云:“此宋玉代为屈原之词。”篇中多用些字,些读suò,助词。
扪虱得蚤
兹日颇所惬,扪虱反得蚤,去恶虽未殊,快意乃为好。物败谁可必,钝老而狡夭,穴蚁不啮人,其命常自保。
庆历七年诗。
同诸韩及孙曼叔晚游西湖三首(录一首)[1]
晚日城头落,轻鞍果下凉,野蜂衔水沫,舟子剥菱黄。木老识秋气,径幽闻草香,幅巾聊去检[2],不作楚人狂。
庆历七年诗。
[1] 孙曼叔:孙永字曼叔,赵人,官至吏部尚书、资政殿学士,时在许州幕中。西湖:许州西湖,田汝成误为杭州西湖。
[2] 幅巾:以幅巾韬发,不作楚狂散发之态。去检:明田汝成《西湖游览志馀》引作“自检”,疑当作“自检”。
七月二十一夜闻韩玉汝宿城北马铺
暗树秋风摆叶鸣,桃枝竹簟冷逾清[1],孤灯淡淡短亭客,半夜萧萧闻雨声。
庆历七年诗。
[1] 桃枝:竹名。簟(diàn店):竹席。
宋中道快我生女
尔尝喜诅予,生女竟勿怪,今遂如尔口,是宜为尔快。亦既以言酬,固且殊眦睚[1],慰情何必男,兹语当自戒。
庆历七年诗。是年十月七日,尧臣得一女,名称称,次年三月二十一日死,有《小女称称砖铭》,见《宛陵文集》卷三十二。作是诗时,尧臣已回汴京。
[1] 眦睚(zì yá字厓,可读去声):目眶曰眦,目际曰睚。怒色见于眉目之间曰眦睚,亦作睚眦。
裴如晦自河阳至同韩玉汝谒之[1]
朝闻单骑归,径走至其第,扣门童仆顽,拒我色甚戾[2]。不顾遂登堂,有马堂下系[3],辨诈大呼“卿”,稍应西屋际。逡巡冠带出,青绶何曳曳[4],有似缩壳龟,藏头非得计。况与二三子,交分久已缔,恕尔避客尤,新还复新婿。
庆历七年诗。裴煜新婚,这是一首调谑之诗。
[1] 裴如晦:裴煜,字如晦,临川人,庆历六年进士。
[2] 戾:乖戾。
[3] 有马堂下系:古代官吏多乘马,北宋时犹如此。马在堂下,知如晦尚未出。
[4] 青绶:青绦。曳曳:下垂貌。
鸭雏
春鸭日浮波[1],羽冷难伏卵[2],尝因鸡抱时,托以鸡窠暖。三旬壳既坼,乳毛寒胫短,鸡宁辨其雏,翅拥情款款[3]。一日向水涯,所禀殊未断[4],泛然去中流,鸡呼心悹悹[5]。人之苟异怀,负义不足算。有志在养毓[6],勿论报德限。
庆历七年诗。
[1] 春鸭:万历本作“春鸭”,宋荦本作“鸭雏”。
[2] 伏卵:万历本作“伏卯”,宋荦本作“伏卵”。
[3] 款款:诚恳貌。
[4] 所禀殊未断:指本性没有改变。
[5] 悹(ɡuàn惯)悹:无依。
[6] 养毓:同养育。
夜听邻家唱
夜中未成寐,邻歌闻所稀,想像朱唇动,仿佛梁尘飞。误节应偷笑[1],窃听起披衣,披衣曲已终,窗月存馀辉。
庆历七年诗。
[1] 误节:节拍有错误。
风笛
既殊出塞声,还非江上听,夜吹送悠扬,高楼月方迥。
庆历七年诗。
甘陵乱[1]
甘陵兵乱百物灰,火光属天声如雷,雷声三日屋瓦摧,杀人不问婴与孩。守官迸走藏浮埃[2],后日稍稍官军来,围城几匝如重
[3],万甲雪色停皑皑[4]。孰敢专辄但取裁[5],黄土始坚难速颓。
庆历七年诗。是年十一月二十八日,贝州(故治在今河北清河县)宣义卒王则发动兵变,知州张得一被执,兵马都监田斌,提点刑狱田京、任黄裳皆出奔。北京留守、判大名府贾昌朝遣大名府钤辖郝质率兵趋贝州。十二月一日宋王朝一边分令澶州、孟州、定州、真州豫设守备,一边出劄子下中书、枢密院亟择将领前往镇压。尧臣此诗当作于十二月初。他对于王则的起兵,因为阶级的局限,固然没有表示同情,但是对于官吏的迸走四散,和中央的束手无策,都加以深刻的暴露。王则起兵事,详见《续资治通鉴长编》卷一六一。
[1] 甘陵:汉县名,故治在今河北清河县东南。
[2] 迸(bènɡ蹦)走:散走。
[3] 几匝:几周。
(méi枚):大环也。《诗·齐风·卢令》:“卢重
。”传:“
,一环贯二也。”陈奂传疏:“正义云:一环贯二,谓一大环贯二小环也。”
[4] 皑(ái癌)皑:霜雪白貌。
[5] 专辄:专主。取裁:听候裁示。
和宋中道元夕二首[1]
结山当衢面九门[2],华灯满国月半昏,春泥踏尽游人繁,鸣跸下天歌吹喧[3]。深坊静曲走车辕,争前斗胜亡卑尊,靓妆丽服何柔温[4],交观互视各吐吞。摩肩一过难久存[5],眼尾获笑迷精魂,貂裘比比王侯孙,夜阑鞍马相驰奔。
春风来解吹残雪[6],灯烛迎阳万户燃,竟看繁星在平地,不妨明月满中天。赭袍已向端门御[7],仙曲初闻法部传[8],车马不闲通曙色,康庄时见拾珠钿[9]。
庆历八年(1048)尧臣四十七岁,作此诗。尧臣时在汴京,为国子博士,赐绯鱼。不久率刁氏归宣城。十月应知陈州晏殊之辟,赴陈州签书陈州判官厅公事。这两首诗叙述汴京元宵的盛况。宋人话本《鸳鸯灯》的故事(见《古今小说》卷二十三《张舜美灯宵得丽女》头回)所记正与此相合。
[1] 元夕:指旧历正月十五日之夕,又称元宵。
[2] 结山当衢:《东京梦华录》卷六:“正月十五日元宵,大内前自岁前冬至后,开封府绞缚山棚,立木正对宣德门。”九门:汴京开封府共有十二门,此处活用。古代天子九门。《礼记·月令》:“田猎置罘罗网毕翳喂兽之药,毋出九门。”注:“天子九门:路门,应门,雉门,库门,皋门,城门,近郊门,远郊门,关门。”
[3] 跸(bì毕):止行人以清道之声。
[4] 靓(jìnɡ净)妆:以脂粉妆饰。
[5] 摩肩:万历本作“磨肩”,宋荦本作“摩肩”。
[6] 来解:疑当作“未解”。
[7] 赭袍:指皇帝。端门:指宣德门。《东京梦华录》:“宣德楼上皆悬黄缘帘,中一位乃御座,用黄罗设一彩绷,御龙直执黄盖掌扇,列于帘外。两朵楼各挂灯球一枚,约方圆丈余,内燃椽烛。帘内亦作乐,宫嫔嬉笑之声,下闻于外。”
[8] 仙曲初闻法部传:《东京梦华录》:“教坊钧容直露台弟子,更互杂剧。近门亦有内等子班直排立,万姓皆在露台下观看,乐人时引万姓山呼。”
[9] 康庄:大道。珠钿(diàn电):妇人首饰嵌珠花者谓之珠钿。
戊子正月二十六日夜梦
自我再婚来,二年不入梦,昨宵见颜色,中夕生悲痛。暗灯露微明,寂寂照梁栋,无端打窗雪,更被狂风送。
庆历八年诗。梦见亡妻之作。
读裴如晦万里集书其后
君自万里回,遂成《万里集》,其诗二百篇,文字必已立,定应侔前人,未尝有蹈袭。古溪蛮铁刀,出冢土花涩,谁将饰以玉,镡上光熠熠[1]。宋子序其端[2],精悍孰钳絷[3],搜新造空蒙,俗眼不得入,示予要赋之,短戈惭后执。
庆历八年诗。在这首诗里,尧臣提出文必己出的要求。
[1] 镡(xín新阳平):剑首。熠(yì邑)熠:光明貌。
[2] 宋子:疑当为宋敏求,字次道,赵州平棘人,尧臣、裴煜二人之友。
[3] 钳絷:正统本、宋荦本皆作“钳絷”,万历本作“钳挚”。絷(zhí执):绊系。
宣麻[1]
彬美下一国[2],曾无相印酬,莫惊除拜峻[3],自是战功优。壮士颇知勇,诸儒方贵谋,淮西封亦薄,裴度死生羞[4]。
庆历八年诗。王则发动兵变后,宋王朝以参知政事文彦博为河北宣抚使,进攻王则。庆历八年闰正月初一日,破王则,以彦博为礼部侍郎、同平章事、集贤殿大学士。尧臣在这首诗里提出他对于彦博拜相的不满。
[1] 宣麻:唐宋拜免将相,皆用白麻纸。宣麻指拜相。
[2] 彬美:指曹彬、潘美,宋初大将。开宝八年,二人破江南国,以曹彬为枢密使,潘美为宣徽北院使。
[3] 峻:高。
[4] 裴度:唐代名臣,破淮西吴元济,除中书侍郎、同中书门下平章事。
胧月
夜晴初见月[1],云薄未分明,高树尚无影,远鸿时有声。下阶嫌履湿,闭户认苔生,寂寂墙阴暝,更长已渐倾[2]。
庆历八年诗。
[1] 夜晴:《瀛奎律髓》作“夜静”。
[2] 渐倾:月渐斜。
兵
太平无战阵,汉卒久生骄,金甲不曾擐[1],犀弓应自调[2]。嗟为燎原火[3],终作覆巢枭[4],若使威刑立,三军岂敢嚣。
庆历八年诗。这是王则失败以后的作品。前半首指出承平既久,军中没有纪律,五、六两句叙述王则的失败。最后两句指出兵乱的发动,完全由于军政的不立。
[1] 擐(huàn患):贯。
[2] 犀弓:以犀甲为柄之弓。
[3] 燎原:《书·盘庚》:“若火之燎于原,不可向迩。”
[4] 覆巢:《世说新语·言语》:孔融被收,两儿曰:“大人岂见覆巢之下,复有完卵乎!”
未晴
未晴初止雨,蒸润尚侵衣,缺月如羞出,荒云不肯归。杏花朱欲绽,梅萼雪将稀,远雁来何急,冲风湿翅飞。
庆历八年诗。
夜阴
月色明还暗,云寒散复浓,古堂移魍魉,积雾合蛟龙。湿菌飞萤出,苍苔上朽重,独吟嗟向老,气涩觉偏慵。
庆历八年诗。
夜晴
新晴月正明,频听夜乌惊,未向高枝稳,时为绕树声。群飞自纷泊[1],众鸟不屏营[2],躁静于焉见,谁能度物情。
庆历八年诗。《胧月》、《未晴》、《夜阴》、《夜晴》四诗为一组。方回云:“胧月盖朦胧淡月云来往之意,在文彦博贝州军中拜相诗之后。圣俞谓曹彬、潘美下一国,亦不拜相。素不以文潞公为然乎?抑谓朝廷未然乎?诗意恐有所为而发。后有《未晴》、《夜阴》、《夜晴》三诗,曰‘缺月如羞出’,曰‘月色明还暗’,曰‘新晴月正明’,皆未可臆度为指何事也。”
[1] 纷泊:飞扬。《文选·蜀都赋》:“羽族纷泊。”
[2] 屏营:《楚辞·九思·逢尤》:“步屏营兮行丘阿。”王逸注:“忧愤不知所为,徒经营奔走也。”
贫
生甘类原宪[1],死不学陶朱[2],但乐诗书在,未忧钟鼎无[3]。耻随波上下[4],难免鬼歔歈[5],陋巷曲肱者[6],终朝还似愚[7]。
庆历八年诗。
[1] 原宪:孔子弟子。《史记·仲尼弟子列传》:“子贡相卫,而结驷连骑,排藜藿,入穷闾,过谢原宪。宪摄敝衣冠见子贡,子贡耻之曰:‘夫子岂病乎?’原宪曰:‘吾闻之,无财者谓之贫,学道而不能行者谓之病。若宪,贫也,非病也。”
[2] 陶朱:见《史记·越王句践世家》。范蠡“止于陶,以为此天下之中,交易有无之路通,为生可以致富矣,于是自谓陶朱公”。
[3] 钟鼎:指豪富之家。《文选》张衡《西京赋》:“击钟鼎食。”
[4] 波上下:《楚辞·卜居》:“宁昂昂若千里之驹乎?将泛泛若水中之凫,与波上下偷以全吾躯乎?”
[5] 歔歈(xū yú虚余):悲歌。
[6] 陋巷曲肱:《论语·雍也》:“子曰:‘贤哉回也,一箪食,一瓢饮,在陋巷。人不堪其忧,回也不改其乐,贤哉回也。’”又《论语·述而》:“子曰:‘饭疏食,饮水,曲肱而枕之,乐亦在其中矣。’”
[7] 似愚:《论语·为政》:“子曰:‘吾与回言,终日不违,如愚。退而省其私,亦足以发,回也不愚。’”
韩子华约游园上马后雨作遂归
谁约玩春物,狂风云骤开,摆丛多落蕊,蔽路足昏埃。逆上燕迎雨[1],将生鹅怕雷,嵇康今转懒,骑马半途回。
庆历八年诗。方回云:“三、四言大风,五、六言雨言雷,皆工而新。”
[1] 逆上:诸本皆作“逆水”,方回《瀛奎律髓》作“逆上”。
大风
夜风昼不止,天理何可常,正当春木荣,摆磨枝叶伤。东皇务长养[1],乃值此物狂,曷不诉于帝[2],斥之出远方。风伯有罪五[3],孰肯进皂囊[4]。往时岁苦旱,救热雨欲滂[5],吹之不使下,云雷遂深藏。复摇江海波,白日沉舟航。又卷关塞沙,千里填河隍[6]。拔木与退鹢[7],书传言已详[8]。今者天柔和,煦煦皆敷芳[9],独尔何不仁,嗥怒事雄强[10]。既其背天时,诛殛固所当,鸢鸣兼虎啸,助恶党亦昌。
庆历八年诗。
[1] 东皇:神名。《楚辞·九歌》第一篇《东皇太一》。注:“太一,星名,天之尊神,祠在楚东,以配东帝,故云东皇。”
[2] 帝:上帝。
[3] 风伯:风神。
[4] 皂囊:密奏。《汉官仪》:“凡章奏皆启封,其言密事,得皂囊也。”
[5] 滂:注也。《三苍》:“滂,注也,水多流貌。”
[6] 隍:城堑也,有水曰池,无水曰隍。
[7] 拔木:《书·金縢》:“天大雷电以风,禾尽偃,大木斯拔。”退鹢(yì益):《春秋》僖公十六年:“六鹢退飞过宋都。”《左传》:“六鹢退飞过宋都,风也。”
[8] 书传:指《尚书》、《左传》。
[9] 敷芳:开花。
[10] 嗥:宋荦本作“号”。
金明池游[1]
三月天池上,都人袨服多[2],水明摇碧玉,岸响集灵鼍[3]。画舸龙延尾,长桥霓饮波[4]。苑花光粲粲,女齿笑瑳瑳[5]。行袂相朋接,游肩与贱摩,津楼金间采[6],幄殿锦文窠[7]。挈榼车傍缀[8],归郎马上歌,川鱼应望幸[9],几日翠华过〔原注〕霓入声[10]。
庆历八年诗。
[1] 金明池:在汴京城西,周围约九里三十步,宋代君民游乐之所。
[2] 袨服:盛服。
[3] 鼍(tuó驼):指鼍鼓:以鼍皮为之。《诗·大雅·灵台》:“鼍鼓逢逢。”
[4] 霓:虹之外环曰霓。
[5] 瑳(cuō磋)瑳:巧笑貌。《诗·卫风·竹竿》:“巧笑之瑳。”传:“巧笑貌。”
[6] 津楼:即宝津楼。《东京梦华录》:“有砖石甃砌高台,上有楼观,广百文许,曰宝津楼,前至池门,阔百馀丈。”
[7] 幄殿:《东京梦华录》:“入池门内南岸,西去百馀步,有面北临水殿,车驾临幸观争标,锡宴于此,往日施以彩幄,政和间用土木工造成矣。”锦文窠:彩幄图案。
[8] 挈榼(qiè kē怯柯):提壶。
[9] 幸:皇帝驾临曰幸。
[10] 翠华:皇帝之旗以翠羽为饰曰翠华。《汉书·司马相如传》:“建翠华之旗。”
戊子三月二十一日殇小女称称三首
生汝父母喜,死汝父母伤,我行岂有亏[1],汝命何不长。鸦雏春满窠,蜂子夏满房,毒螫与恶噪[2],所生遂飞扬[3]。理固不可诘,泣泪向苍苍。
蓓蕾树上花,莹洁昔婴女,春风不长久,吹落便归土。娇爱命亦然,苍天不知苦,慈母眼中血,未干同两乳。
高广五寸棺,埋此千岁恨,至爱割难断,刚性锉以钝。泪伤染衣班,花惜落蒂嫩,天地既许生,生之何遽困。
庆历八年诗。陈衍云:“‘一首’落想迥不犹人。‘二首’末十字,苦情写得出。”
[1] 行:读去声,作名词用。
[2] 螫(shì仕):蜂刺。
[3] 遂:动词,达到。
送王判官同提点坑冶[1]
地虽不爱宝,利在与民共,务国不务民,傥有安得用。孟氏美王囿[2],其说久已诵,聊此陈薄言,忉怛不能重[3]。
庆历八年诗。在这首诗里,尧臣充分地站在人民的立场。
[1] 同提点坑冶:宋代官名,协同主持矿务。
[2] 孟氏美王囿:见《孟子·梁惠王下》:孟子对齐宣王曰:“文王之囿,方七十里,刍荛者往焉,雉兔者往焉。与民同之,民以为小,不亦宜乎!臣始至于境,问国之大禁,然后敢入。臣闻郊关之内,有囿方四十里,杀其麋鹿者如杀人之罪,则是方四十里,为阱于国中,民以为大,不亦宜乎!”
[3] 忉怛:悲伤。
淮雨
雨脚射淮鸣万镞[1],跳点起沤鱼乱目,湿帆远远来未收,云漏斜阳生半幅。
庆历八年诗。
[1] 镞:箭头。
杂诗绝句十七首(录七首)自此宝应道中起庆历七年夏[1]
青草生水中,日日随水长,水落何所依,撩乱为宿莽[2]。
岸傍草树密,往往不知名,其间有啼鸟,似与船相迎。
买鱼问水客,始得鲫与鲂[3],操刀欲割鳞,跳怒鬐鬣张。
前时双鸳鸯,失雌鸣不已,今更作双来,还悲旧流水。
度水红蜻蜓,傍人飞款款,但知随船轻,不知船去远。
塘上挽船人,塘泥深及胫,落日望前村,心将道途竞。
燕立茅屋脊,燕衔芹岸泥,巢成同养子,薄暮亦同栖。
庆历八年诗。尧臣船过宝应,取道返宣城,事在庆历八年,原注误作七年。诸诗多直写所见,情景逼真。前时一首叙谢氏死时自己的悲感,和续弦以后,对于旧偶的怀念,感情诚挚,措词坦率,为诗人中所仅见。
[1] 七年夏:七字误,当作八。
[2] 宿莽:见《楚辞·离骚》:“夕揽洲之宿莽。”
[3] 鲂:一称鳊鱼。
五月二十夜梦尹师鲁
昨夕梦师鲁,相对如平生,及觉语未终,恨恨伤我情。去年闻子丧,旅寄谁能迎[1],家贫儿女幼,迢递洛阳城,何当置之归,西望泪缘缨。
庆历八年诗。
[1] 旅寄:寄居。尹洙,河南(今洛阳市)人,死于南阳,未能还葬,故称旅寄。
五月二十四日过高邮三沟
甲申七月七[1],未明至三沟,先妻南阳君[2],奄化向行舟[3]。魂去寂无迹,追之固无由,此苦极天地,心瞀肠如抽[4]。泣尽泪不续,岸草风飕飕,柎殭尚疑生[5],大呼声裂喉。柁师为我叹,挽卒为我愁。戊子夏再过,感昔涕交流,恐伤新人心,强制揩双眸。未及归旅榇[6],悲恨何时休。
庆历八年诗。追念亡妻之作。
[1] 甲申:庆历四年。是年谢氏死于三沟舟中。
[2] 南阳君:谢氏封南阳县君。
[3] 奄化:奄然化去,犹言死亡。
[4] 瞀(mào茂):乱。
[5] 柎殭:疑当作“拊殭”。
[6] 旅榇(chèn趁):寄棺。
早发
吴鸡鸣隔山,江月半在水,啮啮出岸潮[1],霅霅入蒲苇[2]。解
泛明镜[3],接天知几里,我家今不遥,正住句溪尾[4]。
庆历八年诗。
[1] 啮啮:潮水啮岸貌。
[2] 霅(shà煞)霅:迅疾貌。
[3] 解
:万历本作“解作”,宋荦本作“解
”。
(zuó昨),竹绳。
[4] 句溪:出安徽绩溪县,至宣城县城外,与宛溪合流。
望夫石[1]
征骨化为尘[2],柔肌化为石[3],高山共苍苍,临水望脉脉[4]。青云卷为发,缺月低照额,千古遗恨深,终不见车
[5]。
庆历八年诗。
[1] 望夫石:在安徽当涂县西北四十里。
[2] 征骨:指远行之丈夫。
[3] 柔肌:指家居之妇女。
[4] 脉脉:同眽眽,远视貌。《古诗十九首》:“盈盈一水间,脉脉不得语。”
[5]
(yuè月):车上关键。不见车
,犹言不见远行之丈夫乘车归来。
过褐山矶值风
山口风偏急,矶头水似煎,喧声殊倦听,逆上正难牵。暗石谁愁碍,长途未拟前,江心看白浪,卷起大于船。
庆历八年诗。
宣州环波亭[1]
冒暑驻轮毂,徘徊北壕上,栋宇起中央,芙蓉生四向。今吾太守乐[2],慰此郡人望,雨从昭亭来[3],水入句溪涨。蜻蜓立栏角,朱鲤吹荷浪,岸木影下布,水鸟时引吭[4]。心闲不竞物[5],兴适每倾酿,薄暮咏醉归,陪车知几两[6]。
庆历八年诗。是年尧臣到宣城后,不久即北上。此诗当为别时之作。
[1] 环波亭:《宣城县志》:“府堂后,在子城北濠上,宋郡守邵饬命名。尝植莲濠中,花时芳郁,水风上下。梅尧臣有诗。”
[2] 太守:疑即邵饬。
[3] 昭亭:山名,一名敬亭山,在安徽宣城县北。山高数百丈,东临宛、句二水,南俯城中。
[4] 吭(hánɡ杭):咽喉。
[5] 心闲:《宣城县志》作“心静”。
[6] 两:同辆。
见牧牛人隔江吹笛
朝与牛出牧,昼与牛在野,日暮穿林归,长笛初在胯[1]。面尾骑且吹,音响未成雅,随风散远近,举调任高下。我方江上来,平溜若镜泻,悠悠经醉耳,亦足发潇洒[2]。苟能和人心,岂必奏韶夏[3],郑声实美好,蠹情如剔剐[4],况其荒败迹,亦又甚裂瓦。南箕成簸扬,寺孟咏侈哆[5],我今留此诗,谁谓马喻马[6]。
庆历八年诗。在这首诗里,尧臣提出他的诗论。他认为韶、夏不必贵,郑声不必贱,直接向儒家“放郑声”的主张挑战。他也指出到了后代,不仅韶、夏,连带刻骨镂肌的郑声,同样地成为陈迹。最后他揭露了当代的诗歌,正如寺人孟子所说的,有些竟成为诽谤性的作品,因此他只能把不是诗歌的牧笛提出,作为诗歌的准则。
[1] 胯(kuà跨):腰骨。
[2] 潇洒:宋荦本作“萧洒”。
[3] 韶夏:韶,舜乐;夏,禹乐。
[4] 蠹(dù妒)情:侵蚀情感。剐(ɡuǎ寡):剔肉至骨。
[5] “南箕成簸扬”二句:《诗·小雅·巷伯》:“哆(chǐ齿)兮侈兮,成是南箕,彼谮人者,谁适与谋!”又:“寺人孟子,作为此诗,凡百君子,敬而听之。”簸(bō波)扬:《诗·小雅·大东》:“维南有箕,不可以簸扬。”
[6] 马喻马:《庄子·齐物论》:“以指喻指之非指,不若以非指喻指之非指也。以马喻马之非马,不若以非马喻马之非马也。天地一指也,万物一马也。”
与夏侯绎张唐民游蜀冈大明寺[1]
秋叶已多蠹,古原看更荒[2],废城无马入,破冢有狐藏。寒日稍清迥,群山分莽苍[3],田夫指白水[4],此下是雷塘[5]。
庆历八年诗。
[1] 夏侯绎:未详。张唐民:见《欧阳文忠公文集》卷二十六《赠尚书度支员外部张君墓志铭》。张思子三人:唐卿、唐辅、唐民。嘉祐四年,唐民为秘书丞。蜀冈:在江苏扬州市西北四里。
[2] 古原:诸本作“古原”,《瀛奎律髓》作“古碑”。
[3] 莽苍:诸本作“漭苍”,《瀛奎律髓》作“莽苍”。
[4] 田夫:诸本作“田衣”,《瀛奎律髓》作“田夫”。
[5] 雷塘:在扬州市北,汉曰雷陂,宋以后渐废。
寄麦门冬于符公院[1]
佳人种碧草,所爱凌风霜,佳人昔已殁,草色尚苍苍。陆行载以车,水行载以航,于今五六年,与我道路长。思人不忍弃,期植寒冢傍,我嗟复北去,安得毕此丧。留植精舍中[2],远挈防根伤,他时京岘下[3],不比野蒿黄。
庆历八年诗。谢氏死后,未及归葬,尧臣有于镇江觅地营葬之意,故末句及之。
[1] 麦门冬:尧臣前妻谢氏所植,诗见前。符公院:未详,疑当在扬州市。
[2] 精舍:学舍及僧道所居,皆可称精舍。
[3] 京岘:京指京口,今江苏镇江市。岘(xiàn现),山名,在镇江市东南五里。
和永叔中秋夜会不见月酬王舍人[1]
主人待月敞南楼,淮雨西来斗变秋,自有婵娟侍宾榻[2],不须迢递望刀头[3]。池鱼暗听歌声跃,莲的明传酒令优[4],更爱西垣旧词客[5],共将诗兴压曹刘[6]。
庆历八年诗。是年欧阳修自起居舍人徙知扬州。《欧阳文忠公文集》卷五十七有《酬王君玉中秋席上待月值雨》七律一首。
[1] 王舍人:王琪,字君玉,成都华阳人。
[2] 婵娟:指歌伎。
[3] 迢递:远。刀头:刀头有环,以比月。
[4] 莲的:莲子。
[5] 西垣旧词客:西垣指中书省,王琪旧为中书舍人,故云。
[6] 曹刘:曹植、刘桢。
宿邵埭闻雨因买藕芡人回呈永叔[1]
秋雨雁来急,夜舟人未眠,乱风灯不定,暝色树相连。寒屋猛添响,湿窗愁打穿[2],明朝持藕使,书此寄公前。
庆历八年诗。
[1] 邵埭:又称邵伯堰,今江苏扬州市西北四十五里。
[2] 湿窗:旧时皆用纸窗,故愁打穿。
八月二十二日回过三沟
不见沙上双飞鸟,莫取波中比目鱼,重过三沟特惆怅,西风满眼是秋蕖[1]。
庆历八年诗。怀念亡妻之作。
[1] 蕖:芙蕖,即荷花。
岸贫
无能事耕获,亦不有鸡豚,烧蚌
槎沫[1],织蓑依树根。野芦编作室,青蔓与为门,稚子将荷叶,还充犊鼻裈[2]。
庆历八年诗。在这首诗里,尧臣写出赤贫的人民,没有田地,没有房屋,没有衣服,没有粮食,甚至也没有燃料,对于他们透露出深厚的同情。
[1]
:宋荦本作“晒”。槎沫:见前《黄河》诗,此指水花中的零枝断梗。
[2] 犊鼻裈(kūn昆):《汉书·司马相如传》:“相如身自著犊鼻裈。”王先谦补注:“即吾楚俗所称围裙是也。”
村豪
日击收田鼓,时称大有年,烂倾新酿酒,饱载下江船。女髻银钗满,童袍毳
鲜[1],里胥休借问[2],不信有官权。
庆历八年诗。这首诗写当地的土豪,和《岸贫》相映,正是最强烈的阶级对比。
[1] 毳
:宋荦本作“翠
”。毳(cuì脆)
,细毛布。
[2] 里胥:里正,一称地保。
晚云
黕黕日脚云[1],断续如破滩,忽舒金翠尾,始识秦女鸾[2]。又改为连牛,缀燧怀齐单[3]。伺黑密不嚣,额额城未剜[4]。风吹了无物,犹立船头看。
庆历八年诗。
[1] 黕(dǎn胆)黕:黑貌。
[2] 秦女:《列仙传》:“萧史教弄玉吹箫,作凤凰声,凤凰来止其屋。秦穆公为作凤台,一旦皆随凤飞去。”弄玉,秦穆公女名。江淹《杂诗·拟班婕妤咏扇》:“画作秦王女,吹箫向烟雾。”
[3] 缀燧怀齐单:《史记·田单列传》:“田单乃收城中,得千馀牛,为绛缯衣,画以五采龙文,束兵刃于其角,而灌脂束苇于尾,烧其端。凿城数十穴,夜纵牛,壮士举火,光明炫耀。燕军视之,皆龙文,所触尽死伤。”
[4] 未剜(wān弯):未经挖取。
寄酬发运许主客[1]
淮上秋来物意闲,又乘轻舸信帆还,一浮一没水中鸟,更远更昏天外山。斜幅缠踍兵吏至[2],浓金洒纸颔珠颁[3],欲酬已觉不能敌,尽日临风思自悭[4]。
庆历八年诗。
[1] 发运许主客:许元,字子春,宣州宣城人,时以尚书主客员外郎为江淮两浙荆湖发运使。
[2] 斜幅缠踍:斜幅,裹腿布。踍,夏敬观云:“诸本皆作踍,按字书无踍字,当为
(xiāo哮)讹。
同骹。《说文》:‘骹,胫也。’”
[3] 浓金洒纸:洒金笺。颔珠:《庄子·列御寇》:“夫千金之珠,必在九重之渊而骊龙颔下,子能得珠者,必遭其睡也。”此处指许元来诗。
[4] 悭(qiān千):吝。
使风
跨下桥南逆水风,十幅蒲帆弯若弓,淮波带日鱼鳞红,岌岌飞上北斗中。龟山始撞人定钟[1],岸草涩涩鸣秋虫。
庆历八年诗。
[1] 龟山:在江苏盱眙县。人定钟:暮钟。
小村
淮阔州多忽有村[1],棘篱疏败谩为门[2],寒鸡得食自呼伴,老叟无衣犹抱孙。野艇鸟翘唯断缆,枯桑水啮只危根,嗟哉生计一如此,谬入王民版籍论[3]。
庆历八年诗。在这首诗里,尧臣写出水灾以后人民所受的痛苦。淮阔州多,指出大水泛滥,沙洲出现的情况。人民没有房屋,没有衣服,没有船舶,没有桑树,但是对于朝廷还得担负完粮纳税的任务。陈衍云:“写贫苦小村,有画所不到者,末句婉而多风。”
[1] 州多:宋荦本作“洲多”。
[2] 棘:《方言》:“凡草木刺人,江湘间谓之棘。”谩为门:胡乱为门。
[3] 王民:臣民。版籍:户籍。
晓日
出舟晓日升曈昽[1],波上烂烂黄金熔,幂历紫烟生镜中[2]。钓船似画分横纵,风莫从虎云从龙[3],变作霏霞重复重[4]。
庆历八年诗。
[1] 曈昽(tónɡ lónɡ童龙):日将出之貌。
[2] 幂(mì密)历:覆被遮布貌。
[3] 风莫从虎云从龙:《易·乾·文言》:“云从龙,风从虎,圣人作而万物睹。”此反用其意。
[4] 霏:同飞。
泊寿春龙潭上夜半黑风破一舟[1]
盲风吼空来,不识前山遮,回激入湾口,暗浪腾水涯。喧闻破我船,沉没惊一家,晦昧若涂漆,心绪如乱麻。灯光不出户,鬼火空照沙,百物任漂荡,薄命谁怨嗟。但存此空舟,坐类鸟寄槎[2],妻孥皆失色,一夕鬓欲华[3]。詹惶俟天明[4],顷刻抵岁遐[5],雨寒鸡唱迟,况乃城上鸦。
庆历八年诗。写中夜破船情况,历历如绘。
[1] 寿春:今安徽省寿县。
[2] 槎:同楂,水中浮木。
[3] 欲华:欲白。
[4] 詹惶:夏敬观云:“詹疑窘误。王粲《大暑赋》:‘心情闷而窘惶。’或当作赡。”
[5] 岁遐:岁远。
发匀陵
秋雨密无迹,蒙蒙在一川,孤村望渐远,去鸟飞已先。向晚云漏日,微光人倚船,安知偶自适,落岸逢沙泉。
庆历八年诗。
闻雁
湿云夜不散,薄处微有星,孤雁去何急,一声愁更听。心应失旧侣,翅已高青冥,几日江海上,凫鸥共满汀[1]。
庆历八年诗。诗中以失群的孤雁和满汀的凫鸥对比,疑有所寄托。
[1] 汀:《说文》:“水平谓之汀。”
牵船人
沙洲折脚雁,疑人铺翅行[1],奈何暮雨来,复值寒风生。湿毛染泥滓,缩颈无鸣声,尔辈正若此,犹胜被坚兵。
庆历八年诗。此诗极写牵船者之辛劳,末句点出战士生活的艰苦,更甚于此。这里反映宋代士兵所受的严重剥削,为宋王朝的积弱,指出内在的原因。
[1] 疑人:正同于牵船之人。
田人夜归
田收野更迥,墟里隔烟陂,荒径已风急,独行唯犬随。荆扉候不掩,稚子望先知,自是一生乐,何须闾井为[1]。
庆历八年诗。纪昀云:“前六句绰有王、孟气韵。末句不解,疑有讹字。”
[1] 闾井:古代二十五家为闾,九户为井。
郡阁阅书投壶和呈相国晏公[1]
较量人世无穷乐,罗列平生未见书,聊奉投壶祭征虏[2],休言击剑马相如[3]。画楼晚去闻寒角,缥帙看来落蠹鱼[4],日获诲言皆旧学,不惭贫贱带经锄。
庆历八年诗。尧臣自宣城出发,至陈州,应晏殊辟,签书陈州镇安军判官厅公事,此诗为至陈州后作。
[1] 投壶:古代有投壶之戏,设壶一,宾主依次投矢其中,胜者酌酒以饮负者。相国晏公:晏殊时调知陈州。
[2] 投壶祭(zhài债)征虏:祭遵,后汉人,为征虏将军,取士皆用儒术,对酒设乐,必雅歌投壶。见《后汉书·祭遵传》。
[3] 击:万历本作“系”,宋荦本作“击”。击剑马相如:司马相如,汉人,少时好读书,学击剑,见《汉书·司马相如传》。
[4] 缥帙(piāo zhì飘志):青白色的书卷。
和欲雪二首(录一首)
雪欲漫天落,云初著地垂,臂鹰过野健,走马上冰迟。公子多论酒,骚人自咏诗,都无少年意,只卧竹窗宜。
庆历八年诗。此诗当是和晏殊所作。
山行冒雨至村家
雨急芹泥滑,禽鸣苦竹秋,野香生草木,云润上衣裘。入石才通马,穿林忽隐牛,山家多浅井,下照碧峰头。
皇祐元年(1049)尧臣四十八岁作。是年正月丁父忧,还宣城。
寄文鉴大士[1]
读书夜寂冷无火,卷卷遂成摇膝吟[2],始忆高僧将偈去,安知古寺托云深。寒堂正睡远钟发[3],野鸟乱鸣残月沉,明日呼儿整篮轝[4],欲烦重过小溪阴。
皇祐二年(1050)尧臣四十九岁作,时在宣城。
[1] 文鉴:宣城广教寺僧。
[2] 卷卷:夏敬观云:“(第一个)卷当为掩误。”
[3] 寒堂:宋荦本作“寒塘”。
[4] 篮轝:竹轿。《晋书·孙晷传》:“每行乘篮舆。”舆同轝。
送阚令之潭州宁乡[1]
秋风逆水急,挂席飞鸟轻,三江去虽远,一日行几程。朝辞洞庭岸,暮抵巴陵城[2]。长沙古建国,地狭赋薄征[3]。邑宰爱民者,选荐岂非精,既曰处民上,固当知民情。民居篁竹间,山獠相杂并[4],教道苟未至,毫发心起争。太刚易断折,太柔难搘撑,贵在得中道,于焉无近名。闻多不祥鸟[5],似鸮何足惊,远方此为常,慎勿心屏营。贾谊度湘水,为文吊屈平,因君寄杯酒,为我酹贾生[6]。
皇祐二年诗。
[1] 潭州:故治在今湖南长沙市。宁乡:县名,今属湖南。
[2] 巴陵城:今湖南岳阳市。
[3] “长沙古建国”二句:汉景帝封子发为长沙王,后二年,长沙王来朝,自言国小地狭,不足回旋。见《史记·五宗世家》集解引应劭注。
[4] 山獠(liáo聊):古代对于西南山居人民之称。
[5] 不祥鸟:《汉书·贾谊传》:“谊为长沙傅,三年,有服飞入谊舍,止于坐隅,服似鸮(xiāo逍),不祥鸟也。”
[6] 酹(lèi泪):以酒沃地致敬曰酹。
乾明院碧鲜亭[1]
坏衣削发远尘垢,蛇祖龙孙生屋后[2],不等渭川千户侯[3],尺椽片瓦何尝有。方丈东头一亩馀,中轩四面无窗牖,青琼作枝钿为叶[4],丹凤未食苍鼠走[5]。细藤织榻白昼眠,寝浓鼻息如雷吼,世间百事不历心,门外寒流彻溪口。
皇祐二年诗。
[1] 乾明院:宣城寺名。碧鲜:用扈载事。扈载游相国寺,见庭竹可爱,作《碧鲜赋》,题其壁,见《新五代史·扈载传》。
[2] 蛇祖龙孙:《异苑》:“桐庐人尝伐竹,见一竿,雉头蛇身犹未变,此亦竹为蛇,蛇为雉也。”又《竹谱》:“凡竹最初种者曰竹祖。”唐诗:“竹祖护龙孙。”
[3] 渭川千户侯:《史记·货殖列传》:“渭川千亩竹,……此其人皆与千户侯等。”
[4] 琼:美玉。
[5] 丹凤未食:凤食竹实,见《韩诗外传》。苍鼠走:刘欣期《交州记》:“竹鼠,如小狗子,食竹根,出封溪县。”
得馀干李尉书录示唐人干越亭诗因以寄题[1]
馀水之干越之鄙[2],筑基相对琵琶尾,琵琶日日有秋声,雁过洞庭风入苇。南斗戛湖波不起,长刀剡峰碧耳耳[3],姱娥夜出在寒溪[4],青铜莹磨光几里。朝因吴客幅蒲轻[5],满纸如蚕书可喜[6]。
皇祐二年诗。
[1] 馀干:今江西县名。李尉:夏敬观云:“《宋史·李虚己传》:‘弟虚舟仕至馀干县令’,此李尉当即其人。”干越亭:在馀干县。《谈苑》:“饶州馀干县有干越亭,前瞰琵琶洲,后枕恩禅寺,林麓森郁,千峰竞秀。”干越亭,残宋本、万历本作“于越亭”,宋荦本作“干越亭”。
[2] 馀水:在馀干县南。
[3] 剡:削。耳耳:《诗·鲁颂·
宫》:“六辔耳耳。”毛传:“耳耳然至盛也。”
[4] 姱娥:姱,好也。姱娥指月。
[5] 幅蒲:同蒲幅,指帆。
[6] 满纸如蚕:言字之细密,指其录寄之诗。
会胜院沃洲亭[1]
前溪夹洲后溪阔,风吹细浪龙鳞活,孤亭一入野气深,松上藤萝篱上葛。葛花葛蔓无断时,女萝莫剪连古枝,当年吾叔读书处,夜夜湿萤来复去。
皇祐二年诗。
[1] 会胜院沃洲亭:《宣城县志》:“惠照教寺,城东十里玉山,梅询尝读书于此。尧臣诗:‘当年吾叔读书处,夜夜湿萤来没去。’”又:“沃州亭,城东十里玉山寺后,今废。”
和端式上人十咏(录一首)
烟昏青栎道,风急隔溪钟,征马未及息,猛虎前有踪。寻声欲投宿,僮仆畏所逢。
皇祐二年诗。
永庆僧舍松风亭[1]
谁按黄金徽[2],满指清风度,但听松上声,不知松间趣。野僧何所乐,乐此数株树,宁邀俗客来,草绿涧西路。
皇祐二年诗。
[1] 永庆僧舍:《宣城县志》:“城东永庆寺旁。梅尧臣诗:‘亭下已无柏,涧边独有松。’今有大柏二株,相传为五代时台蒙手植。”
[2] 黄金徽:琴面识点为徽,黄金色者曰黄金徽。
题松林院[1]
静邃无尘地[2],青荧续焰灯,木鱼传饭鼓,山衲见归僧。野色寒多雾,溪痕夜阁冰,吾非谢康乐[3],独往亦何能。
皇祐二年诗。
[1] 松林院:《宣城县志》:“松林院,东溪上,梅尧臣题。”
[2] 邃:深。
[3] 谢康乐:南朝宋诗人谢灵运,袭封康乐公。
雪中廖宣城寄酒[1]
轻舟泛泛昭亭湾,春雪漫漫昭亭山,寒沙曲渚杳不辨,素鸥翔鹭空中还。宣城太守闵穷旅,双壶贮酝兵吏颁,任从六花壅船户[2],满酌春色生衰颜。醒时但爱云水好,醉后等与天地闲[3],世间取乐各有分,何必舞娥高髻鬟[4]。
皇祐二年诗。
[1] 廖宣城:知宣州事廖姓,名未详。夏敬观云:“《宋史·韩绛传》:‘宣州守廖询贪暴不法,下吏置诸理,民大悦。’疑即其人。”
[2] 六花:雪花六瓣,故名六出花,又称六花。梁昭明太子启:“彤云乘四面之叶,玉雪开六出之花。”
[3] 等与:宋荦本作“但与”。
[4] 高髻鬟:宋荦本作“尚髻鬟”。
春日拜垄经田家[1]
田家春作日日近,丹杏破颣场圃头[2],南岭禽过北岭叫,高田水入低田流。桑牙将绽雾露裛[3],蚕子未浴箱篚收,今我还朝固不远,紫宸已梦瞻珠旒[4]。
皇祐三年(1051)尧臣五十岁,在宣城作。是年三月至汴京,召试学士院,九月赐同进士出身,改太常博士。
[1] 拜垅:扫墓。
[2] 颣(lèi类):《说文》:“丝节也。”段注:“谓丝之约结不解者。”破颣犹言开放。
[3] 裛(yì邑):濡。
[4] 紫宸:殿名,在汴京宣祐门外,正朔受朝于此,见《东京梦华录》。珠旒(liú流):天子戴冕,前后垂以珠玉者曰珠旒,亦曰玉旒。《礼记·玉藻》:“天子玉藻,十有二旒。”
将行赛昭亭祠喜雨
未生潭上云,空望山中雨,湛湛陈桂樽[1],坎坎奏鼍鼓[2]。萧萧灵风来,蹲蹲祝郎舞[3],莫言春作迟,但念寒滩阻。何当发泉源,绿水浸沙渚,不与农者期,自将舟人语。定作榜歌行[4],暮投丹湖浦[5],瞻祠草树失,认岭烟霞吐。平吞东南吴,远带西北楚,川泽见坡陁[6],龙蛇蹙鳞膂[7]。人经兴寤叹,事往成前古,考碑何验今,涂马立空庑。余知骨相贫[8],岂敢望冥许,愿乘溪流深,滂沛随彻俎[9]。
皇祐三年诗。
[1] 湛(zhàn站)湛:深貌。桂樽:桂酒。《楚辞·九歌·东皇太一》:“奠桂酒兮椒浆。”注:“桂酒,切桂置酒中也。”
[2] 坎坎:击鼓声。《诗·小雅·伐木》:“坎坎鼓我。”
[3] 蹲(cún存)蹲:舞貌。《诗·小雅·伐木》:“蹲蹲舞我。”祝郎:神巫。
[4] 榜歌:舟子之歌。《汉书·司马相如传》:“榜人歌。”
[5] 丹湖:丹阳湖,在江苏高淳县西,接安徽当涂县界。
[6] 坡陁:夏敬观云:“当作陂陁。”坡陁,不平之貌。《汉书·司马相如传》:“登陂陁之长阪兮。”
[7] 龙蛇蹙鳞膂(lǚ旅):指梯田高低之貌。膂,脊骨。
[8] 骨相:韩愈诗:“自叹虞翻骨相屯。”
[9] 滂沛:雨盛貌。彻俎:祭毕收拾尊俎。
依韵和达观禅师赠别[1]
平生少壮日,百事牵于情,今年辄五十,所向唯直诚。既不慕富贵,亦不防巧倾,宁为目前利,宁爱身后名!文史玩朝夕,操行蹈贤英,下不以傲接,上不以意迎。众人欣立异,此心常自平,譬如先后花,结实秋共成。赵壹虽空囊[2],郑子岂其卿[3],二人贫且隐,高誉动天京。我迹固尚贱,我道未尝轻,力遵仁义途,曷畏万里程。安能苟荣禄,扰扰复营营。近因丧已除,偶得存馀生,强欲活妻子,勉焉事徂征[4]。徂征江浦上,鸥鸟莫相惊。
皇祐三年诗。
[1] 达观禅师:即昙颖,时住宣城隐静寺。
[2] 赵壹:后汉人,见《后汉书·文苑传》。
[3] 郑子:郑子真,汉人,成帝时大将军王凤聘之,不应。家于谷口,世号谷口子真。
[4] 徂征:出行。
阻风秦淮令狐度支寄酒[1]
春风不独开春木,能蹙浪花高似屋,江船百尾泊深湾,铁缆千环系长轴[2]。远客个朝愁未平,主人赠榼饮还足[3]。前时共论酒可禁,急世救弊且勿速。我今正得杯中趣,效陶种秫置心曲[4]。
皇祐三年诗。
[1] 秦淮:水名,出江苏溧水县东北,西北流贯南京市,入大江。令狐度支:名宪周;度支,三司度支使。
[2] 长轴:夏敬观云:“轴当为舳之误。”
[3] 榼(kè克):酒器。
[4] 效陶种秫:陶渊明为彭泽令,以公田二顷五十亩种秫,见《南史·陶潜传》。
江上遇雷雨
雷从燕尾来[1],雨到江心急,挂帆中路时,望浦前舟入。声喧釜豆裂,点疾盎茧立,荡摇鱼鳖腥,恐惧儿女泣。稍闻人好语,出顾岸已及,芦洲有同行,言唁气吸吸[2]。
皇祐三年诗。中四句状貌江中骤雨,百物惶惑,儿女悲号之状,为诗中所罕见。
[1] 燕尾:当指南京市燕子矶下游。
[2] 唁(yàn晏):吊生曰唁。吸吸:因惊恐而呼吸急促貌。《楚辞·九叹·惜贤》:“悲吸吸而长怀。”
登瓜步山二首(录一首)[1]
瓜步山头庙,堂因魏武兴,亡归从赤壁,事去忆西陵[2]。军井藏云杪,林根拥石棱,微风认江水,细甲几千层。
皇祐三年诗。尧臣过瓜步诗,皆误以魏太武帝为曹操。
[1] 瓜步:山名,在江苏六合县东南,东临大江。刘宋元嘉二十七年,魏太武帝拓跋焘南侵,至六合,登瓜步山南望。
[2] 西陵:曹操陵墓。
韩子华江南安抚[1]
韩侯出持节,志在抚黔黎,县官负弩迎[2],刺史跃马随。千里宣德泽,煦如春风驰,寒潮不起浪,怗怗威冯夷[3]。借问何致耳,试听将所为。“立车呼父老,劳以哀矜词:‘我从大明宫[4],天子亲喻之,忧汝岁屡凶,吏不恤汝疲。已输又索籴[5],囷橐无孑遗[6],此非陛下意,恐使汝辈疑。疾苦汝告我,不惮为汝治。’父老必喜拜,如馁得饲糜[7]。”我称此大是,一一无不宜。南方二十州,欢声无幼耆[8],壶浆拥大道[9],妇女闯短篱。行闻江汉间[10],复有宣王诗。
皇祐三年诗。时尧臣已回汴京。宋王朝分遣诸路体量安抚使,是统治阶级绥靖政策的一项表现,尧臣藉此提出自己的政治主张。
[1] 韩子华:皇祐三年八月诏遣使体量安抚诸路,户部判官、太常博士、直集贤院韩绛江南东西路。见《续资治通鉴长编》卷一七一。韩绛即子华。
[2] 县官负弩:《汉书·司马相如传》:相如为中郎将,“至蜀,太守以下郊迎,县令负弩矢先驱,蜀人以为荣”。
[3] 怗怗:服也。冯夷:水神名,即河伯。
[4] 大明宫:唐时宫名,此借用。
[5] 索籴(dí狄):政府强迫低价征购的粮食。
[6] 囷橐(qūn tuó逡驼):粮仓和粮袋。
[7] 馁(něi内上声):饿。饲糜:诸本皆作“饲麋”,宋荦本作“饲糜”。糜,粥。
[8] 幼耆(qí齐):幼年和老年。
[9] 壶浆:《孟子·梁惠王》:“箪食壶浆,以迎王师。”
[10] 江汉间:指长江流域。《诗·大雅》有《江汉》篇,为尹吉甫美宣王之作。
周仲章通判润州[1]
昔过京口山[2],断崖如巩洛[3],抱谷黄芹泥,百丈耸垠堮[4]。山岭与江面,地脉水可度[5],欲凿无浅泉,孰云南土薄。君为别乘去[6],便比北州乐,已免卑湿忧,仍离鸮
恶[7]。况逢休明时,秋堞罢严柝,夜爱寒江潮,月临甘露阁[8],置酒发浩歌,万里波欲却。霜蟹肥可钓,水鳞活堪斫,纵饮不须休,未应沧海涸。终当笑扬雄,穷壁常寂寞,更知首阳人[9],薇蕨事亦错。不若阮步兵[10],醉鞍伸两脚,太守必吾徒,傥能时就酌。
皇祐三年诗。
[1] 周仲章:见前《送周仲章太博之巨野》。润州:故治在今江苏镇江市。
[2] 京口:今江苏镇江市。
[3] 巩:今河南巩县。洛:今河南洛阳市。
[4] 百丈:万历本作“百文”,残宋本、宋荦本皆作“百丈”。
[5] 水可度:疑当作“不可度”。
[6] 别乘:通判官之别称。汉代刺史行部,从事史皆乘车别行,故称别驾,亦称别乘。
[7] 鸮
恶:宋荦本作“鸮
忧”。
[8] 甘露阁:今镇江北固山有甘露寺。
[9] 首阳人:伯夷、叔齐。二人隐于首阳山,采薇蕨而食。
[10] 阮步兵:阮籍尝为魏东平太守,乘驴之官舍。
书窜[1]
皇祐辛卯冬,十月十九日[2],御史唐子方[3],危言初造膝。曰:“朝有巨奸,臣介所愤嫉,愿条一二事,臣职非妄率。巨奸丞相博[4],邪行世莫匹。曩时守成都[5],委曲媚贵昵[6],银珰插左貂[7],穷腊使驰驲。邦媛将侈夸,中金赍十镒[8],为言寄使君,奇纹织纤密。遂倾西蜀巧,日夜急鞭抶[9],红经纬金缕,排枓斗八七[10]。比比双莲花,篝灯戴心出[11],几日成几端[12],持行如鬼疾。明年观上元,被服稳贤质[13],灿然惊上目,遽尔有薄诘。既闻所从来,佞对似未失,且云‘虔至尊,于妾岂能必!’遂回天子颜,百事容丐乞。臣今得粗陈,狡狯彼非一,偷威与卖利,次第推甲乙,是惟阴猾雄,仁断宜勇黜。必欲致太平,在列无如弼,弼亦昧平生,况臣不阿屈。臣言天下言,臣身宁自恤!”君傍有侧目,喑哑横诋叱,指言为罔上,“废汝还蓬荜[14]”。是时白此心,尚不避斧锧[15],虽令御魑魅,甘且同饴蜜。既其弗可惧,复以强辞窒,帝声亦大厉[16],论奏不及毕。介也容甚闲[17],壮士胆为栗,立贬岭外春[18],速欲为异物[19]。外内官忷忷,陛下何未悉,即敢救者谁,襄执左史笔[20],谓此傥不容,盛美有所咈[21]。平明中执法[22],怀疏又坚述:“介言或似狂,百岂无一实?恐伤四海和,幸勿苦苍卒。”亟许迁英山[23],衢路犹嗟咄。翌日宣白麻[24],称快颇盈溢。阿附连谏官[25],去若坏絮虱,其间因获利[26],窃笑等蚌鹬[27]。英州五千里,瘦马行![]()
[28],毒蛇喷晓雾,昼与岚气没[29]。妻孥不同途,风浪过蛟窟,存亡未可知,雨馆愁伤骨。饥仆时后先,随猿拾橡栗,越林多蔽天,黄甘杂丹橘。万室通酿酤,抚远亡禁律[30],醉去不须钱,醒来弄琴瑟。山水仍怪奇,已可销忧郁,莫作楚大夫[31],怀沙自沉汨。西汉梅子真[32],去为吴市卒,为卒且不惭,况兹别乘佚。
皇祐三年诗。在这首诗里,尧臣对于统治阶级的丑恶,从皇帝、贵妃直到丞相、谏官,做了尽情的暴露。因为这件事丑恶太甚,所以在记载中,总是闪烁其辞。李焘作《续资治通鉴长编》,一边说“其事之有无卒莫辨云”,又说“介章及梅尧臣《书窜》诗,过矣”。李焘还承认这首诗是尧臣的,残宋本《宛陵文集》开始否认,正统本以后索性把这首诗删去。这里正看到封建社会统治阶级的阴影。可是在这首诗里,仁宗的横暴溺爱,张妃的弄权卖宠,文彦博的勾结宫闱,侥幸进身,都是无从掩饰的。同样地,我们也看到唐介的愤不顾身,昌言排击,和一般谏官的仗义执言,主张公道。尧臣的作品是埋没不了的。
[1] 此诗诸本皆无,惟见残宋本。残宋本有木记云:“魏泰作《碧云
》,历诋诸巨公,托名圣俞,其《东轩笔录》全载此《书窜》诗,以为圣俞作此,不敢示人,欧阳公编其集削去,人少知者,则此亦魏泰所作无疑。今复见于此,盖后人误入耳。”残宋本刊于嘉定十七年,上承绍兴十年之绍兴本,绍兴本虽不可复见,但以木记推之,绍兴本于《书窜》诗无异议可见。清人厉鹗编《宋诗纪事》,也收此诗。从尧臣作诗的风格,他和唐介的关系,以及《宣麻》诗对于文彦博的评价等多方面推断,这首诗是尧臣所作无疑。
[2] “皇祐辛卯冬”二句:辛卯,皇祐三年,本事见《续资治通鉴长编》卷一七一。
[3] 唐子方:名介,江陵人,时为殿中侍御史里行。
[4] 丞相博:文彦博,时以礼部尚书、同平章事。
[5] 守成都:彦博曾以枢密阁直学士知益州。
[6] 贵昵(nì匿):贵人中的亲近者指张贵妃,下文称为邦媛。
[7] 银珰插左貂:宦官之服。
[8] 中金:内府黄金。二十四两为镒(yì益)。
[9] 抶(chì赤):笞击。
[10] 排枓(dǒu抖):此言织机经线纬线排列相错,和枓拱一样。
[11] “比比双莲花”二句:莲花,灯烛名。篝灯,笼烛。心,星名。二句指出当时日夜工作的情况。
[12] 几端:几匹。
[13] 贤质:喻贵妃。《续资治通鉴长编》云:“彦博知益州,贵妃有力焉,因令彦博织灯笼锦以进。贵妃服之,上惊顾曰:‘何从得此?’妃正色曰:‘文彦博所织也。彦博与妾父有旧,然妾乌能使之,特以陛下故尔。’上悦,自是属意彦博。及为参知政事,明镐讨王则未克,上甚忧之,语妃曰:‘大臣无一人为国任事者,日日上殿,何益!’妃密令人语彦博。翌日彦博入对,乞身往破贼,上大喜。彦博至恩州十数日,贼果平,即军中拜相。议者谓彦博因镐以成功,其得相,由妃力也。”
[14] “君傍有侧目”四句:指枢密副使梁适叱唐介下殿事。喑(yīn音)哑:怒声。蓬荜:犹言蓬户荜门,贫人所居。
[15] 锧(zhì质):铡刀。
[16] 帝声亦大厉:《长编》云:“时上怒不可测。”
[17] 容甚闲:态度极安详。
[18] 立贬岭外春:唐介责授春州别驾。春州,故治在今广东阳春县。
[19] 速欲为异物:唐宋时代,五岭以南生活落后,医疗条件较差,当时以为远贬南方,易于死亡。
[20] 襄执左史笔:襄指蔡襄,时为右正言、直史馆、同修起居注。襄言“介诚狂直,然容受尽言,帝王盛德也,必望矜贷之”。左史,古代史官,楚有左史倚相,见《左传》。
[21] 咈(fú服):违戾。
[22] 中执法:御史中丞王举正言责介太重。
[23] 英山:山名,在广东英德县东。唐介由春州别驾改授英州别驾。英州故治在今广东英德县。
[24] 翌日宣白麻:十月二十二日,文彦博罢为吏部尚书、观文殿大学士、知许州。当时拜相及罢免皆用白麻纸书敕。
[25] 谏官:指起居舍人知谏院吴奎,十月二十三日罢为知密州。
[26] 获利:指枢密副使梁适,十月二十三日改参知政事。
[27] 蚌鹬(yù玉):用鹬蚌相持,渔翁得利故事,见《战国策》。
[28]
(yì逸)
:马疾走。
[29] 岚(lán兰)气:山气蒸润。
[30] 抚远亡禁律:宋时酿酒,一般皆由国家管制,岭外从宽,故云。亡,同无。
[31] 楚大夫:指屈原自沉汨(mì密)罗事。
[32] 梅子真:梅福,字子真,寿春人。汉成帝、哀帝时常上书言事,后变姓名,去为吴门市卒。
月下怀裴如晦宋中道
九陌无人行[1],寒月净如水,洗然天宇空,玉井东南起[2]。我马卧我庭,帖帖垂颈耳[3],霜花满黑鬣,安欲致千里。我仆寝我厩,相背肖两己[4],夜深忽惊魇[5],呼若中流矢。是时兴我怀,顾影行月底,唯影与月光,举止无猜毁。吾交有裴宋,心意月影比,寻常同语默,肯问世俗子。
皇祐三年诗。陈衍云:“黻为两己相背,化腐为奇。末由太白对月意,翻进两层。”
[1] 九陌:汉长安城中有八街九陌,见《三辅黄图》,此处借用。
[2] 玉井:星名。《后汉书·郎
传》:“有白气从西方天苑趋左足,入玉井,数日乃灭。”注:“参星下四小星为玉井。”
[3] 帖帖:熨帖貌。
[4] 两己:《书·益稷》传:“黻为两己相背。”
[5] 惊魇(yǎn衍):梦惊。
愿嚏上辛祈谷为献官[1]
猛虎不独宿,鸳鸯不只栖[2],虞舜游苍梧[3],帝子夜向潇湘啼[4]。时既禅禹妃亦老,老泪洒竹无高低,流根及笋驳红藓,此情乃与天地齐。我今斋寝泰坛下[5],侘傺愿嚏朱颜妻[6]。
皇祐四年(1052)尧臣五十一岁作。时在汴京监永济仓。
[1] 愿嚏:《诗·邶风·终风》:“愿言则嚏。”笺:“今俗人嚏云人道我,此古之遗语也。”上辛:《宋史·礼志》:“景德四年以前祈谷止用上辛,其后用立春后辛日。”皇祐四年元旦戊申,上辛当为正月初四日。献官:是年尧臣监永济仓,参与祈谷之礼,故有此称。
[2] 只栖:万历本、宋荦本作“双栖”,残宋本作“只栖”。
[3] 苍梧:山名,亦称九疑,在今湖南宁远县。《史记》:舜“崩于苍梧之野”。
[4] 帝子:帝尧二女,舜妃。潇湘:二水名,在今湖南零陵县西合流。
[5] 泰坛:祭天之处。
[6] 侘傺(chà jì岔际):失意貌。
寄西京通判宋次道学士
当时交友都无几,欲问欢娱亦异今,花接上林新木变,水分清洛旧池深。峨嵯嵩色云常在[1],窈窕宫墙草又侵,修竹千竿白家寺[2],昔年题处可能寻。
皇祐四年诗。
[1] 峨嵯:宋荦本作“嵯峨”。
[2] 白家寺:即大字院,唐白乐天旧宅。
东城送运判马察院[1]
春风骋巧如剪刀,先裁杨柳后杏桃,圆尖作瓣得疏密,颜色又染燕脂牢。黄鹂未鸣鸠欲雨[2],深园静墅声嗷嗷,役徒开汴前日放,亦将决水归河槽[3]。都人倾望若焦渴,寒食已近沟已淘,何当黄流与雨至,雨深一尺水一篙,都水御史亦即喜[4],日夜顺疾回轻
。频年吴楚岁苦旱,一稔未足生脂膏,吾愿取之勿求羡,穷鸟困兽易遁逃。我今出城勤送子,沽酒不惜典弊袍,数途必向睢阳去[5],太傅大尹皆英豪[6]。试乞二公评我说,万分岂不益一毛。国给民苏自有暇,东园乃可资游遨[7]。
皇祐四年诗。宋张世南《游宦纪闻》:“龙图马公仲涂家藏蔡忠惠帖,用金花纸十六幅,每幅四字云:‘梅二马五蔡九皇祐壬辰仲春寒食前一日会饮于普照院。仲涂和墨,圣俞按纸,君谟挥翰,过南都试呈杜公、欧阳九评之,当属在何等。’”据此知此诗作于皇祐四年二月,时欧阳修尚在南京任内,三月始丁母忧回颍州。许元为发运使,对于南方六路加强剥削,供应汴京。诗言“国给民苏”,对于许元提出善意的规劝。
[1] 运判马察院:马遵,字仲涂,饶州乐平人,以监察御史为江淮发运判官。时许元为江淮两浙荆湖发运使。
[2] 鸠欲雨:《埤雅》:“鹁鸠,灰色无绣项,阴则屏逐其匹,晴则呼之。语曰:‘天将雨,鸠逐妇。’是也。”
[3] 归河槽:夏敬观云:“疑当作漕,漕有平声。”朱孝臧云:“槽不误。”
[4] 都水御史:《宋史·职官志》:“都水监,旧隶三司河渠,嘉祐三年,始置专监以领之。”皇祐四年,都水尚无专官,此处当指马遵。
[5] 睢阳:今河南商丘市,宋时称南京应天府。
[6] 太傅:杜衍,时以太子太傅退居南京。大尹:欧阳修,时知应天府,兼南京留守司事。
[7] 东园:在真州,今江苏仪征县。许元所筑,欧阳修有《真州东园记》。
送湖州太守章伯镇[1]
一夜北山云,吹作南湖雨,南湖迎使君,荷声竞笳鼓[2]。频年吴境旱,吴侬相聚语,今日见贤侯,鱼虾亦跳舞。
皇祐四年诗。
[1] 此诗诸本皆无,惟见残宋本。章伯镇:未详。
[2] 竞笳鼓:梁曹景宗诗:“去时儿女悲,归来笳鼓竞,借问路旁人,何如霍去病。”
依韵和王中丞忆许州西湖[1]
拍岸千寻水[2],陪京第一州,艳花落日改,明月与人留。细浪差差蹙[3],深湾曲曲幽,跳鳞无限乐,春蔓不胜柔。晚下蛙为吹[4],闲来叶作舟,乱禽喧后坞,急雨过西畴。负笱渔郎去[5],将雏燕子秋,跨桥寻岛入,疏窦出城流。密树能藏马,晴沙自立鸥,缘何探景备,平昔从公游[6]。
皇祐四年诗。
[1] 此诗诸本皆无,惟见残宋本。王中丞:御史中丞王举正。
[2] 寻:八尺为寻。
[3] 差(cī疵)差:《荀子·正名》:“君子之言,差差然而齐。”注:“差差,不齐貌。”
[4] 蛙为吹:南齐孔珪,门庭之内,草莱不剪,中有蛙鸣,自谓“我以此当两部鼓吹”。见《南史·孔(稚)珪传》。
[5] 笱:曲竹捕鱼具。
[6] 平昔从公游:尧臣签书许昌忠武军判官厅公事时,举正以资政侍郎知许州。
自和[1]
忽思湖上趣,水阔似南州,地接过从易,人闲取次留。絮轻随吹卷,蒲嫩匝堤幽,落果知禽入,行莎觉履柔。莲为游女曲,藤系野人舟,晚笋长过篠[2],春秧绿满畴。赏心曾卜昼[3],望岫最宜秋,款款穿丛蝶,涓涓败堰流。风埃无入座,笳鼓或惊鸥,下客林泉性[4],时能梦寐游。
皇祐四年诗。两诗从容和雅,梅集中不多见。
[1] 此诗诸本皆无,惟见残宋本。
[2] 篠(xiǎo小):小竹。
[3] 卜昼:《左传》庄公二十二年:陈公子完曰:“臣卜其昼,未卜其夜。”
[4] 下客:尧臣自称。元结《下客谣》:“下客无黄金,岂思主人怜。”
寄达观禅师[1]
身在大梁尘土中,心思隐静云山里,忽闻乘柸江上归[2],月下碧鸡啼不已。
皇祐四年诗。
[1] 此诗诸本皆无,惟见残宋本。
[2] 乘柸:疑当作“乘杯”。乘柸,南朝宋僧,不知姓名,常乘木杯度水,时人称为杯度,见梁慧皎《高僧传》。
送刘推官贡甫赴汝州[1]
苑路如绳直,郊亭一雨过,浅沙车辙稳,晴树昼阴多。牧马方鸣泽,芸瓜已满坡,今闻从事去,试听壤人歌[2]。
皇祐四年诗。
[1] 此诗诸本皆无,惟见残宋本。刘贡甫:名攽,临江新喻人。推官:官名,诸州僚属。汝州:州名,故治在今河南临汝县。
[2] 壤人歌:相传帝尧之时,有八九十岁老人击壤而歌,见《帝王世纪》。
送钱驾部知邛州[1]
细雨梅初熟,轻寒麦已秋,路危趋剑道[2],梦稳过刀州[3]。秦粟非吴食,巴粳类越畴,当垆无复旧[4],试似长卿求。
皇祐四年诗。
[1] 钱驾部:未详,疑为钱惟演族人。吴食、越畴指出钱家世所在。邛州:州名,故治在今四川邛崃县。
[2] 剑道:剑阁道。
[3] 刀州:《晋书·王浚传》:“浚清夜梦悬三刀于卧屋梁上,须臾,又益一刀。浚觉,意甚恶之。主簿李毅贺曰:‘三刀为州,又益一者,明府其临益州乎。’果迁益州刺史。”
[4] 当垆:用司马相如令卓文君当垆,身自著犊鼻裈事,见《汉书·司马相如传》。
观杨之美画[1]
天官乘车建朱旗[2],赤幡前亚风卷披[3]。二龙缓驾苍髯垂,印箱旁挈文籍随。双骖推轭如畏迟[4],行从冠服多威仪。水官自有真龙骑,两佐并跨鲸尾螭[5],步趋群吏怪眼眉,云生海面无端涯。雷部处上相与期[6],人身兽爪负鼓驰,后有同类挟且捶,次执电镜风囊吹。青蛇有角鱼足鬐,上下引导神所施。地官既失不可知,此画传是阎令为[7],设色鲜润笔法奇,绢理腻滑鸡子皮。吴生龙王多裂隳[8],八轴展玩忘晨炊。李成山水晓景移[9],黄荃花竹雀拥枝[10],韩幹马本摸搭时[11],神骏都失存毫厘[12]。日高腹枵眼眦眵[13],邂逅获见何言疲,厚谢主翁意不衰,他日饱目看无遗。
皇祐四年诗。写阎立本画本,神怪杂出,情态毕见。
[1] 杨之美:名褒,华阳人,嘉祐末官国子监直讲。
[2] 天官:和下文的“地官”、“水官”等都指画上的鬼神。
[3] 前亚:前后相次。
[4] 轭(è厄):辕前横木以扼牛马之颈者。
[5] 螭(chī痴):龙无角者曰螭。
[6] 雷部:雷神。
[7] 阎令:阎立本,唐初人,官至中书令,善画古今故实。
[8] 吴生:吴道玄,唐时人,善画佛像,穷丹青之妙,称画圣。
[9] 李成:宋初人,善画山水。
[10] 黄荃:当作“黄筌”。黄筌,宋初人,善画花鸟。
[11] 韩幹:唐人,善画马。摸搭时:残宋本作“模搭时”。
[12] 存毫厘:残宋本作“存毫牦”。
[13] 眵(chī痴):目汁凝结曰眼眵。
李审言遗酒[1]
大梁美酒斗千钱,欲饮常被饥窘煎,经时一滴不入口,漱齿费尽华池泉[2]。昨日灵昌兵吏至[3],跪壶曾不候报笺,赤泥坼封倾瓦盎,母妻共尝婢流涎。邻家葡萄未结子,引蔓垂过高墙巅,当街卖杏已黄熟,犹堆百颗充盘筵。老年牙疏不喜肉,况乃下箸无腥膻,空肠易醉忽酩酊,倒头梦到上帝前。赐臣苍龙跨入月,不意正值姮娥眠[4],无人采顾傍玉兔[5],便取作腊下九天。拔毛为笔笔如椽,狂吟一扫一百篇,其间长句寄东郡[6],东郡太守终始贤[7]。切莫汲竭滑公井,留酿此醑时我传。
皇祐四年诗。
[1] 李审言:名复圭,徐州丰人,时知滑州。
[2] 华池:《黄庭经》:“沐浴华池生灵根。”注:“口为华池。”
[3] 灵昌:唐郡名,宋时称滑州灵昌郡,故治在今河南滑县西南。
[4] 姮(hénɡ恒)娥:嫦娥。
[5] 采顾:夏敬观云:“采疑来字之误。”
[6] 东郡:滑州在汴郡东,故称东郡。
[7] 太守:指李审言。
送赵谏议知徐州及[1]
鹿车几两马几匹[2],轸建朱幡骑彀弓[3],雨过短亭云断续,莺啼高柳路西东。吕梁水注千寻险[4],大泽龙归万古空,莫问前朝张仆射[5],球场细草绿蒙蒙。
皇祐四年诗。
[1] 赵及:字希之,幽州良乡人,时以右谏议大夫出知徐州。
[2] 鹿车:小车。《风俗通》:“俗语鹿车窄小,裁容一鹿。”
[3] 轸(zhěn诊):车后横木。
[4] 吕梁水:亦称吕梁洪,在江苏徐州市东南五十里吕梁山下,有上下二洪,相去七里,巨石齿列,波流汹涌。
[5] 张仆射:张建封,唐人,曾为徐泗濠节度使、检校尚书右仆射。
晨起裴吴二直讲过门云凤阁韩舍人物故作五章以哭之(录一首)[1]
平生交友泪,又哭寝门前[2],鲁叟不言命[3],楚人空问天[4]。月沉沧海底,星陨太微边[5],莫恨终埋没[6],文章自可传。
皇祐四年诗。
[1] 裴吴二直讲:当是裴煜、吴奎。凤阁韩舍人:韩综字仲文,再修起居注,迁刑部员外郎,知制诰,卒于皇祐四年。唐时有凤阁舍人,与知制诰相当,故称。
[2] 寝门:《礼记·檀弓》:“朋友吾哭诸寝门之外。”
[3] 鲁叟不言命:《论语·子罕》:“子罕言利与命与仁。”
[4] 楚人空问天:见《楚辞·天问》。
[5] 太微:太微垣,星座,以五帝座为中枢,其旁有上相、上将、次相、次将、左执法、右执法诸星。
[6] 莫恨:万历本作“莫怪”,残宋本、正统本、宋荦本作“莫恨”。
闻高平公殂谢述哀感旧以助挽歌三首[1]
文章与功业,有志不能成,尝以
高位,终然屈大名。遗风犹可见,逝水更无情,归卜青乌垄[2],韩城苦雾平[3]。
京洛同逃酒,单袍跨马归,明朝各相笑,此分不为稀。公既参炉冶[4],予将事蕨薇[5],悲哀无以报,有涕向风挥。
一出屡更郡[6],人皆望酒壶,俗情难可学,奏记向来无。贫贱常甘分,崇高不解谀,虽然门馆隔,泣与众人俱。
皇祐四年诗。尧臣与仲淹交友甚厚,及仲淹负军政重任后,关系渐疏。挽歌三首正指出交谊的不终。“俗情”两句写出尧臣的自负,可是“贫贱”两句也透露他对于仲淹的指责。
[1] 高平公:范仲淹,卒于皇祐四年五月。
[2] 青乌:汉青乌子,相传为彭祖弟子,有《葬经》传世。
[3] 韩城:今陕西韩城县。
[4] 参炉冶:《汉书·贾谊传》:“且夫天地为炉,造化为工,阴阳为炭,万物为铜。”此处指仲淹为参知政事,参与大政事。
[5] 事蕨薇:用伯夷、叔齐隐居首阳,采薇蕨而食事。
[6] 屡更郡:仲淹先后知饶州、睦州、苏州、邓州、杭州、青州。
送王察推缜之邓州[1]
昔向南阳忆洛阳,秋橙初熟半林黄,车过白水沙痕阔[2],雁落钳卢稻穟长[3]。废垒汉碑金刻字,古原秦冢石为羊,太平羽檄何曾有,宾主相欢菊荐觞[4]。
皇祐四年诗。
[1] 王缜:未详。察推:观察推官。邓州:宋时称邓州南阳郡,今河南邓县。
[2] 白水:乡名,汉光武起于南阳白水乡。
[3] 钳卢:疑当作“钳芦”。
[4] 菊荐觞:菊水在河南内乡县西北五十里,亦名菊潭,山上有大菊,饮其水者,上寿百二三十,中寿百岁,下寿亦七八十。
书南事[1]
大梁国南门,驿骑方腾趋[2],波波一何急[3],蛮寇围番禺。番禺本无备[4],前赖魏大夫[5],大夫筑子城[6],今得守以须[7]。兵虽不满万,闭壁堪指呼,老幼转木石,壮健操矛弧,廪库得以完,日月不易图[8]。城中旧无井,魏凿安辘轳[9],魏由飞语去[10],不使立外郛[11]。古称时有待,浅薄皆谓纡,曲突与烂额[12],看取报功殊。
皇祐四年诗。尧臣指出宋王朝对于内部空虚的不够重视,因而引起不少的变故。
[1] 南事:指皇祐四年五月侬智高围广州事。
[2] 驿骑:残宋本作“驲骑”,万历本、宋荦本作“驿骑”。
[3] 波波:奔波匆遽貌。岑参《送上官秀才诗》:“风尘奈汝何,终日独波波。”
[4] 番(pān潘)禺:广州首县,今广东广州市。
[5] 魏大夫:魏瓘,先时知广州,筑州城环五里,侬智高起兵,至广州,不能下。
[6] 子城:内城。
[7] 须:待。
[8] 日月不易图:短期中不能攻破。
[9] 辘轳:井上取水轮轴。
[10] 魏由飞语去:魏瓘在广州,封送贡馀椰子煎等饷京师,为临江军史沆邀留,指以为珍货,坐此降知鄂州。
[11] 郛:郭。
[12] 曲突烂额:《汉书·霍光传》:“曲突徙薪无恩泽,焦头烂额为上客。”大意谓防患未然者不见听,祸成救灾者受上赏。
七月十六日赴庾直有怀[1]
白日落我前,明月随我后,流光如有情,徘徊上高柳。高柳对寝亭,风影乱疏牖,我马卧其傍,我仆倦搘肘[2]。寂寂重门扃,独念家中妇,乳下两小儿,夜夜啼向母。问爷若个边[3],天性已见厚。不嗟羁枕孤,不愧栖禽偶,内有子相忆,外有月相守。何似长征人,沙尘听刁斗[4]。
皇祐四年诗。
[1] 庾直:仓廪曰庾。尧臣监永济仓,轮流值夜曰庾直。
[2] 倦搘肘:万历本、宋荦本作“倦挛肘”,残宋本作“倦搘肘”。
[3] 若个:哪个。
[4] 刁斗:古代军中用具,昼作炊具,夜则击之以警夜。
送河北转运使陈修撰学士[1]
河隍多宿兵[2],兵食固所须,幸时不战斗,畜养安可无。古兴十万师,七十万家辍耕锄,今来岁调饷,且与往昔殊。不使民转挽,但使民归租,急缓实塞下,商贾以利趋。关西河东亦如此,军食虽足民实虚[3]。公乎抱长才,当有所画谟,应不贷内府[4],重锦象牙明月珠。边城预自足,宁待临事输[5],莫令汉庭臣[6],独言桑大夫[7]。
皇祐四年诗。尧臣关心人民生活,提出用内府金宝供应边防需要,不使人民困弊的主张。
[1] 转运使:《宋史·职官志》:“掌经度一路财赋而察其登耗,有以足上供及郡县之费。”陈修撰:夏敬观云:“《宋史》:陈安石字子坚,曾以集贤殿修撰为河东都转运使,疑即其人。河北为河东之误,诗意先言河湟而折至关西、河东,似亦一证。”
[2] 河隍:疑当作“河湟”。
[3] 民实虚:残宋本、正统本、宋荦本作“民卖虚”。
[4] 贷:宽免。
[5] 临事输:残宋本作“临事谕”,万历本、宋荦本作“临帑输”。
[6] 汉庭臣:残宋本作“汉庭臣”,万历本、宋荦本作“称庭臣”。
[7] 独言:残宋本作“独言”,万历本、宋荦本作“为言”。桑大夫:汉御史大夫桑弘羊,行平准法,民不益赋而天下用饶,见《史记·平准书》。
送陆介夫学士通判泰州[1]
从来戎马地,飨士日椎牛,介胄奉儒服,诗书参将谋。陇云连塞起,渭水入关流,岂似瀛洲下[2],穷年事校雠。
皇祐四年诗。
[1] 陆介夫:陆诜字介夫,馀杭人。加集贤校理、通判秦州。泰州:疑当作“秦州”。
[2] 瀛洲:唐太宗作文学馆,收聘贤者,时人谓之登瀛洲。
送徐君章秘丞知梁山军[1]
苍壁束江流,孤军水上头,蛟龙惊鼓角,云雾浥衣裘。午市巴姑集,危滩楚客愁,使君才笔健,当似白忠州[2]。
皇祐四年诗。
[1] 徐君章:未详。梁山军:残宋本、正统本、宋荦本皆作“梁山军”,万历本作“梁州军”。梁山军,故治在今四川梁山县西。
[2] 白忠州:唐白居易曾为忠州刺史,忠州故治在今四川忠县。
依韵和秋夜对月
陈王苑里望空虚,吴客风前忆具区[1],横阁渐看河影转,绕枝还见鹊惊无。虫催织妇机成素[2],露逼鲛人泪作珠[3],才比陶潜无用处[4],纱巾时任酒沾濡。
[1] 具区:今太湖。
[2] 虫催织妇:指促织。
[3] 鲛人:《述异记》:“南海中有鲛人室,水居如鱼,不废机织,其眼能泣则出珠。”
[4] 陶潜:《南史·陶潜传》:“郡将候潜,逢其酒熟,取头上葛巾漉酒毕,还复著之。”
送令狐宪周度支知秀州[1]
鬓丝不是吴蚕吐,未到吴中已成缕,清肠无茧自能生,穷愁便织连今古。论兵说剑三十秋,乃知功名难强取,往往横遭年少轻,好在驱车海边去。海边郡民迎太守,黍作壶浆牛作脯,剩持盐豉煮紫莼[2],卵色碗宽光欲舞。试寻陆机旧时迹,画舟乌榜穿平浦,秋草宅荒闻杜鹃,应暂徘徊解腰组。
皇祐四年诗。“论兵说剑”二句,尧臣推令狐宪周,同时也发抒满腔的愤慨。
[1] 此诗诸本皆无,惟见残宋本。秀州:故治在今浙江嘉兴市。
[2] 盐豉:《郭子》:“陆士衡诣王武子,武子有数斛羊酪,指以示陆曰:‘卿东吴何以敌此?’陆云:‘千里蓴羹,未下盐豉。’”蓴同莼。
送韩文饶寺丞宰萧山[1]
吴会未探穴[2],广陵先看潮[3],横江百马怒,卷海万鼙嚣。舟楫凌湍发,鱼龙接浪跳,薄言增勇气,少当举山瓢。
皇祐四年诗。
[1] 韩文饶:名纬,韩绛弟。萧山:县名,今属浙江。
[2] 吴会未探穴:《史记·太史公自序》:“二十而南游江淮,上会稽,探禹穴。”
[3] 广陵先看潮:枚乘《七发》:“将以八月之望,与诸侯远方交游兄弟,并往观涛乎广陵之曲江。”
蔡君谟示古大弩牙[1]
黄铜弩牙金错花[2],银阑线齿如排沙[3],上立准度可省括[4],箭沟三道前直窊[5]。其度四寸寸五刻,鋈光历历无纤差[6]。蔡侯出此问谁得[7],往年客遗来琅琊[8],琅琊筑城穿厚壤,既获磨洗争传夸。莫知岁月孰制作,精妙近世应难加,发机高下在分刻,今人妄射功仍赊[9]。愿侯拟之起新法,勿使边兵死如麻。
皇祐四年诗。宋王朝的西北两边,不断地受到西夏和契丹的威胁。自元昊发动战争以来,西边的紧张较北边更甚,宋王朝的军队,多次遭到挫败,将校和士兵大量地死亡。尧臣发愤讲求武备,但是始终没有获得报国的机会。这首诗充分地说明他的感慨和他对于阵亡将士的无限同情。
[1] 蔡君谟:名襄,仙游人。弩牙:弩上发矢之机。
[2] 金错花:嵌金的装饰。
[3] 银阑线齿:箭道以银为阑,排列如齿。
[4] 准度:准头。省括:搜索目标。
[5] 窊(wā洼):凹下之处。
[6] 鋈(wù务)光:白色金属之光。
[7] 问谁得:问蔡侯何从得此。
[8] 琅琊:宋时沂州亦称琅琊郡,故治在今山东临沂县。
[9] 今人妄射功仍赊:意为虽妄射仍功效卓著。
依韵和仲源独夜吟[1]
秋鸿声涩秋弦苦,涂金博山烟夜吐[2],寂历虚堂灯晕生,谁人共听西窗雨[3]。
皇祐四年诗。
[1] 仲源:名世融,宋宗室,官至右领军卫大将军,封博平侯。
[2] 博山:指香炉。鲍照《拟行路难》:“洛阳名工铸为金,博山千斫复万镂,上刻秦女携手仙,承君清夜之欢娱,列置闱里明烛前,外发龙鳞之丹彩,内含麝芬之紫烟。”
[3] 西窗雨:李商隐《夜雨寄北》诗:“何当共剪西窗烛,却话巴山夜雨时。”
许生南归
大盘小盘堆明珠,海估眩目迷精粗,斗量入贡由掇拾,未必一一疵颣无。不贡亦自有光价,此等固知鱼目殊,许生怀文颇所似,暂抑安用频增吁。倚门老母应日望,霜前稻熟舂红稃[1],归来烂炊多酿酒,洗荡幽愤倾盆盂。九卿有命不愁晚[2],朱邑当年是啬夫[3]。
皇祐四年诗。许生下第后南归,尧臣作此诗给以安慰,同时也流露了自己应试失败的愤慨。
[1] 稃:谷皮。
[2] 九卿:古代高官总称三公九卿,周以冢宰、司徒、宗伯、司马、司寇、司空、少师、少傅、少保为九卿,其后各代略有不同。
[3] 朱邑:汉庐江舒人,少时为舒桐乡啬夫,后官至大司农。啬夫,乡官,主听词讼、收赋税。
送临江军监酒李太博[1]
三江卑湿地,北客宦游稀,雾气多成雨,云蒸易损衣。白醪烧瓮美,黄雀下田肥,未辨殊方语,山歌半是非。
皇祐四年诗。
[1] 临江军:宋军名,故治在今江西清江县。李太博:未详。太博为太学博士或太常博士之略称。
道损司门前日过访别且云计程二月到郡正看暗恶海棠颇见太守风味因为诗以送行[1]
蜀州海棠胜两川[2],使君欲赏意已猛,春露洗开千万株,燕脂点素攒细梗。朝看不足暮秉烛,何暇更寻桃与杏,青泥剑栈将度时[3],跨马莫辞霜气冷。
皇祐四年诗。
[1] 道损:本集有《和韩子华陪王舅道损宴集》一题。暗恶:夏敬观云:“二字不解,疑有误。”
[2] 蜀州:故治在今四川崇庆县。
[3] 青泥:岭名,在甘肃徽县南,为入蜀要道。杜甫诗:“朝行青泥上,暮在青泥中,泥泞非一时,版筑劳人功。”剑栈:指剑阁栈道。
十二月十三日喜雪[1]
三日朔风吹暗沙,蛟龙卷起喷成花,花飞万里夺晓月,白石烂堆愁女娲[2]。大明广庭踏朝驾,雉尾不扫粘官靴[3]。宫中才人承圣颜[4],捧觞称寿呼南山[5],三公免责百姓喜,斗酒十千谁复悭。
皇祐四年诗。
[1] 《宋诗纪事》录此诗,前四句作“朔风三日暗吹沙,蛟龙卷沫喷成花,花飞万里夺晓月,白日烂堆愁女娲”。“踏朝驾”作“踏朝贺”;“捧觞”作“承觞”。
[2] 女娲:相传古帝有女娲氏,共工氏为祝融所败,怒触不周山,天倾西北,女娲氏乃炼石以补天。
[3] 雉尾:宋时有雉尾扇,皇帝大驾出,一人举之以行。
[4] 才人:宫中女官名。
[5] 南山:《诗·小雅·天保》:“或南山之寿。”
十一日垂拱殿起居闻南捷[1]
二月雪飞鸡狗狂,锦衣走马回大梁[2],入奏邕州破蛮贼,绛袍玉座开明堂[3]。腰佩金鱼服金带[4],榻前拜跪称圣皇,一朝严气变和气,初令漏泄飞四方。将军曰青才且武,先斩逗挠兵后强。从来儒帅空卖舌,未到已愁茆叶黄[5],徘徊岭下自称疾,诏书切责仍勉当。因人成功喜受赏,亲戚便拟封侯王,昔日苦病今不病,铜鼓弃掷无标枪。
皇祐五年(1053)尧臣五十二岁作,时在汴京,监永济仓。是秋因母丧回宣城。此诗为狄青破侬智高作。“儒臣卖舌”当有所指。是时同狄青经制南方军事者有孙沔、余靖。皇祐五年狄青杀广西钤辖陈曙等三十二人,沔、靖相顾愕然,起坐请罪,狄青云:“舍人文臣,军旅之责,非所任也。”诗末四句不当指二人,疑尧臣对西夏战役中范仲淹因功进参知政事,及王则兵变中文彦博因功进同平章事皆有所不满,借题发挥。
[1] 垂拱殿:《东京梦华录》:“宣祐门外西去紫宸殿,次曰文德殿,次曰垂拱殿。”南捷:皇祐五年正月狄青破邕州,二月以青为护国节度使、枢密副使。见《续资治通鉴长编》卷一七四。
[2] 锦衣:指报捷使者。
[3] 绛袍玉座:指宋皇帝。
[4] 腰佩金鱼服金袋:指大臣。金鱼:宋荦本作“金舆”。
[5] 茆叶黄:“茆”同“茅”。《番禺杂编》:“岭外八九月黄茅瘴。”
淘渠
开春沟,畎春泥[1],五步掘一堑,当涂如坏堤。车无行辙马无蹊,遮截门户鸡犬迷,屈曲措足高复低,芒鞋苔滑雨凄凄。老翁夜行无子携,眼昏失脚非有挤,明日寻者尔瘦妻,手提幼女哭嘶嘶。金吾司街务欲齐[2],不管人死兽颠啼[3]。
皇祐五年诗。此诗讽开封府整修汴京下水道,没有安全设备。
[1] 畎(quǎn犬):疏通或流注曰畎。《乾凿度》:“圣人畎流大道,万汇滋溢。”
[2] 金吾:即执金吾,汉官名,掌卫戍京师。
[3] 颠啼:疑当作“颠蹄”。
高阳关射亭[1]
星弧射狼夜夜张,角弓备寇不可忘,将军屯师古关下,不尚武力何由强。日与兵官来会此,弓须射硬箭射长,更如羿中九乌毙[2],独见杲杲明扶桑[3]。
皇祐五年诗。
[1] 高阳关:今河北高阳县旧治。关外为宋辽边界。
[2] 羿中九乌:《淮南子》:“尧时十日并出,尧令羿射中九日,日乌皆死,堕其羽翼。”
[3] 杲(ɡǎo槁)杲:鲜明貌。《诗·卫风·伯兮》:“其雨其雨,杲杲日出。”扶桑:日出之处。
京师逢卖梅花五首(录二首)
驿使前时走马回,北人初识越人梅,清香莫把荼
比[1],只欠溪头月下杯。
忆在鄱君旧国旁[2],马穿修竹忽闻香,偶将眼趁蝴蝶去,隔水深深几树芳。
皇祐五年诗。
[1] 荼(tú图)
:植物名,蔷薇科,落叶亚灌木,夏日开花,黄白色。
[2] 鄱:亦作“番”,秦吴芮为番阳令,甚得江湖间民心,号曰番君。宋饶州治在今江西鄱阳。范仲淹知饶州日,尧臣曾至鄱阳,有《范饶州坐中客语食河豚鱼》诗。
送胡公疏之金陵
绿蒲作帆一百尺,波浪疾飞轻鸟翮,瓜步山傍夜泊人,石头城边旧游客。月如冰轮出海来,江波千里无物隔,自古有恨洗不尽,于今万事何由白。依稀可记鲍家诗[1],寂寞休寻江令宅[2],杨花正飞
鱼多[3],食脍举酒谢河伯。但令甘肥日饱腹,谁用麒麟刻青石,去舸已快风亦便,宁同步兵哭车轭[4]。
皇祐五年诗。
[1] 鲍家:指鲍照。
[2] 江令:江总,陈时为尚书令。陈灭被掳入关,后放归,境遇惨淡。
[3]
(cǐ此)鱼:刀鱼。
[4] 步兵:阮籍,魏人,曾为步兵校尉,尝率意命驾,途穷辄痛哭而返。
次韵和端式见赠
不为阮步兵,发咏怨朝阳[1];不学屈大夫,行吟思搴芳[2]。其雨岂无时,细佩空自香,吾道不苟合,我怀固有常。江南一亩宅,近在句溪旁,仕宦且如此[3],梦寐安敢忘。以子谕言多[4],重歌木桃章[5]。
皇祐五年诗。从这首诗见到尧臣的人生态度。
[1] “不为阮步兵”二句:阮籍《咏怀》:“膏沐为谁施,其雨怨朝阳。”
[2] “不学屈大夫”二句:屈原《离骚》:“朝搴阰之木兰兮,夕揽洲之宿莽。”
[3] 仕宦:残宋本作“仕宦”,万历本、宋荦本作“仕官”。
[4] 谕言:残宋本作“谕言”,万历本、宋荦本作“论言”。
[5] 木桃章:《诗·卫风·木瓜》:“投我以木桃,报之以琼瑶。”
逢羊
予晨过北郭,见群羊,有羝处前[1],其首昂然而伟腯[2],其角拱然而耸,其毛茸然而长。自膊至腕,![]()
与缨胡相若[3]。其群狠逐而拥趋如奉焉。及其宰也,羝存而群死之。予归作诗示诸友云。
牧人垂长髯,驱羊从北道,老羝压大群,毛比长髯好。暮归同一栏,朝出不择草,既肥当用烹,从羝羝独保。狡诱以全躯,角尾徒为老。
皇祐五年诗。老羝即所谓带头羊。群羊皆死而带头羊独存,当有所讽。
[1] 羝(dī低):牡羊。
[2] 其首昂然:宋荦本脱“首”字。腯(tú徒):肥。
[3]
(chān襜)
:衣动貌。胡:牛颔垂曰胡。
依韵和原甫月夜独酌
月下马蹄休扰扰[1],夜凉虫响竞嚣嚣,一杯独饮愁何有,孤榻无人膝自摇。北斗柄高天渐转,小冠簪冷发微凋,谁知静对颓然影,竟夕幽怀岂易聊。
皇祐五年诗。
[1] 马蹄:宋荦本作“马啼”。
送林大年寺丞宰蒙城先归馀杭逋之侄孙[1]
东方有奇士[2],隐德珠在渊,川壑为之媚,草树为之妍。殁来十五载,独见诸孙贤,煌煌出仕途,皎皎如淮
[3]。今为蒙城宰,归问浙江船,何时度杨子[4],夜入明月边。有舄不化凫[5],有琴何用弦[6],真趣还自得,治民唯力田。
皇祐五年诗。
[1] 林大年:林逋兄子宥之子,英宗时为侍御史,降知蕲州。蒙城:县名,今属安徽。馀杭:县名,今属浙江。
[2] 东方有奇士:指林逋。
[3] 淮
(今读bīn宾,旧读pián骈,与渊、妍、贤等字为韵):《书·禹贡》:“淮夷
珠及鱼。”
,蚌之别名。
[4] 杨子:字亦作扬,旧称江苏扬州、镇江间之长江为扬子江。
[5] 有舄不化凫:《后汉书·王乔传》:“王乔者河东人也,显宗世为叶令。……帝怪其来数而不见车骑,密令太史伺望之,言其临至,辄有双凫从东南飞来。于是候凫至,举罗张之,但得一只舄焉。”
[6] 有琴何用弦:《南史·陶潜传》:“潜不解音声,而畜素琴一张,每有酒适,辄抚弄以寄其意。”
依韵和原甫六月八日晓雨
侵晓忽飞雨,飒然户庭凉[1],滴阶初闻声,濯树暗有香。吹烛焰闪闪,鸣鸡湿昂昂,稍已便衣冠,喜气眉宇翔。安然如涸鱼,呴沫久已望[2],尘缨自可洁,何必念沧浪[3]。
皇祐五年诗。
[1] 飒(sà萨)然:风声。
[2] “安然如涸鱼”二句:《庄子·天运》:“泉涸,鱼相与处于陆,相呴(xǔ许)以湿,相濡以沫,不若相忘于江湖。”呴,吹嘘。
[3] “尘缨自可洁”二句:《孟子·离娄上》:“沧浪之水清兮,可以濯我缨。”
送余中舍知汉州德阳[1]
匹马易为秣,单车长是轻,秋风来栈道,宿雨度关城。石上树林暗,山根江水明,桐花凤何似[2],归日为将行[3]。
皇祐五年诗。
[1] 中舍:中书舍人之简称。德阳:县名,今属四川。
[2] 桐花凤:鸟名。李德裕《画桐花凤扇赋序》:“成都夹岷江矶岸,多植紫桐,每至春暮,有灵禽五色来集桐花,以饮朝露,谓之桐花凤。”
[3] 将:携带。
依韵吴冲卿秋虫[1]
梧桐叶未老,露滴玉井床,秋虫如里胥,促织何苦忙。苒苒机上丝[2],入夜为鼠伤,织妇中夕起,投梭重徊徨,那闻草根声,膏入然肝肠。天子固明圣,措意如陶唐,下民唯力穑,不见田畴荒。岂知裒敛人[3],督责务健强[4],所以机中女,心斗日月光。年年租税在,聒耳信已常,哀哉四海人,无不由此戕。吴侯当听时[5],静坐爱初凉,方将同佳人,欢乐举杯觞,繁鸣杂螇螰[6],感怆情不皇。况蒙朝家恩,兄弟登俊良,意虑宜恤物,以慰众所望。今者秋虫篇,不异《七月》章。
皇祐五年诗。这首诗充分地体现尧臣对于劳动人民的同情。
[1] 吴冲卿:未详。
[2] 苒(rǎn冉)苒:轻柔之意。
[3] 裒(póu掊)敛:聚敛。
[4] 务健强:残宋本作“务健强”,万历本、宋荦本作“矜健强”。
[5] 当听时:残宋本、正统本、宋荦本作“当听时”,万历本作“当厅时”。
[6] 螇螰(xī lù奚鹿):即蟪蛄,蝉的一种。
江邻几迁居[1]
闻君迁新居,应比旧居好,复此假布囊,家具何草草。我贫无囊假,来僮笑欲例,所笑还往人,生计不足道。非用僮仆知,虽贫自怀宝[2]。
皇祐五年诗。
[1] 江邻几:名休复,陈留人,官至尚书刑部郎中。
[2] 怀宝:《论语·阳货》:“怀其宝而迷其邦。”怀宝言以道德为宝。
闻刁景纯侍女疟已[1]
前时君家饮,不见吹笛姬[2]。君言彼娉婷[3],病疟久屡治,隔日作寒热,经时销膏脂,医师尤饮食[4],冷滑滞在脾。次闻有鬼物,水火阴以施,乃因道士逐,实得鬼所为。手洒桃枝汤[5],足学夏禹驰[6],呵叱出门墙,勿复顾呕遗。今虽病且已,皮骨尚尪羸[7],岂暇理旧曲,未能画蛾眉。当期重相见,风月临前墀[8]。
皇祐五年诗。
[1] 刁景纯:名约,升州人,与尧臣继配刁氏为兄弟辈。
[2] 吹笛姬:吹笛的歌伎。宋代统治者家中常蓄歌伎,亦称家伎。
[3] 娉婷(pīnɡ tínɡ乒亭):美女。
[4] 尤:归过。
[5] 桃枝汤:旧时谓桃枝可以驱鬼。
[6] 夏禹驰:亦称禹步。《荀子·非相》:“禹跳。”注:“偏枯之病,步不相过,人曰禹步。”相传可以驱鬼。
[7] 尪羸(wānɡ léi汪雷):瘦瘠。
[8] 墀(chí迟):阶上曰墀。
景纯以侍儿病期与原甫月圆为饮
古龙水底鸣素秋,江云不飞江贾愁,金陵旧族天禄游[1],家有善笛能娱侯。忆侯前年罢姑孰[2],自买蕲州饱霜竹[3],腮肥顶瘦裁青玉[4],钻凿商声五音足。牛渚矶边夜泊时[5],平波不起月中吹,老鱼跳舞龟出泥,雌蛟怨泣雄鼍悲。新还中都人罕知,交亲奏酒隔帘帏,丹唇一发妙响驰,醉客欲见宁非痴。昨日刘郎辞玉卮,主人勤谢当勿疑[6],渠今缠疟尚苦羸,他日海蟾圆未迟。圆未迟,凉肝脾,畏肝热,生脑脂,生脑脂[7],不得窥。
皇祐五年诗。
[1] 金陵旧族:刁约,升州人,故云。天禄:汉时有天禄阁,刘向、扬雄曾校书其中。刁约当为集贤校理,故有此称。
[2] 姑孰:今安徽当涂县。
[3] 蕲(qí其)州:州名,故治在今湖北蕲春县。旧时笛材贵云梦之竹,出此。
[4] 腮肥:宋荦本作“顖肥”。
[5] 牛渚矶:在当涂西北二十里。
[6] 勤谢:残宋本作“勤谢”,万历本、宋荦本作“劝谢”。
[7] 生脑脂:残宋本、万历本作“生胫脂”,宋荦本作“生脑脂”。
永济仓书事
神武立四极,收兵销众豪,输粮来万国,积庾下千艘[1]。貔虎肥于豢[2],麒麟老向槽,中州无殍饿[3],南土竭脂膏。黄鼠群何畏,青鸠啄且嚎,古梁生菌耳,朽堵出蛴螬[4]。树腹悬蛇蜕[5],丝窠挂鸟毛,尘埃虽自汩,朱墨亦能操。直宿愁风雨,经年弊褐袍,仲尼犹作吏[6],我辈勿为劳。
皇祐五年诗。
[1] 庾(yǔ宇):《说文》:“水漕仓也。”段注:“谓水转谷至而仓之也。”
[2] 貔(pí皮):猛兽名,豹属。
[3] 殍(piǎo瞟):饿尸。
[4] 蛴螬(qí cáo齐曹):金龟子之幼虫。
[5] 蜕(tuì退):蛇所解皮。
[6] 仲尼犹作吏:孔子尝为司职吏而畜蕃息,见《史记·孔子世家》。
依韵和孙侔雁荡二首[1]
海边巉绝有苍山,怪怪奇奇物象闲,百丈素流珠喷薄[2],千重红树火回环。远寻僧寺石屏下,时遇野人云屋间,今日京华见君说,便思轻舸出东关。
雁荡高高路莫通,衔芦秋翼入云峰,山头水阔不见影,岩下沙平时有踪。千仞柱天何敛闪[3],万工挥笔漫轻浓,葛巾蜡屐未能著[4],空羡青苍重复重。
皇祐五年诗。
[1] 孙侔:字少述,吴兴人。雁荡:山名,在浙江平阳县境,盘曲数百里。
[2] 喷薄:汹涌貌。
[3] 敛闪:闪烁。
[4] 蜡屐:《世说新语·雅量》:“或有诣阮(孚),见自吹火蜡屐。”屐(旧读去声),木屐,下有齿,古人游山多用之,吹火熔蜡涂之则经久。
赴刁景纯招作将进酒呈同会
日光如熔金,涌上沧海流,一朝复一朝,铸出万古愁。大炉石破碎[1],世事安得休。明月只照夜,时时如屈钩,常娥与玉兔,捣药何所瘳[2],大患不自治,更被虾蟆偷。我思天地间,二物最取尤,措置若如此[3],细故曷用忧。著书欲传道,未必如孔丘,当时及后代,见薄彼聃周[4]。功名信难立,德行徒自修,劳劳于我生,蒂挂同赘疣,不如听邻笛[5],就其举杯瓯。笛不烦教养[6],酒不烦取求,从今醉至春,从夏醉至秋。勿禁鸡豚鱼,间荐鹑雁鸠,况多南方物,咸腥羙咽喉。计较无以过,试共阮籍谋。
皇祐五年诗。
[1] 大炉:《庄子》:“今一以天地为大炉,以造化为大冶,恶乎往而不可哉。”
[2] 瘳(chōu抽):病愈。
[3] 若如此:残宋本作“若如此”,万历本、宋荦本作“尚如此”。
[4] 耽周:夏观承云:“耽当为聃误。”聃周,老聃、庄周。
[5] 邻笛:指刁约吹笛姬。
[6] 笛不烦教养:言刁约家伎,不须自己教养。
宁陵阻风雨寄都下亲旧[1]
昼夜风不止,寒树嚎未休,人言雨杀风[2],雨急风未柔。独扶慈母丧[3],泪与河水流,河水有冬竭,泪泉长在眸。予生五十二,再解官居忧。昨者母疾亟,骨肉相聚愁,橐中无一钱,缓急何可求。母当临终时,嘱我“贫莫羞,随宜具棺殓,厚贷压人头,死事定无益,生偿且无由”。泣涕听母言,心肠如剜钩,小子虽不令,长养恩曷酬。旦夕期速平,后事勿预谋,愿母强药食,更延百千秋。固云“莫望我,我魂已飞游”。语毕忽奄逝,抚膺呼裂喉,未能一物备,迷乱将安投。艰窘见风义,乃有令朋俦,致赙或钱帛[4],最力李与刘〔原注〕廷老、原甫[5]。禁省及石渠[6],奠助日不周[7],裴杨乞铭盖[8],文篆古复遒〔原注〕如晦、元明。潭饶两大舰[9],朝索暮泛浮,哀怜荷君子,才德惭未修。三日违大梁,两宿此迟留,聊书同些挽[10],试托楚人讴。
皇祐五年诗。
[1] 宁陵:县名,今属河南。
[2] 雨杀风:当时谚语,言雨急则风止。
[3] 慈母丧:指尧臣嫡母仙游县太君束氏。
[4] 赙(fù赋):以财助丧。
[5] 廷老:疑当作“延老”。李与刘:李寿朋、刘敞;寿朋字延老,丰人。
[6] 禁省及石渠:中央高级机关及内府书库。
[7] 日不周:日不暇给。
[8] 裴杨:裴煜、杨元明。
[9] 潭饶两大舰:宋时由南方运粮供应汴京,空舟南回,多给官用。时许元为江淮两浙荆湖发运使,与尧臣深交,故以潭州、饶州两舰供用。
[10] 些挽:《楚辞·招魂》多用些字,故称些挽。些读suō。
新霜感
前日衣上露,今日衣上霜,我母魂何之,膏火麋我肠[1]。隔棺三寸地,如在万里乡,嚎呼不闻声,饮食空置傍。昔时忧我寒,缝衣纫线长,线长必絮厚,要与风霜当。又每恐我饥,羹臛自调尝[2],此身内外间,莫得顷刻忘。举衣不忍著,举箸不下吭[3],一念百感生,欲问天苍苍。
皇祐五年诗。
[1] 麋我肠:疑当作“糜我肠”。
[2] 臛(huò霍):肉羹。
[3] 吭(hánɡ杭):咽喉。
淮阴侯庙[1]
韩信未遇时,忍饥坐垂钓,归来淮阴市[2],又复逢恶少,使之出胯下,一市皆大笑。龙蛇忽云腾,蛭螾岂能料[3],亡命乃为将,出奇还破赵。用兵不患多,所向孰敢摽[4],功名塞天地,翦刈等蒿藋[5]。于今千百年,水上见孤庙,鹭衔葭下鱼,相呼尚鸣叫。高皇四海平,有酒不共釂[6],古来称英雄,去就可以照。
皇祐五年诗。
[1] 淮阴侯:韩信。
[2] 淮阴:今属江苏。市:集市。
[3] 蛭(zhì至)螾:水蛭、蚯蚓。
[4] 摽(biào鳔):打击。
[5] 藋(diào钓):灰藋,形似藜。
[6] 釂(jiào叫):饮酒至尽。
又平律一首
汉家天下将,庙古像公圭[1],百战自忘楚[2],一时空王齐。乡人奏箫鼓,舟子赛豚鸡,不改寒潮水,朝平暮复低。
皇祐五年诗。
[1] 圭:玉器名,上圆下方,古代王侯所执。
[2] 忘楚:《瀛奎律髓》作“亡楚”。
重过瓜步山
魏武败忘归[1],孤军处山顶,虽邻江上浦[2],凿岩山巅井,岂是欲劳兵,防患在萌颖[3]。我昔常登临,徘徊爱晴景,片雨西北来,风雷变俄顷,疾行下危磴[4],屦脱不及整。沾濡入舟中,幼子喜抱颈,问我适何之,衣湿不太冷。昨暮泊其阳,月黑夜正永,雁从沙际鸣,旅枕自耿耿[5]。平明夹橹去,庙树耸寒岭,举首生白云[6],飘摇水中影。
皇祐五年诗。追忆皇祐三年登山遇雨事,叙述如画。
[1] 魏武:魏军临江,是北魏太武帝拓跋焘事,尧臣误为曹操,故称魏武。
[2] 虽邻:残宋本作“虽邻”,万历本、宋荦本作“虽怜”。
[3] 萌颖:萌芽。禾末曰颖。
[4] 磴:石级。
[5] 耿耿:不寐貌。
[6] 举首:宋荦本作“举手”。
发长芦江口
篙师柁工相整衣,龙女庙中来宰豨[1],野祝击鼓降神语,老鸦衔肉上树飞。长江无风平似削,两橹夹舸行将归,南国山川都不改,伤心慈姥旧时矶[2]。
皇祐五年诗。末句点出奉母丧南归的悲痛。
[1] 宰豨:残宋本、宋荦本作“宰豨”,万历本作“罕豨”。豨(xī希),猪。
[2] 慈姥(mǔ母):山名,在当涂县北四十里。
龙女祠祈顺风
龙母龙相依,风云随所变,舟人请予往,出庙旗脚转。旗指西南归,飞帆疾流电,长芦江口发平明,白鹭洲前已朝膳[1]。竹根杯珓不欺人[2],世间然诺空当面[3]。
皇祐五年诗。尧臣因世间然诺之不足信,遂谓杯珓可信,愤慨之情,可以想见。
[1] 白鹭洲:在江苏江宁县西南大江中。
[2] 杯珓(jiào教):用竹根为杯,以之卜卦曰竹根杯珓,亦有用蚌壳者。
[3] 然诺:残宋本、宋荦本作“然诺”,万历本作“然诸”。
金陵三首(录一首)
恃险不能久,六朝今已亡,山形象龙虎,宫地牧牛羊。江上鸥无数,城中草自长,临流邀月饮,莫挂一毫芒。
皇祐五年诗。方回云:“龙蟠虎踞本是熟事,以宫地牛羊为对,不觉杜撰之妙,犹老杜‘赏因歌杕杜,归及荐樱桃’也。”
雪中发江宁浦至采石[1]
泊舟斫枯葭,歊火爇岸傍[2],冒岭云冥蒙,漫江雪飞扬。拖冰修网涩,出水朱鬐僵,旷然起远怀,风旗转危樯。千帆共辞浦,搀错逆水翔[3],落星始前瞻[4],瞬目已后相。
鱼何时来,杨花吹茫茫,沙草不可辨,雁立知汀长。山头化石妇[5],忽变素质光,岂复愿闻笛,莫逢桓野王[6]。
皇祐五年诗。
[1] 采石:矶名,在今安徽当涂县牛渚山下。
[2] 歊火:夏敬观云:“疑当作敲。”爇(ruò若)岸傍:宋荦本作“石岸旁”。爇,烧。
[3] 搀错:参差不齐。
[4] 落星:山名,在江苏江宁县东北。
[5] 山头化石妇:当涂县西北四十里有望夫山,此处活用。
[6] 桓野王:残宋本、宋荦本作“桓野王”,万历本作“桓野玉”。桓野王:晋桓伊,小字野王,善吹笛。王徽之泊舟青溪侧,桓伊为吹笛三弄,不交一言而去。
早发大信口[1]
犬吠知船解,村墟尚闭门,霜泥粘缆尾,冰水阁潮痕。撇撇
鹈去[2],纤纤舴艋昏[3],梅湖到不远[4],寄信向田园。
皇祐五年诗。
[1] 大信口:在安徽当涂县西南三十里。
[2] 撇撇:拂拂。
鹈(pì tí僻题):水鸟,大如小鸭,嘴短而锐。
[3] 舴艋(zé měnɡ责猛):小舟。
[4] 梅湖:在安徽宣城县。
春夜闻雨
风味正不寝,骤来寒气增,檐斜滴野箨[1],窗缺摇春灯[2]。孺子睡中语,归人行未能,前溪波暗长,定已没滩棱。
皇祐六年(1054)三月改元,史称至和元年,尧臣年五十三岁作。是年丁母忧居宣城。方回云:“三、四工,馀皆有味。”
[1] 箨(tuò拓):竹皮。
[2] 摇春灯:《瀛奎律髓》作“摆春灯”。
早春田行
风雪双羊路[1],梅花溪上村,鸟呼知木暖,云湿觉山昏。妇子来陂下,囊壶置树根,予非陶靖节[2],老去爱田园。
至和元年诗。
[1] 双羊:山名,在宣城城南三里,至和二年尧臣于此建会庆堂。
[2] 陶靖节:陶潜,世号靖节先生。
依韵和吴季野马上口占[1]
溪头三月草菲菲,城畔春游惜醉稀,莫信杜鹃花上鸟[2],人归犹道不如归。
至和元年诗。
[1] 吴季野:未详。《宋诗纪事》录诗一首。
[2] 莫信:残宋本、宋荦本作“莫信”,万历本作“莫惜”。
闲居
读《易》忘饥倦,东窗尽日开,庭花昏自敛,野蝶昼还来。谩数过篱笋,遥窥隔叶梅,唯愁车马入,门外起尘埃。
至和元年诗。方回云:“圣俞平淡有味。”纪昀云:“前四句自好,五、六纤小似姚合,结亦似姚。”
秋雨篇
秋雨一向不解休,连昏接晨终穷秋,梅生不量仰天问,神官夜梦言语周:“日月是天之两目,忽然生翳无药瘳[1],只知泪滴为赤子,赤子岂悮天公忧[2]。”天公哭![]()
[3],洒涕落九州,地祇不敢安[4],泥潦已没头。乃因从容诘神官[5]:“后稷今在帝所不[6]?从前后稷知稼穑,曾以筋力亲田畴,曷不告帝且辍泣,九谷正熟容其收。蚤时不泣此时泣,忧民欲活反扼喉。”神官发怒髭奋虬[7]:“下土小臣安预谋!”恐然惊觉汗交流,树上已听呼雌鸠[8]。
至和元年诗。
[1] 瘳(chōu抽):疗愈。
[2] 岂悮:夏敬观云:“悮当为悟讹。”
[3]
(cén岑)
:《广雅》:“![]()
,雨也。”
[4] 地祇(qǐ起):地神。
[5] 诘神官:残宋本、宋荦本作“诘神官”,万历本作“告神官”。
[6] 后稷:周代的祖先,相传能教民稼穑。
[7] 髭奋虬:犹言奋虬髭。口上之须曰髭。
[8] 呼雌鸠:残宋本、宋荦本作“呼雌鸠”,万历本作“鸣雌鸠”。《渊鉴》:“鸠,天将雨即逐其雌,晴则呼而反之。”
闻永叔出守同州寄之[1]
冕旒高拱元元上[2],左右无非唯唯臣,独以至公持国法,岂将孤直犯龙鳞。茱萸欲把人留楚[3],苜蓿方枯马入秦,访古寻碑可销日,秋风原上足麒麟。
至和元年诗。八九月间,欧阳修出守同州的消息传到宣城,引起尧臣的极大愤慨,一、二两句言最高统治者的昏庸,三、四两句言欧阳修的戆直,五句言自己滞留南方,六句言欧阳修即将入陕,七句指出欧阳修正在搜集《集古录》的资料,八句隐隐逗起人生无常,功业渺茫的感慨。
[1] 出守同州:至和元年七月,龙图阁直学士、吏部郎中欧阳修出知同州。见《续资治通鉴长编》卷一七六。同州,故治在今陕西大荔县。
[2] 冕旒:指皇帝。元元:指人民。
[3] 茱萸(zhū yú朱鱼):植物名。《续齐谐记》引费长房:“九月九日,盛茱萸以系臂,饮菊花酒,此祸可除。”杜甫《九日蓝田崔氏庄》:“明年此会知谁健,醉把茱萸仔细看。”
宣城马御史酒阑一夕而西因以寄之御史尝留老马与予仆
三更醉下陵阳峰[1],平明溪上去无踪,叉牙铁锁谩横绝,湿橹不惊潭底龙。断肠吴姬指如笋,欲剥玉棐将何从[2],短翎水鸭飞不远,那经细雨山重重。却顾旧埒老病马[3],尘沙历尽空龙钟。
至和元年诗。八月徙知宣州殿中侍御史马遵为京东转运使通判,见《续资治通鉴长编》卷一七六。《宣城县志》卷四十:“马遵谪守宣州,及其去也,郡僚军民争欲驻留,至于铁锁绝江。遵于饯筵,倚醉令官妓剥榧实而食,眷眷若留连状,又以所乘骢马寄圣俞家,郡人皆不疑其去也。遵夜使人绝锁解舟,以水沃舻牙,使之不鸣。迨晓,舟去远矣,圣俞遂以诗寄之,可谓善于叙事者也。”
[1] 陵阳峰:在宣城县城中。
[2] 玉棐:万历本、宋荦本玉下缺一字,据残宋本补。玉棐(fěi匪),即榧子,白色。
[3] 埒(liè烈):垣墙。垣内可以养马者曰马埒。晋王济有马埒,见《世说新语》。
咏怀四首
一身头面间,所用盖有长,两耳主于聪,两目主于光,维鼻主于嗅,维舌主于尝。以耳辨黑白,以目分宫商,以鼻识酸咸,以舌闻嗅香,各各反尔用,安得无悲伤。此能而兼彼,自劳由不量,寄言世上人,欣欣蹈其常。
东方有野父,禳田一豚蹄,复操一盂酒,祝谷满吾栖。百金请救兵,所欲奢所赍,彼何滑稽生,仰天独笑齐[1]。
自余居田里,未免病与贫,常把神农书,每以药物亲。处方犹持法,义比君使臣,但恨无馀资,岂及疗我邻。笔头不中书,聊可备急人,昨日除吏来,吾邦为长民,欲溺复然灰,败笔前已陈[2]。
风驱暴雨来,雷声出云背,若决千仞溪,追奔下天铠。堂堂亚夫军[3],吴楚不足碎。旱气沃原田,烦蒸洗阛阓[4],深料生注射,聚沫犹壅碍。青葱草树鲜,断殁虹霓在[5],向晚留霁辉,天容染新黛[6]。
至和元年诗。四诗用意不同,不必为一时之作。
[1] “百金请救兵”四句:《史记·滑稽列传》:“威王八年,楚大发兵加齐,齐王使淳于髡之赵,请救兵,赍(jī饥)金百斤,车马十驷。淳于髡仰天大笑,冠缨索绝。王曰:‘先生少之乎?’髡曰:‘何敢!’王曰:‘笑岂有说乎?’髡曰:‘今者臣从东方来,见道旁有禳田者,操一豚蹄,酒一盂,而祝曰:“瓯窭满沟,汙邪满车,五谷蕃熟,穰穰满家。”臣见其所持者狭,所欲者奢,故笑之。’”
[2] “欲溺复然灰”二句:《史记·韩安国传》:“安国坐法抵罪,蒙狱吏田甲辱安国。安国曰:‘死灰独不复然乎?’田甲曰:‘然即溺之。’”
[3] 亚夫军:孝景三年,吴楚反,周亚夫以中尉为太尉,东击吴楚。见《史记·绛侯周勃世家》。
[4] 阛阓(huán huì环汇):市门。
[5] 断殁:宋荦本作“断没”。
[6] 天容:残宋本作“天容”,万历本作“芙容”,宋荦本作“夫容”。
鸭脚子[1]
魏帝昧远图,于吴求斗鸭,乃为吴人料,重玩志已狭[2]。江南有嘉树,修耸入天插,叶如栏边迹[3],子剥杏中甲,持之奉汉宫,百果不相压。非甘复非酸[4],淡苦众所狎,千里竞赍贡,何异贵争唼[5]。
至和元年诗。
[1] 此诗亦见刘敞《公是集》,无末四句。夏敬观云:“尧臣家有鸭脚树,是尧臣诗,非刘诗也。”鸭脚子:今称银杏,又称白果。
[2] “魏帝昧远图”四句:《三国志·吴志·孙权传》注引《江表传》:“魏文帝遣使求雀头香、大贝、明珠、象牙、犀角、玳瑁、孔雀、翡翠、斗鸭、长鸣鸡。……权曰:‘彼在谅暗之中而所求若此,宁可与言礼哉?’皆具以与之。”昧远图:残宋本、正统本、宋荦本作“昧远图”,万历本作“迷远图”。
[3] 叶如栏边迹:养鸭用栏,此言银杏之叶,与鸭迹相似。
[4] 复非酸:宋荦本作亦非酸。
[5] 唼(shà煞):唼喋,鸭食。
游隐静山[1]
心存名山久[2],积岁未及游,将过值风雨,路不通马牛。丁壮四五人,篮轝时更休[3],转谷逢烟火,下隰多田畴。偃穗黄压亩,刈麻东盈丘[4]。始觉山门深[5],长松如腾虬,直上百馀尺,苍髯叶修修。五峰迎人来,冷逼台殿秋,石泉出云中,引入舍下流。缘源至岩口,岩底鱼可钩,天昏碧溪去,果熟青猿偷,草树不尽识,自起诗人羞。溅溅涧水浅,苒苒菖蒲稠,菖蒲花已晚,菖蒲茸尚柔。灵根采九节,试共野僧求,逡巡能致之,衰疾无甚忧。昔闻有释子,渡江用杯浮,栖心向兹地,埋骨在林陬[6]。驳阴漏斜光[7],徒欲穷巅幽,夜还南陵郭[8],几落猛虎喉。
至和元年诗。
[1] 隐静山:在宣城。
[2] 心存:残宋本作“心存”,万历本、宋荦本作“心在”。
[3] 篮轝:竹轿。轝同舆。
[4] 东盈丘:朱孝臧云“东疑束”。
[5] 始觉:残宋本、万历本作“姑觉”,宋荦本作“始觉”。
[6] 陬(zōu邹):隅。
[7] 驳阴:间隙。
[8] 南陵:县名,今属安徽。
秋日家居
移榻爱晴辉,翛然世虑微[1]。悬虫低复上,斗雀堕还飞,相趁入寒竹,自收当晚闱。无人知静景,苔色照人衣。
至和元年诗。五句应四句,六句应三句,结构灵活,抒写亦能深入。
[1] 翛(xiāo消)然:不关心貌。
昭亭别施度支
昭亭送客地,来往四十年,常视松端日,每稽潭上船[1]。风移虎旗脚[2],寒入牛童肩,待访名山去,相期庐阜前[3]。
至和元年诗。
[1] 潭上船:残宋本作“潭上船”,万历本、宋荦本作“潭上烟”。
[2] 虎旗:李白《司马将军歌》:“扬兵习战张虎旗。”
[3] 庐阜:庐山。
潘歙州话庐山[1]
潘侯话庐山,落落尤可伏。初云江上来,远见云中瀑,舍舟到云外,观瀑已岩麓。往往逢平田,攒攒爱深木,竹门悬径微,源水阴藤覆。坐石浸两骹[2],炎肤起芒粟,夕阳穿万峰,高下相出缩,寻常杳不分,但被烟岚畜。绝顶水底花,开谢向渊腹,风力岂能加,日气岂能
[3],揽之不可得,滴沥空在掬。夜昏投僧居[4],孤灯望溪曲,忽闻清磬音,渐近幽林屋。止侯休多谈,已满我心目,怀游二十年,梦寐今固熟,何当借轻
,一往如飞鹜。
至和元年诗。
[1] 歙(shè社)州:宣和三年后改称徽州,故治在今安徽歙县。
[2] 骹(qiāo敲):胫骨。
[3]
(yù玉):暖。
[4] 僧居:残宋本、正统本、宋荦本作“僧居”,万历本作“僧寺”。
送潘歙州潘过宣城而送之
一见新安守[1],便若新安江,洞澈物不隔,演漾心所降[2]。远指治所山,已入邻斋窗。捧舆登南岭[3],策马怀旧邦。养亲将为寿,倾甘抱玉缸。观军将劳士,脔肥堆羊腔,下车谈诗书,上世拥旄幢[4]。勿窥渊游鳞[5],无吠夜惊狵[6],他日闻课第,天下谁能双。
至和元年诗。
[1] 新安:歙州又称新安郡。
[2] 降:服。
[3] 捧舆:用潘岳《闲居赋》:“太夫人乃御版舆,升轻轩。”
[4] 上世拥旄幢:此句言潘之祖先曾为将帅。
[5] 渊游鳞:《汉书》:“察见渊中鱼不祥。”这句和下句都是讽潘作知州,勿烦苛扰民。
[6] 夜惊狵:《诗·召南·野有死麕》:“无使尨也吠。”
嘉雪应祈呈权郡通判[1]
腊近冬残云未合,江南青垄麦休肥,谁将太守随车雨[2],一夜从风作雪飞。
至和元年诗。
[1] 嘉雪:残宋本、宋荦本作“嘉雪”,万历本作“喜雪”。
[2] 随车雨:《渊鉴》引《后汉书》:“郑弘为驺令,勤行德化。鲁国当春大旱,五谷不丰,驺独致雨偏熟,迁淮阴太守。消息繇赋,政不烦苛,行春大旱,随车致雨。”
依韵和郭祥正秘校遇雨宿昭亭见怀[1]
君乘瘦马来,骨竦毛何长,下马与我语,满屋声琅琅。一诵《庐山高》,万景不得藏。出没望林寺,远近数鸟行,鬼神露怪变,天地无炎凉,设令古画师,极意未能详。诵说冒雨去,夜宿昭亭傍,明朝有使至,寄多惊俗章〔原注〕郭来诵欧阳永叔《庐山高送刘复》。
至和元年诗。
[1] 郭祥正:《宋史·文苑传》:“郭祥正,字功父,太平州当涂人也。母梦李白而生,少有诗声。梅尧臣方擅名一时,见而叹曰:‘天才如此,真太白后身也。’”秘校:秘阁校理。
依韵和郭秘校苦寒
噫风鸣悲鸢鸣哀[1],雨霰枯木为之摧[2],昭亭山头野火灭,海水夜冻迷蓬莱。烛龙以爪自掩耳[3],酒盏生冰拈不起,陶潜弃官屋无米,儿嚎妻啼付邻里。
至和元年诗。
[1] 噫风:《庄子·齐物论》:“夫大块噫气,其名为风。”
[2] 霰(xiàn现):雪珠。
[3] 烛龙:《淮南子·墬形》:“烛龙在雁门北,蔽于委羽之山,不见日。”注:“委羽,北方山名。一曰:龙衔烛以照太阴,盖长千里。”
依韵和郭秘校昭亭山偶作
知君弃官后,江上寻名山,心既惯世内,迹欲还人间。昭亭忽来过,览古兴长叹,野寺拂尘壁,丹阳已斓斒[1]。殿阁虚宝铎,微风声珊珊,遗像与笔迹,始得观裴颜[2]。浅井何泠泠[3],前溪何潺潺[4],幽幽随猿鸟,浑浑忘区寰。裂裳不为愧[5],饵芝不为难,坐对寒雨中,松上孤鹤还。
至和元年诗。
[1] 斓斒(lán bān阑班):灿烂。
[2] 裴颜:昭亭有裴休遗像及颜真卿笔迹。
[3] 泠泠:清凉。
[4] 潺(chán蝉)潺:水声。
[5] 裂裳:指弃官。
送郭功甫还青山[1]
来何迟迟去何勇,羸马寒僮肩竦竦,昨日弃为梅福官[2],扁舟早胜大夫种[3]。负经不厌关山遥,访我犹将岁月恐,得言会意若秋鹰,反翅归飞轻饱氄[4]。明朝到家年始开,椒花寿酒期亲捧,何当交臂须强行,莫作区区事丘垄。
至和元年诗。
[1] 郭功甫:即郭祥正,字功父。甫通父。
[2] 梅福官:梅福,汉时人,为南昌尉,弃官归。
[3] 大夫种:文种,与范蠡同仕越王勾践。勾践既破吴,范蠡扁舟游五湖,文种为越王所杀。
[4] 氄(rǒnɡ冗):鸟兽腹部的绒毛。
百舌[1]
一冬常噤默,乘春何多舌,苍毛无文章,尖啄苦腾说[2]。晓升高高树,百鸟言漏泄,只未闻凤皇,有亦学不彻。伤哉古辩士,往往遭车裂。
至和二年(1055)尧臣五十四岁作。是秋因服满,启程返汴京。
[1] 百舌:鸟名,一称反舌,旧时谓为能反覆其口,随百鸟之音。
[2] 尖啄:夏敬观云:“啄疑当作喙。”
朝二首(录一首)
木锁初开水上城,竹篱深闭日光生,青苔井畔雀儿斗,乌臼树头鸦舅鸣。世事但知开口笑,俗情休要着心行,是非不道任挑挞[1],唯忆当时阮步兵。
至和二年诗。
[1] 挑挞:读滔闼,挞字亦作达。《诗·郑风·子衿》:“挑兮达兮,在城阙兮。”毛传:“挑达,往来相见貌。”朱熹集传:“轻儇跳跃之貌。”
宣州杂诗二十首(录四首)
细雨春冈滑,无因驻马蹄,裘单怀后侣,风急过前溪。近寺闻鱼鼓[1],穿林听竹鸡[2],田家舂正急[3],炊饭待锄犁。
北客多怀北,庖羊举玉卮,吾乡虽处远,佳味颇相宜。沙水马蹄鳖,雪天牛尾狸,寄言京国下,能有几人知。
五月黄梅肥,终朝密雨微,绿苔侵竹阁,润气裛人衣。背陇沾牛去,衔虫湿燕归,高山发瀑水,夜涨入吾扉。
宛水过城下[4],滔滔北去斜,远船来橘蔗,深步上鱼虾[5]。鹅美冒椒叶,蜜香闻稻花,岁时风俗美,笑杀异乡槎[6]。
至和二年诗。
[1] 鱼鼓:木鱼,寺中所悬,击之以聚众。
[2] 竹鸡:鹑鸡类,形比鹧鸪略小。
[3] 舂正急:残宋本作“舂正急”,万历本、宋荦本作“春正急”。
[4] 宛水:一称宛溪,源出宣城东南峄山,东北流为九曲河,折而西,至宣城县东北里许与句溪合,又北流经当涂县,至水阳镇,亦称水阳江,合弋阳江出芜湖入大江。
[5] 步:水际谓之步,亦作埠。
[6] 槎:水中浮木曰槎。
打鸭
莫打鸭,打鸭惊鸳鸯。鸳鸯新自南池落,不比孤洲老秃鸧。秃鸧尚欲远飞去[1],何况鸳鸯羽翼长。
至和二年诗。赵令畤《侯鲭录》:“宣城守吕士隆好缘微罪杖营妓。后乐籍内一客娼名丽华,士隆眷之。一日复欲杖营妓,妓泣诉曰:‘某不敢避杖,但恐某人新到,不安此耳。’士隆笑而从之。丽华短肥,故梅圣俞作《莫打鸭》诗。”
[1] 秃鸧:一称秃鹙,高五六尺,似鹤而大,青苍色,长颈赤目,头项皆无毛,喙长尺许,好啖鱼蛇及雏鸟。
夜
日从东溟转,夜向西海沉,群物各已息,众星灿然森。虾蟆将食月,魑魅争出阴,阮籍独不寐,徘徊起弹琴[1]。
至和二年诗。方回云:“意谓日没星出,群阴之类争逞,忧时之士独弹琴不寐,有深意也,岂但赋夜而已哉。”纪昀云:“又自一格,殊有别味,屡诵熟甜之作,便令人有螺蛤之想。”
[1] “阮籍独不寐”二句:阮籍《咏怀》:“夜中不能寐,起坐弹鸣琴。”
东溪
行到东溪看水时,坐临孤屿发船迟,野凫眠岸有闲意,老树著花无丑枝。短短蒲茸齐似翦[1],平平沙石净于筛,情虽不厌住不得,薄暮归来车马疲。
至和二年诗。方回云:“三、四为当世名句,众所脍炙。”纪昀云:“此乃名下无虚。”陈衍云:“三、四的是名句。”
[1] 茸(rónɡ戎):蒲花曰茸。《文选》谢灵运《经湖中瞻眺》:“新蒲含紫茸。”注:“茸谓蒲华也。”
寄维阳许待制[1]
当时永叔在杨州[2],中秋待月后池头,约公准拟与我敌,是夜二雄张利矛,我时小却避其锐,风愁雨怛嫦娥羞[3]。主人持出紫石屏,上有朏魄桂树婆娑而枝虬[4],作诗夸诧疑天公[5],爱惜光彩向此收。四坐稽颡叹辩敏,文字响亮如清球[6]。更后数日我北去,相与送别城门楼,谁知康成能饮酒[7],一饮三百杯不休。鸡鸣各自便分散,山光寺侧停画舟,我来谒公公未起,卧索大白须扶头[8]。而今倏忽已八载,公领府事予居忧,欧阳始是玉堂客[9],批章草诏传星流。问公可忆羊叔子[10],虽在军中常缓带而轻裘,寄声千里能信不。
至和二年诗。至和元年十一月徙淮南江浙荆湖发运使、工部郎中、天章阁待制许元知扬州。此诗作于次年。羊叔子以比许元。
[1] 维阳:诸本皆作“维阳”。夏敬观云:“阳当为扬讹。”
[2] 杨州:杨字亦作扬,故治在今江苏扬州市。
[3] 怛(dá答):悲痛。嫦娥羞:是夕待月未出,故云。
[4] 朏(fěi菲)魄:初月。
[5] 作诗:《欧阳文忠公文集》卷四有《紫石屏歌》,一作《月石砚屏歌》,即指是诗。
[6] 球:美玉曰球,玉磬亦曰球。
[7] 康成:郑玄,字康成,东汉时高密人。袁绍总兵冀州,遣使邀玄,大会宾客,玄饮酒一斛,秀眉明目,容仪温伟。见《后汉书·郑玄传》。
[8] 大白:杯名。
[9] 玉堂:指翰林学士院。至和元年九月欧阳修迁翰林学士。翰林掌制诰诏令撰述之事,见《宋史·职官志》。
[10] 羊叔子:羊祜字叔子,晋泰山南城人,都督荆州诸军事,镇襄阳,在军中缓带轻裘。
志来上人寄示荼
花并压砖茶有感[1]
京都三月荼
开,高架交垂自为洞,素叶层层紫蕊香,酿归光禄春生瓮[2]。东陌西池走钿车,芳林广囿飞朱鞚[3]。二年不到大梁城,江边滴泪肝肠痛[4],况兹齿发渐衰老,已是忧愁不如众。宣城北寺来上人,独有一丛盘嫩蕻[5],去岁游吴求不得,今朝还喜自持送。眼底虽同往日看,樽前所忆皆成梦。又置新茶采雨前,鸟嘴压砖云色弄,对花却酒煮香泉,强咏才惭非白凤[6]。
至和二年诗。
[1] 志来上人:未详。
[2] 光禄:宋有光禄寺,掌祭祀、朝会宴飨、酒醴、膳羞之事。见《宋史·职官志》。
[3] 鞚(kònɡ控):马勒。
[4] 滴泪:残宋本作“滴泪”,万历本、宋荦本作“泪滴”。
[5] 蕻(hònɡ讧):茎。
[6] 白凤:扬雄著《太玄》,梦吐白凤,见《西京杂记》。
时鱼
四月时鱼逴浪花[1],渔舟出没浪为家,甘肥不入罟师口,一把铜钱趁桨牙。
至和二年诗。此诗与《陶者》“十指不沾泥,鳞鳞居大厦”同义,而语更婉约。
[1] 时鱼:时同鲥。逴(chuō戳):超绝。
闻进士贩茶自此宣州至和二年五月后[1]
山园茶盛四五月,江南窃贩如豺狼,顽凶少壮冒岭险,夜行作队如刀枪。浮浪书生亦贪利,史笥经箱为盗囊,津头吏卒虽捕获,官司直惜儒衣裳。却来城中谈孔孟,言语便欲非尧汤,三日夏雨刺昏垫[2],五日炎热讥旱伤。百端得钱事酒
,屋里饿妇无糇粮[3],一身沟壑乃自取,将相贤科何尔当[4]。
至和二年诗。宋代实行茶专卖制,进行垄断,因此在生活方面受到剥削的人民,运茶买卖,争取生存,下层的知识分子,也参加到这个队伍中来。此诗正反映这一具体事实,同时也指出书生尽管高谈孔孟,但是遇到生活问题的压迫,也不得不铤而走险。
[1] 进士:《唐国史补》:“进士得第,谓之前进士。”因此进士、举人,可为不第者之称。
[2] 昏垫:困于水灾之称。《书·益稷》:“下民昏垫。”
[3] 糇(hóu侯):干食。《诗·大雅·公刘》:“乃裹糇粮。”
[4] 将相贤科:指一般科举,因其为日后将相进身的阶梯,故称将相贤科。
梅雨
三日雨不止,蚯蚓上我堂,湿菌生枯篱,润气醭素裳[1]。东池虾蟆儿,无限相跳梁,野草侵花圃,忽与栏干长。门前无车马,苔色何苍苍,屋后昭亭山,又被云蔽藏。四向不可往,静坐唯一床,寂然忘外虑,微诵《黄庭》章[2]。妻子笑我闲,曷不自举觞,已胜伯伦妇[3],一醉犹在傍。
至和二年诗。
[1] 润气:正统本作“润气”,万历本作“涧气”。
[2] 黄庭:道家有《黄庭内景经》、《黄庭外景经》、《黄庭遁甲缘身经》。
[3] 伯伦:晋刘伶,字伯伦,沛国人,好饮酒,妻切谏,不从,著《酒德颂》。
五月十三日大水
谁知山中水,忽向舍外流,谁知门前路,已通溪中舟。穷蛇上竹枝,聚蚓登阶陬。我家地势高,四顾如湖滮[1],浮萍穿篱眼,断葑过屋头[2]。官吏救市桥,停车当市楼,应念此中居,望不辩马牛[3]。危湍泻天河,漫漫无汀洲,群蛙正得时,日夜鸣不休。戢戢后池鱼,随波去难留,扬鬐虽自在[4],江上多网钩,纷纭闾里儿,踊跃竞学泅,吾慕孔宣父[5],有意乘桴浮[6]。
至和二年诗。
[1] 滮(biāo标):水流貌。
[2] 葑(fēnɡ封):南方水乡浮在水面的菰根。
[3] 不辩马牛:《庄子·秋水》:“秋水时至,百川灌河,泾流之大,两涘渚崖之间,不辩牛马。”
[4] 鬐(qí其):鱼脊。
[5] 孔宣父:唐贞观十一年,诏尊孔子为宣父。
[6] 乘桴(fú扶)浮:《论语·公冶长》:“子曰:‘道不行,乘桴浮于海。’”集传:“桴,筏也。”
梦后寄欧阳永叔
不趁常参久[1],安眠向旧溪,五更千里梦,残月一城鸡。适往言犹是,浮生理可齐,山王今已贵[2],肯听竹禽啼。
至和二年诗。
[1] 常参:唐制,御前殿朝参曰常参。
[2] 山王:山涛、王戎。指欧阳修,时为翰林学士。
送方进士游庐山[1]
长风沙浪屋许大[2],罗刹石齿水下排[3],历此二险过湓浦[4],始见瀑布悬苍崖。系舟上岸入松径,三日踏穿新蜡鞋,路盘深谷出岭望,后山日照前山霾。偶逢风雨恐衣湿,侧倚石胁人相乖,雨收不觉在高处,却见童仆提携偕。水声不绝鸟声好,药草香气侵人怀,老僧避俗去足跣[5],野客就涧开门
[6]。树岩隐映见寺刹,层层杳杳跻云阶,坞田将获乌雀横,秋果正熟猴猿
[7]。东林淡齑应似旧[8],唯此足以待尔侪,子心洒落撇然往,我方尘垢难磨揩。
至和二年诗。
[1] 方进士:夏敬观云:“疑是方楷。范仲淹《留题方干处士旧居》诗注云:‘时裔孙楷方登进士科。’”
[2] 长风沙:在安徽怀宁县东五十里。
[3] 罗刹:罗刹洲在安徽贵池县西六十里,有六孤石,生于江中。
[4] 湓浦:即湓水,在今江西九江市。
[5] 跣(xiǎn险):赤足。
[6]
(wěi猥):斜开门。
[7]
(zhái宅):噍啮声。
[8] 齑(jī鸡):细切曰齑。
历阳过杜挺之遂约同入汴[1]
沧海泻玉自外天[2],牛斗傍边客正回,人说维摩居士病[3],我同王子雪舟来[4]。汀沙沮洳潮新落[5],山日曈曚雾始开[6],去约河堤春柳动,与君吹紫步徘徊。
至和二年诗。
[1] 历阳:夏敬观云:“《宋史·地理志》:‘和州历阳郡。’时杜挺之知和州也。”和州故治在今安徽和县。
[2] 外天:朱孝臧云:“疑当作天外。”
[3] 维摩:佛在毗耶离城时之居士,城中五百长者子诣佛所请说法,时维摩示病不往,佛遣诸比丘问病,有《维摩诘经》。
[4] 王子雪舟:《世说新语》:王子猷居山阴,夜大雪,忽忆戴安道,即便夜乘小船就之。
[5] 沮洳:卑湿之地。
[6] 曈曚:日欲明貌。
读黄莘秘校卷[1]
嵇康昔弹广陵散[2],商声高与宫声缓,托名山鬼未传人,古桐纫丝丝不断。一闻殭卧窃其音,世间虽得能亦罕,贤明以之知盛衰,愚昧以之为妄诞。顷年过我在芜城[3],忽听长拍去欲懒。凤皇养雏飞未高,鸡鹜成群翅终短,龙章秀骨苦轻时,继作五弦须款款。
至和二年诗。
[1] 黄莘:字任道,太湖人,皇祐五年进士。
[2] 广陵散:琴曲名,嵇康临刑,索琴弹之,曰:“《广陵散》从兹绝矣。”见《晋书·嵇康传》。
[3] 芜城:指扬州。黄莘为天长主簿,二人相见当在扬州。
答张令卷[1]
尝闻甥似舅,似舅诗尤少,古意得河源,新声变春鸟。读之不敢倦,十未能一晓,颠倒文字间,使吾心扰扰。
至和三年(1056)九月改元,史称嘉祐元年,尧臣五十五岁作。岁初在扬州,入汴京后,翰林学士赵概及欧阳修等共荐,补国子监直讲。这一次尧臣在扬州旅居较久,以诗卷相示者不少,此诗和前一首皆有所指,黄莘尚欠老练,张令多不成语,尧臣之意可见。
[1] 张令:未详。
依韵和王平甫见寄[1]
尊王兴霸国,古莫重齐桓,仲尼书大法,亦莫重更端[2]。文章革浮浇,近世无如韩,健笔走霹雳,龙蛇奋潜蟠。扬风何端倪,鼓荡巨浸澜[3],明珠及百怪,容畜知旷宽。其后渐衰微,馀袭犹未弹[4],我朝三四公,合力兴愤叹。幸时构明堂,愿为栌与栾[5],期琢宗庙器,愿备次玉玕[6]。谢公唱西都[7],予预欧尹观[8],乃复元和盛,一变谁为难。行将三十载,衣被剧纤纨[9],后生喜成功,往往舞朱干[10]。君家兄弟贤,挺拔尤坚完,譬彼登泰山,孰辨云径盘,忽在高高巅,两腋犹插翰[11]。我久知子名,曾未接子欢,前者和君诗,薄言惭儿肝[12]。淮南喜子来,袖刺字未漫,明日闻渡江,留书特相安,今又获嘉辞,至味非咸酸[13]。
嘉祐元年诗。尧臣对于王安石、安国兄弟,深所推重,因此在诗中极言当日与谢绛、欧阳修、尹洙等在西京唱和之盛。
[1] 王平甫:名安国,安石弟,官至秘阁校理。
[2] 更端:指一岁之始。《公羊传》隐公元年:“元年春王正月。元年者何,君之始年也。春者何,岁之始也。”何休解诂:“春者天地开辟之端,养生之首,法象所出,四时本名也。”
[3] 巨浸:大海。
[4] 未弹:夏敬观云:“弹疑殚讹。”
[5] 栌:斗栱。栾:柱上曲木,两头受栌者。
[6] 玕:石而似玉者曰琅玕。
[7] 谢公:谢绛。
[8] 欧尹:欧阳修、尹洙。
[9] 纤纨:残宋本作“纤纨”,万历本、宋荦本作“织纨”。
[10] 朱干:古代舞蹈者所执之武器。《礼记·祭统》:“朱干玉戚以舞大武。”
[11] 插翰:残宋本、宋荦本作“插翰”,万历本作“抑翰”。
[12] 儿肝:夏敬观云:“儿疑为鼠之误。”鼠肝,以喻微末至贱之事。《庄子·大宗师》:“伟哉造化,又将奚以汝为?将奚以汝适?以汝为鼠肝乎!以汝为虫臂乎?”
[13] 至味非咸酸:司空图《与李生论诗书》:“文之难而诗之难尤难。古今之喻多矣,而愚以为辨于味而后可以言诗也。江岭之南,凡足资于适口者,若醯非不酸也,止于酸而已;若鹾非不咸也,止于咸而已。华之人以充饥而遽辍者,知其咸酸之外,醇美者有所乏耳。”
依韵和孙都官河上写望
河上风烟爱此邦,吴艘越舸不相降,鱼腥矗矗桥边市,花暗深深竹里窗。蹴鞠渐知寒食近,秋千将立小鬟双,年光取次须偷赏,何用功名节与幢。
嘉祐元年诗。
读邵不疑学士诗卷杜挺之忽来因出示之且伏高致辄书一时之语以奉呈[1]
作诗无古今,唯造平淡难,譬身有两目,了然瞻视端。邵南有遗风[2],源流应未殚,所得六十章,小大珠落盘[3]。光彩若明月,射我枕席寒,含香视草郎[4],下马一借观。既观坐长叹,复想李杜韩[5],愿执戈与戟,生死事将坛。
嘉祐元年诗。尧臣指出邵必诗的特点在于平淡,但是自己的理想,却是李、杜、韩三家,最后指出在诗坛作战的愿望。
[1] 邵不疑:名必,丹阳人,官至龙图阁学士。
[2] 邵南:毛《诗》有《召南》,齐、鲁、韩诗皆作《邵南》。
[3] 珠落盘:白居易《琵琶行》:“大珠小珠落玉盘。”
[4] 含香视草郎:指杜挺之。沈括《梦溪笔谈》:“三省故事,郎官含鸡舌香。”
[5] 李杜韩:李白、杜甫、韩愈。
宿洪泽[1]
舟子起添缆,夜潮同雨来,寒声相乱急,远梦自然回。水鸟鸣还睡,风灯暗复开,宦游常作客,未息为贫催。
嘉祐元年诗。
[1] 洪泽:湖名,今属江苏省。
依韵和表臣奎野亭[1]
淮光抱城去,山翠落樽前,鲁叟欲浮海[2],楚人休问天。野云将拂幔,水鸟不惊船,历览谁能赋,今闻太守贤。
嘉祐元年诗。
[1] 表臣:朱处仁,字表臣,宣城人,时知泗州。宋时治所在今江苏盱眙县东北。奎野亭:在泗州。
[2] 鲁叟:孔子。《论语·公冶长》:“子曰:‘道不行,乘桴浮于海。’”
表臣以阻水见勉次其韵
野叟津难问[1],贤人酒不空[2],行吟同去国[3],退翼欲乘风[4]。忧已先天下,穷方坐井中,予生一如此,安得免衰翁。
嘉祐元年诗。
[1] 津难问:《论语·微子》:“长沮、桀溺耦而耕,孔子过之,使子路问津焉。”
[2] 贤人:醉客谓酒清者为圣人,浊者为贤人,见《三国志·徐邈传》。
[3] 行吟:《史记·屈原列传》:“屈原至于江滨,被发行吟泽畔。”
[4] 退翼:《春秋》僖公十六年:“六鹢退飞过宋都。”
释闷呈挺之平甫[1]
燕丹未归马未角[2],卞子抱玉无两脚[3],孤城食尽兵未却,度笮中怀挂一索[4]。我辈于此酒宜酌,百岁千秋奈何乐。
嘉祐元年诗。
[1] 呈挺之:残宋本、宋荦本作“呈挺之”,万历本作“吴挺之”。
[2] 燕丹未归马未角:《史记·刺客列传赞》:“世言荆轲,其称太子丹之命,天雨粟,马生角也太过。”集解:“燕丹求归,秦王曰:‘乌头白,马生角,乃许耳。’丹乃仰天叹,乌头即白,马亦生角。《风俗通》及《论衡》皆有此说。”
[3] 卞子抱玉无两脚:《韩非子·和氏》:“楚人和氏得玉璞楚山中,奉而献之厉王。厉王使玉人相之,玉人曰‘石也’。王以和为诳而刖其左足。及厉王薨,武王即位,和又奉其璞而献之武王。武王使玉人相之,又曰‘石也’。王又以和为诳而刖其右足。”和氏即卞和,亦称卞子。
[4] 笮(zuó昨):竹索。
释滞
帝在苍梧妃泣竹[1],苏武餐毛海西曲[2],穷山远道车折轴,深井渴汲绠不续。我辈于此酒正绿,贵无奈何欢且足。
嘉祐元年诗。以上三首都是在淮水阻滞,舟行不前时所作。
[1] 帝在苍梧妃泣竹:用虞舜事。《博物志》:“洞庭之山,帝之二女啼,以涕挥竹,竹尽斑。”
[2] 苏武餐毛海西曲:《汉书·苏武传》:“天雨雪,武卧啮雪,与旃毛并咽之,数日不死。匈奴以为神,乃徙武北海上无人处使牧羝,羝乳乃得归。”
答高判官和唐店夜饮[1]
露宿勤王客[2],相从月下来,黄流何日涨,绿酒暂时开。风定灯花烂,天高斗柄回,醉言多脱略,吾党不须猜。
嘉祐元年诗。
[1] 和唐店:《瀛奎律髓》作“和唐店”,残宋本作“知唐店”,万历本、宋荦本作“知唐君”。高判官:未详。唐店在入汴途中,尧臣有《四月十三日唐店寄钱推官》诗。
[2] 勤王:尽力国事曰勤王。《晋书·谢安传》:“夏禹勤王,手足胼胝。”
依韵和刘原甫舍人赴扬州途次赠予翩翩河中船[1]
我船缓而西,君船迅而东,缓迅各所尚,不意中路逢。骥马方腾云[2],野鹤还就笼[3],亦言出处异,同是天地中。我岂不知命,人空嗟其穷,何当遂逸性,川上作钓翁。
嘉祐元年诗。
[1] 赴扬州:嘉祐元年闰三月,知制诰刘敞知扬州,见《续资治通鉴长编》卷一八二。敞有《宿州道中逢圣俞入京》诗,首句“翩翩河中船”。
[2] 骥马:疑当作“冀马”。骥马指刘敞。韩愈《送温处士赴河阳军序》:“伯乐一过冀北之野而马群遂空。”
[3] 野鹤:尧臣自指,就笼言入汴。
挑灯杖
油灯方照夜,此物用能行,焦首终无悔,横身为发明。尽心常欲晓,委地始知轻,若比飘飘梗,何邀世上名。
嘉祐元年诗。方回云:“此借以咏忠臣义士之敢谏者。”
李审言相招与刁景纯周仲章裴如晦冯当世沈文通谢师厚师直会开宝塔院[1]
自君命我饮,朝暮雨倾瓦,城东与城北,大道泥没马。敢忘主人勤,颠扑困驭者,众客亦如期,陈肴藉兰若。冯裴与沈谢[2],辩论过终贾[3],刁周事老成,危坐言语寡[4]。酒半时谑剧,揣状类模写,或讥项发秃[5],或指舌端傻,或将冠带身,劝作梁武舍[6],谓我大耳儿[7],此实已见假。又效井市态,屈强体非雅,顺风手沙沙,逆风口哆哆[8]。竟席屡绝倒,去忌肝胆泻,规规岂无侪,达识高天下。
嘉祐元年诗。写宴游之乐,不作常语。
[1] 冯当世:名京,江夏人,官至翰林学士、知开封府,以太子少师致仕。沈文通:名遘,钱塘人,知开封府,拜翰林学士,判流内铨。开宝塔院:残宋本、宋荦本作“会开宝塔院”,万历本脱“会”字。
[2] 冯裴:残宋本、宋荦本作“冯裴”,万历本作“凭裴”。
[3] 终贾:终军、贾谊,汉时人。
[4] 危坐:端坐。
[5] 项发:诸本皆作“项发”,疑当作“顶发”。
[6] 梁武:梁武帝萧衍,尝舍身同泰寺。
[7] 大耳儿:陆友《研北杂志》:“东坡云:‘梅二丈身长,秀眉大耳,红额。’”
[8] 哆(读chǎ)哆:开口声。
重送周都官[1]
水上朱楼画角鸣,蒙蒙雨里榜舟轻,未逢甫里先生谒[2],多见吴兴太守迎[3]。荷叶半黄莲子老,霜苞微绿橘林明,十年不到风烟改,君去将诗与昼评[4]。
嘉祐元年诗。
[1] 周都官:周延隽,字仲章。尧臣又有《送周仲章都官通判湖州诗》。
[2] 甫里先生:唐诗人陆龟蒙居松江甫里,时称甫里先生。
[3] 吴兴太守:梁诗人柳恽,武帝时为吴兴太守。
[4] 昼评:残宋本、正统本作“昼评”,宋荦本、万历本作“画评”。昼评,唐诗僧皎然,名昼,居湖州杼山。
送李才元学士知邛州[1]
太守车煌煌,莫如还故乡,昔登蜀郡籍[2],今得临邛章[3]。过家礼耆旧,接境跪壶浆,寒经道路远,春入山川长。俗将乐其化,诏亦美其良,相如有遗迹[4],谁复酒垆傍。
嘉祐元年诗。
[1] 李才元:未详。
[2] 蜀郡:故治在今四川成都市。
[3] 临邛:邛州。
[4] 相如有遗迹:汉司马相如与卓文君俱之临邛,尽卖车骑,买酒舍,令文君当垆,相如身自著犊鼻裈,与庸保杂作,涤器于市中。见《汉书·司马相如传》。
送石昌言舍人使匈奴[1]
燕然山北大单于[2],汉家皇帝与玺书[3],持书大夫腰金鱼,飞龙借马出国都[4]。胡沙九月草已枯,草上霜花如五铢[5]。白裘貂帽著不暖,莽莽黄尘车款款,野庐边月出陇来,风静天遥雁声短。闻到罽庭尤苦寒[6],译言揉耳不讥弹,公于是时已观礼,踏雪再拜辞可汗[7]。
嘉祐元年诗。
[1] 石昌言:名扬休,眉州人,官至刑部员外郎、知制诰。嘉祐元年八月,为契丹国母生辰使。见《续资治通鉴长编》卷一八三。匈奴:指辽。
[2] 燕然山:在今蒙古人民共和国境内。大单于:古代匈奴君主之称。
[3] 玺(xǐ喜):古代君主的印章。
[4] 飞龙:李白诗:“敕赐飞龙内厩马。”
[5] 五铢(zhū朱):钱名,古代所用。
[6] 罽(jì迹)庭:织毛布曰罽。古代北方民族多居帐幕中,故称罽庭。
[7] 可(kè客)汗:古代突厥、回纥君主之称。
直宿广文舍下[1]
前夜宿广文,叶响竹打雪,昨夜宿广文,窗影竹照月。赖此数竿竹,与我为暖热。上有寒鹊栖,拳足如瘦蕨,平明欲飞去,唶唶若告说[2]。我无喜可报,烦尔弄嘴舌,亦尝苦老鸦,鸣噪每切切。为学本为道,穷蹙令素发,但能得酒饮,终日自兀兀。
嘉祐元年诗。尧臣时为国子监直讲,故有此诗。“亦尝苦老鸦”句,似有所指,未详。
[1] 广文舍:国子监。
[2] 唶(jí汲)唶:鸟声。《淮南子·原道》:“鹊之唶唶。”
送宋中道太博倅广平[1]
行役无冬春,车马无南北,急若机上梭,离别肠自织。其间走声利,昼夜不能息。晚得二友生,胸蜺吐五色,各思强禄仕[2],安肯坐仰食。一之毛遂乡[3],一之太伯国[4],岂无颖脱才[5],可迈古风力。明当隔大河,去路指斗极,谁念平原君,能于众中识〔原注〕裴如晦时亦宰吴江。
嘉祐元年诗。
[1] 倅(cuì翠):州郡属官曰倅。广平:宋有洺州广平郡,故治在今河北永年县。
[2] 强禄仕:为生活而勉强出仕。
[3] 毛遂乡:毛遂,战国时赵人。指广平。
[4] 太伯国:太伯即泰伯,居吴。指吴江。
[5] 颖脱:《史记·平原君列传》:“毛遂曰:‘臣乃今日请处囊中耳。使遂蚤得处囊中,乃颖脱而出,非特其末见而已。’”
送李泾州审言二首[1]
古章乘一障[2],不过提千兵,今握数万众,独自制名城。诸将俯听命,莫敢辄吐声,堂下选![]()
[3],帐中图峥嵘。山川在目中,虏寇来必平,谁人识谢艾[4],只是一书生。
汉家旧日回中路[5],天子新除太守行,牙将握刀趋远驿,羌人下马拜高旌。云间白草开边陇,山上朱楼压郡城,勇脱区区簿书内,壮心应欲请长缨[6]。
嘉祐元年诗。
[1] 泾州:李复圭为度支判官、知泾州,附见《宋史·李若谷传》。
[2] 古章:夏敬观云:“古章疑有误,或当作古者。”障:塞上要险之处,见《史记·张汤传》正义。
[3] ![]()
(niǎo鸟):
亦作要。《吕氏春秋·离俗》:“飞兔、要
,古之骏马也。”
[4] 谢艾:《晋书·康帝纪》:“张骏遣其将和
、谢艾讨南羌于阗,大破之。”《文心雕龙·熔裁》:“昔谢艾、王济,西河文士,张俊(字当作骏)以为艾繁而不可删,济略而不可益。”
[5] 回中:汉时有回中宫,在今宁夏固原县境。
[6] 请长缨:《汉书·终军传》:“军自请愿受长缨,必羁南越王而致之阙下。”
送刁景纯学士使北[1]
尝闻朔北寒尤甚,已见黄河可过车,驿骑骎骎持汉节,边风惨惨听胡笳。朝供酪粥冰生碗[2],夜卧毡庐月照沙,侍女新传教坊曲[3],归来偷赏上林花。
嘉祐元年诗。
[1] 刁景纯:嘉祐元年八月,以祠部员外郎、集贤校理刁约为契丹国母正旦使。见《续资治通鉴长编》卷一八一。
[2] 酪(luò落):乳浆曰酪。
[3] 教坊:唐始置,掌教习音乐,典倡优。
送马仲途司谏使北[1]
每逆龙鳞司谏诤,又持旄节使阴山,貂裘不见风霜劲,雁碛遥知道路艰。冰脍芥齑非楚味,玉苕兰茁说燕颜[2],单于不敢轻中国,名马新调为送还。
嘉祐元年诗。
[1] 马仲途:嘉祐元年八月,以右司谏马遵为契丹正旦使。见《续资治通鉴长编》卷一八一。
[2] 茁(zhuó卓):初生出地曰茁。兰茁即兰芽。茁旧读入声,今读阳平。
观杨之美盘车图[1]
谷口长松叶老瘦,涧畔古树身枯高,土山惨淡远复远,坡路曲折盘车劳。二车回正辕接轸,继下三车来
嶙[2],过桥已有一乘歇,解牛离轭童可哂。黄衫乌巾驱举鞭,经险就易将及前,毂轮傍侧辐可数,蹄角搀错卷箱联[3]。古丝昏晦三尺绢,画此当是展子虔[4],坐中识别有公子,意思往往疑魏贤[5]。子虔与贤皆妙笔[6],观玩磨灭穷岁年,涂丹抹青尚欺俗,旱龙雨日犹卖钱[7]。是亦可以秘,疑亦不可捐,为君题卷尾,愿君世世传。
嘉祐元年诗。
[1] 杨之美:名褒,华阳人,时为国子监直讲。
[2]
嶙(yǐn lín隐邻):山高貌。
[3] 箱:车厢。
[4] 展子虔:梁人,历北齐、周、隋,在隋为朝散大夫、帐内都督,见《历代名画记》。
[5] 魏贤:夏敬观云:“魏疑卫误。”卫贤:南唐京兆人,善画,为内供奉,长于楼观、殿宇、盘车、水磨。
[6] 与贤:宋荦本作“与焉”。
[7] 雨日:宋荦本作“两日”。夏敬观云:“疑是两目。”
和永叔答刘原甫游平山堂寄[1]
黄土坡陀冈顶寺,青烟幂历浙西山[2],半荒樵牧旧城下,一月阴晴连屿间。人指废兴都莫问,眼看今古总输闲,刘郎寄咏公酬处,夜对金銮步辇还。
嘉祐元年诗。
[1] 平山堂:在扬州。
[2] 浙西山:平山堂南望,见镇江诸山,宋时属两浙路,熙宁后分为东、西两路,镇江属西路。
和孙端叟寺丞农具十五首(录二首)[1]
耰锄[2]
芜秽或不治,良苗安得长,薅来露未晞[3],荷去月初上。侵烟湿鹅颈[4],近茇翻蚁壤[5],生具自有馀,何辞汗沾颡[6]。
嘉祐二年(1057)尧臣五十六岁作。时在汴京。是年欧阳修知贡举,尧臣为参详官。
耕牛
破领耕不休,何暇顾羸犊,夜归喘明月,朝出穿深谷。力虽穷田畴,肠未饱刍菽,稼收风雪时,又向寒坡牧。
嘉祐二年诗。
[1] 孙端叟:未详。十五首:残宋本作“十五首”,万历本、宋荦本作“十三首”。
[2] 耰(yōu优):农具名,形如
头,用以碎土。
[3] 薅(hāo蒿):除草。
[4] 鹅颈:耰锄柄端近土处。
[5] 茇(bá跋):草根。旧读入声。
[6] 何辞:残宋本作“何辞”,万历本、宋荦本作“何醉”。
和孙端叟蚕具十五首(录二首)
蚕女
自从蚕蚁生,日日忧蚕冷,草室常自温,云髻未暇整。但采原上桑,不顾门前杏,辛苦得丝多,输官官莫省。
嘉祐二年诗。尧臣在农具蚕具诸诗里,充分地反映他对于劳动人民的感情。“输官官莫省”一句,更看到他站在人民的立场。
织妇
织妇手不停,心与日月速,常忧里胥来,不待鸡黍熟,但言督县官,立要机断轴[1]。谁知公侯家,赐帛堆满屋。
嘉祐二年诗。
[1] 断机轴:残宋本、宋荦本作“断机轴”,万历本作“机断轴”。
上元从主人登尚书省东楼[1]
阊阖前临万岁山[2],烛龙衔火夜珠还[3],高楼迥出星辰里,曲盖遥瞻紫翠间[4]。
辘车声碾明月,参差莲焰竞红颜,谁教言语如鹦鹉,便著金笼密锁关[5]。
嘉祐二年正月欧阳修权知贡举,见《续资治通鉴长编》卷一八五。同知贡举者有韩绛、王珪、范镇、梅挚。尧臣为参详官。
[1] 主人:夏敬观云:“主人当为主文之讹。”
[2] 阊阖:《离骚》:“吾令帝阍开关兮,倚阊阖而望予。”王逸注:“阊阖,天门也。”此指宫门。
[3] 烛龙衔火夜珠还:指万岁山前灯火。
[4] 曲盖:指宋皇帝的仪仗。
[5] “谁教言语如鹦鹉”二句:当时试官入场后,即行锁门,不得出入,故有此语。
自和
沉水香焚金博山[1],杜陵谁复与车还,马寻绮陌知何曲,人在珠帘第几间。法部乐声长满耳[2],上樽醇味易酡颜[3],更贫更贱皆能乐,十二重门不上关[4]。
嘉祐二年诗。
[1] 沉水:香名,一称沉香。金博山:博山出炉,称博山炉,以金属制者曰金博山。
[2] 法部:唐时有法曲,又称法部。
[3] 上樽:亦作上尊。稻米一斗得酒一斗为上尊,稷米为中尊,粟米为下尊。见《汉书·平当传》注。酡(tuó驼):饮酒以后,面色发赤。
[4] 十二重门:汴京旧城有十二门,见《东京梦华录》。
和公仪龙图忆小鹤[1]
闻忆华亭双鹤雏[2],苍毛未变顶微朱,闲情且与稻粱饱,寄语休将鸡鹜驱。丁令再归移岁月[3],王褒端为约僮奴[4],主人必欲看双舞,太液池宽肯放无[5]。
嘉祐二年诗。
[1] 公仪龙图:梅挚字公仪,新繁人,时为龙图阁直学士。
[2] 华亭:《世说新语》:“陆平原河桥败,为卢志所谗被诛,临刑叹曰:‘华亭鹤唳,可复得乎!’”
[3] 丁令:《搜神后记》:“丁令威学道于灵虚山,后化鹤归辽,徘徊空中而言曰:‘有鸟有鸟丁令威,去家千年今始归,城郭如故人民非。何不学仙冢累累。’”
[4] 王褒:汉王褒,字子渊,蜀人,官至谏大夫,有《僮约》。
[5] 太液池:在长安。
二月五日雪
二月狂风雪,寒威晓更加,省闱轻妒粉[1],苑树暗添花[2]。有梦皆蝴蝶,逢袍只纻麻[3],冻吟谁料我,相与赌流霞[4]〔原注〕闻永叔谓子华曰:明日圣俞若无诗,修输一杯酒[5]。
嘉祐二年诗。
[1] 省闱:指尚书省,时诸人尚在尚书省试场中。
[2] 苑树:残宋本、宋荦本作“苑树”,万历本作“花树”。
[3] 纻麻:残宋本、宋荦本作“纻麻”,万历本作“贮麻”。
[4] 流霞:指酒。
[5] 子华:韩绛。若无诗:残宋本、宋荦本作“若无诗”,万历本作“若无书”。
定号依韵和禹玉[1]
言出君门日,遥闻紫禁钟[2],诏书中使降,骏马上闲供[3]。天下持平手,毫偏不置胸,文从有司较,卷是近臣封。胜阵无容敌,精兵已善攻,明朝当奏号[4],鸳鹭看归雝[5]。
嘉祐二年诗。
[1] 定号:录取名单初步决定曰“定号”。禹玉:王珪字禹玉,华阳人。官至尚书左仆射、兼门下侍郎。
[2] 紫禁:皇宫。
[3] 上闲:内府马厩。
[4] 奏号:奏上名单。
[5] 鸳鹭:疑当作“鹓鹭”。鹓鹭,鹓与鹭飞有次序,以喻朝官。韩愈《晋公破贼回重拜台司》:“鹓鹭欲归仙仗里,熊罴还入禁营中。”雝(yōnɡ邕):鸟声和也。《诗·邶风·匏有苦叶》:“雝雝鸣雁。”
寄桂州张谏议和永叔[1]
桂林太守几时行,泛汴桃花浪已腾[2],目极云阴低远树,夜寒风急乱春灯。巢鸣翡翠愁无限,水宿鸳鸯冷不胜,阳朔山前好峰岭[3],为公怜爱万千层。
嘉祐二年诗。子宪称病久不行,尧臣作此诗。
[1] 桂州:故治在今广西桂林市。张谏议:张子宪字彦章,曹州冤句人。迁右谏议大夫、知桂州。见《续资治通鉴长编》卷一八五。
[2] 桃花浪:一称桃花汛,在二三月间冰泮时,大率为清明节后二十日。
[3] 阳朔:县名,今属广西。
太师杜公挽词五首(录二首)[1]
言为当代法,行不古人惭,天子贵元老,史官传美谈。名高汉亚相[2],学嗣晋征南[3],有子即家宝,未尝金玉贪。
见录寻常咏,亲装复手题,言从永嘉后[4],重与建安齐[5]。自古难知己,孤生每择栖[6],春风寄黄鸟[7],为向墓间啼〔原注〕去岁同在植郎中谒公[8],公出手装仆诗一轴。
嘉祐二年诗。杜衍死于嘉祐二年二月五日,见《欧阳文忠公文集》卷三十一《太子太师致仕杜祁公墓志铭》。尧臣对于杜衍有知己之感,诗极沉挚。
[1] 太师杜公:杜衍字世昌,山阴人,官至同平章事。
[2] 汉亚相:汉杜周,官至御史大夫。
[3] 学嗣:残宋本、正统本、宋荦本作“学嗣”,万历本作“学士”。晋征南:晋杜预,曾撰《春秋左传集解》,卒赠征南大将军。
[4] 永嘉:晋怀帝年号(307—312)。
[5] 建安:汉献帝年号(196—219)。
[6] 孤生:犹言孤寒。《后汉书·张霸传》:“太守起自孤生,致位郡守。”
[7] 黄鸟:《诗·秦风》有《黄鸟》篇。诗言“彼苍者天,歼我良人,如可赎兮,人百其身”。
[8] 在植郎中:未详。在植,残宋本、宋荦本作“在植”,万历本作“在殖”。
送甥蔡骃下第还广平
尔持金错刀[1],不入鹅眼贯[2],已遭俗弃掷,妄意堪愤惋。他时有识别,终必为宝玩。怀之归河朔,慎勿辄熔锻,改作毛遂锥,颖脱奚足算。
嘉祐二年诗。尧臣屡试礼部下第,愤惋之意,多于送人下第诗发之。
[1] 金错刀:古货币名。
[2] 鹅眼:唐时私铸钱名,极轻,每贯重不过三四斤。
送唐紫微知苏台[1]
洞庭五月水生寒[2],卢橘杨梅已满盘[3],泰伯庙前看走马,阖闾城下见骖鸾。吴娃结束迎新守,府吏趋锵拜上官,曾过扬州能惯否,刘郎盏底劝须宽[4]。
嘉祐二年诗。
[1] 唐紫微:嘉祐二年二月礼部郎中、知制诰唐询知苏州。见《续资治通鉴长编》卷一八五。
[2] 洞庭:《文选》左思《吴都赋》:“集洞庭而淹留。”注:“洞庭即太湖也。”
[3] 卢橘:金橘。
[4] 刘郎:指刘敞,时知扬州。
送毕甥之临邛主簿杂言[1]
自我历官三十年,有脚未曾行蜀川,李白尝言道之艰险,长嗟难剧上青天。鸟悲猿嚎马蹄脱,苔梯雨栈愁倾颠,苍崖下窥不见底,但听雷声辊石悬湍溅[2]。晓盘青泥上高烟,暮盘青泥到下泉,剑阁如剑巉然割肠刺恨今古连。尔去三千九百里,巴山小马乌皮鞯[3],一妇一奚行李单[4],家具日货能几钱。人皆畏避不敢往,此独敢往何所便,况是初宦无远适,心意自许非由铨[5]。异乎哉我今送尔徒哀怜。
嘉祐二年诗。
[1] 毕甥:未详。杂言:诸本有此二字,宋荦本脱。
[2] 辊(ɡǔn滚):急转。
[3] 鞯(jiān笺):马鞍的垫子。
[4] 奚:女奴。
[5] 铨:指吏部选官。
送王介甫知毗陵[1]
吴牛常畏热,吴田常畏枯,有树不荫犊,有水不滋
[2],孰知事春农,但知急秋租。太守追县官[3],堂上怒奋须,县官促里长,堂下鞭扑俱。不体天子仁,不恤黔首逋[4],借问彼为政,一一何所殊。今君请郡去,预喜民将苏。每观二千石,结束辞国都,丝鞯加锦缘,银勒以金涂,兵吏拥后队,剑挝盛前驱[5]。君又不若此,革辔障泥乌,款行问风俗,低意骑疲驽[6]。下情靡不达,略细举其粗,曾肯为众异,亦罔为世趋。学《诗》闻已熟,爱棠理岂无[7]。
嘉祐二年诗。在这首诗里,尧臣正面提出对于地方行政的期望。
[1] 王介甫:嘉祐二年王安石知常州,见蔡上翔《王荆公年谱考略》。毗陵:郡名,即常州,故治在今江苏省常州市。
[2] 滋
:宋本《皇朝文鉴》作“溉稌”。
(chú雏),稷。
[3] 太守:残宋本、宋荦本作“太守”,万历本作“大守”。
[4] 黔首逋:秦始皇更名民为黔首,见《史记》。逋,逃亡。
[5] 挝(zhuā抓):鞭棰。
[6] 疲驽:诸本皆作“更驽”,宋本《皇朝文鉴》作“疲驽”。
[7] 爱棠:《诗·召南》有《甘棠》篇,传:“美召伯也。召伯之教,明于南国。”
苏明允木山[1]
空山枯楠大蔽牛[2],霹雳夜落鱼凫洲[3],鱼凫水射几千秋,蠹肌烂随沙荡流[4],唯存坚骨蛟龙
[5]。形如三山中雄酋[6],左右两峰相挟翊[7],尊奉君长无慢尤。苏夫子,见之惊且异,买于溪叟凭貂裘。因嗟大不为梁栋,又叹残不为薪槱[8],雨侵藓涩得石瘦,宜与夫子归隐丘。
嘉祐二年诗。
[1] 苏明允:名洵,眉山人,轼父。苏轼《木山》叙:“吾先君子尝蓄木山三峰,且为之记与诗,诗人梅圣俞二丈见而赋之,今三十年矣。”
[2] 大蔽牛:《庄子·人间世》:“匠石之齐,至乎曲辕,见栎社树,其木大蔽数千牛。”
[3] 鱼凫:古代蜀地统治者,今四川彭山县东北二十里有鱼凫津,温江县北十里有鱼凫城。
[4] “鱼凫水射几千秋”二句:残宋本作“鱼凫水射千秋蠹,肌烂随沙荡漾流”。从万历本、宋荦本。
[5]
:苏轼《木山》诗引作“锼”。
[6] 雄酋:大帅。
[7] 挟翊:夹辅。
[8] 槱(yǒu酉):积木举火曰槱。
送余少卿知睦州[1]
青山峡里桐庐郡[2],七里滩头太守船[3],云雾未开藏宿鸟,坡原将近见烧田。养茶摘蕊新春后,种橘收包小雪前,民事萧条官政简,家书时问霅溪边。
嘉祐二年诗。
[1] 余少卿:未详。睦州:宣和后改称严州,故治在今浙江建德县。
[2] 桐庐:县名,今属浙江。
[3] 七里滩:在桐庐县桐江上游。
哭孙明复殿丞三首(录一首)[1]
自古《春秋》学[2],皆知不可过,生前恩礼少,殁后荐章多。妻子将焉托,田园有几何,汶阳秋树里[3],黄鸟谩听歌[4]。
嘉祐二年诗。孙复死于嘉祐二年七月二十四日,见《欧阳文忠公文集》卷二十七。三、四两句极言其不遇。孙复曾在泰山讲学,故有“汶阳”二句。
[1] 孙明复:名复,晋州平阳人,官至殿中丞。
[2] 《春秋》学:明复有《春秋发微》十二篇。
[3] 汶阳:县名,故城在今山东宁阳县东北五十四里。
[4] 黄鸟:用《诗·秦风·黄鸟》:“彼苍者天,歼我良人,如可赎兮,人百其身。”
和杨直讲夹竹花图[1]
桃花夭红竹净绿,春风相间连溪谷,花留蜂蝶竹有禽,三月江南看不足。徐熙下笔能逼真[2],茧素画成才六幅[3],萼繁叶密有向背,枝瘦节疏有直曲。年深粉剥见墨纵,描写工夫始惊俗。从初李氏国破亡[4],图书散入公侯族,公侯三世多衰微,窃贸担头由婢仆。太学杨君固甚贫,直缘识别争来鬻[5],朝质绨袍暮质琴[6],不忧明日铛无粥[7]。装成如得骊颔珠,谁能更问龙牙轴[8],竹真似竹桃似桃,不待生春长在目。
嘉祐二年诗。
[1] 夹竹花:夹竹桃。
[2] 徐熙:南唐画家,江宁人,善画花竹树木草虫。
[3] 茧素:残宋本作“茧素”,正统本、万历本、宋荦本皆作“玺素”。茧素,指绵料纸。
[4] 李氏:南唐李昪,天福二年(936)建国,开宝八年(975)宋将曹彬破金陵,李煜降,南唐亡。
[5] 鬻(yù育):出售。
[6] 质:典押。绨(tí提):厚而光滑的丝织物。须贾至秦,范雎微服往见,须贾赠以绨袍,见《史记·范雎列传》。
[7] 铛(chēnɡ撑):平底锅。
[8] 龙牙轴:刻有龙形的象牙轴头。
依韵和永叔戏作
琵琶转拨声繁促,学作饥禽啄寒木,木蠹生虫细穴深,长啄歊铿未充腹[1],拢弦叠响入众耳[2],发自深林答空谷。上弦急逼下弦清,正如螳螂捕蝉声,坐中宾欢呼酒饮,门外客疑将欲行。主人语客客莫去,弹到古树裂丁丁[3],内宾外客曾未听,乍闻此曲无不惊。还忆昭君入胡虏,乌孙帐下边马鸣,安知如今有乐事,能使女奚飞玉觥。女奚年小殊流俗,十月单衣体生粟,言事关西杨广文[4],广文空腹贪教曲,曲奇谱新偷法部,妙在取音时转轴。翰林先生多所知[5],又笑画图收满屋,不肯那钱买珠翠[6],任从堆插阶前菊,功曹时借乃许出[7],他日求观龟壳缩。我嗟老钝不如渠,幸得交朋时借娱,但乐休计有与无。
嘉祐二年诗。《欧阳文忠公文集》卷七有《于刘功曹家见杨直讲(〔原注〕褒)女奴弹琵琶戏作呈圣俞》一首,题嘉祐二年。
[1] 歊铿:残宋本、宋荦本作“歊铿”,万历本作“歊鉴”。夏敬观云:“歊铿当作敲铿。韩愈孟郊联句诗:‘树啄头敲铿。’”
[2] 拢弦:宋荦本作“摆弦”。
[3] 丁(zhēnɡ争)丁:伐木声。《诗·小雅·伐木》:“伐木丁丁。”
[4] 杨广文:即杨褒,时为国子监直讲,故称广文。《唐书·郑虔传》:“虔坐谪十年,还京师,明皇爱其才,置广文馆,以虔为博士。”转轴:轴指琵琶。
[5] 翰林先生:指欧阳修,时为翰林学士。
[6] 那(nuó挪):移动。
[7] 功曹:指刘功曹。
得王介甫常州书
斜封一幅竹膜纸,上有文字十七行,字如瘦棘攒黑刺,文如温玉烂虹光。别时春风吹榆荚,及此已变蒹葭霜[1],道途与弟奉亲乐,后各失子怀悲伤。到郡纷然因事物,旧守数易承蔽藏,搜奸证缪若治絮,蚤虱尽去烦爨汤[2]。事成条举作书尺[3],不肯劳人鱼腹将,鱼沉鱼浮任所适,偶能及我为非常。勤勤问我《诗小传》[4],《国风》才毕《葛屦》章[5]。昔时许我到圣处,且避俗子多形相[6],未即寄去慎勿怪,他时不惜倾箱囊。知君亦欲此从事,君智自可施庙堂,何故区区守黄卷,蠹鱼尚耻亲芸香[7]。我今正值雁南翔,报书与君倒肺肠,直须趁此筋力强,炊粳烹鲈加桂姜,洞庭绿橘包甘浆,旧楚黄橙绵作瓤[8]。东山故游携舞娘[9],不饮学举黄金觞,溪如罨画水泱泱[10],刺船静入白鹭傍。菱叶已枯镜面凉[11],月色飞上白石床,坐看鱼跃散星芒,左右寂寂夜何长。乌栖古曲传吴王[12],千年万年歌未央,莫作腐儒针膏肓[13],莫作健吏绳饿狼。傥如龚遂劝农桑[14],傥如黄霸致凤皇[15],来不来,亦莫爱嘉祥。
嘉祐二年诗。在这首诗里,看到尧臣和王安石之间的深切友谊,尤其看到他对于安石的称许,这里有尧臣的知人之明,也有安石的平生抱负。
[1] 蒹葭霜:见《诗·秦风·蒹葭》:“蒹葭苍苍,白露为霜。”蒹葭,荻。
[2] 爨(cuàn篡):炊。
[3] 书尺:尺牍、书信。
[4] 《诗小传》:尧臣有《诗小传》二十卷,失传。
[5] 《葛屦》:《诗·魏风》篇名。
[6] 形相:犹言品头论足。温庭筠诗:“偷眼暗形相。”
[7] 芸香:植物名,芸香科,多年生草木。花、茎、叶皆有香气,古人以藏书箧中,可以辟蠹。
[8] 绵作瓤:残宋本、宋荦本作“绵作瓤”,万历本作“缐作瓤”。
[9] 东山故游携舞娘:用谢安居东山,携妓游山事,见《晋书·谢安传》。
[10] 罨画:溪名,在浙江长兴县西。
[11] 镜面:水面。
[12] 乌栖曲:乐府西曲歌名。李白《乌栖曲》:“姑苏台上乌栖时,吴王宫里醉西施。”
[13] 针膏肓:后汉何休作《公羊墨守》、《左氏膏肓》、《穀梁废疾》,后人称为“发墨守、针膏肓、起废疾”。
[14] 龚遂:西汉有名的循吏,为勃海太守,劝民务农桑。
[15] 黄霸:西汉有名的循吏,为颍川太守,号称神明,是时凤皇神雀数集郡国,颍川尤多。
览显忠上人诗[1]
昔读远公传[2],颇闻高行僧,庐山将欲雪,瀑布结成冰,寻迹数百载,历危千万层。师来笑贾岛[3],只解咏嘉陵。
嘉祐二年诗。陈衍云:“一气呵成。”
[1] 显忠:僧人,时住庐山。
[2] 远公:晋僧惠远,住庐山东林寺,见《高僧传》。
[3] 贾岛:唐诗人。
送周直孺秘校和州都曹
箭头破贼弃不为,笔端射策取桂枝[1],殿前脱袍改旧色,庭下折腰甘去时。历阳郡小太守好[2],督邮官闲众吏嬉[3],江边竹园啼竹鸡,竹里种花春过迟。东望望夫云脚垂[4],烟雨隔岸风樯欹,湿雁不起沙上嘶[5],君思历乱如盎丝。
嘉祐三年(1058)尧臣年五十八岁作。时尧臣在汴京,任国子监直讲,是年奉命编修《唐书》。
[1] 笔端射策取桂枝:此言应举及第。射策犹对策,古代以登科为折桂。
[2] 历阳:和州亦称历阳郡,故治在今安徽和县。
[3] 督邮:汉时官名,为郡属吏,考核所属各县官吏。
[4] 望夫:山名,在安徽当涂县西北。
[5] 沙上嘶:残宋本、宋荦本作“沙上嘶”,万历本作“沙上斯”。
送晁质夫太丞知深州[1]
芜蒌问古亭[2],春入饶阳城,豆粥君王远,壶浆刺史迎。地凉宜牧马,塞近惯调兵,为寄井泉石,老来思目明。
嘉祐三年诗。
[1] 太丞:宋荦本作“太守”。深州:故治在今河北深县南二十五里,亦称饶阳郡。
[2] 芜蒌亭:更始二年,光武至饶阳芜蒌亭,时天寒烈,众皆饥疲,冯异上豆粥,饥寒俱解。见《后汉书·冯异传》。芜又作无。
次韵奉和永叔谢王尚书惠牡丹[1]
大梁有公子,洛阳有游侠,昔时意气相凭陵,不问兴亡事栽插。栽红插绿斗青春,春风与开春雨飒[2],两都富贵不相殊,走马寻芳何合杂。只闻年少竞争先,摘叶嗅花身更捷,安知遗爱旧留守[3],驰献百葩光浥浥[4]。尚书最重欧阳公,盈盘分去蜂偷猎,但能为乐饮醇酒,何必署名黄纸牒[5]。翰林职清文字稀,不比外官烦应接,曩公为花曾作谱[6],端相用意随蝴蝶,拟王拟妃姚与魏[7],岁岁年年千万叶。独将颜色定高低[8],绿珠虽美犹为妾[9],从来鉴裁主端正,不藉娉婷削肩胛[10],旧品既著新品增,偏恶妒芽须打拉[11]。尝忆同朋有七人,每失一人泪缘睫,唯我与公今且存,无复名园共携榼。公因尚书戴红紫,白发欺公生匼匝[12],磨墨挥毫兴不衰,作诗坐使刘曹怯。副本能传幸一观,口诵舌摇徒嗫嗫。
嘉祐三年诗。《欧阳文忠公文集》卷七《谢观文王尚书惠西京牡丹》诗,题嘉祐三年。此诗叙与欧阳修交游之深,同时复以钱惟演之好进,反衬王举正之恬淡。
[1] 永叔谢王尚书惠牡丹:残宋本无此九字。王尚书:王举正,时以礼部尚书知河南府。
[2] 飒(sà萨):风雨声。杜甫《寓同谷歌》:“寒雨飒飒枯树湿。”
[3] 旧留守:指钱惟演。欧阳修《谢王尚书举正惠西京牡丹》诗:“忆昔进士初登科,始事相公沿吏牒,河南官属尽贤隽,洛城池籞相连结。”诗中“相公”即指惟演。
[4] 驰献百葩光浥浥:苏轼《荔支叹》:“洛阳相君忠孝家,可怜亦进姚黄花。”自注:“洛下贡花自钱惟演始。”光浥浥:残宋本、正统本、宋荦本作“光浥浥”,万历本作“心浥浥”。
[5] 何必署名黄纸牒:《宋史·钱惟演传》:“惟演尝语人曰:‘吾平生不足者,惟不得于黄纸上押字尔。’盖未尝历中书故也。”
[6] 曩公为花曾作谱:《欧阳文忠公文集》有《洛阳牡丹记》,分《花品序第一》、《花释名第二》、《风俗记第三》。
[7] 拟王拟妃姚与魏:《洛阳牡丹记》:“钱思公尝曰:‘人谓牡丹花王,今姚黄真可为王,而魏花乃后也。’”钱思公即钱惟演。
[8] 独将:残宋本作“独将”,万历本、宋荦本作“还将”。
[9] 绿珠:晋石崇妾。
[10] 娉(pīnɡ乒)婷:美好貌。削肩胛:残宋本、宋荦本作“削肩胛”,万历本作“削肩脾”。
[11] 偏恶妒芽须打拉:《洛阳牡丹记》:“一本发数朵者,择其小者去之,只留一二朵,谓之‘打剥’,惧分其脉也。”打拉即打剥。
[12] 匼匝:夏敬观云:“匼当作匌。”匼(ɡē鸽)匝,周遍。
送葛都官南归
不羡新为赤县尹,惟羡暂向江南归,江南幂幂梅雨时,风帆差差并鸟飞。罾竿夹岸长若桅,水笼畜鱼鲜且肥,家在千山古溪上,先应喜鹊噪门扉。
嘉祐三年诗。
次韵答黄介夫七十韵[1]
春风不择草,万卉皆发萌,盛夏一长养,秋实俱与成,舂粒以蒸炊,刈枯以煎烹。工师调五音,不问咸与韺[2],自取众律和,黍谷动华英[3],可以荐祖庙,可以陈帝庭。良将统万卒,所向若惊霆,战斗众益勇,号令夜益明,破敌必拉朽,不见坚阵横。我观欲物际,亦在农力兴;我观合奏时,亦在考击并;我观成功日,亦在间得情。草木有美恶,造化无喜憎,五声有高下,一致不可评。三军用貔虎,不较蚊睫螟[4],大君设时网,广海无漏鲸。磊落黄夫子,为学不自轻,四十登贤科[5],良贾售百朋[6]。得志岂计晚,成名等众荣,旧交半存没[7],新知慕徒倾,老鹤晴一唳,随风无近声。好论古今诗,品藻笑钟嵘[8],欲扫李杜坛,未审谁主盟。我衰百事倦,白首聊穷经,两目生昏花,犹胜张籍盲[9]。读书爱日永,秉扇自驱蝇,但恶乱我思,非与小物勍。清飚飒然来,喜得如弟兄,散帙空堂上,垂冠发星星[10]。载诵尧舜篇,幸今时太平。不学遁世士,投竿泛东溟;不袭贪生人[11],炼气噏日精;不羡富贵翁,歌吹满重城;独守萤火光,莫揽蟾蜍晶[12]。人生转头间,未免一铭旌[13],区区逐甘鲜,鼎鼎夸佩缨[14],安知西山饿[15],熟识绵上耕[16]。彼勿叹凤衰[17],此正歌鸿冥[18],分合没穷巷,迹涩蹈高闳。妻子易为饱,粟帛不足营,岂乏一器饭,岂乏一杯羹。肯为浊河浊,愿作清济清。韩愈尝有言[19],百物皆能鸣,特称孟东野,贫箧文字盈,到死只冻馁,何异埋秦坑[20]。今我已过甚,日醉希步兵[21],神仙多羽翼,一一飞蓬瀛[22],乃知无道气,难可强留形。鄙性实朴钝,曾非傲公卿,昔随众一往,或值谤议腾。曰我“非亲旧”,曰我“非门生”,又“固非贤豪,安得知尔名”。是时闻此言,舌直目且瞠,俄然我有答:“贤相持权衡,喜士同周公,其德莫与京[23]。”我去岂不送[24],我往岂不迎,自为筋力寡,路远艰于行,未若归教子,遗金徒满籝[25]。岁月苦易得,颜貌日可惊,身虽厌役役[26],心亦远硁硁[27]。归思吴州橘,梦忆楚江萍[28],试看两围棋,白黑何所争。朝脱泥涂困,暮失云衢亨[29],物理既难常,达生重飞觥,曾以文豹章[30],远喻子怀能。曩者忤贵势[31],悔说乌鸟灵[32],乌灵反见怒,终恨屈此诚。当时语颇错,盍呼为大鹏,于兹傥遇之,应解颈颊赪。韵尽意未尽,且用此报琼[33]。
嘉祐三年诗。在这首诗里,尧臣提出一生的遭遇并揭露自己的人生观,为集中第一长诗。篇终指出和范仲淹的交游不终,乌鹏之喻,语极调侃。中间“鄙性实朴钝”二十四句,寓文于诗,夹叙夹议,气势浩瀚,夷然不屑之情活跃纸上。
[1] 黄介夫:名通,邵武人,嘉祐进士,除大理丞。
[2] 咸与韺:黄帝乐名《咸池》,帝喾乐名《六韺》。
[3] 黍谷:山名,在北京市密云县西南。刘向《别录》:“燕有黍谷,美而寒,不生五谷,邹子居之,吹律而温气生。”
[4] 蚊睫螟:《列子·汤问》:“江湖之间生么虫,其名曰焦螟,群飞而集于蚊睫。”
[5] 登贤科:进士及第,称为登贤科。
[6] 百朋:《诗·小雅·菁菁者莪》:“锡我百朋。”古代以贝为通货,五贝为朋,百朋极言其多。
[7] 半存没:宋荦本作“半存殁”。
[8] 钟嵘:南朝梁文学批评家,著《诗品》,分古代五言诗作者为上、中、下三品。
[9] 张籍:唐诗人,韩愈弟子,晚年病目。
[10] 发星星:发已华白。
[11] 贪生人:古代道家修长生之术,迎日吐纳,下句“炼气噏日精”,指此。
[12] “独守萤火光”二句:言终夕苦读,不作秉烛夜游之事。
[13] 铭旌:丧礼所用,以缁布一幅,阔三尺,书其上曰“某某人之柩”。
[14] 鼎鼎:盛大貌。
[15] 西山饿:伯夷、叔齐不食周粟,隐于首阳山,采薇蕨而食。
[16] 熟识:疑当作“孰识”。绵上耕:晋公子重耳居外十九年,及归赏从臣,介之推不及,耕于绵上,地在今山西省介休县。
[17] 叹凤衰:《论语·微子》:“楚狂接舆歌而过孔子曰:‘凤兮凤兮,何德之衰。’”
[18] 歌鸿冥:扬雄《法言·问神》:“鸿飞冥冥,弋者何篡焉!”
[19] 韩愈尝有言:见韩愈《送孟东野序》。
[20] 埋秦坑:用秦始皇焚书坑儒事。《史记·秦始皇本纪》:“于是使御史悉案问诸生,诸生传相告引,乃自除,犯禁者四百六十馀人,皆坑之咸阳,使天下知之以惩后。”
[21] 步兵:步兵校尉阮籍。《魏氏春秋》:“籍以世多故,禄仕而已,闻步兵校尉缺,厨多美酒,营人善酿酒,求为校尉,遂纵酒昏酣,遗落世事。”
[22] 蓬瀛:神山名。《史记·秦始皇本纪》:“海中有三神山,名曰蓬莱、方丈、瀛洲,仙人居之。”
[23] 莫与京:《左传》庄公二十二年:“莫之与京。”注:“京,大也。”
[24] 岂不送:宋荦本作“岂不进”。
[25] 金满籝:《汉书·韦贤传》:“遗子黄金满籝(箱笼),不如教子一经。”
[26] 役役:劳役。《庄子·齐物论》:“终身役役,而不见其成功。”
[27] 硁硁:《论语·子路》:“硁硁然小人哉。”注:“硁硁者,小人之貌也。”
[28] 楚江萍:刘伶《酒德颂》:“俯视万物,扰扰焉如江汉之载浮萍。”
[29] 云衢:《汉古曲艳歌行》:“相从步云衢。”
[30] 文豹:《庄子》:“丰狐文豹,栖于山林。”尧臣有《文豹篇赠黄介夫》。
[31] 忤贵势:残宋本作“忤贵势”,万历本、宋荦本作“恃贵势”。忤贵势,指与范仲淹绝交事。
[32] 乌鸟灵:尧臣有《灵乌赋》。
[33] 报琼:《诗·卫风·木瓜》:“投我以木瓜,报之以琼琚。”
永叔内翰见索谢公游嵩书感叹希深师鲁子聪几道皆为异物独公与余二人在因作五言以叙之
昔在洛阳时,共游铜驼陌,寻花不见人,前代公侯宅。深堂锁尘埃,空壁斗蜥蜴,楸阴布苔绿,野蔓缠石碧。池鱼有偷钓,林鸟有巧射[1],园隶见我来,朱门暂开辟。园妇见我还,便扫车马迹,何以扫马迹,实亦畏他客。我辈唯适情,一叶未尝摘,他人或所至,生果不得惜。又忆游嵩山,胜趣无不索,各具一壶酒,各蜡一双屐,登危相扶牵,遇平相笑噱。石捣云衣轻[2],岩裂天窗窄[3],上饮醒心泉,高巅溜寒液,下看峰半雨,广甸飞甘泽[4]。夜宿岳顶寺,明月入户白,分吟露气冷,猛酌面易赤。明朝循归途,两胫痛若剌[5],日旰就马乘[6],香草路迫阨,却望峻极居[7],已与天外隔。薄暮投少林[8],漱濯整冠帻,碑观巡幸僧,指古定空壁。誓将新咏章,灯前互诋摘,杨生护己短,一字不肯易。明年移河阳[9],簿书日堆积,忽得谢公书,大夸游览剧,自嵩历石堂[10],藓花题洞额[11],其文曰“神清”,固非人笔画。乃知二公贵,逆告意可赜[12],遂由龙门归,里堠环数驿。我时诗以答[13],或歌或辨责,责我不喜僧[14],性实未所获。凡今三十年,累冢拱松柏[15],唯与公非才,同在不同昔[16]。昔日同少壮,今且异肥瘠;昔日同微禄,今且异烜赫[17];昔同骑破鞯,今控银辔革;昔同自讴歌,今执乐指百[18]。死者诚可悲,存者独穷厄;但比死者优,贫存何所益。
嘉祐三年诗。怀旧有感之作。气势喷薄,直抒胸臆。
[1] 林鸟:残宋本、正统本、宋荦本作“林鸟”,万历本作“林乌”。
[2] 石捣云衣轻:指捣衣石。
[3] 岩裂天窗窄:指玉女窗。
[4] 飞甘泽:残宋本、正统本、宋荦本作“飞甘泽”,万历本作“非甘泽”。
[5] 剌(là辣):痛,旧读入声。
[6] 日旰(ɡàn干):日晚。
[7] 峻极居:嵩山上有峻极院。
[8] 少林:寺名,在河南登封县西北二十五里。
[9] 明年移河阳:明道元年,尧臣自河南县主簿移河阳县主簿。
[10] 石堂:山名。谢绛《游嵩山寄梅殿丞书》:“访石堂山紫云洞,即邢和璞著书之所,山径极险,扪萝而上者七八里。”
[11] 藓花题洞额:谢书:“又峭壁有若四字,云‘神清之洞’。体法高妙,盖薛老峰之比。诸君疑古苔藓自成文,又意造化者笔焉,莫得究其本末。”
[12] 意可赜:残宋本、正统本、宋荦本作“意可赜”,万历本作“意可颐”。赜:幽深难见曰赜,探深有得亦曰赜。
[13] 诗以答:残宋本作“诗以答”,万历本、宋荦本作“诗已答”。
[14] 责我不喜僧:谢书又云:“欲见诵法华经汪僧,永叔进以为不可,且言圣俞往时尝云:‘斯人之鄙,恐不足损大雅一顾。’仆强诸人往焉。……叩厥真旨,则软语善答,神色晬正。……师鲁、永叔扶道贬异,最为辩士,不觉心醉色怍,钦叹忘返,共恨圣俞闻缪而丧真甚矣。”
[15] 累冢拱松柏:用《搜神后记》丁令威歌:“何不学仙冢累累”及《左传》僖公二十三年秦穆公语:“中寿,尔墓之木拱矣。”
[16] 同在不同昔:同为生存,但是和昔日相处的情况不同。
[17] 烜(xuān宣)赫:声势极盛,指欧阳修。
[18] 乐指百:家伎十人。
送谢师直秘丞通判莫州兼寄张和叔[1]
河湟宿兵地[2],劲勇天下闻,侵疆古甚炽,“薄伐”《诗》所云[3]。往今势且异,利害理颇分,远以塘设险[4],遂轻甲屯云。昔传尝胆国[5],能破怒蛙军[6],越虽隔大江,吴遭若枯焚,实由恃阻懈,抉目悲伍员[7]。夫子负美才,议论高不群,况有令兄弟,今亦贰河汾,助守戒不虞,慎勿倚和獯[8]。张侯为刺史,大族独此君,法明而不苛,可共饰以文。
嘉祐三年诗。景德四年澶渊之盟以后,北宋政权对于契丹的侵略性,放松了警惕。尧臣在这首诗里提出边防的重要,正见列他对于国家的热爱。
[1] 莫州:故治在今河北任丘县。
[2] 河湟:黄河、湟水皆发源于青海省,东流至甘肃省合流,古代因称甘肃西部及青海省为河湟。后汉时汉族与羌族,唐代汉族与吐蕃族在此曾经发生过多次的战争。尧臣借指今河北省中部宋人与契丹的边缘地区。
[3] “侵疆古甚炽”二句:《诗·小雅·六月》:“四牡修广,其大有颙,薄伐
狁,以奏肤功。”又:“
狁匪茹,整居焦获,侵镐及方,至于泾阳。”
[4] 塘:北宋时于河北境内与契丹接界处皆掘地为塘以制侵略。
[5] 尝胆国:越王句践既败于吴,卧薪尝胆,因称为尝胆国。
[6] 怒蛙军:指吴军。尧臣《范饶州坐中客语食河豚鱼》诗“怒目犹吴蛙”。
[7] 抉目悲伍员:《国语·吴语》记伍员“将死,曰:‘而悬吾目于东门,以见越之入,吴国之亡也。’”
[8] 和獯:獯指獯鬻,古代北方民族,此指契丹。
永叔内翰见过
我居城东隅,地僻车马少,忽闻大尹来[1],僮仆若惊鸟。入门且坐笑,丰颊光皎皎[2]。问我餐若何,依旧抱糜
[3];问我诗若何,亦未离缠绕。我庭有藜苋,不堪秣![]()
;我壶无醪醴,不能犒介佋[4]。乃喜百事稀,来此与世矫,固非傲不往,心实厌扰扰。
嘉祐三年诗。
[1] 大尹:欧阳修时以翰林学士加龙图阁学士权知开封府,故诗中称大尹。
[2] 皎皎:明洁貌。
[3] 糜
(chǎo炒):粥曰糜,炒粉曰
。
[4] 介佋:残宋本、宋荦本作“介佋”,万历本作“介绍”。介佋,居间之意,此指仆从。
和江邻几学士画鬼拔河篇
蒲中古寺壁画古[1],画者隋代展子虔。分明八鬼拔河戏,中建二旗观却前。东厢四鬼苦用力,索尾拽断一鬼颠[2]。西厢四鬼来背挽[3],双手
下抵以肩[4]。龙头鱼身霹雳使[5],持钺植立旗左偏[6],拔山夜叉右握斧,各司胜负如争先。两边挝鼓鼓四面,声势助勇努眼圆,臂枭张拳击捧首[7],似与暴谑意态全。当正大鬼按膝坐,三鬼带韣一执旃[8],操刀擐囊力指督,怒发上直筋旧缠。虎尾人身又踣顾,蒺藜短挺金锤坚,高下尊卑二十四,二十四鬼无黄泉。角锥竞强欲何暏[9],曷不各各还荒埏[10]。
嘉祐三年诗。
[1] 蒲中:蒲州,故治在今山西永济县。
[2] 拽断:残宋本作“拽断”,万历本、宋荦本作“栧断”。
[3] 来背挽:残宋本作“未背挽”。
[4]
(zhuì坠)下:投下。
[5] 霹雳使:雷使。
[6] 植立:宋荦本作“镇立”。
[7] 枭:雄。臂枭犹言奋臂。
[8] 旃(zhān沾):旗曲柄。
[9] 角锥:锥形锐,角锥犹言比锐。欲何暏:夏敬观云:“暏即曙字,应为赌误。”
[10] 荒埏(yán延):地际曰埏。荒埏,极边无人之所。
送制置发运唐子方学士[1]
本以谏诤称,今以财赋用,所为各有能,何必于兹重。东南周万里,海陆竭煮种[2],敛之为公上,岂是与民共。民方苦久弊,将缺太平颂,有利得设施,无不可抑纵[3],大都守绳墨,曷异虱处缝[4]。从来许国心,曾未苟禄俸,愿无输羡馀[5],终亦归侍从。
嘉祐三年诗。尧臣在这首诗里指出对于人民的过度剥削,不是政治的目的,同时又指出即使在号称盛世的仁宗时代,人民生活的困苦。
[1] 唐子方:即唐介。
[2] 煮种:煮指煮盐,种指耕种。
[3] “有利得设施”二句:言有利于民,则民可以指挥。
[4] 虱处缝:阮籍《大人先生传》:“独不见群虱之处裈中,逃乎深缝,匿乎坏絮,自以为吉兆也。”
[5] 羡馀:唐宋臣僚以赋税之馀进贡者,称为羡馀。《宋史·章献皇后传》:“有漕臣刘绰者自京西还,言在庾有出剩粮千馀斛,乞付三司。后问曰:‘卿识王曾、张知白、吕夷简、鲁宗道乎?此四人岂因献羡馀进哉。’”
题老人泉寄苏明允[1]
泉上有老人,隐见不可常,苏子居其间,饮水乐未央。渊中必有鱼,与子自徜徉,渊中苟无鱼,子特玩沧浪。日月不知老,家有雏凤皇[2],百鸟戢羽翼,不敢言文章。去为仲尼叹,出为盛时祥,方今天子圣,无滞彼泉傍。
嘉祐三年诗。
[1] 老人泉:在四川眉山县。苏洵有《老翁井铭》。苏明允:苏洵。
[2] 家有雏凤皇:指苏洵二子:轼、辙。
送弟禹臣[1]
王都寓居树阴少,惟有墙隅两株枣,去年相见枣花开,今年相别枣实好。枣实未剥风莫吹[2],我鬓愁多似蓬葆[3],淮南到时何所逢,秋叶萧萧蟹应老。忆昔共归江上初,对饮芦洲月如缟[4],半夜鱼跳镜破光,万事
然何足道[5]。自此重经二十秋,不改青青岸旁草。
嘉祐三年诗。
[1] 禹臣:尧臣胞弟。
[2] 剥:落也,见《广雅·释诂三》。
[3] 蓬葆:言发乱。《汉书·燕刺王旦传》:“当此之时,头如蓬葆,勤苦至矣。”注:“头久不理,如蓬草羽葆也。”
[4] 缟(ɡǎo稿):白绢。
[5]
(xuè穴)然:疮貌。
依韵和原甫昭君辞
武帝常勒兵,北登单于台,始欲以威伏,竟亦惭怀来[1],徒令出塞师,万里求龙媒[2],未弭后世患,玉颜困黄埃。丹青不足恨,谋虑少徘徊,月如汉宫见[3],心向胡地摧。在昔李少卿,听笳动悲哀[4],壮士尚如此,娥眉安得开。情语既不通,岂止肠九回,初冬诚难保[5],死不如草莱。
嘉祐三年诗。
[1] 怀来:言怀远能来。
[2] 龙媒:骏马。《汉书·礼乐志》:“天马徕兮龙之媒。”
[3] 汉宫:正统本作“汉官”。
[4] “在昔李少卿”二句:李少卿,名陵,汉骑都尉,与匈奴战败,陷胡中。世传《答苏武书》:“凉秋九月,塞外草衰,夜不能寐,侧耳远听。胡笳互动,牧马悲鸣,吟啸成群,边声四起。晨坐听之,不觉泪下。”
[5] 初终诚难保:《诗·大雅·荡》:“靡不有初,鲜克有终。”初冬:夏敬观云:“冬当为终误。”
再依韵
一嫁异域去,不复临镜台,念昔辞家时,岂为单于来。适遐固亦命,配丑非由媒,始欲并日月,今嗟随风埃。仆侍共惨戚,山川空徘徊,鸿雁为之悲,肝肠为之摧。宁闻琵琶乐,但闻琵琶哀,休言羊酪甘,谁喜毡庐开。故国万馀里,此生那得回,乃知女子薄,莫比原上莱。
嘉祐三年诗。
送刘弼秘校赴婺源[1]
云木葱茏处,鸡鸣古县城,山高地多险,源近水偏清。斫漆资商货,栽茶杂赋征,案头龙尾砚[2],切莫苦求精。
嘉祐三年诗。方回云:“尽婺源之俗,末句规之,勿求砚以扰民也。”
[1] 婺(wù务)源:县名,宋时属歙州,今属江西省。
[2] 龙尾砚:产于婺源县龙尾山。《歙砚说》:“昔李后主留意翰墨,用澄心堂纸、李廷珪墨、龙尾砚,三者为天下冠。”
次韵景彝赴省宿马上[1]
乌纱帽底青眸转,朱雀街头玉辔摇[2],灯火高楼吹短笛,帘栊斜巷隘初宵。身归兰省唯看月[3],心在天津欲倚桥[4],枕上夜深应不寐,羡他年少酒微销。
嘉祐三年诗。方回云:“曲尽京师承平,市井繁盛之状,流丽圆活,自然有味。”纪昀云:“五、六对法活,措语亦工。”
[1] 景彝:王畴字景彝,曹州济阴人,官至枢密副使。
[2] 朱雀街:北宋旧京城正南曰朱雀门。见《东京梦华录》。
[3] 兰省:指尚书省。赵嘏《寄淮南幕中刘员外》诗:“三佐戎旃换朱绂,一辞兰省见清秋。”
[4] 天津桥:在洛阳。北宋达官多寄家洛阳,王畴父博文,官至同知枢密院事,“心在天津”,当指此。
韵语答永叔内翰
世人作肥字,正如论馒头,厚皮虽然佳,俗物已可羞[1]。字法叹中绝,今将五十秋,近日稍稍贵,追踪慕前流,曾未三数人,得与古昔俦。古人皆能书,独其贤者留,后世不推此,但务于书求,不知前日工,随纸泯已休。颜书苟不佳,世岂不宝收;设如杨凝式[2],言且直节修;又若李廷中[3],清慎实罕侔。乃知爱其书,兼取为人优,岂书能存久,贤哲人焉廋[4]。非贤必能此,惟贤乃为尤,其馀皆泯泯,死去同马牛。大尹欧阳公,昨日喜疾瘳[5],信笔写此语,谓可忘病忧。黄昏走小校,寄我东郭陬,缀之辄成篇,聊以助吟讴。
嘉祐四年(1059)尧臣年五十八岁作。时在汴京。
[1] “世人作肥字”四句:《欧阳文忠公文集笔说·世人作肥字说》:“世之人有喜作肥字者,正如厚皮馒头,食之未必不佳,而视其为状,已可知其俗物。”
[2] 杨凝式:华阴人,五代汉时,官至少师。《旧五代史》言其“善于笔札,洛川寺观,蓝墙粉壁之上,题纪殆遍,时人以其纵诞,有‘风子’之号焉”。
[3] 李廷中:夏敬观云:“廷乃建字之讹。”李廷中:京兆人,宋时官至判太府寺,性简静,风神雅秀,恬于荣利,善书札,行草尤工,多构新体,草、隶、篆、籀、八分亦妙。
[4] 人焉廋(sōu搜):《论语·为政》:“人焉廋哉。”孔注:“廋,匿也。”
[5] 瘳(chōu抽):病愈。
送马行之都官
昭亭山下送君时,不畏西行剑栈危,笮马跨来身更健[1],吴船乘去计非迟。钱塘湖上寻云屋,巾子峰前种槿篱[2],此趣已高天下士,不须功业似鸱夷[3]。
嘉祐四年诗。
[1] 笮马:见《史记·货殖列传》。笮地在今四川茂县境内。
[2] 巾子峰:在浙江青田县南六十里。
[3] 鸱夷:《史记·越世家》:“范蠡浮海出齐,变姓名,自号鸱夷子皮。”
依韵和长文紫微春雨二首[1]
年年泼火雨[2],苦作清明寒,梨花犹半绽[3],塘水已迷漫。愁看日更永,冷漏夜未阑,酒沫起玉盏,烛泪生铜盘。春衣向来脱,带眼斗觉宽,试问彼侠少,何处跨金鞍。
春雨固多喜,虽多安得愁,既能勒花苞,又解滋耕畴。池添痕痕涨,渠有细细流,不同离妇怨,一落不可收。定知矜有年,岂似斗粟赒[4]。西掖吴夫子,吟观意迟留,正声跻《雅》《颂》,高论等《阳秋》[5],我惭才甚薄,难继《东山》讴[6]。
嘉祐四年诗。
[1] 长文紫微:吴奎字长文,潍州北海人,时为知制诰。唐时一度改中书省为紫微省,因称紫微。
[2] 泼火雨:河朔人谓清明雨为泼火雨,见《月令广义》。
[3] 绽(zhàn战):拆开。
[4] “定似矜有年”二句:夏敬观云:“言雨意矜恤下民,将赐以丰年,不似斗粟相赒给也。”西掖:中书省又称西掖。
[5] 阳秋:即《春秋》,晋简文帝郑后讳阿春,因呼《春秋》为《阳秋》。孙盛著《晋阳秋》即《晋春秋》。
[6] 东山:《诗·豳风·东山》:“我徂东山,零雨其濛。”
次韵和刘原甫紫微过予饮酒
所居汴水近,未有鼓吹蛙,昨日春雨晴,车骑临我家。我家苦僻远,庭下无泥沙,为撇瓮面醅[1],为煎鹰爪茶[2]。乳羹芼紫莼[3],蜜果饤干瓜[4],与我相对饮,但恨诸友遐。笑语虽同昔,放浪不少加。忽观壁间字,坐叹目昏花,公壮尚若此[5],我老死岂赊[6]。门前卖桃李,呼买婀娜华[7],东檐大槐树,上有鸟雀哗。恃旧无猜嫌,醉弁已倾斜[8],将去还见规,礼数何检差[9]。后从江韩来[10],褫带欢莫涯[11]。
嘉祐四年诗。
[1] 为撇瓮面醅:撇,拂去。酒未漉者曰醅。此句言拂去瓮面酒沫。
[2] 鹰爪:茶名。《负暄杂录》:“北苑茶凡茶芽数品,最上曰小芽,如雀舌、鹰爪,以其劲直纤锐,故号茶芽。”
[3] 乳羹芼紫莼:用菜杂肉为羹。此句言以紫莼杂肉为羹。
[4] 饤(dìnɡ定):堆积。
[5] 公壮尚若此:是年刘攽年四十一岁。
[6] 赊:远。
[7] 婀娜:柔弱貌。
[8] 醉弁:弁,冠名。《诗·小雅·宾之初筵》:“侧弁之俄。”
[9] 检差:拘束。
[10] 江韩:指江休复及韩绛兄弟。
[11] 褫(chǐ尺)带:解带。古人以束带为矜庄,解带为放逸。
送门人欧阳秀才游江西[1]
客心如萌芽,忽与春风动,又随落花飞,去作西江梦[2]。我家无梧桐,安可久留凤,凤巢在桂林,乌哺不得共。无忘桂枝荣,举酒一以送。
嘉祐四年诗。
[1] 欧阳秀才:名辟,字晦夫,桂州灵川人,元祐六年进士,为石康令。
[2] 西江梦:《东坡题跋》引此诗作“江南梦”。
柳絮
陶令生涯漉酒巾,门前种柳万条新,花今吹作蓬莱雪,曲旧得于关塞人[1]。应与残红闲是伴[2],不随舞蝶去争春,可怜轻质都无定,一落银河莫问津。
嘉祐四年诗。此篇为《和范景仁王景彝殿中杂题三十八首并次韵》之一。“蓬莱”句以仙山扣殿中,残英、银河都和宫禁相关。
[1] 曲旧得于关塞人:汉横吹曲有《折杨柳》。
[2] 残红:正统本、宋荦本作“残英”。
次韵永叔试诸葛高笔戏书[1]
公负天下才,用心如用笔,端劲随意行,曾无一画失,因看落纸字,大小得疏密。笔工诸葛高,海内称第一,频年直我来,我愧不堪七[2],安能事墨研,欲效前人述。懒性真嵇康,闲坐喜扪虱[3],是以持献公,不使物受屈。果然公爱之,奇踪写名实,岂惟播今时,当亦传异日。嗟哉试笔诗,藏不容人乞。
嘉祐四年诗。《欧阳文忠公外集》卷四有《圣俞惠宣州笔戏书》一首,与此诗同韵,未题何年作。
[1] 诸葛高:宋宣城人,世工制笔,至高尤有名,为鸡毛、鼠须、老兔、散卓诸种,书久而毫仍健。
[2] 不堪七:嵇康,字叔夜,曹魏时谯国铚人,有《与山巨源绝交书》,自言有必不堪者七。
[3] 扪虱:《与山巨源绝交书》:“性复多虱,爬搔无已。”
送祖择之赴陕府[1]
古来分陕重,犹有召公棠[2],此树且能久,后人宜不忘。君从金马去[3],郡在铁牛旁[4],山色临关险,河声出地长。罇无空美酒,鱼必荐嘉鲂,天子忧民切,行当务劝桑。
嘉祐四年诗。《欧阳文忠公文集》卷八有《小饮座中赠别祖择之赴陕府》一首,题嘉祐四年。方回云:“金马、铁牛,人皆可对,必如此穿成句,方见活法。‘山色’、‘河声’一联,不减盛唐。‘美酒’、‘嘉鲂’一联,句法亦新。”纪昀云:“不失清稳。”
[1] 祖择之:祖无择字择之,上蔡人。官至集贤院学士。《宋史》本传不记其知陕州事,当系漏去。陕府:《瀛奎律髓》作“陕州”。陕州,故治在河南陕县,今并入三门峡市。
[2] 召公棠:见《诗·召南·甘棠》。
[3] 金马:汉长安宫署有金马门,见《史记·东方朔传》。
[4] 铁牛:陕州有铁牛庙,见《中华古今注》。
送侯孝杰殿丞签判潞州[1]
同在洛阳时,交游尽豪杰,倏忽三十年,浮沉渐磨灭。唯馀一二人,或位冠夔契[2],我今存若亡,似竹空有节。人皆欲吹置,老硬不可截。君自缑山来[3],别我不畏热,言作潞从事,家贫禄仕切。六月上太行,辛勤非计拙,天当气候凉,清风自骚屑[4],虽云数日劳,斗与炎蒸绝。君本公王孙[5],才行实修洁,锵锵发英声,莹莹如佩玦。是为君子器,终见不渝涅[6],相逢未易期,梦寐归鼓枻。
嘉祐四年诗。
[1] 潞州:故治在今山西长治市。
[2] 夔契:皆尧时名臣。
[3] 缑山:在河南偃师县南四十里。
[4] 骚屑:风声。《楚辞·九叹·思古》:“风骚屑以摇木兮。”
[5] 公王孙:宋初有武胜军节度使侯章,授太子太师、封楚国公。
[6] 渝涅:渝,变也。染黑曰涅。
送张子野知虢州先归湖州[1]
未赴虢太守[2],暂归吴兴家,吴兴近洞庭,橘林正吹花。君当橘柚时,摘包带霜华,清甘不楚齿[3],若酒倾残霞。溪山小女儿,姹姹两发丫[4],![]()
上氍毹[5],嘈嘈弄琵琶,是时与之醉,何似走尘沙。
嘉祐四年诗。
[1] 张子野:张先字子野,吴兴(今浙江湖州市)人,宋词人。虢(ɡuó国)州:故治在今河南卢氏县。
[2] 未赴:宋荦本作“来赴”。
[3] 楚:字亦作
,齿酸楚也。
[4] 姹姹:鲜艳貌。
[5] 氍毹(qú shū渠殊):地毯。
送尹瞻驾部监灵仙观[1]
天地如转磨,屑屑今古人[2],一落大化手[3],团品惟其新[4],不幸积不用,衮衮同埃尘[5]。日月行何穷,过尽千万春,人生占几许,百岁犹比晨[6]。君求灊山潜[7],舍去两朱轮,愿效陶渊明,剪纱为破巾[8]。山前溪多鳞,山下酒甚醇,看云举大杓,杓造舒州民[9]。李白尝爱之[10],死生曾与均,此志我亦有,更将猿鸟亲。
嘉祐四年诗。
[1] 驾部:《宋史·职官志》兵部有驾部郎中、员外郎。
[2] 屑屑:烦碎。
[3] 大化:造化。
[4] 团品:名贵的茶品。梅尧臣《蒙顶茶》:“比来唯建溪,团品敌汤并。”
[5] 衮衮:同滚滚。
[6] 比晨:比,相连。邻居相连曰比邻,日晨相连曰比日,比晨。“比”在此当读平声。
[7] 灊(qián潜)山:在安徽潜山县西北。
[8] 剪纱为破巾:纱,纱帽,官员之服;巾,巾帻,处士之服。此句言解官领祠。
[9] 舒州:故治在今安徽舒城县。灵仙观疑在舒州,故有此句。尹瞻解官后领灵仙观,当时称为祠禄,例得半俸,为宋时官吏退休俸给。仁宗时领祠者例须到该祠所在地,故有此句。神宗后,罢官多给祠禄,不须到祠。
[10] 李白尝爱之:李白《襄阳歌》:“舒州杓,力士铛,李白与尔同死生”。
送朱玠户曹之广德军[1]
南方小儿才读书,往往得官呵路衢,君今五十始作掾[2],手板青袍非壮图,况来桐汭水上城[3],折腰强颜休叹吁。城西古祠能致雨,岁不有旱民无逋,民乐未央君可娱,旧俗不与吾乡殊。
嘉祐四年诗。
[1] 广德军:故治在今安徽广德县。
[2] 作掾(yuàn苑):古称属官曰掾。朱玠任广德军户曹,故曰作掾。
[3] 桐汭:在广德县西北,又称桐水。
次韵和永叔夜闻风声有感
月落夜正黑,风起庭槐端,窗间星动摇,枕上人寤叹。所叹吹阴云,苦热弥不欢,当其气莫出[1],曷若无衣寒。虚堂卧竹簟[2],汗体如露
[3],驱蚊爇蒿艾,宁复袭芝兰。煎灼一如此,衰枯谁可完,消磨任寒暑,安有不死丹。三伏已过二[4],炎赫应渐残,试看蜣螂虫[5],辛勤方转丸。焉得从钓舟,逆上严子湍[6],此事人所易,谢荣为独难[7]。谁顾万古名,黑石持镌刊,风声不用撼,床头闲素纨[8]。
嘉祐四年诗。《欧阳文忠公文集》卷八有《夜闻风声有感呈原父圣俞》,题嘉祐四年。
[1] 气莫出:呼吸困难。
[2] 簟(diàn店):竹席。
[3] 露
(tuán团):《诗·郑风·野有蔓草》:“零露
兮。”
,露多貌。
[4] 三伏:夏至后第三庚为初伏,四庚为中伏,立秋后初庚为终伏。
[5] 蜣(qiānɡ羌)螂:昆虫鞘翅类。《古今注》:“蜣螂,一名蛣蜣,一名弄丸,一名转丸,能抟土成丸,圆正无圭角。”
[6] 严子湍:同严陵濑,在浙江桐庐县南。
[7] 谢荣:辞官。
[8] 素纨:扇。
次韵和景彝省闱宿斋二首(录一首)
昼日南宫雨后凉,斋严官重静于常,庭前斗雀堕还起,栏下秋花落自香。看尽云容天漏碧,读残书帙卷披黄[1],九衢尘土莫能到,萧瑟微风叶响廊。
嘉祐四年诗。
[1] 书帙:万历本作“书秩”,宋荦本作“书帙”。
次韵答王景彝闻余月下与内饮
仰头看月见新鸿,形影双飞玉鉴中,呼我作卿方举酒[1],更烦佳句赏高风。
嘉祐四年诗。
[1] 呼我作卿:《世说新语·惑溺》:“王安丰妇常卿安丰,安丰曰:‘妇人卿婿,于礼为不敬,后勿复尔。’妇曰:‘亲卿爱卿,是以卿卿,我不卿卿,谁当卿卿?’”
次韵和景彝对月
萧萧风雨变凉意,索索晚云开斗晴,已洗浮埃天外静,忽生圆月树头明。草根虫穴吟来久[1],屋角星河落更清,我愧西垣侍臣比[2],景寒霜鬓两三茎。
嘉祐四年诗。三、四两句流动有致。
[1] 虫穴:宋荦本作“虫月”。
[2] 西垣:同西掖,指中书省。王畴为知制诰,故称西掖侍臣。
司徒陈公挽词二首(录一首)[1]
公在中书日,朝廷百事崇,王官多不喜,天子以为忠。富贵人间少,恩荣殁更隆,若非笳鼓咽[2],寂寞奈秋风。
嘉祐四年诗。陈执中卒于嘉祐四年四月。及议赐谥,礼官韩维论为“执中出入将相,以一品就第,宠禄光大矣,得位行政,贤士大夫无述焉”。尧臣此诗,寓正论于哀挽之中,备见执中为人。寂寞秋风,言其无可称也。
[1] 司徒陈公:陈执中字昭誉,洪州南昌人,拜司徒岐国公,致仕,卒,赠太师兼侍中。
[2] 笳鼓:军中乐,此时以送葬。
送叶都官赴蜀州倅仲舒[1]
每有人之蜀,先凭问海棠,徒知花底醉,不报树头芳。上马秋风急,登山古路长,西南生片月,遥想见清光。
嘉祐四年诗。
[1] 蜀州:宋荦本作“蜀中”。蜀州故治在今四川崇庆县。
送刘定贤良下第赴广陵令[1]
刘
不登科[2],众口诵其策,得者为之羞,闻者为之惜。摧藏一时屈,论议千古白,至今简篇中,一字不敢易。其言究时病,舂刺若戈戟[3],引经见大法,非蹈春秋僻[4]。我朝屡得人,无不升显赫,乃知所中否,实命系通厄。中则首公相,人情作冠帻,否则走仕途,人情作履舄[5]。秋风广陵城,千里夷门客,壮心虽暂失,美宝有时获[6]。怊怅以送君,致龙翻点额[7]。
嘉祐四年诗。感慨抑塞,充满同情。
[1] 刘定:《宋诗纪事》卷三十五有刘定,字子先,官户部侍郎。未知即此刘定否。广陵:今江苏扬州市。
[2] 刘
:唐刘
,字去华,幽州昌平人。太和二年举贤良方正,能直言极谏科,以廷对切直,不取。
[3] 舂刺:捣切。
[4] 僻:疑当作“癖”。
[5] 舄(xì细):履。旧读入声。
[6] 美宝:宋荦本作“美实”。
[7] 点额:《三秦记》:“江海鱼集龙门下,登者化龙,不登者点额暴腮。”
送周介之学士通判定州[1]
相公秉文武[2],视卒如婴儿,今往佐其军,岂不重抚绥,我有愚者虑,赠君临路岐。相公居并州[3],托土曾不疑[4]。羌戎起潜变,一旦覆我师,我师无不勇,将吏实易之,常抱雪耻志,此旨君所知。兵家尤戒贪,持重养以威,正当土门路[5],自昔屯虎貔。朔朝及旬望,大校饫酒卮,未若投箪醪[6],共饮河水湄。古人维其均,今人意参差,临事欲之死,身往心已移。上能同甘苦,下必同安危,愿君因议论,兹语何难为。
嘉祐四年诗。
[1] 定州:故治在今河北定县。
[2] 相公:庞籍字醇之,单州武成人,时以观文殿大学士、户部侍郎知定州。
[3] 并州:故治在今山西太原市。庞籍知并州时,坐擅听麟州筑堡白草平,而州将武戡等为夏人所败,改知青州。
[4] 托土:宋荦本作“拓土”。
[5] 土门:即井陉。
[6] 箪醪:万历本作“单醪”,宋荦本作“箪醪”。箪醪,《黄石公三略》:“昔者良将之用兵,有馈箪醪者使投诸河,与士卒同流而饮之。夫一箪之醪,不能味一河之水,而三军之士思为致死者,以滋味之及己也。”
寄金山昙颖师呈永叔内翰
江中峨峨山[1],上有道人住,风涛响殿阁,云雾生席屦。道人如不闻,道人如不顾,谁能识此心,来往只鸥鹭。京洛三十年,尘埃一相遇,我与信都公[2],已落衣冠故。平生守仁义,齿发忽衰暮,世事不我拘,自有浩然趣。末由逢故人[3],坐石语平素。
嘉祐四年诗。
[1] 峨峨:高峻貌。
[2] 信都公:庆历四年,欧阳修封信都县开国子;七年,进封开国伯。嘉祐元年进封乐安郡开国侯。此据旧称。
[3] 末由:万历本作“未有”,宋荦本作“末由”。
次韵和景彝元夕雨晴
春云收暮城,九陌洒然清,星出紫霄下,月从沧海明。车音还似昼,鼓响已知晴,静闭衡门卧[1],无心学后生。
嘉祐五年(1060)尧臣年五十九岁作。是年尧臣除尚书都官员外郎,四月卒。
[1] 衡门:《诗·陈风·衡门》:“衡门之下,可以栖迟。”
送李
使知冀州[1]
![]()
黄金络,春风北渡河,将军守汉法,将士发燕歌。绿水塘蒲短,晴天塞雁多,家声复年少,矍铄笑廉颇[2]。
嘉祐五年诗。方回云:“此北边风土,往往燕冀之间潴水为塘,以限马足,故有绿水蒲塘之句。圣俞因送行言风土,佳句甚多。”
[1]
使:宋有东上
门、西上
门使,掌朝会宴幸供奉赞相礼仪之事,见《宋史·职官志》。冀州:故治在今河北冀县。
[2] 矍(jué决)铄:《后汉书·马援传》:“援自请曰:‘臣尚能披甲上马。’帝令试之。援据鞍顾眄,以示可用。帝笑曰:‘矍铄哉是翁也。’”廉颇:《史记·廉颇列传》:“赵使者既见廉颇,廉颇为之一饭斗米,肉十斤,被甲上马,以示尚可用。”
次韵刘原甫社后对雪
社日遇群饮[1],北风归马骄,阳乌云斗晦[2],来燕翅难调。朝霰侵花冷[3],春阴到地消[4],宿酲无酒解[5],薄被觉寒饶。炉炭重然兽,衣裘更御貂,蛰宫虫复闭[6],时鸟腹将枵[7]。点缀何多思,轻狂不奈飘,唯知妍可玩,宁恤气为妖。剡客偶然兴[8],海神非次朝[9],唱高仍和寡[10],公又作长谣。
嘉祐五年诗。
[1] 社日:指春社,《正字通》:“立春后五戊为春社。”
[2] 阳乌:日。
[3] 霰(xiàn现):雪珠。
[4] 春阴:宋荦本作“春英”。春英,指雪花。
[5] 酲(chénɡ呈):病酒。
[6] 蛰宫虫复闭:夏敬观云:“当作蛰虫宫复闭。”
[7] 枵(xiāo消):空虚。
[8] 剡(shàn善)客:《世说新语·任诞》:“王子猷居山阴,夜大雪,眠觉,开室命酌酒,四望皎然,因起彷徨,咏左思《招隐》诗。忽忆戴安道,时戴在剡,即便夜乘小船就之。”
[9] 海神:《太公伏符·阴谋》:“武王伐纣都洛邑,天大阴寒,雨雪十馀日。甲子朝,五车骑立王门之外。武王曰:‘诸神各有名乎?’师尚父曰:‘南海神名祝融,北海神名玄冥,东海神名勾芒,西海神名蓐收,河伯名冯修。’使谒者各以名召之,五神皆惊而见。”
[10] 唱高仍和寡:宋玉《对楚王问》:“客有歌于郢中者,……其为阳春白雪,国中属而和者,不过数十人。……是其曲弥高,其和弥寡。”
和刘原甫复雨寄永叔
阶下青苔欲染衣,晴光才漏又霏微[1],冲风燕子衔泥去,隔树鹁鸪嗔妇归[2]。乍冷乍阴将禁火,自开自掩不关扉,浑身酸削懒能出,莫怪与公还往稀[3]。
[1] 霏微:杜甫《曲江对酒》:“水精宫殿转霏微。”
[2] 鹁鸪:鸠。
[3] 还往稀:正统本、宋荦本作“往还稀”。
送正仲都官知睦州
每嗟相逢少,常苦离别多,行行复壮壮[1],往往起悲歌。古来易水上,义士有荆轲,捐躯思报恩,饮恨歌奈何。况彼儿女怀,牵缠如蔓萝,是以世间人,鬓发易番番[2]。喜君得郡章,东归随春波,滩上严子祠,系船聊经过。其人当汉兴,富贵不可罗,足加天子腹,傲去钓于河。冬披破羊裘,夏披破草蓑,心中小宇宙,尤哂献玉和[3]。我惭贱丈夫,岂异带面傩[4],未免为鬼笑,谁知惧挥呵。安得如君行[5],收迹已蹉跎,空将闲岁月,尘埃浪销磨。正同三峡贾,尽力向盘涡。
嘉祐五年诗。
[1] 壮壮:夏敬观云:“字疑误。”
[2] 番(pó婆)番:《史记·秦本纪》:“黄发番番。”
[3] 献玉和:用卞和献玉事。
[4] 带面傩(nuó挪):傩,古代驱逐疫鬼的舞蹈,带有面具。
[5] 安得:宋荦本作“安知”。
续永叔归田乐秋冬二首
秋风忽来鸣蟪蛄,豆叶半黄陂水枯,织妇夜作露欲冷,社酒已熟人相呼。坎坎击鼓坐林下[1],醉去自有儿童扶,壮男独猎南山虎,中子已扱荒径狐[2]。田家此乐乐有馀,食肉缉皮裘岂无,我虽爱之乏寸土,待买短艇归江湖。
北风如刀割寒骨,谷已成囷不仓猝[3],任从密雪落交加,旋采干薪烧榾柮[4]。锄犁满屋牛在牢,鹅鸭乱鸣鸡乱发,割烹炊黍待邻叟,饱向茅檐闲兀兀[5]。田家此乐乐无涯,谁道一生空汩没[6],公希平子定何如,我效梁鸿终适越。
嘉祐五年诗。《欧阳文忠公文集》卷八有《归田四时乐春夏二首》,题嘉祐三年。待考。
[1] 坎坎:《诗·小雅·伐木》:“坎坎鼓我。”集传:“坎坎,击鼓声。”
[2] 扱(chā插):举。
[3] 仓猝:宋荦本作“苍猝”。杜甫《自京赴奉先县咏怀五百字》:“岂知秋禾登,贫窭有仓卒。”
[4] 榾柮:木头,读骨咄。
[5] 兀兀:醉态,宋人语。苏轼《辛丑十一月十九日既与子由别于郑西门之外马上赋诗一篇寄之》:“不饮胡为醉兀兀。”
[6] 谁道:宋荦本作“谁能”。
和介甫明妃曲
明妃命薄汉计拙,凭仗丹青死误人,一别汉宫空掩泪,便随胡马向胡尘。马上山川难记忆,明明夜月如相识,月下琵琶旋制声,手弹心苦谁知得。辞家只欲奉君王,岂意蛾眉入虎狼,男儿返覆尚不保,女子轻微何可望。青冢犹存塞路远[1],长安不见旧陵荒。
嘉祐五年诗。
[1] 青冢:在呼和浩特市西南三十里,相传为王昭君墓。
寄怀刘使君敔[1]
昔我从仲父[2],三年在河内,春游丹水上[3],花木弄粉黛。人夸走马来,尽眼看没背,薄暮半醉归,插花红簇队。使君今少年,时往劝耕耒,安行过树下,野杏正破颣[4]。何不学山公[5],酩酊还倒载,令人知使君,心胆不琐碎。切莫惩妇翁,慷慨临并代,一朝由谤谪,虽去民苦爱。实计幸不幸,岂较进与退,因书寄此怀,绳墨老且悔。
嘉祐五年诗。刘敔此时当在襄州任内,故尧臣首叙梅询通判襄州事,其后又用山简倒载的典故。诗中所言妇翁情况,与庞籍相似,然司马光《太子太保庞公墓志铭》不及刘敔,未知庞籍与刘敔有关否,待考。
[1] 刘敔(yǔ语):夏敬观云:“刘敞有《敔来索尝新酒》诗,疑系刘敞之族兄弟。”
[2] 仲父:梅询。真宗大中祥符六年,梅询为襄州通判,尧臣从之任上。襄州为荆湖北路首府,故下文言河内及丹水。
[3] 丹水:发源陕西商县,东流入河南,经内乡、淅川,东会淅水。
[4] 破颣:犹破萼。
[5] 山公:晋山简镇襄阳。童儿歌曰:“山公出何许,往至襄阳池,日夕倒载归,酩酊无所知。”

